title
stringlengths 4
305
| url
stringlengths 42
212
| content
stringlengths 6
22.7k
| metadata
dict |
|---|---|---|---|
រដ្ឋាភិបាលថ្មីថៃថាការផ្ដល់លុយឲ្យពលរដ្ឋម្នាក់១ម៉ឺនបាតនឹងរកលុយចូលសេដ្ឋកិច្ចថៃជាង៥៦ពាន់លា.ន$
|
https://business-cambodia.com/articles/thai-government-handout-to-boost-economy
|
ក្រោយពីឈ្នះការបោះជ្រើសរើសមេដឹកនាំប្រទេសក្នុងអាណត្តិថ្មីគណបក្សភឿថៃរបស់ថៃនៅតែប្រកាន់ជំហអនុវត្តនូវគោលនយោបាយរបស់ខ្លួនដែលបានសន្យានឹងផ្ដល់លុយដល់ពលរដ្ឋថៃមានអាយុចាប់ពី១៦ឆ្នាំឡើងម្នាក់១ម៉ឺនបាត ហើយអះអាងថាកញ្ចប់លុយដែលផ្ដល់ជនពលរដ្ឋថៃនឹងបង្កើនកំណើនសេដ្ឋកិច្ចរបស់ថៃ។
យោងតាមការចុះផ្សាយរបស់ Bangkok Post លោក Julapun Amornvivat ឧបរដ្ឋមន្រ្តីក្រសួងសេងហិរញ្ញវត្ថុរបស់ប្រទេសថៃបានឲ្យដឹងថាគោលនយោបាយផ្ដល់លុយតាមរយៈកាបូបលុយឌីថលទៅកាន់ប្រជាជនថៃក្នុងម្នាក់១ម៉ឺនបាតនឹងជួយបង្កើនលុយយ៉ាងតិចចំនួន២ពាន់ពាន់លានដុល្លារ( ប្រមាណជាង៥៦ពាន់លានដុល្លារ) ចូលទៅក្នុងសេដ្ឋកិច្ចថៃហើយនឹងជួយដល់កំណើនសេដ្ឋកិច្ចយ៉ាងតិចក៏៥%នៅឆ្នាំ២០២៤ខាងមុខនេះ។
លោកបានបន្តទៀតថា កញ្ចប់លុយដែលរដ្ឋាភិបាលនឹងបញ្ចេញដល់ពលរដ្ឋថៃនឹងជួយបង្កើតចំណូលតាមរយៈបង្កើនតម្លៃនៃផលិតផលកសិកម្មពោលគឺកញ្ចប់លុយនេះនឹងឃើញលុយចរាចរក្នុងចរន្តសេដ្ឋកិច្ចយ៉ាងតិច២ពាន់ពាន់លានបាត។ នៅក្នុងនោះរដ្ឋនឹងទទួលបានពន្ធលើតម្លៃបន្ថែម(VAT) ប្រមាណជាង៣០ពាន់លានបាតដែលប្រមូលបានពីសេវាកម្មទិញសេវាកម្មនិងផលិតផល។
លោកបានបន្ថែមទៀតថា កញ្ចប់លុយនេះមិនត្រូវឲ្យពលរដ្ឋធ្វើការចុះឈ្មោះរញ៉ែរញ៉ៃច្រើននោះទេ ពោលគឺអ្នកប្រើប្រាស់គ្រាន់តែdownload App កាបូបលុយក្នុងទូរស័ព្ទនោះពួកគាត់នឹងទទួលបានលុយយកមកប្រើការ។ គម្រោងផ្ដល់លុយនេះនឹងដំណើរការតាមរយៈប្រព័ន្ធBlockchain ដែលមានសុវត្ថិភាពខ្ពស់។
គម្រោងផ្ដល់លុយ១ម៉ឺនបាតដល់ពលរដ្ឋថៃរំពឹងថានឹងដាក់ឲ្យដំណើរការនៅត្រឹមត្រីមាសទី១ឆ្នាំ២០២៤ខាងមុខ។ ពលរដ្ឋដែលទទួលបានលុយនេះគឺប្រើប្រាស់បានត្រឹមតែរយៈពេល៦ខែប៉ុណ្ណោះដែលអាចចាយវាយតាមបណ្ដាហាងនិងកន្លែងផ្សេងៗចម្ងាយត្រឹម៤គីឡូម៉ែត្រនៅកន្លែងពួកគាត់រស់នៅ។ លើសពីនេះលុយនេះត្រូវបានហាមឃាត់មិនឲ្យប្រើប្រាស់ចាយលើគ្រឿងស្រវឹងនិងបារីឡើយ ហើយក៏មិនអាចយកដើម្បីដោះបំណុលឬប្ដូរទៅជាសាច់លុយសុទ្ធបានពោលគឺចាយជាទម្រង់លុយឌីជីថលប៉ុណ្ណោះ។
បើតាមការលើកឡើងរបស់ លោក សេដ្ឋា ថាវីស៊ីន នាយករដ្ឋមន្រ្តីថ្មីរបស់ថៃធ្លាប់លើកឡើងនៅក្នុងវេទិកាឃោសនារកសំលេងឆ្នោតនាពេលកន្លងទៅថាកញ្ចប់ថវិកាដែលផ្ដល់ឲ្យពលរដ្ឋតាមមូលដ្ឋានម្នាក់១ម៉ឺនបាតនឹងជួយដល់កំណើនសេដ្ឋកិច្ចថៃខណៈការចំណាយរបស់ពលរដ្ឋនឹងផ្ដល់ផលប្រយោជន៍ទៅក្នុងសេដ្ឋកិច្ចនៃវិស័យជាច្រើនក្នុងប្រទេសថៃ ជាពិសេសគោលនយោបាយនេះនឹងជួយកំណើនផលិតផលក្នុងស្រុកសរុប(GDP) ប្រមាណ៥%រៀងរាល់ឆ្នាំអំឡុងពេលបក្សភឿថៃកាន់កាប់អំណាយក្នុងរយៈពេល៤ឆ្នាំ៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T09:00:08.520Z",
"category": "ហិរញ្ញវត្ថុ",
"views": 252,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ក្រុមហ៊ុនហ៊ិននីគែន ខេមបូឌា តែងតាំងលោក ANDY HEWSON ជានាយកគ្រប់គ្រងថ្មី
|
https://business-cambodia.com/articles/heineken-cambodia-appoints-andy-hewson-as-new-managing-director
|
ភ្នំពេញ ថ្ងៃទី៧ ខែកញ្ញា ឆ្នាំ ២០២៣ – ថ្ងៃនេះក្រុមហ៊ុន ហ៊ិននីគែន ខេមបូឌា បានប្រកាសតែងតាំង លោក Andy Hewson ជានាយកគ្រប់គ្រងថ្មីរបស់ខ្លួនជាផ្លូវការ។ លោក Andy បានចូលកាន់តំណែងថ្មីនេះ ចាប់តាំងពីថ្ងៃទី១ ខែសីហា ឆ្នាំ ២០២៣ ដែលលោក Andy ស្ថិតនៅក្រោមការគ្រប់គ្រងរបស់ លោក Uday Sinha ដែលជានាយកគ្រប់គ្រងប្រចាំតំបន់អាស៊ីប៉ាស៊ីហ្វិក (APAC) នៃក្រុមហ៊ុន ហ៊ិននីគែន។
លោក Andy ឡើងកាន់តំណែងជានាយកគ្រប់គ្រងរបស់ក្រុមហ៊ុន ហ៊ិននិគែន ខេមបូឌា ជំនួសលោក Samson Wong ដែលបានកាន់តំណែងនៅក្រុមហ៊ុននេះអស់រយៈពេលប្រាំឆ្នាំកន្លងទៅ។ ក្រោមការដឹកនាំរបស់លោក Samson ក្រុមហ៊ុនហ៊ិននិគែន ខេមបូឌា បានពន្លឿនដំណើរផ្លាស់ប្តូរដឹកនាំប្រកបដោយភាពច្នៃប្រឌិត និរន្តរភាព និងការទទួលខុសត្រូវខ្ពស់ តាមរយៈការបង្កើនគុណតម្លៃដល់ខ្សែសង្វាក់ផលិតកម្មក្នុងស្រុក និងផ្តល់អត្ថប្រយោជន៍ត្រឡប់ទៅដល់សហគមន៍។ នៅក្នុងកំឡុងពេលនៃការរីករាលដាលនៃមេរោគរាតត្បាតកូវីដ-១៩ លោក Samson បានដាក់ចេញនូវរបៀបវារៈការងារយុទ្ធសាស្រ្តចំនួនពីរ គឺ "ការផ្តោតលើមនុស្ស (People-First)" និង "ធ្វើឱ្យប្រទសកម្ពុជាកាន់តែប្រសើរឡើង (Brew A Better Cambodia)" ដើម្បីបញ្ជាក់ឡើងវិញនូវការប្តេជ្ញាចិត្តដ៏មុតមាំនិងយូរអ្វែងរបស់ក្រុមហ៊ុនចំពោះប្រជាជនខ្មែរ និងព្រះរាជាណាចក្រកម្ពុជា។
លោក Andy បានមានប្រសាសន៍ថា៖ «ខ្ញុំពិតជាមានកិត្តិយសណាស់សម្រាប់ឱកាសបន្តកសាងកេរ្តិ៍ដំណែលដ៏មានអត្ថន័យរបស់លោក Samson និងអ្នកដឹកនាំជំនាន់មុនដែលបានបន្សល់ទុកចាប់តាំងពីឆ្នាំ ១៩៩៤ ដែលវាជាឫសគល់ដំបូងដែលធ្វើឱ្យក្រុមហ៊ុនហ៊ិននីគែន ខេមបូឌា ត្រូវបានបង្កើតឡើង។ ខ្ញុំសូមថ្លែងអំណរគុណដល់ លោក Samson សម្រាប់ការជួយណែនាំ និងគាំទ្រប្រកបដោយការយកចិត្តទុកដាក់របស់លោក មិនត្រឹមតែក្នុងកំឡុងពេលប៉ុន្មានខែដំបូងរបស់ខ្ញុំនៅទីនេះប៉ុណ្ណោះទេ ប៉ុន្តែច្រើនឆ្នាំកន្លងមកនេះផងដែរ ដែលពួកយើងបានក្លាយជាមិត្តរួមអាជីពការងារនៅក្រុមហ៊ុន។ ខ្ញុំពិតជារំភើបរីករាយណាស់ក្នុងការបន្តការងារដ៏អស្ចារ្យជាមួយនឹងក្រុមការងារដ៏សកម្មខ្លាំងក្លាចំនួន ៧០០ នាក់ ដើម្បីសម្រេចការងារតាមគោលបំណងរបស់យើង ក្នុងការបង្កើតនូវភាពសប្បាយរីករាយរួមគ្នាយ៉ាងពិតប្រាកដ ដើម្បីជម្រុញឱ្យប្រទេសកម្ពុជា និងពិភពលោកមានការអភិវឌ្ឍន៍កាន់តែល្អប្រសើរឡើង»។
កន្លងមក លោក Andy ធ្លាប់បានបម្រើការងារក្រុមហ៊ុន ហ៊ិននីគែន អស់រយៈពេលជាង ១២ ឆ្នាំ ដែលបានកាន់តួនាទីជាអ្នកគ្រប់គ្រងទូទៅផ្សេងៗទាំងនៅក្នុងនៅក្រុមហ៊ុនហ៊ិននីគែន និងក្រុមហ៊ុនបុត្រសម្ព័ន្ធរបស់ក្រុមហ៊ុនហ៊ិននីគែន នៅកោះ Solomon រដ្ឋ New Caledonia និងថ្មីៗនេះគឺនៅប្រទេសសិង្ហបុរី។ បន្ថែមពីលើទំនួលខុសត្រូវរបស់លោកក្នុងមុខងារជានាយកគ្រប់គ្រង លោក Andy ក៏ជាប្រធានគណៈកម្មាធិការដឹកនាំ (នឹងបន្តការងារនេះ) APAC BOOST (Building Our Own Sustainable Talent) ដែលជាកម្មវិធីរយៈពេលវែង ដើម្បីអភិវឌ្ឍធនធានមនុស្សនៅក្នុងតំបន់អាស៊ីប៉ាស៊ីហ្វិក។
ក្នុងអំឡុងពេលកាន់តំណែងរបស់លោកនៅប្រទេសសិង្ហបុរីជាមួយក្រុមហ៊ុន Asia Pacific Breweries Singapore ឬ APBS (ផ្នែកនៃក្រុមហ៊ុន HEINEKEN) ពីឆ្នាំ ២០១៨ ដល់ឆ្នាំ ២០២៣ លោក Andy បាននាំមកនូវការផ្លាស់ប្តូរទាំងស្រុងតាមរយៈយុទ្ធសាស្ត្រកំណើនថ្មី និងការផ្តោតជាសំខាន់លើភាពជាអ្នកដឹកនាំ។ នៅឆ្នាំ ២០២៣ APBS ត្រូវបានបញ្ជាក់និងទទួលស្គាល់នូវស្តង់ដាកន្លែងការងារល្អបំផុតពីក្រុមហ៊ុន Great Place to Work និងជាប់ចំណាត់ថ្នាក់នៅក្នុងបញ្ជីកំពូលនិយោជកឆ្នើមទាំង ១០ របស់ក្រុមហ៊ុន Statista ប្រទេសសិង្ហបុរីដែលវាជាក្រុមហ៊ុនស្រាវជ្រាវទីផ្សារពិភពលោក រួមសហការស្រាវជ្រាវដោយក្រុមហ៊ុន The Straits Times ។ ក្រុមហ៊ុន APBS ក៏ជាក្រុមហ៊ុនផលិតស្រាបៀរ Tiger ដ៏ល្បីល្បាញផងដែរ ដែលបានឆ្លងកាត់ព្រឹត្តិការណ៍ដ៏សំខាន់មួយនៅពេលដែលក្រុមហ៊ុននេះមានអាយុកាល ៩០ ឆ្នាំក្នុងឆ្នាំ ២០២២ ដែលជាឆ្នាំខ្លា។ នៅឆ្នាំ ២០២៣ ស្រាបៀរ Tiger បានក្លាយជា «ម៉ាកយីហោដ៏មានតម្លៃបំផុតនៅអាស៊ីអាគ្នេយ៍» ដែលជាប់ចំណាត់ថ្នាក់នៅលើ Kantar BrandZ ដែលជាវេទិកាវាយតម្លៃម៉ាកយីហោពិភពលោកឈានមុខគេក្នុងវិស័យនេះ។
នៅពេលដែលលោក Andy ចូលបម្រើការងារនៅក្រុមហ៊ុន ហ៊ិននីគែន ខេមបូឌា នៅថ្ងៃដំបូង រូបចម្លាក់ខ្លាដែលឈរយ៉ាងអស្ចារ្យនៅច្រកចូលការិយាល័យរបស់ក្រុមហ៊ុនចាំស្វាគមន៍លោកដោយភាពកក់ក្តៅ និងរីករាយរាក់ទាក់បំផុត។ លោក Andy បានមានប្រសាសន៍ថា៖ «ការមានឯកសិទ្ធិដឹកនាំនៅក្រុមហ៊ុនស្រាបៀរនៅកន្លែងដែលក្រុមហ៊ុនបានបង្កើតឡើង គឺជាប្រភពនៃមោទនភាពដ៏អស្ចារ្យសម្រាប់ខ្ញុំ។ ស្រាបៀរ Tiger ក៏ជាមោទនភាពដ៏ពិសេសមួយនៅក្នុងប្រវត្តិសាស្ត្ររបស់ក្រុមហ៊ុនហ៊ិននីគែន ខេមបូឌា ចាប់តាំងពីវាត្រូវបានផលិតក្នុងស្រុក ហើយបានក្លាយទៅជាម៉ាកយីហោស្រាបៀរលំដាប់អន្តរជាតិមួយក្នុងចំណោមម៉ាកយីយោស្រាបៀរល្បីៗដ៏ទៃទៀតរបស់ក្រុមហ៊ុនរបស់យើង ដែលទទួលបានការពេញនិយម និងរីកចម្រើនលឿនបំផុត។ ថ្ងៃនេះ វាពិតជាអស្ចារ្យណាស់សម្រាប់ខ្ញុំដែលបានឃើញស្រាបៀរ Tiger ឈរជើងដ៏រឹងមំានៅលើទីផ្សារនាពេលបច្ចុប្បន្ននេះ ហើយជម្រុញឱ្យប្រជាជនកម្ពុជាបញ្ចេញនូវសិល្បៈនៃការរស់យ៉ាងរស់រវើកតាមចំណង់ចំណូលចិត្តរបស់ពួកគេ ហើយថែមទាំងបញ្ជ្រាបកម្មវិធីនិរន្តរភាពផលិតកម្មបន្ថែមទៀត តាមរយៈយុទ្ធនាការកម្មវិធីប្រមូលដបស្រាបៀរត្រឡប់មកវិញ ដែលដឹកនាំដោយសហគ្រិនក្នុងវិស័យភោជនីអាហារ និងផ្នែកបដិសណ្ឋារកិច្ច។ ទាំងនេះ គឺជាអត្ថន័យដែលបង្កប់ដោយការយកចិត្តទុកដាក់ នៅពេលដែលយើងនិយាយថា ការរស់ប្រកបដោយគោលបំណងច្បាស់លាស់ ដែលអតិថិជន និងអ្នកប្រើប្រាស់អាចបន្ត និងមានជំនឿជឿជាក់លើយើងបាន ខណៈដែលយើងកំពុងធ្វើការយ៉ាងសកម្មជម្រុញការរីកច្រើននូវជំពូកថ្មីបន្ទាប់ទៀត ជាមួយកេរ្តិ៍ឈ្មោះម៉ាកយីហោស្រាបៀរដ៏ពេញនិយម និងល៏ល្បីល្បាញ ដូចជា Heineken®, Tiger, ABC, Anchor, និង Gold Crown ។
មុនពេលលោក Andy ចូលបម្រើការងារឱ្យក្រុមហ៊ុន ហ៊ិននីគែន លោកមានបទពិសោធន៍ការងារខាងពាណិជ្ជកម្មជាង ១៥ ឆ្នាំ នៅក្នុងវិស័យ Fast-Moving Consumer Goods (FMCG) ដោយផ្តោតលើម្ហូបអាហារ និងភេសជ្ជៈ រួមទាំងប្រភេទស្រាបៀរ ស្រា និងអាហារក្នុងតំបន់អាស៊ីប៉ាស៊ីហ្វិក។ លោក Andy បានបញ្ចប់ការសិក្សាថ្នាក់បរិញ្ញាបត្រផ្នែកធុរកិច្ចពីសាកលវិទ្យាល័យ Newcastle រដ្ឋ New South Wales ប្រទេសអូស្ត្រាលី ហើយបានបញ្ចប់ការសិក្សាក្រោយឧត្តមសិក្សានៅ INSEAD និង Harvard ។
អំពីក្រុមហ៊ុនហ៊ិននីគែន ខេមបូឌា
ក្រុមហ៊ុនហ៊ិននីគែន ខេមបូឌា ជាក្រុមហ៊ុនផលិតស្រាបៀរឈានមុខគេដ៏មានតម្លៃមួយនៅកម្ពុជា ដែលបង្កើតឡើងក្នុងឆ្នាំ១៩៩៤។តាមរយៈកម្លាំងជំរុញប្រកបដោយគោលបំណងជាក់លាក់របស់ខ្លួនក្នុងការបង្កើតនូវភាពរីករាយរួមគ្នាដ៏ពិតប្រាកដ ក្រុមហ៊ុនបង្កើតបទពិសោធដ៏អស្ចារ្យសម្រាប់អ្នកពិសា និងអតិថិជនដែលត្រូវការស្រាបៀរម៉ាកយីហោអន្តរជាតិគុណភាពខ្ពស់ ដូចជាស្រាបៀរ Heineken© ស្រាបៀរ Tiger ស្រាបៀរ ABC ស្រាបៀរ Anchor និងស្រាបៀរ Gold Crown។ ជាមួយនឹងការគ្របដណ្តប់នៅទូទាំងប្រទេស និងរោងចក្របច្ចេកវិទ្យាទំនើបបដែលស្ថិតនៅក្នុងរាជធានីភ្នំពេញ ក្រុមហ៊ុន មានបុគ្គលិកចំនួនជាង ៧០០ នាក់ និងផ្ដល់ការងារដោយប្រយោលដល់ប្រជាជនខ្មែរចំនួន ១២០,០០០ នាក់ នៅទូទាំងចង្វាក់ផលិតកម្មរបស់ខ្លួន។
តាមរយៈការប្តេជ្ញាចិត្តចំពោះការអភិវឌ្ឍន៍ប្រកបដោយនិរន្តរភាពនៅប្រទេសកម្ពុជា ក្រុមហ៊ុន ហ៊ិននីគែន ខេមបូឌា មានគោលបំណងបង្កើតផ្នត់គំនិត 'Brew a Better Cambodia' ដោយផ្តោតលើការការពារបរិស្ថាន និរន្តរភាពសង្គម និងការប្រើប្រាស់ធនធានប្រកប ដោយការទទួលខុសត្រូវលើមាគ៌ាទៅកាន់ពិភពរស់នៅមួយ ដែលគ្មានការបំពុលបរិស្ថាន យុត្តិធម៌ និងរស់នៅទទួលបានសុខភាពល្អជាងមុន។ ហ៊ិននីគែន ខេមបូឌា គឺជាផ្នែកមួយនៃក្រុមហ៊ុនហ៊ិននីគែនដែលជាក្រុមហ៊ុនផលិតស្រាបៀរ លំដាប់អន្តរជាតិ ធំបំផុតនៅលើពិភពលោក។
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T08:53:33.883Z",
"category": "PR",
"views": 316,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
ក្រសួងសេដ្ឋកិច្ច ប្រកាសជ្រើសរើសបុគ្គលិក ៣០ រូបចូលបម្រើការនៅក្នុងក្រសួងលើមុខតំណែងទាំង ៧ នេះ
|
https://business-cambodia.com/articles/ministry-of-economy-and-finance-recruitment-2
|
ជាឱកាសល្អមួយសម្រាប់សាធារណៈជន ដែលមានបំណងចង់ចូលបម្រើការងារនៅក្នុងក្រសួងសេដ្ឋកិច្ចនិងហិរញ្ញវត្ថុ ខណៈថ្មីៗនេះក្រសួងបានប្រកាសជ្រើសរើសបុគ្គលិកកិច្ចសន្យាចំនួន ៣០ ចូលបម្រើការងារពេញម៉ោងនៅមុខតំណែងចំនួន ៧ ។ យោងតាមសេចក្ដីជូនដំណឹងរបស់ក្រសួងនៅថ្ងៃទី៧ ខែកញ្ញា ឆ្នាំ២០២៣ មុខតំណែងដែលត្រូវជ្រើសរើសរួមមាន៖
១. បុគ្គលិកអភិវឌ្ឍកម្មវិធីអ៊ិនធឺណិត (Full-Stack Developer) ចំនួន ១១ រូប
២. បុគ្គលិកអភិវឌ្ឍកម្មវិធីអ៊ិនធឺណិតផ្នែកខាងមុខ (Front-End Development) ចំនួន ៤ រូប
៣. បុគ្គលិកស្វ័យប្រវត្ដិកម្មកម្មវិធីអ៊ិនធឺណិត (DevOps Engineer) ចំនួន ៥ រូប
៤. បុគ្គលិកគ្រប់គ្រងប្រព័ន្ធ (System Engineer) ចំនួន ៦ រូប
៥. បុគ្គលិករចនាផ្ទាំងកម្មវិធី (UX/UI Designer) ជំនួន ២ រូប
៦. បុគ្គលិកសម្របសម្រួលកម្មវិធី (Program Coordinator) ចំនួន ១ រូប
៧. បុគ្គលិកគ្រប់គ្រងប្រតិបត្ដិការធុរកិច្ច (Business Operation Manager) ចំនួន ១ រូប។
បេក្ខជនដែលនឹងត្រូវបានជ្រើសរើស នឹងត្រូវបម្រើការងារជាបុគ្គលិកជាប់កិច្ចសន្យាក្នុងកម្មវិធី “ទេពកោសល្យសម្រាប់សេដ្ឋកិច្ចឌីជីថល (Talents for Digital Economy)” និងទទួលបានប្រាក់បៀវត្សមូលដ្ឋានសមរម្យទៅតាមតួនាទី និងគុណវឌ្ឍិ និងអាចមានឱកាសក្លាយជាមន្ដ្រីរាជការក្នុងក្របខណ្ឌមុខងារសាធារណៈ នៃក្រសួងសេដ្ឋកិច្ច និងហិរញ្ញវត្ថុ ក្រោយពីទទួលបានការវាយតម្លៃសមិទ្ធផលការងារ និងបានបម្រើការងារក្នុងរយៈពេលកំណត់មួយ។
បេក្ខជនអាចចូលទៅកាន់Link https://digitaleconomy.mef.gov.kh រួចស្គែន QR Code ដែលមាននៅលើផតថលដោយប្រើប្រាស់កម្មវិធីទូរស័ព្ទ CamDigiKey ដើម្បីដាក់ពាក្យស្នើសុំបម្រើការងារ។ ចំពោះការទទួលពាក្យគឺចាប់ផ្ដើមពីថ្ងៃទីជូនដំណឹងនេះរហូតដល់ថ្ងៃទី២០ ខែកញ្ញា ឆ្នាំ២០២៣។ ហើយបេក្ខជនដែលជាប់ដំណាក់កាលសម្រាំងជ្រើសរើស (Shortlist) នឹងត្រូវអញ្ជើញមកសម្ភាសផ្ទាល់មាត់តែម្ដង។ សម្រាប់លក្ខខណ្ឌក្នុងការជ្រើសរើសសូមពិនិត្យសេចក្ដីជូនដំណឹងរបស់ក្រសួងខាងក្រោម៖
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T08:38:15.667Z",
"category": "ព័ត៌មានថ្មីៗ",
"views": 722,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
នរណាខ្លះហ្វេន BMW? តោះមកដឹងតម្លៃរថយន្ត BMW M2 RWD ស៊េរីឆ្នាំ២០២៣ នៅខ្មែរ ខណៈរូបរាងស្អាតខ្លាំង
|
https://business-cambodia.com/articles/bmw-m2-rwd-2023
|
ជាដំណឹងដ៏រីករាយមួយសម្រាប់ប្រិយមិត្តដែលតែងតែគាំទ្ររថយន្តរបស់អាឡឺម៉ង់ និងនិយមចូលចិត្តឡានបែបស្ពរ ម៉ូដបែបយុវ័យ ខណៈពេលនេះ អេដមីន នឹងប្រាប់អំពីតម្លៃរថយន្ត BMW M2 RWD ស៊េរីឆ្នាំ២០២៣ នៅខ្មែរ ជាមួយនឹងរូបរាងស្អាតខ្លាំង សាកសាកសមបំផុតសម្រាប់អ្នកចូលចិត្តបែបស្ពរ។
យោងតាមការចុះផ្សាយនៅលើផេកផ្លូវការ Auto US Direct Cambodia ថ្ងៃទី០៧ ខែសីហា ឆ្នាំ២០២៣ នេះបានឱ្យដឹងថា រថយន្តខ្លាញ់គោស៊េរីឆ្នាំ ២០២៣ BMW M2 RWD មានតម្លៃសរុបទាំងអស់ ១៤៦,០៦៩ ដុល្លារ (តម្លៃនៅខ្មែរ)។ ទន្ទឹមនឹងនេះដែរសម្រាប់តម្លៃជាង១០ម៉ឺនដុល្លារនេះត្រូវបានរួមបញ្ចូលនៅដូចជា៖
-តម្លៃឡាន $72,990
-តម្លៃពន្ធនាំចូល $63,830
-តម្លៃដឹកជញ្ជូន $2,450
-តម្លៃឯកសារនៅខ្មែរ $900
-តម្លៃកាត់ឈ្មោះនៅអាមេរិក $899
-តម្លៃសេវាកម្មរបស់ក្រុមហ៊ុននៅកម្ពុជា $500
-តម្លៃសេវាកម្មរបស់ក្រុមហ៊ុននៅអាមេរិច $4,500
-តម្លៃសរុបទាំងអស់ $146,069
គួរជម្រាបផងដែរប្រសិនជាបងប្អូនចាប់អារម្មណ៍ចង់សួរព័ត៌មានលម្អិតអាចឆាតទៅផេកផ្លូវការ Auto US Direct Cambodia ឬតាមរយៈលេខតេលេក្រាម ០៧៧ ២៨៨ ៦៨៥ ៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T08:22:37.285Z",
"category": "កំពូលអ្នកលក់",
"views": 717,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
គំនិតរកស៊ីបែបថ្មី! អតីតមេធាវី១រូប ប្តូរអាជីពមកបង្កើតសេវាកម្មផាត់មុខតាមអនឡាញទាញភ្ញៀវកក់ពេញៗរាល់ថ្ងៃ
|
https://business-cambodia.com/articles/lawyer-change-work-
|
ប្តូរអាជីពពីមេធាវី អ្នកនាង Rachael Kam ក្លាយជាសហគ្រិនវ័យក្មេងជាមួយនឹងអាជីវកម្មសេវាកម្មផាត់មុខតាមអនឡាញឈ្មោះ The First Refresh ជាប្រភេទសេវាកម្មផាត់មុខធ្វើ ក្រចក តរោមភ្នែក ប៉ាក់ចិញ្ចើម ដល់ផ្ទះរបស់អតិថិជន ដែលភ្ញៀវអាចកម្មង់បានតាមរយៈវេបសាយ ឈ្មោះ “The First Refresh” ។
យោងតាមការចុះផ្សាយរបស់សារព័ត៌មាន Vulcan post បានឱ្យដឹងថា អ្នកនាង Rachael Kam បានបញ្ចប់ការសិក្សាផ្នែកច្បាប់ពីសាកលវិទ្យាល័យជាតិសិង្ហបុរី និងបានធ្វើការផ្នែកច្បាប់អាជីវកម្មអស់រយៈពេល ៨ឆ្នាំ ប៉ុន្តែក្រោយមកនៅក្នុងឆ្នាំ ២០១៤ អ្នកនាងក៏បានប្តូរអាជីពពីមេធាវី ក្លាយទៅជាសហគ្រិនជាមួយនឹងអាជីវកម្មដំបូងរបស់នាងដែលមានឈ្មោះថា Lucy & Mui ជាប្រភេទអាជីវកម្មលក់គ្រឿងអលង្កា។លុះក្រោយមក បន្ទាប់ពីរកស៊ីអស់ជាច្រើនឆ្នាំ Rachael Kam ក៏បានចាប់ផ្តើមអាជីវកម្មថ្មីមួយបន្ថែមទៀតដែលផ្តោតលើការតុបតែងខ្លួន។
ទើបនៅដើមឆ្នាំ ២០២២ នាងបានបោះទុនវិនិយោគបង្កើតសេវាកម្មមួយឈ្មោះថា The First Refresh ដែលជាសេវាកម្មថែរក្សាសម្ផស្សដល់ផ្ទះ ២៤ម៉ោង ដោយគ្រាន់តែអតិថិជនធ្វើការកក់ពីពេលវេលា ដាក់ទីតាំងជាមួយនឹងប្រភេទសេវាកម្មដែលភ្ញៀវចង់បានជាការស្រេច។ហើយបើតាមការលើកឡើងរបស់ Rachael Kam បានឱ្យដឹងថា មូលហេតុសំខាន់មួយទៀតនោះគឺដំបូងឡើយគឺដោយសារតែអ្នកនាងធ្លាប់មានបញ្ហារឿងរកអ្នកផាត់មុខ ប៉ុន្តែមិនដឹងថាគួរតែរកខាងណាដើម្បីឱ្យដឹងថាតម្លៃប៉ុន្មាន សេវាកម្មល្អឬអត់ ទើបពេលនោះនាងក៏មានគំនិតចង់បំផុសគំនិតអាជីវកម្មនេះឡើង ព្រោះវាជាអាជីវកម្មថ្មីដែលមិនធ្លាប់មាននៅសឹង្ហបុរី ម្យ៉ាងវាជាឱកាសទីផ្សារធំសម្រាប់នាងផង ទើបនាងសម្រេចចាប់យកអាជីវកម្មនេះឡើងតែម្តង។
ម្យ៉ាងវិញទៀត នាងចាប់ផ្តើមអាជីវកម្មនេះឡើងក៏ដោយសារតែនាងចង់ធ្វើការផ្លាស់ប្តូររបៀបរកស៊ីថ្មីដែលធ្លាប់តែរកស៊ីតាមហាងឱ្យក្លាយទៅជាអាជីវកម្មបែបទំនើប ដែលមានតែទូរស័ព្ទក៏អាចហៅអ្នកផាត់មុខបានទៅដល់ផ្ទះជាមួយតម្លៃសមរម្យ និង ងាយស្រួល រហ័សទាន់ចិត្ត ជាពិសេសវាសាកសមបំផុតសម្រាប់មនុស្សដែលមិនចូលចិត្តទៅសាឡនដែលមានមនុស្សច្រើន។
បន្ថែមពីនេះ តាមរយៈបទពិសោធន៍រកស៊ីអស់រយៈពេលជិត២ឆ្នាំ ក្នុងរបរសាឡននេះ Rachael Kam បានប្រាប់ថា វាបានជួយឱ្យនាងអាចរកឃើញអ្វីដែលខ្លួនឯងស្រឡាញ់ រួមជាមួយនឹងការបង្កើតឱកាសការងារដែលល្អមួយជូនស្រ្តីអាចរកប្រាក់កម្រៃបានច្រើនជាងមុន មានពេលវេលាសម្រាប់ខ្លួនឯងច្រើនជាងមុន។ហើយបើគិតមកដល់ពេលនេះ The First Refresh មានបុគ្គលិកសរុបប្រមាណជា ៣០នាក់ហើយ រីឯអតិថិជនវិញមានកក់ពេញៗរាល់ថ្ងៃ៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T08:22:00.866Z",
"category": "ចាប់ផ្តើមអាជីវកម្ម",
"views": 263,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
មិនមែនតែប្រទេសតូចៗ! ដុល្លារឡើងថ្លៃ ធ្វើឱ្យរូបិយប័ណ្ណបរទេសធំៗជាច្រើនធ្លាក់ថ្លៃ រួមទាំងចិននិងជប៉ុន
|
https://business-cambodia.com/articles/dollar-stronger-makes-other-loss
|
ឥទ្ធិពលនៃការកើនឡើងតម្លៃរបស់ប្រាក់ដុល្លារ បន្ទាប់ពីធនាគារកណ្ដាលអាមេរិកចាត់វិធានការដំឡើងអត្រាការប្រាក់ទប់ទល់នឹងអតិផរណា បានធ្វើឱ្យរូបិយប័ណ្ណបរទេសជាច្រើនប្រឈមជាមួយនឹងការធ្លាក់ថ្លៃ ខ្លាំងរាប់ចាប់តាំងពីប្រទេសតូចៗ រហូតដល់ប្រទេសធំៗដូចជាចិន និងជប៉ុនជាដើម ព្រមទាំងប្រទេសចាយលុយអឺរ៉ូជាដើម។ នេះបើយោងតាមការចុះផ្សាយរបស់គេហទំព័រ Cryptopolitan។
ដុល្លារជារូបិយវត្ថុរបស់សហរដ្ឋអាមេរិក ដែលជាប្រទេសមហាសេដ្ឋកិច្ចលំដាប់ទីមួយនៅលើពិភពលោក ទើបបានជានៅក្នុងទំនាក់ទំនងពាណិជ្ជកម្មរវាងប្រទេសផ្សេងៗ ត្រូវធ្វើការជួញដូរទូទាត់ដោយប្រើប្រាស់ប្រាក់ដុល្លារ។ ទន្ទឹមនឹងនោះប្រទេសនីមួយៗក៏មានអត្រាប្ដូរប្រាក់ធៀបគ្នាជាមួយនឹងប្រាក់ដុល្លារអាមេរិក ដូច្នេះហើយប្រសិនបើដុល្លារឡើងថ្លៃ រូបិយប័ណ្ណរបស់ប្រទេសទាំងនោះនឹងធ្លាក់ថ្លៃមិនខាន។
ឧទាហរណ៍ដូចជាប្រទេសកម្ពុជាយើងផ្ទាល់ តាំងពីដើមមកយើងមានអត្រាប្ដូរប្រាក់ធៀបនឹងប្រាក់ដុល្លារ ហើយកាលពីមុនលុយ ១ដុល្លារ ធ្លាប់ប្ដូរបាន ៤,០០០រៀល ប៉ុន្តែពេលនេះ ១ដុល្លារដូចគ្នា ប្ដូរបានដល់ទៅ ៤,១៤២រៀល (គិតត្រឹមថ្ងៃទី៧ ខែកញ្ញា ឆ្នាំ២០២៣)។
បច្ចុប្បនេះមិនមែនមានតែប្រទេសកំពុងអភិវឌ្ឍន៍ដូចយើងទេ ដែលប្រឈមជាមួយនឹងផលប៉ះពាល់ពេលដែលប្រាក់ដុល្លារឡើងថ្លៃ សូម្បីតែចិន ព្រមទាំងជប៉ុនក៏ជួបបញ្ហាដែរ។ ទន្ទឹមនឹងនោះ តំបន់ប្រទេសដែលចាយប្រាក់អឺរ៉ូ ក៏រងសម្ពាធពាណិជ្ជកម្ម ដោយសារតែឥទ្ធិពលរបស់ប្រាក់ដុល្លារដូចគ្នា។
សូមជម្រាបផងដែរថា ធនាគារកណ្ដាលរបស់ប្រទេសចិន និងជប៉ុន បានបដិសេធមិនព្រមប្រើប្រាស់គោលនយោបាយដំឡើងអត្រាការប្រាក់ ដើម្បីទប់ទល់ជាមួយនឹងការធ្លាក់ថ្លៃរបស់ប្រាក់យ៉េន និងប្រាក់យន់ ដើម្បីតតាំងជាមួយនឹងកការឡើងថ្លៃរបស់ប្រាក់ដុល្លារឡើយ។ ផ្ទុយទៅវិញ ធនាគារកណ្ដាលរបស់ចិន សុខចិត្តជ្រើសរើសវិធានការដោយពង្រឹងធនាគារក្នុងស្រុកឱ្យរឹតបន្ដឹងសាច់ប្រាក់ និងបង្កើនការប្រើប្រាស់ប្រាក់យន់ជំនួសវិញ៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T07:50:58.269Z",
"category": "ហិរញ្ញវត្ថុ",
"views": 186,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy",
"short_sentences"
]
}
|
ក្រសួងទេសចរណ៍ចេញ សេចក្តីណែនាំ៦ចំណុច ដើម្បីពង្រឹងសកម្មភាពទេសចរណ៍ នាឱកាសភ្ជុំបិណ្ឌ
|
https://business-cambodia.com/articles/ministry-of-tourism-news-and-phum-ben-day-in-cambodia-
|
យោងតាមការចុះផ្សាយរបស់ក្រសួងព័ត៌មាននាថ្ងៃទី០៧ ខែកញ្ញានេះបានឱ្យដឹងថា ក្នុងឱកាសពិធីបុណ្យភ្ជុំបិណ្ឌប្រពៃណីជាតិត្រូវនឹងថ្ងៃទី១៣-១៤-១៥ ខែតុលា ឆ្នាំ២០២៣ ក្រសួងទេសចរណ៍ដែលមាន ឯកឧត្តម សុខ សូកេន ជារដ្ឋមន្រ្តី បានចេញសារាចរណែនាំដល់មន្ទីរទេសចរណ៍រាជធានី-ខេត្ត ស្តីអំពីការពង្រឹងសកម្មភាព គុណភាពផលិតផលទេសចរណ៍ដូចខាងក្រោម៖
១. ត្រូវសហការជាមួយអាជីវករ និងប្រតិបត្តិករទេសចរណ៍ ក្នុងការពង្រឹងគុណភាពផលិតផល ទេសចរណ៍ ថែរក្សាបរិស្ថាន អនាម័យ និងរក្សាតម្លៃផលិតផល និងសេវាឱ្យបានសមរម្យ។
រាល់ថ្លៃ ស្នាក់នៅ ម្ហូបអាហារ និងសេវាផ្សេងៗត្រូវសរសេរឱ្យបានច្បាស់ដាក់ក្នុងតារាង ដើម្បីជម្រាបជូន ភ្ញៀវឱ្យបានដឹងជាមុន ជៀសវាងការកំណត់ថ្លៃខ្ពស់ហួសហេតុ។ ករណីមិនអនុវត្តតាមតារាងដែល បានបិទផ្សាយ ម្ចាស់មូលដ្ឋានអាជីវកម្មត្រូវទទួលខុសត្រូវចំពោះមុខច្បាប់ជាធរមាន។
២. ត្រូវសហការជាមួយមន្ទីរបរិស្ថាន មន្ទីរសុខាភិបាល និងផ្នែកពាក់ព័ន្ធនានា ដើម្បីធ្វើការណែនាំ ម្ចាស់មូលដ្ឋានអាជីវកម្ម និងសេវាកម្មទេសចរណ៍ ពិសេសភោជនីយដ្ឋាន អាហារដ្ឋាន អ្នកលក់ដូរ តាមដងផ្លូវ ប្រជាពលរដ្ឋ និងភ្ញៀវទេសចរ អំពីសុវត្ថិភាពចំណីអាហារ និងការថែរក្សាអនាម័យ ដោយខិតខំលុបបំបាត់ការបោះសំរាម និងកាកសំណល់ផ្សេងៗ។
ត្រូវចាត់វិធានការតាមគ្រប់ រូបភាពដើម្បីធានាឱ្យបានអនាម័យក្នុងភោជនីយដ្ឋាន រួមទាំងបន្ទប់ទឹក បង្គន់អនាម័យ ហើយ បុគ្គលិកបម្រើការត្រូវមានឯកសណ្ឋានឱ្យបានសមរម្យ។
៣. ត្រូវធ្វើការណែនាំម្ចាស់ទូកដ កាណូតទេសចរណ៍ និងមធ្យោបាយដឹកជញ្ជូនទេសចរណ៍តាមផ្លូវ ទឹកនានា ដែលធ្វើអាជីវកម្មដឹកភ្ញៀវទេសចរកាត់សមុទ្រ ទន្លេ ស្ទឹង និងបឹង មិនឱ្យផ្ទុកលើសចំណុះ និងត្រូវបំពាក់នូវសម្ភារៈសង្គ្រោះចាំបាច់នានា។
៤. ត្រូវសហការជាមួយមន្ទីរធម្មការ និងសាសនា រៀបចំវត្តទេសចរណ៍គំរូសម្រាប់ភ្ញៀវទេសចរអន្តរជាតិ អាចស្វែងយល់ពីប្រវត្តិ និងទំនៀមទម្លាប់នៃការរៀបចំពិធីបុណ្យកាន់បិណ្ឌ និងភ្ជុំបិណ្ឌ។
៥. ត្រូវសហការជាមួយមន្ទីរព័ត៌មាន និងវិស័យឯកជន ផ្សព្វផ្សាយរមណីយដ្ឋានទេសចរណ៍ និង គោលដៅទេសចរណ៍ក្នុងមូលដ្ឋានរបស់ខ្លួន ឱ្យបានទូលំទូលាយ។
៦. ត្រូវរៀបចំឱ្យមានក្រុមការងារចុះផ្សព្វផ្សាយ និងជំរុញការអនុវត្តខ្លឹមសារសារាចរណែនាំនេះ ឱ្យបាន ទូលំទូលាយ និងគ្រប់រូបភាព ទៅដល់ប្រតិបត្តិករទេសចរណ៍ និងត្រូវធ្វើរបាយការណ៍បូកសរុបស្ថិតិ ភ្ញៀវទេសចរនៅតាមរមណីយដ្ឋាន និងគោលដៅទេសចរណ៍នានា និងផ្ញើមកក្រសួងទេសចរណ៍ ឱ្យបានទាន់ពេលវេលាជាប្រចាំថ្ងៃ។
ដូច្នេះក្រោយទទួលបានសារាចរណែនាំនេះ គ្រប់មន្ទីរទេសចរណ៍រាជធានី-ខេត្ត ត្រូវសហការជាមួយរដ្ឋបាលរាជធានី-ខេត្ត មន្ទីរពាក់ព័ន្ធ និងផ្នែកឯកជន អនុវត្តតាមខ្លឹមសារខាងលើឱ្យមានប្រសិទ្ធភាពនិងស្មារតីទទួលខុសត្រូវ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T07:46:19.257Z",
"category": "ភាពជាអ្នកដឹកនាំ",
"views": 129,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
មាសធ្លាក់ថ្លៃវិញហើយ! ហាងឆេងមាសចាប់ផ្ដើមចុះថោកខណៈរងសម្ពាធពីប្រាក់ដុល្លាររបស់អាមេរិក
|
https://business-cambodia.com/articles/gold-price-fall-in-september
|
ហាងឆេងមាសលើទីផ្សារអន្តរជាតិចាប់ផ្ដើមដាំក្បាលចុះមកវិញក្រោយពីឡើងថ្លៃនៅប៉ុន្មានថ្ងៃចុងក្រោយនេះ។ ជាក់ស្ដែងគិតត្រឹមថ្ងៃនេះហាងឆេងមាសលើទីផ្សារអន្តរជាតិបានធ្លាក់ថ្លៃមកត្រឹម១៩២០ដុល្លារក្នុងមួយអោន( ស្មើនឹង២៣១៣ដុល្លារក្នុងមួយតម្លឹង)។
បើយោងតាមការចុះផ្សាយរបស់ CNBC បានឲ្យដឹងថាហាងឆេងមាសបានធ្លាក់ថ្លៃ៥ថ្ងៃជាប់គ្នាដោយសារតែរងសម្ពាធពីការឡើងថ្លៃនៃប្រាក់ដុល្លារ។ ជាធម្មតាលើទីផ្សារអន្តរជាតិប្រាក់ដុល្លារនិងមាសត្រូវបានគេដាក់ជាគូក្នុងការជួញដូរ ដូច្នេះបើដុល្លារខ្លាំងនោះនឹងដាក់សម្ពាធលើមាសដែលធ្វើឲ្យមាសធ្លាក់ថ្លៃ។
ជាទូទៅពេលមានវិបត្តិ មាសតែងតែឡើងថ្លៃប៉ុន្ដែអំឡុងពេលនេះទោះជាសេដ្ឋកិច្ចសកលដាំក្បាលចុះពិតមែនប៉ុន្ដែមាសនៅតែរងសម្ពាធពីប្រាក់ដុល្លារខណៈធនាគារណ្ដាលរបស់សហរដ្ឋអាមេរិកដំឡើងអត្រាការប្រាក់ដុល្លារជាបន្តបន្ទាប់ដើម្បីទម្លាក់អតិផរណាឲ្យមកត្រឹម២%តាមគោលដៅកំណត់។
បើតាមការលើកឡើងរបស់លោក Chris Gaffney ប្រធាន Everbank World Markets បានឲ្យដឹងស្ថានភាពសេដ្ឋកិច្ចអាមេរិកកាន់តែល្អប្រសើរជាពិសេសទីផ្សារការងារមានការកើនឡើងជាកត្តាដែលធ្វើឲ្យធនាគារកណ្ដាលអាមេរិកប្រកាន់ជំហដំឡើងអត្រាការប្រាក់ដើម្បីទម្លាក់អតិផរណាដូច្នេះមាសអាចនឹងនៅតែរងសម្ពាធ។
បើយើងងាកមកមើលហាងឆេងមាសក្នុងស្រុកយើងនៅថ្ងៃនេះឃើញថាមាសចាប់ផ្ដើមធ្លាក់ថ្លៃមួយលេខគឺចុះពី២៣០ដុល្លារក្នុងមួយជីមក២២៩ដុល្លារក្នុងមួយជី។
គួរបញ្ជាក់ផងដែរថាការឡើងថ្លៃនៃប្រាក់ដុល្លារមិនមែនដាក់សម្ពាធតែលើហាងឆេងមាសនោះទេ ប៉ុន្ដបានដាក់សម្ពាធមកលើរូបិយប័ណ្ណនៃប្រទេសជាច្រើននៅក្នុងតំបន់អាស៊ីដោយក្នុងនោះរួមមានកម្ពុជាយើងផងដែរ។ ជាក់ស្ដែងកាលពីពេលថ្មីៗនេះធនាគារជាតិនៃកម្ពុជាបានបញ្ចេញប្រាក់ដុល្លារចំនួន៥០លានដុល្លារដើម្បីទិញប្រាក់រៀលយកមកគ្រប់គ្រងដើម្បីរក្សាតុល្យភាពអត្រាប្ដូរប្រាក់ខណៈប្រាក់រៀលខ្មែរធ្លាក់ថ្លៃបើធៀបនឹងប្រាក់ដុល្លារអាមេរិក៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T05:11:36.631Z",
"category": "ហិរញ្ញវត្ថុ",
"views": 652,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ដំណឹងរីករាយ! គម្រោងចំនួន ១០ តម្លៃជាង១៤០លាន$ត្រូវបាន CDC អនុម័តឲ្យវិនិយោគនៅខេត្ដ-ក្រុងទាំង៧នេះ
|
https://business-cambodia.com/articles/10-projects-approved-by-cdc-to-invest-in-these-6-provinces
|
នៅមុននេះបន្ដិច គណៈកម្មាធិការវិនិយោគកម្ពុជានៃក្រុមប្រឹក្សាអភិវឌ្ឍន៍កម្ពុជា ហៅកាត់ថា CDC ដែលជាសេនាធិការបស់រាជរដ្ឋាភិបាល បានសម្រេចអនុម័តគម្រោងវិនិយោគចំនួន ១០ ដែលមានទីតាំងស្ថិតនៅក្នុងខេត្ត-ក្រុងទាំង៧រួមមាន៖ រាជធានីភ្នំពេញ ខេត្តកំពង់ចាម ខេត្តក្រចេះ ខេត្តកំពង់ស្ពឺ ខេត្តកណ្ដាល ខេត្តតាកែវ និងខេត្តព្រះសីហនុ ដោយមានទុនសរុបជិត ១៤៦,៤៥ លានដុល្លារ ។ ខណៈគម្រោងទាំងនេះក៏នឹងបង្កើតឱកាសការងារបានរាប់ពាន់កន្លែងផងដែរ នៅពេលបើកដំណើរ។
យោងតាមការចុះផ្សាយពី CDC នៅថ្ងៃទី០៧ ខែកញ្ញា ឆ្នាំ២០២៣ ក្រុមហ៊ុនដែលទទួលបានការអនុម័តឲ្យវិនិយោគគម្រោងទាំង ១០ នេះរួមមាន៖
១. ក្រុមហ៊ុន CAMBODIAN TRANSMISSION II CO., LTD គម្រោងអភិវឌ្ឍន៍អនុស្ថានីយ៍ និងខ្សែបញ្ជូនថាមពលអគ្គិសនី តង់ស្យុងខ្ពស់ ២៣០គីឡូវ៉ុល ពីខេត្តកំពង់ចាម ទៅខេត្តក្រចេះ ក្នុងទុនវិនិយោគប្រមាណ ៩២,២លានដុល្លារអាម៉េរិក និងអាចបង្កើតការងារបានចំនួន ៤៦៤កន្លែង។
២. ក្រុមហ៊ុន HANTANG YIPIN LEISURE PRODUCTS (CAMBODIA) CO., LTD គម្រោងបង្កើតរោងចក្រផ្គុំ និងដំឡើងសម្ភារៈប្រើប្រាស់ (កៅអីផ្អែក កៅអីអង្គុយ តុ...) និងសម្ភារៈបន្ទាប់បន្សំ ដែលមានទីតាំងវិនិយោគស្ថិតនៅភូមិសេរីភ័ត្ត ឃុំពោធិ៍អង្ក្រង ស្រុកបរសេដ្ឋ ខេត្តកំពង់ស្ពឺ ក្នុងទុនវិនិយោគប្រមាណ ៨,៩លានដុល្លារអាម៉េរិក និងអាចបង្កើតការងារបានចំនួន ៣.៦១៨កន្លែង។
៣. ក្រុមហ៊ុន APOLLO PET PRODUCTS (CAMBODIA) CO., LTD គម្រោងបង្កើតរោងចក្រផលិតចំណី និងសម្ភារៈសត្វចិញ្ចឹម ដែលមានទីតាំងវិនិយោគស្ថិតនៅភូមិ៣ សង្កាត់លេខ១ ក្រុងព្រះសីហនុ ខេត្តព្រះសីហនុ ក្នុងទុនវិនិយោគប្រមាណ ៨លានដុល្លារអាម៉េរិក និងអាចបង្កើតការងារបានចំនួន ១.១២៦កន្លែង។
៤. ក្រុមហ៊ុន PRIME STORAGE SOLUTION (CAMBODIA) CO., LTD គម្រោងបង្កើតរោងចក្រផលិតឧបករណ៍ប្រើប្រាស់ក្នុងផ្ទះពីលោហៈធាតុកែច្នៃ (ធ្នើរ) ដែលមានទីតាំងវិនិយោគស្ថិតនៅភូមិអូរតាពូង ឃុំរកាកោះ ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,៨លានដុល្លារអាម៉េរិក និងអាចបង្កើតការងារបានចំនួន ១៥០កន្លែង។
៥. ក្រុមហ៊ុន INTEGRITY UNION PACKAGING MATERIAL CO., LTD គម្រោងបង្កើតរោងចក្រផលិតសម្ភារៈវេចខ្ចប់គ្រប់ប្រភេទ ដែលមានទីតាំងវិនិយោគស្ថិតនៅផ្លូវលំ ភូមិព្រៃខ្វាវ ឃុំរកាកោះ ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,៧លានដុល្លារអាម៉េរិក និងអាចបង្កើតការងារបានចំនួន ៥៣៧កន្លែង។
៦. ក្រុមហ៊ុន NEOCAMBO TEXTILE CO., LTD គម្រោងបង្កើតរោងចក្រកាត់ដេរសម្លៀកបំពាក់ និងផលិតមួកគ្រប់ប្រភេទ ដែលមានទីតាំងវិនិយោគស្ថិតនៅភូមិត្រពាំងអង្ក្រង សង្កាត់ក្រាំងធ្នង់ ខណ្ឌសែនសុខ រាជធានីភ្នំពេញ ក្នុងទុនវិនិយោគប្រមាណ ៥,៤លានដុល្លារអាម៉េរិក និងអាចបង្កើតការងារបានចំនួន ២.៧៥៩កន្លែង។
៧. ក្រុមហ៊ុន FONTERNIG GARMENT CO., LTD គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅផ្លូវជាតិលេខ២ ភូមិឃ្លាំងសម្បត្តិ ឃុំពត់សរ ស្រុកបាទី ខេត្តតាកែវ ក្នុងទុនវិនិយោគប្រមាណ ៥,៣លានដុល្លារអាម៉េរិក និងអាចបង្កើតការងារបានចំនួន ១.៦៨៦កន្លែង។
៨. ក្រុមហ៊ុន XIANGRUIFENG PACKAGING TECHNOLOGY CO., LTD គម្រោងវិនិយោគកម្មន្តសាលសម្ភារៈធ្វើពីក្រដាស (ទ្រនាប់ពុម្ពសម្លៀកបំពាក់ ស្បែកជើង កាបូប ម៉ាកឃឺ និងវេចខ្ចប់) ដែលមានទីតាំងវិនិយោគស្ថិតនៅភូមិដំណាក់ត្រយឹង សង្កាត់ចោមចៅទី២ ខណ្ឌពោធិ៍សែនជ័យ រាជធានីភ្នំពេញ ក្នុងទុនវិនិយោគប្រមាណ ៥,១លានដុល្លារអាម៉េរិក និងអាចបង្កើតការងារបានចំនួន ១៩១កន្លែង។
៩. ក្រុមហ៊ុន INSPIROR BAG (CAMBODIA) MANUFACTURING CO., LTD គម្រោងបង្កើតរោងចក្រផលិតកាបូបគ្រប់ប្រភេទ ដែលមានទីតាំងវិនិយោគស្ថិតនៅភូមិព្រៃចំការ ឃុំលំហាច ស្រុកអង្គស្នួល ខេត្តកណ្តាល ក្នុងទុនវិនិយោគប្រមាណ ៥,០៣លានដុល្លារអាម៉េរិក និងអាចបង្កើតការងារបានចំនួន ១.២៨១កន្លែង។
១០. ក្រុមហ៊ុន HONGRUI BAG (CAMBODIA) CO., LTD គម្រោងបង្កើតរោងចក្រផលិតកាបូប តុក្កតា និងសម្លៀកបំពាក់សត្វចិញ្ចឹម (ពីក្រណាត់) ដែលមានទីតាំងវិនិយោគស្ថិតនៅភូមិបាក់ចិញ្ចៀន ឃុំត្រពាំងគង ស្រុកសំរោងទង ខេត្តកំពង់ស្ពឺ ក្នុងទុនវិនិយោគប្រមាណ ៥,០២លានដុល្លារអាម៉េរិក និងអាចបង្កើតការងារបានចំនួន ២.៥៤០កន្លែង៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T04:56:05.504Z",
"category": "អចលនទ្រព្យ",
"views": 5982,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy",
"short_sentences"
]
}
|
ដាក់ឱ្យប្រើជាផ្លូវការហើយ! មានបញ្ហាបច្ចេកទេសក្នុងការធ្វើកសិកម្ម ក្រសួងឱ្យខលសួរតាមលេខ១ខ្សែនេះបានភ្លាមៗ
|
https://business-cambodia.com/articles/call-center
|
បើតាមការឱ្យដឹងរបស់នាយកដ្ឋានផ្សព្វផ្សាយកសិកម្ម រុក្ខាប្រមាញ់និងនេសាទ មុននេះបន្តិចបានធ្វើសេចក្តីជូនដំណឹងអំពីការដាក់ឱ្យប្រើប្រាស់ជាផ្លូវការនូវសេវាផ្តល់ព័ត៌មានបច្ចេកទេសកសិកម្មដល់កសិករ Call Center របស់ក្រសួងកសិកម្មរុក្ខាប្រមាញ់និងនេសាទ ដែលមានលេខទូរស័ព្ទ ១២៨៩។ ដែលបងប្អូនកសិករអាចធ្វើការសាកសួរអំពីបញ្ហាកសិកម្មបានដូចជា ការដាំដុះដំណាំ ការចិញ្ចឹមសត្វ ការចិញ្ចឹមត្រី ការកែច្នៃផលិតផលកសិកម្ម និងព័ត៌មានផ្សេងៗជាច្រើនទៀត។
ដោយក្នុងនោះ បងប្អូនកសិករអាចហៅទៅកាន់លេខទូរស័ព្ទ ១២៨៩ នេះបានដោយមិនគិតថ្លៃសេវាពីគ្រប់ប្រព័ន្ធទូរស័ព្ទ ទោះបីជាគ្មានទឹកប្រាក់ក្នុងទូរស័ព្ទក៏ដោយ។ហើយចំពោះម៉ោងធ្វើការគឺ ពេលព្រឹកចាប់ពីម៉ោង ៨ព្រឹកដល់ម៉ោង១២ថ្ងៃត្រង់ និងពេលរសៀលចាប់ពីម៉ោង ២ ដល់ម៉ោង ៤៖៣០នាទី ។
គួរបញ្ជាក់ផងដែរថា ក្រៅពីម៉ោងការងារ បងប្អូនក៏អាចធ្វើការទំនាក់ទំនង ដោយផ្ញើរសារជាសម្លេងនិងលេខទូរស័ព្ទ ក្រុមការងារនឹងទាក់ទងត្រឡប់ទៅវិញនៅម៉ោងធ្វើការ៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T04:46:42.482Z",
"category": "ចាប់ផ្តើមអាជីវកម្ម",
"views": 436,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
ម៉ាតម៉ាកល្បីឈ្មោះ ២ របស់ថៃ បង្ហាញលក្ខខណ្ឌសំខាន់ៗ សម្រាប់អ្នករកស៊ីចង់សហការបើកម៉ាតរបស់ខ្លួន
|
https://business-cambodia.com/articles/mart-eleven-and-circle-k
|
ចំពោះបងប្អូនម្ចាស់អាជីវកម្មដែលចង់បើកម៉ាតល្បីៗរបស់ថៃ គឺ 7-Eleven នឹង Circle K តែមិនទាន់ដឹងថាត្រូវចំណាយដើមទុនអស់ប៉ុន្មាន ឬត្រូវមានលក្ខខណ្ឌអ្វីខ្លះទើបអាចសហការបើកម៉ាតបាន ពេលនេះលែងជាបញ្ហាចម្ងល់សម្រាប់បងប្អូនទៀតហើយ ដោយសារម៉ាតល្បីៗនេះបញ្ជាក់ដើមទុនច្បាស់ដើម្បីអាចមានសិទ្ធិបើកម៉ាតបាន។
ជាក់ស្តែងយោងតាមការចុះនៅលើផេកផ្លូវការរបស់ Circle K-Cambodia បានឱ្យដឹងថា សម្រាប់លោកអ្នកដែលចាប់អារម្មណ៍ចង់ក្លាយទៅជាម្ចាស់អាជីវកម្មម៉ាតស្តង់ដារអន្តរជាតិ ឥលូវនេះម៉ាត Circle K សម្រេចបើកលក់ហ្រ្វេនឆាតហើយតម្លៃ ១០០,០០០ដុល្លារ ប៉ុណ្ណោះ។
នៅក្នុងនោះដែរ ចំពោះបងប្អូនដែលចង់បើកលក់បន្តគឺនឹងទទួលបានទំនិញជាង ៤ពាន់មុខ នឹងផ្តល់ជូនឃ្លាំងស្តុកទំនិញស្រាប់ហើយនឹងងាយស្រួលចំណេញពីព្រោះ Circle K ជាម៉ាតដ៏ល្បីនៅកម្ពុជា ដែលមានប្រភពមកពីសហរដ្ឋអាមេរិក និងទទួលស្គាល់ទូទាំងពិភពលោកចំពោះសេវាកម្មដ៏អស្ចារ្យ និងផលិតផលជាច្រើនមុនប្រកបដោយគុណភាពខ្ពស់។ សម្រាប់ព័ត៌មានបន្ថែមសូមទំនាក់ទំនង៖ 061 555 943/ 085 555 087 ឬអាចអានលិខិតខាងក្រោមនេះបាន។
ជាមួយគ្នានោះដែរ សម្រាប់លក្ខខណ្ឌបើកម៉ាត 7-Eleven Cambodia វិញ គឺត្រូវការដើមទុនវិនិយោគដំបូងក្នុងទឹកប្រាក់ចំនួន ២៧០,០០០ដុល្លារ និងលុយតម្កល់ចំនួន ៣៣,៥០០ដុល្លារ។
ហើយម្ចាស់អាជីវកម្មដែលមានទីតាំងស្រាប់ ត្រូវតែបង្ហាញអគារឬដីដែលចង់បើកដោយភ្ជាប់ជាមួយ GPS ទីតាំងព្រមទាំងកម្ររូបភាពនៃទីតាំងដែលចង់បើក ហើយសម្រាប់ការបើកម៉ាតនេះត្រូវការទំហីដី ១៥០ម៉ែត្រការ៉េ ឬទទឹងខាងមុខយ៉ាងតិចក៏ ៨ម៉ែត្រដែរ (២ល្វែងជាប់គ្នា) ចំណែកអ្នកដែលមិនទាន់មានទីតាំងអាចទៅស្វែងរកទីតាំងណាមួយសិនដែលមានសក្តានុពល ហើយត្រូវធ្វើតាមលក្ខខណ្ឌដូចដែលបានរៀបរាប់ខាងលើ ដោយបងប្អូនទាំងអស់គ្នាអាចស្កេនចូលលិខិតខាងក្រោមរួចធ្វើតាមលក្ខខណ្ឌនេះរួចអាចមុខពាក្យ Register បាន។
លើសពីនេះទៀតទៅ ចំពោះឯកសារស្នើសុំដាក់ពាក្យវិញគឺត្រូវមានរូបថត និងច្បាប់ចម្លងអត្តសញ្ញាណប័ណ្ណ ក៏ដូចជាថតចម្លងនៅសៀវភៅគ្រួសារ និងប័ណ្ណស្នាក់នៅព្រមទាំងរបាយការណ៍ធនាគាររយៈពេល ៦ខែផងដែរ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T04:31:59.871Z",
"category": "ចាប់ផ្តើមអាជីវកម្ម",
"views": 666,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ម្ចាស់អាជីវកម្មនៅវៀតណាម កំពុងលង់ក្នុងបំណុ.លពន្ធដារ ខណៈលក់ដូរលែងសូវដាច់ ប្រាក់ចំណូលធ្លាក់ចុះ
|
https://business-cambodia.com/articles/business-in-hcm-face-tax-debts
|
ម្ចាស់អាជីវកម្មនៅទីក្រុងហូជីមិញ ប្រទេសវៀតណាម ជាពិសេសអ្នកដែលរកស៊ីលើវិស័យអចលនទ្រព្យ កំពុងប្រឈមជាមួយនឹងបញ្ហាបំណុលពន្ធយ៉ាងច្រើន ព្រោះតែបញ្ហាចរន្តសាច់ប្រាក់។ នេះបើយោងតាមការចុះផ្សាយរបស់សារព័ត៌មាន Viet Nam News។
ប្រភពដដែលបានឱ្យដឹងថា គិតត្រឹមត្រីមាសទី២ នៃឆ្នាំ២០២៣ នៅហូជីមិញ មានអាជីវកម្មចំនួន ១០០សហគ្រាស កំពុងមានបំណុលពន្ធដែលមិនទាន់បានបង់ គិតជាទឹកប្រាក់សរុបជាង ៧.៨៦ពាន់ពាន់លានដុង (ប្រមាណជាង ៣២៦លានដុល្លារ) ហើយភាគច្រើនជាក្រុមហ៊ុនអភិវឌ្ឍន៍អចលនទ្រព្យ។ ក្រៅពីវិស័យអចលនទ្រព្យ ក្រុមហ៊ុនមកពីវិស័យផ្សេងទៀតដូចជា វាយនភណ្ឌ ផលិតកម្ម ពាណិជ្ជកម្ម និងដឹកជញ្ជូនក៏កំពុងប្រឈមជាមួយនឹងបំណុលពន្ធដែរ។
អាជីវកម្មដែលជាប់បំណុលពន្ធភាគច្រើន កើតឡើងពីការបាត់បង់ប្រាក់ចំណេញ ព្រោះតែបញ្ហាជាប់គាំងសេដ្ឋកិច្ច ព្រមទាំងតម្រូវការទីផ្សារថយចុះ។ នៅពេលដែលអាជីវកម្មមួយចុះបញ្ជីត្រឹមត្រូវ ហើយបើកដំណើរការធម្មតាតែលក់មិនដាច់ ប្រាក់ចំណូលក៏ធ្លាក់ចុះ ចំណេញក៏មិនសូវមាន ប៉ុន្តែការចំណាយផ្សេងៗ ម្ចាស់អាជីវកម្មត្រូវរ៉ាប់រងគ្រប់យ៉ាង រួមទាំងការបង់ពន្ធផងដែរ។
បញ្ហាបំណុលពន្ធបានឆ្លុះបញ្ចាំងពីបញ្ហាប្រឈមសេដ្ឋកិច្ចយ៉ាងទូលំទូលាយ នៃអាជីវកម្មដែលស្ថិតនៅក្នុងទីក្រុងធំបំផុតរបស់ប្រទេសវៀតណាម។ នាយកដ្ឋានពន្ធដារបានព្យាយាមរកវិធីបង្កើនកិច្ចខិតខំប្រឹងប្រែងដើម្បីប្រមូលយកនូវបំណុលពន្ធដែលម្ចាស់អាជីវកម្មមិនទាន់បង់ទាំងអស់នោះ។
សូមជម្រាបផងដែរថា នាយកដ្ឋានពន្ធដាររបស់វៀតណាម បានកំណត់សុពលភាពត្រឹម៩០ថ្ងៃ។ ប្រសិនបើម្ចាស់អាជីវកម្មដែលមានបំណុលហួសកាលកំណត់មិនទាន់បង់ក្រោម ៩០ថ្ងៃ អាជ្ញាធរពន្ធដារនឹងព្យាយាមទំនាក់ទំនងតាមរយៈបណ្ដាញផ្សេងៗដូចជា ការហៅទូរស័ព្ទ សារជាអក្សរ និងអ៊ីមែល ដើម្បីអញ្ជើញពួកគេឱ្យមកពិភាក្សារកដំណោះស្រាយ។ ប៉ុន្តែប្រសិនបើលើសពី៩០ថ្ងៃ អាជ្ញាធរពន្ធនឹងអនុវត្តវិធានការតឹងរឹងទៅតាមចំនួនបំណុលពន្ធដែលមិនបានបង់៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T04:16:27.402Z",
"category": "ហិរញ្ញវត្ថុ",
"views": 177,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy",
"short_sentences"
]
}
|
ជិតផុតកំណត់ហើយ! ហាងធំៗ៣ ប្រកាសដាក់លក់សម្ភារតុបតែងផ្ទះបញ្ចុះត.ម្លៃរហូតដល់ទៅ៥០%
|
https://business-cambodia.com/articles/chip-mong-mall-event-dis-couunt
|
ដំណឹងល្អសម្រាប់បងប្អូនដែលមានបំណងចង់ទិញសម្ភារតុបតែងលំអរគេហដ្ឋាន និងប្រិយមិត្តចង់ទិញសម្ភារប្រើប្រាស់ក្នុងបន្ទាប់គេង ដែលមានគុណភាពល្អ ជាមួយតម្លៃធូរ ខណៈពេលនេះផ្សារទំនើប ជីប ម៉ុង ២៧១ ប្រកាសដាក់លក់ទំនិញបញ្ចុះជាច្រើនមុខជាមួយតម្លៃកប់។
ថ្មីៗនេះ យោងតាមគេហទំព័រផ្លូវការរបស់ផ្សារទំនើបអ៊ីអនភ្នំពេញ បានឲ្យដឹងថា ចាប់ពីថ្ងៃនេះ ថ្ងៃទី១០ ខែកញ្ញា ឆ្នាំ២០២៣ នៅផ្សារទំនើប Chip Mong 271 Mega Mall បានរៀបចំកម្មវិធីលក់បញ្ចុះតម្លៃសម្ភារ ប្រើប្រាស់ក្នុងគេហដ្ឋានដ៏ប្រណិតៗ ដែលមានគុណភាពខ្ពស់ជាមួយនឹងការបញ្ចុះតម្លៃរហូតដល់ ៥0ភាគរយ។
សូមជម្រាបផងដែរ មុខទំនិញដែលនឹងបញ្ចុះតម្លៃរួមមានដូចជា ពូក ខ្នើយ កំរាលពូក សាឡុង តុ កៅអី គ្រែ និងសម្ភារតុបតែងផ្ទះជាច្រើនប្រភេទទៀត ....។ ដែលមានការចូលរួមម៉ាកល្បីៗជាច្រេីនដូចជា Ashely , Our Stuff Carpet, Akemi Outlet៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T04:06:35.804Z",
"category": "កំពូលអ្នកលក់",
"views": 3467,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
អ្នកកំពុងជាប់ពន្ធត្រូវដឹង! បើមិនចង់រងការផាកពិន័យកុំអនុវត្ត១៣ ចំណុចនេះពេលខ្លួនកំពុងជាប់ពន្ធ
|
https://business-cambodia.com/articles/do-not-apply-these-13-while-you-are-in-tax
|
អ្នកជាប់ពន្ធ គឺជាបុគ្គល ឬសហគ្រាស ឬក្រុមហ៊ុនទាំងឡាយណាដែលមានកាតព្វកិច្ចចុះបញ្ជីពន្ធដារ ដាក់លិខិតប្រកាសពន្ធ បង់ពន្ធតាមការកំណត់ និងគោរពតាមបទប្បញ្ញត្តិស្តីពីពន្ធដារផ្សេងៗទៀត ព្រមទាំងមានសិទ្ធិផ្តល់សេវាប្រកបដោយវិជ្ជាជីវៈ និងយល់ពីកិច្ចដំណើរការនៃប្រព័ន្ធពន្ធដារ នីតិវិធីសារពើពន្ធ និងការអនុវត្តកាតព្វកិច្ចសារពើពន្ធ។
យោងតាមមាត្រា ២៣៥ នៃច្បាប់ស្ដីពីសារពើពន្ធ បុគ្គលដែលបានប្រព្រឹត្តអំពើរាំងស្ទះដល់ការអុនវត្តបទប្បញ្ញត្តិស្ដីពីពន្ធដារ នឹងត្រូវទទួលការផាកពិន័យជាប្រាក់៥លានរៀល ដល់១០លានរៀល ដោយមិនគិតពីទោសព្រហ្មទណ្ឌផ្សេងៗទៀត។ ដូច្នេះប្រសិនបើលោកអ្នកកំពុងជាប់ពន្ធ លោកអ្នកគួរចៀស១៣ ចំណុចនេះ បើមិនចង់រងការផាកពិន័យ ដោយក្នុងនោះរួមមាន៖
១. ការមិនបានចុះបញ្ជីនៅរដ្ឋបាលសារពើពន្ធ ស្របតាមការកំណត់របស់ច្បាប់ស្តីពីសារពើពន្ធនិងលិខិតបទដ្ឋានគតិយុត្តពាក់ព័ន្ធផ្សេងៗទៀត
២. ការមិនបានជូនដំណឹងទៅរដ្ឋបាលសារពើពន្ធអំពីការផ្លាស់ប្តូរព័ត៌មាននៃការចុះបញ្ជី
៣. ការមិនបានដាក់លិខិតប្រកាសសារពើពន្ធ
៤. ការមិនបានប្រើប្រាស់ប្រព័ន្ធកត់ត្រាដែលកំណត់ដោយរដ្ឋបាលសារពើពន្ធ
៥. ការមិនបានចេញវិក្កយបត្រ
៦. ការមិនផ្តល់ព័ត៌មាន ឬមិនបានបញ្ជូនរបាយការណ៍តាមការស្នើសុំ
៧. ការមិនអនុញ្ញាតឱ្យរដ្ឋបាលសារពើពន្ធធ្វើការពិនិត្យបញ្ញិកាគណនេយ្យឬឯកសារផ្សេងៗ
៨. ការមិនបានរក្សាបញ្ញិកាគណនេយ្យនិងឯកសារផ្សេងៗទៀត
៩. ការព្យាយាមរារាំងការកំណត់និងការប្រមូលពន្ធ
១០. ការកសាងឬផ្តល់នូវកំណត់ត្រា ឯកសារ របាយការណ៍ ឬព័ត៌មានក្លែងបន្លំ
១១. ការលាក់ទុកឬបំផ្លាញចោលដោយចេតនានូវបញ្ចិកាគណនេយ្យ កំណត់ត្រា ឯកសារ របាយការណ៍ ឬព័ត៌មានផ្សេងៗ
១២. ការចេញវិក្កយបត្រក្លែងបន្លំ
១៣. ការមិនអនុញ្ញាតឱ្យរដ្ឋបាលសារពើពន្ធចូលគ្រឹះស្ថានអាជីវកម្មដើម្បីកំណត់និងប្រមូលពន្ធ៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T03:54:10.552Z",
"category": "អចលនទ្រព្យ",
"views": 2714,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy",
"short_sentences"
]
}
|
លែងព្រួយរឿងទឹកលិច! ក្រសួងធនធានទឹក ប្ដេជ្ញាមិនឱ្យក្រុងភ្នំពេញ រងគ្រោះព្រោះទឹកជំនន់ តាមរយៈមធ្យោបាយនេះ
|
https://business-cambodia.com/articles/no-flooding-in-phnom-penh
|
ឯកឧត្តម ចាន់ ស៊ីណាត រដ្ឋលេខាធិការក្រសួងធនធានទឹក និងឧតុនិយម បានប្តេជ្ញាយ៉ាងមុតមាំមិនឲ្យរាជធានីភ្នំពេញ រងគ្រោះជន់លិចព្រោះទឹកជំនន់គ្រប់រដូវវស្សាទៀតឡើយ នៅក្នុងអាណត្តិថ្មី ដែលដឹកនាំដោយ សម្តេចមហាបវរធិបតី ហ៊ុន ម៉ាណែត ជានាយករដ្ឋមន្រ្តី។
ក្នុងកិច្ចប្រជុំការងារស្ដីពីការរំដោះទឹកជំនន់ក្នុងភូមិសាស្រ្តរាជធានីភ្នំពេញ នាថ្ងៃទី០៥ ខែកញ្ញា ឆ្នាំ២០២៣ ឯកឧត្តម ចាន់ ស៊ីណាត បានលើកឡើងយ៉ាងដូច្នេះថា៖ «ក្រសួងធនធានទឹក នឹងសហការជាមួយក្រសួងសេដ្ឋកិច្ច និងបណ្តាដៃគូអភិវឌ្ឍន៍ជាច្រើនទៀត ដើម្បីធ្វើយ៉ាងណាធានាដោះស្រាយចំពោះមុខមិនឱ្យរាជធានីភ្នំពេញទទួលរងនូវគ្រោះហានិភ័យដោយសារទឹកជំនន់ គ្រប់រដូវវស្សា នៅក្នុងអាណត្តិទី៧នេះ»។
ដើម្បីអាចសម្រេចរឿងខាងលើបាន ឯកឧត្តម ចាន់ ស៊ីណាត បានគូសបញ្ជាក់ថា ជាដំណាក់កាលដំបូង ក្រសួងបានចាត់ឱ្យមន្រ្តីជំនាញធនធានទឹក ខេត្តកំពង់ស្ពឺ និងកណ្តាល សហការគ្នាបើកមុខទឹកទាំងអស់ ចាប់ពីផ្នែកខាងលើកំពង់ទួលទឹកថ្លា រហូតដល់តំបន់រលាំងជ្រៃទាំងសងខាង។ ការបើកមុខទឹកនេះ អាចកាត់បន្ថយបរិមាណទឹក១៣០០ម៉ែត្រគូបក្នុងមួយវិនាទី កុំឱ្យមកកៀកនឹងភ្នំពេញ ឬចូលដល់តំបន់ X1 ជន់លិចតំបន់ព្រលានយន្តហោះថ្មី និងផ្លូវក្រវាត់ក្រុងទី៣។
គួរជម្រាបផងដែរថា ក្រសួងធនធានទឹក និងឧតុនិយម នឹងដាក់ឱ្យដំណើរការឡើងវិញនូវប្រព័ន្ធប្រឡាយ៩២, ៩៤,៩៦ និងប្រឡាយខ្សាច់ ដែលអាចជួយរំដោះទឹកបានលឿនបំផុត ចេញពីបណ្តាតំបន់ទាំងអស់ដែលនៅកៀករាជធានីភ្នំពេញ៕
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T03:48:39.655Z",
"category": "ភាពជាអ្នកដឹកនាំ",
"views": 1315,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
រដ្ឋសម្រេចអនុម័តគម្រោងអភិវឌ្ឍន៍អនុស្ថានីយ៍ និងខ្សែបញ្ជូនថាមពលតម្លៃជិត ១០០ លាន$តភ្ជាប់ខេត្ដ២នេះ
|
https://business-cambodia.com/articles/cambodian-transmission-ii-
|
រាជរដ្ឋាភិបាលតាមរយៈក្រុមប្រឹក្សាអភិវឌ្ឍន៍កម្ពុជាបានធ្វើការអនុម័តគម្រោងវិនិយោគថ្មីៗចំនួន ១០ ជូនដល់ក្រុមហ៊ុនក្នុងស្រុក និងក្រៅស្រុកដើម្បីធ្វើការវិនិយោគនៅក្នុងប្រទេសកម្ពុជា។ នៅក្នុងគម្រោងទាំង ១០ នោះក៏មានគម្រោងអភិវឌ្ឍន៍អនុស្ថានីយ៍ និងខ្សែបញ្ជូនថាមពលអគ្គិសនីដ៏ធំមួយត្រូវអនុម័តផងដែរ។
យោងតាមការបញ្ជាក់ពីក្រុមហ៊ុនប្រឹក្សាអភិវឌ្ឍន៍កម្ពុជានៅក្នុងហ្វេសប៊ុកផេកផ្លូវការរបស់នាថ្ងៃទី៧ ខែកញ្ញា ឆ្នាំ២០២៣ នេះបានដឹងថា គម្រោងនេះខាងលើ ត្រូវបានវិនិយោគដោយ“CAMBODIAN TRANSMISSION II CO., LTD ក្នុងទុនវិនិយោគសរុបប្រមាណ ៩២,២លានដុល្លារ និងអាចបង្កើតការងារបានចំនួន ៤៦៤កន្លែងជូនប្រជាពលរដ្ឋនៅក្នុងតំបន់ផងដែរ។
តាមការបញ្ជាក់បន្ថែមពីក្រុមប្រឹក្សាអភិវឌ្ឍន៍កម្ពុជា គម្រោងអភិវឌ្ឍន៍អនុស្ថានីយ៍ និងខ្សែបញ្ជូនថាមពលអគ្គិសនីនេះមានតង់ស្យុងសរុប ២៣០គីឡូវ៉ុល ដែលតភ្ជាប់ពីខេត្តកំពង់ចាម ទៅកាន់ខេត្តក្រចេះ៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T03:39:34.890Z",
"category": "ព័ត៌មានថ្មីៗ",
"views": 1422,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"tiny",
"noisy"
]
}
|
ប្រសើរណាស់! មិត្តជប៉ុន ផ្តល់ឡាន-ម៉ូតូ ៦០គ្រឿងបន្ថែម និងឧបករណ៍រាវរកមីនមួយចំនួនទៀតដល់កម្ពុជា
|
https://business-cambodia.com/articles/japan-help-some-more-mine-detectors-for-cambodia
|
រដ្ឋាភិបាល និងប្រជាជនជប៉ុន បានផ្តល់រថយន្ត-ម៉ូតូ ៦០គ្រឿង និងឧបករណ៍រាវរកមីនមួយចំនួនបន្ថែមទៀតដល់កម្ពុជា ដើម្បីធ្វើអង្កេតចំការមីន ខណៈជំនួយនេះស្ថិតក្រោមកម្មវិធី «អភិវឌ្ឍន៍សេដ្ឋកិច្ចនិងសង្គម» សម្រាប់ប្រើប្រាស់ក្នុងដំណើរការសកម្មភាពមីនមនុស្សធម៌នៅកម្ពុជា។
ពិធីប្រគល់និងទទួលនូវសម្ភារទាំងនេះ ត្រូវបានធ្វើឡើងនាថ្ងៃទី០៥ ខែកញ្ញា ឆ្នាំ២០២៣ នៅទីស្នាក់ការអាជ្ញាធរមីន (CMAA) ដោយមានឯកឧត្តម UENO Atsushi ឯកអគ្គរាជទូតជប៉ុនប្រចាំកម្ពុជា ជាមួយឯកឧត្តមទេសរដ្ឋមន្រ្តី លី ធុជ ប្រធានអាជ្ញាធរមីន។ ជំនួយទាំងនោះរួមមាន រថយន្ត(Pickup) ២៣គ្រឿង, ម៉ូតូ ៣៧ គ្រឿង, ឧបករណ៍GPS ៥៤គ្រឿង, ឧបករណ៍ការពារសុវត្ថិភាព ៣០ឈុត, ម៉ាស៊ីនរាវមីន ៣០គ្រឿង, កុំព្យូទ័រយួរដៃ ៧៥គ្រឿង, គ្រឿងបន្លាស់រថយន្ត ២៣គ្រឿង និងគ្រឿងបន្លាស់ម៉ូតូ ៣៧គ្រឿង។
ក្នុងនោះ លោកឯកអគ្គរាជទូតជប៉ុនប្រចាំកម្ពុជាជឿជាក់ថា៖ «គ្រាប់មីន និងសំណល់ជាតិផ្ទុះពីសង្រ្គាមដែលនៅសេសសល់ នឹងត្រូវរំដោះចេញពីទឹកដីកម្ពុជា ហើយប្រជាជនកម្ពុជានឹងទទួលបាននូវសុវត្ថិភាព។ សម្រាប់ឧបករណ៍ខាងលើដែលខ្ញុំ ប្រគល់ឱ្យនាពេលនេះនឹងរួមចំណែកដល់ការសម្រេចបាននូវគោលដៅ គ្មានមីននៅឆ្នាំ ២០២៥»។
គួរជម្រាបផងដែរថា កម្ពុជាត្រូវបន្តបោសសម្អាតផ្ទៃដី ដែលមានមីនចំនួន៨៤៥គីឡូម៉ែត្រការ៉េ និងសំណល់ជាតិផ្ទុះពីសង្គ្រាម រួមទាំងគ្រាប់បែកចង្កោម ចំនួន១,៣១៦គីឡូម៉ែត្រការ៉េបន្ថែមទៀត ក្នុងការសម្រេចឱ្យបាននូវចក្ខុវិស័យតាមផែនការយុទ្ធសាស្ត្រជាតិ «កម្ពុជាគ្មានមីនឆ្នាំ២០២៥» ខណៈដើម្បីអនុវត្តបានកម្ពុជាត្រូវការថវិកាជិត៤០០លានដុល្លារអាមេរិក៕
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T02:44:29.195Z",
"category": "ភាពជាអ្នកដឹកនាំ",
"views": 142,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
សល់២ខែទៀតប្រឡងបាក់ឌុបហើយ! ក្រសួងអប់រំបញ្ចេញវេបសាយ១ ឱ្យសិស្សអាចប្រឡងសាកបាន
|
https://business-cambodia.com/articles/moeys-website-to-test-knowledge
|
នៅមិនប៉ុន្មានសប្តាហ៍ទៀតនោះទេ ការប្រឡងមធ្យមសិក្សាទុតិយភូមិសម្រាប់ឆ្នាំសិក្សា២០២៣នឹងឈានចូលមកដល់ ដូច្នេះហើយដើម្បីជាការវាស់ស្ទង់សមត្ថភាព ចំណេះដឹងសម្រាប់ការប្រឡង សិស្សានុសិស្សអាចចូលប្រឡងសាកល្បងបាននៅលើវេបសាយ១ដែលដាក់ដំណើរការដោយក្រសួងអប់រ យុវជន និងកីឡា។
វេបសាយ https://exam.moeys.gov.kh គឺជាបណ្តុំនូវលំហាត់និងមេរៀនជាច្រើន សម្រាប់សិស្សដែលត្រៀមខ្លួនប្រឡងបាក់ឌុប ដែលមានដូចជា គីមីវិទ្យា រូបវិទ្យា គណិតវិទ្យា និងមេរៀនជាច្រើនជំពូកដែលសិស្សានុសិស្សមួយចំនួនអាចនឹងត្រូវការដើម្បីសិក្សារៀនសូត្របន្ថែម។
យ៉ាងណាមិញការប្រើប្រាស់វេបសាយមួយនេះគឹបងប្អូនគ្រាន់តែចូលទៅចុះឈ្មោះឬបំពេញព័ត៌មានមួយចំនួន, បន្ទាប់ពីនោះបងប្អូននឹងឃើញមុខវិជ្ជាសម្រាប់ធ្វើតេស្ត, ជំហានបន្តគឺអាចជ្រើសរើសជំពូកណាមួយដែលមានលំហាត់តេស្ត, ជំហានចុងក្រោយបងប្អូននឹងឃើញនូវការពិន្ទុនិងនិទ្ទេស ថេរវេលា ដែលបានមកពីការវាយតម្លៃលទ្ធផលនៃលំហាត់របស់បងប្អូនជាមិនខាន។
គួរជម្រាបផងដែរថាសម្រាប់ថ្ងៃប្រឡងបាក់ឌុប នឹងប្រព្រឹត្តិណ៍ទៅនៅថ្ងៃទី០៦ ខែវិច្ឆិកា ឆ្នាំ២០២៣ ខាងមុខនេះ ពោលគឺមានរយ:ពេល២ខែគិតចាប់ពីខែកញ្ញានេះតទៅ ។ ដូច្នេះហើយសម្រាប់សិស្សានុសិស្សថ្នាក់ទី១២ ដែលកំពុងប្រឹងប្រែងរៀនសូត្រ ដើម្បីត្រៀមខ្លួនប្រឡងបាក់ឌុបឱ្យទទួលបានលទ្ធផលល្អនោះ ក៏អាចចូលប្រឡងតេស្តសាកល្បង តាមរយ:វេបសាយដែលក្រសួងបានរៀបចំផងដែរ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-07T02:26:56.084Z",
"category": "ភាពជាអ្នកដឹកនាំ",
"views": 742,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
ពង្រីកសមត្ថភាព និងពង្រឹងអាជីវកម្ម និងមនុស្សជុំវិញខ្លួនជាមួយកម្មវិធីបរិញ្ញាបត្រជាន់ខ្ពស់ផ្នែកវិទ្យាសាស្រ្តផ្នែកគណនេយ្យ និងហិរញ្ញវត្ថុ (MSc + ACCA)
|
https://business-cambodia.com/articles/cam-ed-business-school-m-sc-acca
|
គ្រប់បណ្តាអង្គភាពទំាងអស់នៅលើសកលលោកយើងនេះ មិនថាអង្គភាពរដ្ឋ ឬអង្គភាពឯកជននោះទេ គឺតែងតែស្វែងរកនូវការអភិវឌ្ឍថ្មីៗ ចង់ទទួលបាននូវភាពរីកចម្រើន ភាពជោគជ័យ និងសម្រេចឲ្យបាននូវគោលដៅដែលអង្គភាពបានកំណត់។ ជាមួយគ្នានេះ ដើម្បីទទួលបាននូវភាពរីកចម្រើន និងភាពជោគជ័យទាំងអស់បាន លុះត្រាតែគ្រប់ផ្នែកទាំងអស់នៅក្នុងអង្គភាពមាន ដំណើរការល្អប្រសើរ មានលក្ខណៈរលូន និងភាពស៊ីចង្វាក់គ្នា។
ស្របពេលជាមួយគ្នានេះដែរ ដោយសារតែការផ្លាស់ប្ដូរនូវប្រព័ន្ធសេដ្ឋកិច្ចទីផ្សារនៃបណ្ដាប្រទេសនានានៅពិភពលោក ដែលប្ដូរមកអនុវត្តទីផ្សារសេរីកំពុងរីកដុះដាលយ៉ាងខ្លាំង រួមទាំងសកលភាវូបនីយកម្មសេដ្ឋកិច្ច ដែលបាននាំមកនូវភាពរីកចម្រើនយ៉ាងសំបើមខាងផ្នែកវិទ្យាសាស្រ្ត និងបច្ចេកវិទ្យាទំនើបផ្សេងទៀត ជាហេតុធ្វើឲ្យការប្រកួតប្រជែងនៅក្នុងទីផ្សារបានកើតឡើង និងមានលក្ខណៈទូលំទូលាយទៅៗ។ ម៉្យាងទៀតវាក៏បានក្លាយជាបញ្ហា និងកត្តាប្រឈមសម្រាប់អង្គភាពទាំងអស់ ដែលតម្រូវឲ្យគ្រប់អង្គភាពនៅលើសកលលោកត្រូវពង្រីក និងពង្រឹកនូវកត្តាមួយចំនួននៅក្នុងអង្គភាពដូចជា ប្រព័ន្ធហរិញ្ញវត្ថុ ប្រព័ន្ធបច្ចេកវិទ្យាទំនើប ការប្រើប្រាស់វត្ថុធាតុដើម និងកត្តាផ្សេងទៀត ជាពិសេសកត្តាធនធានមនុស្សដែលជាកត្តាដ៏ចម្បងបំផុតដែលអង្គភាពនីមួយៗមិនអាចខ្វះខាតបាន។
ដូចនេះអង្គភាពត្រូវធ្វើការគ្រប់គ្រង និងប្រើប្រាស់ធនធានមនុស្សឲ្យមានប្រសិទ្ធិភាព និងប្រសិទ្ធិផលខ្ពស់។ ម៉្យាងវិញទៀតការពិតដែលយើងមិនអាចប្រកែកបាននោះ គឺផ្នែកគ្រប់គ្រងធនធានមនុស្សជាផ្នែកមួយដ៏សំខាន់មួយនៅក្នុងស្ថាប័ននីមួយៗ ជាពិសេសការបណ្ដុះបណ្ដាលធនធានមនុស្ស ដែលជានិតីវិធីក្នុងការបង្កើនសមត្ថភាព និងលទ្ធភាពនៃការអនុវត្តការងាររបស់បុគ្គលិកនៅក្នុងស្ថាប័ន។ ដោយសារតែមូលហេតុដ៏ចម្បងនេះហើយ ទើបគ្រប់អង្គភាព បុគ្គលិក និងបុគ្គលរូបវ័នគ្រប់រូបតម្រូវការបណ្ដុះបណ្ដាល និងសិក្សាស្វែងយល់បន្ថែមនូវបច្ចេកវិទ្យា វិជ្ជាជីវៈ និងជំនាញផ្សេងៗអោយបានកាន់តែច្រើន ដើម្បីធ្វើការអភិវឌ្ឍន៍ខ្លួន និងធ្វើអោយខ្លួនឈរជើងរឹងមាំនៅក្នុងវិស័យដែលប្រកបដោយការប្រកួតប្រជែងនាសម័យភាវូបនីយកម្មនេះ។
ជាក់សែ្ដង វិទ្យាស្ថានខេមអេដបានផ្ដល់នូវកម្មវិធីសិក្សាថ្នាក់បរិញ្ញាបត្រជាន់ខ្ពស់ផ្នែកវិទ្យាសាស្រ្តផ្នែកគណនេយ្យ និងហិរញ្ញវត្ថុ (MSc + ACCA) ដែលក្រោយការបញ្ចប់ការសិក្សានិស្សិតអាចទទួលបានសញ្ញាបត្រពីរក្នុងពេលតែមួយ ក្នុងនោះរួមមានបរិញ្ញាបត្រជាន់ខ្ពស់ផ្នែកវិទ្យាសាស្រ្តផ្នែកគណនេយ្យ និងហិរញ្ញវត្ថុ និងសញ្ញាបត្រអន្តរជាតិអ្នកជំនាញផ្នែកគណនេយ្យ ACCA ផងដែរ។ លើសពីនេះនិស្សិតក៏អាចទទួលបាននូវសញ្ញាបត្រជំនាញមួយចំនួនទៀតដូចជា សញ្ញាបត្រជំនាញពន្ធដារកម្ពុជា សញ្ញាបត្រជំនាញច្បាប់ពាណិជ្ជកម្ម និងសញ្ញាបត្រជំនាញស្ដង់ដាររបាយការណ៍ទាក់ទងនឹងហិរញ្ញវត្ថុអន្តរជាតិសម្រាប់អង្គភាពធុនតូច និងមធ្យមផងដែរ។
ស្របពេលជាមួយគ្នានេះដែរ និស្សិតមិនត្រឹមតែបានសិក្សានៅវិទ្យាស្ថានដែលមានការទទួលក្នុងស្រុក និងជាអន្តរជាតិពីស្ថាប័នសមាគមគណនេយ្យករ ACCA មានទីតាំងនៅចក្រភពអង់គ្លេង រួមជាមួយការទទួលស្គាល់ពីស្ថាប័នវាយតម្លៃទទួលស្គាល់គុណភាពអប់រំ ACBSP, QS Star, CFA Institute, AUN-QA, ISO និង FAA ប៉ុណ្ណោះទេ និស្សិតនឹងសិក្សាជាមួយនឹងសាស្ត្រាចារ្យដែលមានទាំងគុណវឌ្ឍនិ និងបទពិសោធន៍ជាអន្តរជាតិផងដែរ ដែលធ្វើអោយនិស្សិតទាំងអស់ទាំងកំពុងសិក្សា និងបញ្ចប់ការសិក្សាអាចទទួលបានទាំងចំណេះដឹង និងបទពិសោធន៍ការងារជាច្រើន ដើម្បីយកទៅអភិវឌ្ឍន៍ការងារ និងពង្រឹងស្ថាប័នខ្លួនអោយកាន់តែរីកចម្រើនថែមទៀត។
ចាប់ផ្តើមពង្រីកសមត្ថភាព និងពង្រឹងអាជីវកម្ម ស្ថាប័ន និងមនុស្សជុំវិញខ្លួនជាមួយកម្មវិធីសិក្សាថ្នាក់បរិញ្ញាបត្រជាន់ខ្ពស់ផ្នែកវិទ្យាសាស្រ្តផ្នែកគណនេយ្យ និងហិរញ្ញវត្ថុ (MSc + ACCA)។ ចាប់ផ្ដើមទទួលពាក្យសិក្សាពីថ្ងៃនេះរហូតដល់ថ្ងៃទី០៥ ខែមករា ឆ្នាំ២០២៤។ សម្រាប់ពត៌មានបន្ថែម សូមទាក់ទងមកកាន់លេខទូរស័ព្ទ 023 986 523, 012 618 988, 087 776 326, 097 920 9891 ឬតាមរយៈអ៊ីម៉ែល admissions@cam-ed.com ។
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T10:10:21.704Z",
"category": "PR",
"views": 399,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
រដ្ឋបាលខេត្ដសៀមរាប បើកកិច្ចប្រជុំលើទី ៤ ទាក់ទងគម្រោងទីក្រុងវៃឆ្លាត (Smart City) នៅក្រុងសៀមរាប
|
https://business-cambodia.com/articles/smart-city-in-siem-reap
|
កាលពីថ្ងៃទី៥ ខែកញ្ញា ឆ្នាំ២០២៣ រដ្ឋបាលខេត្តសៀមរាបបានរៀបចំកិច្ចប្រជុំគណៈកម្មាធិការសម្របសម្រួលរួម JCC លើកទី៤ នៃគម្រោងអនុវត្តវិធីសាស្ត្រទីក្រុងឆ្លាតវៃក្រុងសៀមរាបជាមួយ ភាគី JICA និងពិធីចុះហត្ថលេខាលើកំណត់ត្រា នៃកិច្ចប្រជុំ MR របស់គម្រោងអភិវឌ្ឍសមត្ថភាពទីក្រុងឆ្លាតវៃ ដែលដឹកនាំដោយលោក យុន លីនណេ អភិបាលរងខេត្ត តំណាងដ៏ខ្ពង់ខ្ពស់ ឯកឧត្តមអភិបាលខេត្តសៀមរាប ដោយមានការចូលរួមពីក្រុមការងារគណៈកម្មាធិការសម្របសម្រួលរួម JCC ភាគី JICA និងអ្នកពាក់ព័ន្ធមួយចំនួនផងដែរ។
អភិបាលរងខេត្តសៀមរាប លោក យុន លីនណេ បានមានប្រសាសន៍បែបនេះនៅក្នុង កិច្ចប្រជុំគណៈកម្មាធិការសម្របសម្រួលរួម JCC លើកទី៤ នៃគម្រោងអនុវត្តវិធីសាស្ត្រទីក្រុងឆ្លាតវៃក្រុងសៀមរាបជាមួយ ភាគី JICA និងពិធីចុះហត្ថលេខាលើកំណត់ត្រា នៃកិច្ចប្រជុំ MR របស់គម្រោងអភិវឌ្ឍសមត្ថភាពទីក្រុងឆ្លាតវៃ ខេត្តសៀមរាបថា ការរៀបចំក្រុងសៀមរាប ជាទីក្រុងឆ្លាតវៃ នៃបណ្តាញទីក្រុងឆ្លាតវៃអាស៊ាន(ASEAN Smart City Network) គឺទាមទារនូវការកសាងសមត្ថភាពដល់មន្ត្រីរបស់រដ្ឋបាលខេត្តសៀមរាប មន្ទីរ អង្គភាពពាក់ព័ន្ធ ក៏ដូចជា រដ្ឋបាលក្រុងសៀមរាប ពីព្រោះទីក្រុងឆ្លាតវៃ ឬ Smart City នេះ គឺជាបរិបទ មួយថ្មីសម្រាប់ប្រទេសកម្ពុជា ក៏ដូចជាសកលលោកប៉ុន្តែបច្ចេកវិទ្យាឌីជីថលដែលជាផ្នែកមួយនៃទីក្រុង-ឆ្លាតវៃកំពុងតែទទួលបាននូវការពេញនិយមយ៉ាងខ្លាំងនៅលើសកលលោក ព្រមទាំងប្រទេសកម្ពុជាផងដែរ។
អភិបាលរងខេត្តសៀមរាប បន្ថែមទៀតថានៅក្នុងអាណត្តិ នៃរាជរដ្ឋាភិបាលកម្ពុជា សម្រាប់នីតិកាលទី៧ នៃរដ្ឋសភានេះ នៅក្នុងយុទ្ធសាស្ត្របញ្ចកោណ ក៏បានលើកឡើងអំពីបច្ចេកវិទ្យាឌីជីថល និងទីក្រុងឆ្លាតវៃនេះផងដែរ ដូច្នេះ ការកសាងធនធានមនុស្ស គឺជាគន្លឹះមួយយ៉ាងសំខាន់ ក្នុងការចូលរួមអនុវត្តនូវផែនទីបង្ហាញផ្លូវសម្រាប់ កសាងទីក្រុងសៀមរាបជាទីក្រុងឆ្លាតវៃ។
ទន្ទឹមនឹងការកសាងសមត្ថភាពនេះ ក៏រៀបចំប្រព័ន្ធ និងរចនាសម្ព័ន្ធ របស់រដ្ឋបាលខេត្ត ក៏ដូចជារដ្ឋបាលក្រុងសៀមរាប គឺជាចំណុចដ៏សំខាន់ក្នុងការចូលរួមអនុវត្តនូវផែនទី បង្ហាញផ្លូវរបស់យើងផងដែរ ថ្វីត្បិតតែយើងបានរៀបចំនូវរចនាសម្ព័ន្ធរបស់រដ្ឋបាលខេត្តផ្ទាល់ក្នុងការអនុវត្ត និងសម្របសម្រួលការងារនានារួចហើយ ប៉ុន្តែរចនាសម្ព័ន្ធ និងប្រព័ន្ធ ដើម្បីកសាងទំនាក់ទំនងរវាងរដ្ឋបាល ខេត្តជាមួយឯកជន ជាមួយបណ្តាសាកលវិទ្យាល័យនានា ក៏ដូចជាមួយប្រជាពលរដ្ឋ អំពីទីក្រុងឆ្លាតវៃ នៅ មិនទាន់បានរៀបចំនៅឡើយទេ៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T09:58:07.659Z",
"category": "អចលនទ្រព្យ",
"views": 167,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ចៀសឱ្យផុត! បិតាហិរញ្ញវត្ថុ Dave Ramsey ថាពាក្យ៣ម៉ាត់នេះ អាចអូសជីវិតអ្នកឱ្យធ្លាក់ខ្លួនពិបាក
|
https://business-cambodia.com/articles/3-word-make-you-broke
|
ជាទូទៅមនុស្សគ្រប់ភាគច្រើនមានក្ដីស្រមៃចង់មានជីវភាពធូរធារ ចង់រស់នៅសុខកាយសប្បាយចិត្ត និងមានអនាគតល្អ។ ប៉ុន្តែមនុស្សមួយចំនួនធ្វើសកម្មភាពខុសនាំឱ្យពួកគេធ្លាក់ខ្លួនទៅក្នុងវិបត្តិហិរញ្ញវត្ថុដោយមិនដឹងខ្លួន ព្រោះតែការយល់រឿងខុសថាជារឿងត្រឹមត្រូវ។
ជាមួយនឹងគ្នានេះដែរ អ្នកជំនាញហិរញ្ញវត្ថុរបស់សហរដ្ឋអាមេរិក លោក Dave Ramsey បានបង្ហើបនូវពាក្យ៣ម៉ាត់ ដែលអាចអូសទាញជីវិតយើងឱ្យធ្លាក់ទៅក្នុងវិបត្តិហិរញ្ញវត្ថុ ឬក្លាយជាទាសករលុយ ហើយមនុស្សភាគច្រើនប្រព្រឹត្តិវាដោយមិនដឹងខ្លួនថាពួកគេកំពុងខុសឡើយ។ ពាក្យទាំង៣ម៉ាត់នោះរួមមាន៖
១. Greed (លោភលន់)៖ ភាពលោភលន់កើតឡើងនៅពេលដែលអ្នកបណ្ដោយឱ្យលុយដឹកមុខ ដោយសារតែឃើញឱកាសហុចផល អ្នកព្យាយាមធ្វើការសព្វគ្រប់បែបយ៉ាង លែងខ្វល់ពីសុខភាព លែងខ្វល់រឿងខុសរឿងត្រូវសំខាន់ឱ្យតែបានលុយ។
២. Fear (ភ័យខ្លាច)៖ ភាពភ័យខ្លាចបណ្ដាលឱ្យមានក្ដីអស់សង្ឃឹម ហើយក្ដីអស់សង្ឃឹមគែជាសត្រូវជាមួយនឹងការកសាងអនាគត។ លោក Dave បានលើកឡើងថា «នៅរយៈពេល ២០វិនាទី បន្ទាប់ពីការអស់សង្ឃឹម ឬភ័យខ្លាចចំពោះឱកាសអ្វីមួយ អាចធ្វើឱ្យអ្នកមើលឃើញថាខ្លួនឯងល្ងង់»។ ឧទាហរណ៍ដូចជា អ្នកខ្លាចក្នុងការផ្លាស់ប្ដូរទម្លាប់មិនល្អចេញ អ្នកនឹងបាត់បង់ឱកាសអភិវឌ្ឍន៍ខ្លួន បើអ្នកខ្លាចក្នុងការកាត់បន្ថយចំណាយឬរៀនគ្រប់គ្រងលុយ អ្នកនឹងបាត់ឱកាសសល់លុយកើនទ្រព្យ។
៣. Pride (មោទនភាព)៖ ត្រង់ចំណុចនេះលោក Dave បានលើកឡើងថា «មោទនភាពនៅលើផ្លូវខុស កើតឡើងនៅពេលដែលអ្នករស់នៅរាល់ថ្ងៃដើម្បីតែទទួលបានពាក្យសរសើរពីអ្នកដទៃ»។ អ្នកខំប្រឹងទិញសម្ភារៈល្អៗ ទិញឡានទំនើបជិះ រស់នៅក្នុងជីវិតស៊ីវីល័យ ចាយហួសសមត្ថភាព ដើម្បីតែផ្គាប់ភ្នែកអ្នកដទៃ ចង់ឱ្យគេសរសើរ។
លោក Dave Ramsey បានគូសបញ្ជាក់ផងដែរថា «ប្រសិនបើអ្នកមានអារម្មណ៍ថាខ្លួនឯងកំពុងមានបញ្ហាទាំង៣ខាងលើនេះ គួរតែរកវិធីដោះស្រាយវាឱ្យបានលឿនទៅ មនុស្សម្នាក់ៗមានពេលវេលាមិនច្រើនទេ ដូច្នេះគួរតែស្គាល់ពីតម្រូវការរបស់ខ្លួនឯងឱ្យច្បាស់ ហើយខិតខំបំពេញវាឱ្យបាន ដោយកុំបំពានអ្នកណាជាពិសេសគឺខ្លួនឯង មិនថាអ្នកចង់បានលុយប៉ុនណាទេដាច់កុំបំពានខ្លួនឯងព្រោះតែលុយ»៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T09:53:37.651Z",
"category": "ហិរញ្ញវត្ថុ",
"views": 130,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy",
"short_sentences"
]
}
|
ពេលមានបញ្ហា កុំគេចវេស! មកដឹងគន្លឹះយកចិត្តអតិថិជន៣ អ្នកលក់ក្នុងឆ្នាំ២០២៣ គួរមានក្នុងខ្លួន
|
https://business-cambodia.com/articles/sale-make-cient-love
|
នៅក្នុងឆាកជំនួញ មិនថាអាជីវកម្មរបស់អ្នក ជាអាជីវកម្ម ខ្នាតតូចឬក៏ធំនោះទេ ការជួបភ្ញៀវពិបាកវាតែងតែជួបមិនអត់ទេ បើភ្ញៀវមិនខឹងរឿងនេះទេ ក៏ខឹងរឿងនោះដែរ។ ទាក់ទងទៅនឹងបញ្ហានេះ Admin ប្រាប់ថ្នាំសំខាន់ៗចំនួន២គ្រប់ ដាក់ឱ្យភ្ញៀវហូបហើយ ដឹងតែធូរ ហូបហើយឈប់ខឹង មិនតែប៉ុណ្ណោះទេ ភ្ញៀវថែមទាំងទិញច្រើនជាងមុនថែមទៀត។
មិនថាអាជីវកម្មប្រភេទណានោះទេ មិនថាតូចឬធំ ការជួបបញ្ហាអតិថិជនពិបាកៗគឺជៀសមិនរួចឡើយ រហូតធ្វើឱ្យអ្នកលក់ខ្លះឈ្លោះប្រកែកជាមួយភ្ញៀវ ឈានដល់ការទាស់ពាក្យ ទាស់សម្តីគ្នា រហូតដល់លែងនិយាយរកគ្នាក៏មាន។ ជុំវិញបញ្ហានេះ សហគ្រិនចំនួនបីរូបបានចែករំលែកគន្លឹះក្នុងការទប់ទល់ធ្វើយ៉ាងណា និងនិយាយយ៉ាងណាធ្វើឱ្យភ្ញៀវដែលពិបាក មកស្រួលវិញ។
១. គេចពីជម្លោះ៖ មែនទែនទៅ «គ្មានការចាញ់ឈ្នះណាមួយនៅក្នុងជំនួញទេ » ត្រង់ចំណុចនេះមានន័យថា ពេលដែលជួបភ្ញៀវដែលពិបាក រឿងដំបូងដែលយើងត្រូវធ្វើគឺការមិនខឹងតបវិញ និងជ្រៀសវៀងរាល់ការតឹងសសៃរកទាំងឡាយ។ ដូច្នេះប្រសិនបើយើងបើពាក្យសម្តីធំតូចដាក់ភ្ញៀវ អ្នកដែលខាតប្រយោជន៍គឺយើង ព្រោះភ្ញៀវនឹងមានអារម្មណ៍មិនពេញចិត្ត ហើយគេនិងប្រាប់សាច់ញាតិបងប្អូនគេបន្តទៀត មិនឱ្យប្រើសេវាកម្មរបស់យើងបន្តទៀត។
២. ពេលមានបញ្ហាខលសួរភ្ញៀវភ្លាមៗ៖ អ្នកលក់ត្រូវមានទម្លាប់មួយនេះដាក់ខ្លួន ពេលមានបញ្ហាជាមួយភ្ញៀវ មិនគួរធ្វើការទំនាក់ទំនងតាមឆាតឡើយ តែជាការខលភ្លាមៗទៅកាន់ភ្ញៀវភ្លាមៗ សួរនាំពីហេតុផល រួចហើយរកដំណោះស្រាយជូនភ្ញៀវ ពោលគឺបញ្ចប់បញ្ហាដោយសន្តិវិធី ដោយគ្មានការខឹងគុំគួនរវាងអ្នកលក់និងអ្នកទិញឡើយ។
ធ្វើបែបនេះទោះបីជាមានបញ្ហាធំក៏ដោយ យើងដែលជាអ្នកលក់គឺអាចដោះស្រាយបញ្ហាបានដោយភ្លាមៗ បញ្ហាធំក្លាយជាតូចវិញ ហើយភ្ញៀវភាគច្រើនក៏សប្បាយចិត្តដែរ នៅពេលដែលឃើញអ្នកលក់មានទំនួលខុសត្រូវ និងមានភាពច្បាស់លាល់ចំពោះផលិតផលឬសេវាកម្ម ។
៣. គោរពតាមយោបល់របស់ភ្ញៀវ
អ្នកលក់ត្រូវប្រកាន់ពាក្យមួយថា “ផ្តល់នៅសេវាកម្មអតិថិជនដែលល្អឥតខ្ចោះ” ដោយផ្តល់ឱ្យភ្ញៀវ នៅអារម្មណ៍មួយថា ភ្ញៀវចូលមកទីនេះ ប្រៀបបានជាការចូលមកកាន់ផ្ទះរបស់ខ្លួនអញ្ចឹងដែរ។
ដូច្នេះហើយនៅពេលដែលលោកជួបភ្ញៀវពូកែខឹង ពូកែរករឿង រឿងដែលអ្នកលក់ត្រូវធ្វើនោះ គឺស្តាប់គាត់ ហើយនៅពេលដែលយើងស្តាប់គាត់ គាត់នឹងគិតថាយើងគោរពគាត់ ហើយពេលយើងគោរពគាត់ នាំឱ្យមានទំនាក់ទំនង ហើយនៅពេលដែលមានទំនាក់ទំនងនោះហើយ ធ្វើឱ្យគាត់បើកចិត្តទិញ ហើយស្រលាញ់យើងលើសដើម៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T08:45:03.325Z",
"category": "កំពូលអ្នកលក់",
"views": 276,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
អាជីវកម្ម ៣៥០ បានទទួលហិរញប្បទានជាង ៥៤ លានដុល្លារពី SME គិតត្រឹម ៨ ខែដើមឆ្នាំ២០២៣
|
https://business-cambodia.com/articles/sme-bank-of-cambodia
|
នៅក្នុងឆ្នាំ២០២៣ នេះ ធនាគារសហគ្រាសធនតូចនិងមធ្យម (SME Bank)និងដៃគូគ្រឹះស្ថានហិរញ្ញវត្ថុ មានថវិកាសរុប១៥០លានដុល្លា សម្រាប់ផ្តល់កម្ចីដល់ម្ចាស់ អាជីវកម្មក្នុងវិស័យទេសចរណ៍ ដើម្បីស្តារនិងលើកស្ទួយវិស័យទេសចរណ៍ឡើងវិញក្រោយវិបត្តិកូវីដ១៩។
យោងតាមការបញ្ជាក់ពី SME កាលពីពេលថ្មីៗនេះបានឲ្យដឹងថា គិតត្រឹមថ្ងៃទី៣១ ខែសីហាក (រយៈពេល ៨ ខែដើមឆ្នាំ២០២៣) មានអាជីវកម្មស្ថិតក្នុងវិស័យទេសចរណ៍ចំនួន ៣៥០ ដែលទទួលបានហិរញ្ញប្បទាន ពីគម្រោងសហហិរញ្ញប្បទានស្តារ និងជំរុញកំណើនក្នុងវិស័យទេសចរណ៍ (TRCS) ជាមួយទំហំហិរញ្ញប្បទានចំនួន ៥៤.១៦ លានដុល្លារអាមេរិក ឬស្មើនឹង ៣៦.១០% នៃគម្រោងថវិកាសរុប ១៥០ លានដុល្លារអាមេរិក។
ក្នុងនោះហិរញ្ញប្បទានសម្រាប់អាជីវកម្មសណ្ឋាគារមាន ២៩% ខណៈអាជីវកម្មផ្ទះសំណាក់មាន ២៥% អាជីវកម្មភោជនីយដ្ឋានមាន ៣១% និងអាជីវកម្មគាំទ្រវិស័យទេសចរណ៍មាន ១៥% ដោយនៅក្នុងនោះមានសហគ្រិនជាស្ត្រី ៤១%។
គួររំលឹកថាកាលពីពាក់កណ្តាលឆ្នាំ២០២២ ក្រសួងសេដ្ឋកិច្ច និងហិរញវត្ថុ បានប្រកាសដាក់ឱ្យអនុវត្តគម្រោងសហហិរញ្ញប្បទានស្តារ និងជំរុញកំណើនក្នុងវិស័យទេសចរណ៍ ក្នុងទំហំហិរញ្ញប្បទាន១៥០លានដុល្លារ ដែលបានមកពីថវិកាបដិភាគរបស់រាជរដ្ឋាភិបាលចំនួន៧៥ លានដុល្លារ និងតាមរយៈ SME Bank និងថវិកាបដិភាគរបស់គ្រឹះស្ថានហិរញ្ញវត្ថុចូលរួមចំនួន៧៥លានដុល្លារ៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T08:13:26.755Z",
"category": "អចលនទ្រព្យ",
"views": 262,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ក្រុមហ៊ុន លី ហួរ ផេ ប្រ៉ូ ភីអិលស៊ី ចាប់ដៃគូជាមួយក្រុមហ៊ុន MoneyGram ដើម្បីពង្រីកសេវាផ្ទេរប្រាក់ឆ្លងប្រទេសពីទូទាំងពិភពលោកមកកាន់ព្រះរាជាណាចក្រកម្ពុជា
|
https://business-cambodia.com/articles/lyhour-pay-pro-and-money-gram
|
ឥឡូវនេះបងប្អូនចំណាកស្រុកដែលកំពុងរស់នៅក្រៅប្រទេស អាចផ្ញើប្រាក់មកកាន់គណនីធនាគាររបស់ក្រុមគ្រួសារ និងមិត្តភក្តិរបស់គាត់នៅក្នុងប្រទេសកម្ពុជាបានយ៉ាងឆាប់រហ័ស និងងាយស្រួល។
រាជធានីភ្នំពេញ ថ្ងៃទី០៦ ខែកញ្ញា ២០២៣ – ក្រុមហ៊ុន លី ហួរ ផេ ប្រ៉ូ ភីអិលស៊ី ក្រោមនិមិត្តសញ្ញាពាណិជ្ជកម្ម “លី ហួរ វេរលុយ" ជាក្រុមហ៊ុនឈានមុខគេមួយក្នុងវិស័យបច្ចេកវិទ្យាឌីជីថល ផ្តល់សេវាទូទាត់ប្រាក់ដ៏សំខាន់មួយនៅក្នុងប្រទេសកម្ពុជា ជាមួយនឹងភ្នាក់ងារបម្រើអតិថិជនទូទាំងប្រទេស ប្តេជ្ញាបង្កើនភាពងាយស្រួល និងកាត់បន្ថយពេលវេលាសម្រាប់ការផ្ទេរប្រាក់ឆ្លងប្រទេស អន្តរជាតិដោយចាប់ដៃគូសហការពង្រីកសេវាផ្ទេរប្រាក់ឆ្លងប្រទេសជាមួយ MoneyGram ដែលជាក្រុមហ៊ុនឈានមួយមុខគេលើពិភពលោកក្នុងវិស័យទូទាត់ប្រាក់ឌីជីថល និងជាក្រុមហ៊ុនផ្តល់សេវាទូទាត់ភ្លាមៗលំដាប់ពិភពលោក។
ថ្ងៃនេះប្រជាជនកម្ពុជាដែលកំពុងរស់នៅក្រៅប្រទេស អាចធ្វើការផ្ញើប្រាក់ត្រឡប់មកកាន់ប្រទេសកម្ពុជាបានយ៉ាងរលូន និងមានប្រសិទ្ធភាពខ្ពស់ ហើយរហ័សទៅដល់ក្រុមគ្រួសាររបស់ពួកគាត់ តាមរយៈការប្រើប្រាស់ MoneyGram។ ក្រុមហ៊ុន លី ហួរ ផេ ប្រ៉ូ ភីអិលស៊ី បានធ្វើការតភ្ជាប់ប្រព័ន្ធហេដ្ឋារចនាសម្ព័ន្ធព័ត៌មានវិទ្យាជាមួយក្រុមហ៊ុន MoneyGram ដើម្បីផ្តល់ភាពងាយស្រួលសម្រាប់អ្នកផ្ញើប្រាក់ក្នុងការផ្ទេរប្រាក់មកកាន់គណនីអ្នកទទួលនៅក្នុងព្រះរាជាណាចក្រកម្ពុជា តាមរយៈប្រព័ន្ធទូទាត់បាគង។ សេវាកម្មនេះត្រូវបានចាត់ទុកថាជាការបើកផ្លូវថ្មីសម្រាប់ការផ្ទេរប្រាក់ចូលមកកាន់ព្រះរាជាណាចក្រកម្ពុជា។
លោក Vijay Raj Poduval នាយកប្រចាំតំបន់អាស៊ីអាគ្នេយ៍ ឥណ្ឌូចិន និងអូសេអានី បានមានប្រសាសន៍ថា “តាមរយៈការអភិវឌ្ឍន៍ថ្មីនេះ អតិថិជន MoneyGram អាចផ្ញើប្រាក់ទៅកាន់មនុស្សជាទីស្រលាញ់របស់ពួកគេនៅក្នុងប្រទេសកម្ពុជាបានយ៉ាងរហ័ស ទៅកាន់គណនីធនាគារណាមួយដែលជាសមាជិកប្រព័ន្ធទូទាត់បាគង។
អ្នកផ្ញើ អ្នកធ្វើការផ្ទេរប្រាក់ដោយផ្ទាល់ទៅគណនីធនាគាររបស់អ្នកទទួលដែលមានមូលដ្ឋានក្នុងប្រទេសកម្ពុជាបានយ៉ាងងាយស្រួល ដែលអាចធ្វើការផ្ញើជាប្រាក់រៀល ឬដុល្លារសហរដ្ឋអាមេរិក ជាមួយនឹងចំនួនទឹកប្រាក់អតិបរមាចំនួន 40,000,000 រៀល (ឬUSD 10,000) ក្នុងមួយប្រតិបត្តិការ តាមរយៈការផ្តល់ព័ត៌មានលេខគណនីរបស់អ្នកទទួល និងឈ្មោះធនាគារ។
ឧកញ៉ា លី សុភាព ប្រធានក្រុមប្រឹក្សាភិបាលក្រុមហ៊ុន លី ហួរ ផេ ប្រ៉ូ បានមានប្រសាសន៍ថា ភាពងាយស្រួលបំផុតគឺថាគ្រាន់តែផ្តល់ព័ត៌មានរបស់អ្នកទទួលដូចជាឈ្មោះធនាគារ និងលេខគណនីធនាគារប៉ុណ្ណោះ បន្ទាប់មកទៀតអ្នកទទួលគឺសើ្ទរតែអាចដកប្រាក់បានភ្លាមៗតាមរយៈគណនីធនាគារបស់គាត់។ សេវាថ្មីនេះគឺមានភាពងាយស្រួល រហ័ស និងតម្លៃសមរម្យ។
អំពីក្រុមហ៊ុន លី ហួរ ផេ ប្រ៉ូ ភីអិលស៊ី
ក្រុមហ៊ុន លី ហួរ ផេ ប្រ៉ូ ភីអិលស៊ី ក្រោមនិមិត្តសញ្ញាពាណិជ្ជកម្ម “លី ហួរ វេរលុយ" គឺជាក្រុមហ៊ុនបច្ចេកវិទ្យាហិរញ្ញវត្ថុដ៏ធំមួយដែលត្រូវបានបង្កើតឡើងជាផ្លូវការនៅខែមករា ឆ្នាំ2016 ជាមួយនឹងចក្ខុវិស័យច្បាស់លាស់ និងភាពរឹងមាំក្នុងការលើកកម្ពស់កម្រិតជីវភាពរស់នៅរបស់ប្រជាជនកម្ពុជា តាមរយៈការផ្តល់សេវាហិរញ្ញវត្ថុដែលមិនមានធនាគារដូចជា ការផ្ទេរប្រាក់ ដាក់/ដកប្រាក់ ទូទាត់វិក្កយបត្រ បញ្ចូលលុយទូរស័ព្ទ សេវាបើកប្រាក់បៀវត្សរ៍ ការទូទាត់បេឡាជាតិរបបសន្តិសុខសង្គម(ប.ស.ស) និងសេវាកម្មជាច្រើនទៀត ជាមួយនឹងថ្លៃសេវាសមរម្យ។ លើសពីនេះទៅទៀត លី ហួរ អេប ក៏ផ្តល់ឱ្យអតិថិជន និងអ្នកប្រើប្រាស់នូវជម្រើស និងភាពងាយស្រួលបន្ថែមទៀតក្នុងការចូលប្រើសេវាកម្មដោយប្រើទូរស័ព្ទដៃរបស់ពួកគេផងដែរ។
សម្រាប់ព័ត៌មានបន្ថែម សូមចូលទៅកាន់៖ https://lyhourpay.com.kh/en/
អំពីក្រុមហ៊ុន MoneyGram International, Inc.
MoneyGram កំពុងនាំមុខគេក្នុងការវិវត្តន៍ទៅលើសេវាកម្មទូទាត់ឌីជីថល។ ជាមួយនឹងយុទ្ធសាស្ត្រជំរុញ និងការកៀងគរលំហូរចលនាសាច់ប្រាក់ វប្បធម៌ដ៏រឹងមាំនៃការច្នៃប្រឌិតទៅលើបច្ចេកវិទ្យាហិរញ្ញវត្ថុ និងសមត្ថភាពឈានមុខគេដែលផ្តោតលើអតិថិជន ក្នុងរយៈពេល 5 ឆ្នាំចុងក្រោយនេះ MoneyGram បានបម្រើមនុស្សជិត 150 លាននាក់នៅទូទាំងពិភពលោក ។
ក្រុមហ៊ុន បានប្រើប្រាស់ទំនើបកម្ម ទូរស័ព្ទចល័ត វេទិកាដែលជំរុញដោយប្រព័ន្ធAPI និងកិច្ចសហប្រតិបត្តិការជាមួយក្រុមហ៊ុនឈានមុខគេរបស់ពិភពលោក ដើម្បីបម្រើអ្នកអតិថជន តាមរយៈប្រព័ន្ធអនឡាន (MoneyGram Online MGO) ដែលជាតំណភ្ជាប់ដោយផ្ទាល់ទៅកាន់អតិថិជនដែលកំពុងប្រើប្រាស់អាជីវកម្មឌីជីថល បណ្តាញលក់រាយជាសកល និងអាជីវកម្មហិរញ្ញវត្ថុសម្រាប់សហគ្រាស ដែលទាំងនេះកំពុងតែប្រើប្រាស់សេវាកម្មរបស់ MoneyGram ។
សម្រាប់ព័ត៌មានបន្ថែម សូមចូលទៅកាន់ ir.moneygram.com ហើយធ្វើតាម @MoneyGram
Media Contact: media@moneygram.com
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T07:38:33.774Z",
"category": "PR",
"views": 155,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
ប្រជាជនរុស្ស៊ី នាំគ្នាសម្រុកទិញអចលនទ្រព្យនៅឌូបៃ ព្រោះមូលហេតុមួយនេះ
|
https://business-cambodia.com/articles/russians-taking-dubai-real-estate-market-by-storm
|
អចនទ្រព្យនៅក្នុងទីក្រុងឌូបៃ កំពុងហក់ឡើងខ្លាំង ខណៈបច្ចុប្បន្ននេះប្រជាជនរុស្ស៊ី កំពុងឈរនៅលើកំពូលតារាង ជាអ្នកទិញអចលនទ្រព្យពីក្រុមហ៊ុនអភិវឌ្ឍន៍ដ៏ធំរបស់ទីក្រុងឌូបៃ ។ នេះបើយោតាមការចុះផ្សាយរបស់ Russi Time កាលពីពេលថ្មីៗកន្លងទៅនេះ។
តាមប្រភពខាងលើបានឲ្យដឹងថា មូលហេតុដែលធ្វើឲ្យប្រជាជនរុស្ស៊ីសម្រុកទៅទិញអចលនទ្រព្យនៅទីនោះ ក៏ព្រោះតែអចលនទ្រព្យនៅទីនោះមានលក្ខខណ្ឌអនុគ្រោះងាយស្រួល ដូចជាការលើកលែងពន្ធលើប្រាក់ចំណូលពីការជួល ក៏ដូចជាការជួលមានតម្លៃទាបជាដើម ។
ក្នុងនោះដែរក្រុមហ៊ុន Emaar Properties ដែលជាក្រុមហ៊ុនអចលនទ្រព្យដ៏ធំបំផុតនៅក្នុងទីក្រុងឌូបៃ បានឲ្យដឹងថាខ្លួនលក់ផ្ទះបាន៣០ភាគរយ មុនពេលសាងសង់ ដែលនេះបានបង្ហាញថា ជនជាតិរុស្ស៊ីតំណាងឱ្យផ្នែកធំបំផុតរបស់ទីផ្សារ។
លោកស្រី Sara Boutrosអ្នកវិភាគមកពី CI Capital បានលើលឡើងថា វិនិយោគិនមកពីប្រទេសរុស្ស៊ីមានចំនួនប្រហែល ១២ភាគរយ នៃអ្នកទិញនៅក្នុងការអភិវឌ្ឍន៍ Emaar នៅឆ្នាំនេះ បើធៀបនឹងចំណាត់ថ្នាក់ទីពីរក្នុងឆ្នាំ ២០២២ និងទីប្រាំបួនក្នុងឆ្នាំ ២០២០។
លោកស្រីបានបន្តថា៖ "យើងរំពឹងថាលំហូរចូលរបស់រុស្ស៊ីនឹងនៅតែមានភាពរឹងមាំសម្រាប់ឆ្នាំនេះ អ្វីដែលជាចម្បងដោយសារតែភាពទាក់ទាញនៃផ្នែកប្រណីតនៅក្នុងទីក្រុងឌូបៃ ដែលទិន្នផលជួលខ្ពស់ណាស់ ហើយការចំណាយលើការវិនិយោគមានកម្រិតទាប"។
តាមរយៈទិន្នន័យនេះ តម្លៃអចលនទ្រព្យលំនៅឋានរបស់ទីក្រុងឌូបៃបានកើនឡើង ១៧ ភាគរយក្នុងឆ្នាំកន្លងទៅ នៅពេលដែលទីផ្សារលំនៅដ្ឋានលោកខាងលិចជាច្រើនប្រឈមនឹងការធ្លាក់ចុះ ដោយសារតែការកើនឡើងកម្ចីថ្លៃដើម ។
ដោយឡែក ក្រៅពីទីក្រុងឌូបៃ ប្រជាជនរុស្សីក៏បានលេចមុខជាអ្នកទិញអចលនទ្រព្យបរទេសកំពូលនៅប្រទេសតួកគីផងដែរកាលពីខែកក្កដា ដោយស្មើប្រហែល ១ ភាគ ៤ នៃផ្ទះទាំងអស់ដែលបានលក់ទៅឲ្យជនបរទេស៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T07:21:59.874Z",
"category": "អចលនទ្រព្យ",
"views": 536,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy",
"short_sentences"
]
}
|
ធនាគារធំៗចិនសម្រុកកាត់បន្ថយការប្រាក់បញ្ញើ តើការបន្ថយការប្រាក់ ជួយដោះស្រាយបញ្ហាដោយរបៀបណា?
|
https://business-cambodia.com/articles/china-bank-cut-deposit-interest-rate
|
ធនាគារធំៗរបស់ចិន និងធនាគាររដ្ឋមួយចំនួនធំ បានកាត់បន្ថយអត្រាការប្រាក់លើប្រាក់បញ្ញើជាប្រាក់យន់ ដើម្បីរក្សាប្រាក់ចំណេញនៅក្នុងស្ថាប័ន បន្ទាប់ពីធនាគារកណ្ដាលរបស់ចិនបានប្រកាសឱ្យកាត់បន្ថយអត្រាការប្រាក់កម្ចីទិញផ្ទះដើម្បីជំរុញទីផ្សារអចលនទ្រព្យនៅទីក្រុងប៉េកាំង។
ប្រភពពី Market Watch បានឱ្យដឹងថា ប្រភេទធនាគារដែលបន្ថយការប្រាក់បញ្ញើនៅក្នុងប្រទេសចិនមានដូចជា ធនាគារឧស្សាហកម្មនិងពាណិជ្ជកម្ម ធនាគារកសិកម្ម ធនាគារសំណង់ ព្រមទាំងធនាគារទំនាក់ទំនង។
ការកាត់បន្ថយការប្រាក់បញ្ញើ ជួយឱ្យធនាគារនីមួយកាត់បន្ថយការចំណាយ ព្រោះថាពេលដែលមានអ្នកមកដាក់ប្រាក់នៅធនាគារ ធនាគារមានតួនាទីផ្ដល់ការប្រាក់ជូនម្ចាស់លុយ។ សម្រាប់ចិនផ្ទាល់ការកាត់បន្ថយការប្រាក់បញ្ញើ ជាផ្លូវមួយដែលអាចជួយធនាគារឱ្យឈរជើងបន្តបាន ព្រោះថារដ្ឋាភិបាលចិនបានប្រកាសឱ្យធនាគារនីមួយៗទម្លាក់ការប្រាក់កម្ចី ដូច្នេះប្រាក់ចំណេញត្រូវធ្លាក់ចុះ ហើយមានតែការបន្ថយចំណាយទេទើបអាចដោះស្រាយបញ្ហាហិរញ្ញវត្ថុនេះបាន។
មួយវិញទៀតប្រជាជនចិនជាមនុស្សដែលចូលចិត្តសន្សំលុយខ្លាំង ការដាក់លុយនៅធនាគារយកការប្រាក់ក៏ជារឿងមួយដែលពួកគេចូលចិត្តធ្វើដែរ។ ហេតុនេះហើយការកាត់បន្ថយការប្រាក់បញ្ញើ គឺអាចបង្អាក់ទឹកចិត្តប្រជាជនឱ្យដកលុយសន្សំចេញពីធនាគារ យកទៅវិនិយោគលើអ្វីផ្សេងៗ បង្កើនតម្រូវការនៅលើទីផ្សារ ជួយឱ្យសេដ្ឋកិច្ចជាតិដំណើរការល្អឡើងវិញ។
ក្នុងនោះដែរ សម្រាប់ការផ្ញើប្រាក់យន់រយៈពេលមួយឆ្នាំនៅធនាគារ ត្រូវបានកាត់បន្ថយការប្រាក់ចំនួន ០.១០% មកនៅត្រឹម ១.៥៥%ក្នុងមួយឆ្នាំ។ អត្រាពីរឆ្នាំត្រូវបានកាត់បន្ថយ ០.២០% មកនៅត្រឹម ១.៨៥% ហើយអត្រាបញ្ញើ៣ឆ្នាំនិង៥ឆ្នាំ ត្រូវបានកាត់បន្ថយ ០.២៥% មកនៅត្រឹម ២.២% និង ២.២៥% រៀងគ្នា។
គួររំលឹកការកាត់បន្ថយអត្រាការប្រាក់បញ្ញើលើកនេះគឺជាលើកទី៣ហើយក្នុងឆ្នាំ២០២៣ ហើយតួលេខនៃការកាត់បន្ថយគឺធំជាងឆ្នាំមុនៗ។ ធនាគារចិនសម្រេចចិត្តកាត់បន្ថយអត្រាការប្រាក់បញ្ញើ ដើម្បីតែរក្សាប្រាក់ចំណេញខ្លះ ព្រោះថាពួកគេត្រូវសហការណ៍ជាមួយនឹងធនាគារជាតិ កាត់បន្ថយអត្រាការប្រាក់កម្ចីដែលជាប្រភពចំណូលសំខាន់ ដើម្បីពង្រឹងសេដ្ឋកិច្ចប្រទេសជាតិ។
សូមជម្រាបផងដែរថា ប្រទេសចិនកំពុងមានវិបត្តិអចលនទ្រព្យ សំណង់អគារជាច្រើនមានបញ្ហាជាប់គាំង ផ្ទះលក់មិនចេញ ព្រោះតែតម្រូវការទីផ្សារធ្លាក់ចុះ។ ដូច្នេះហើយធនាគារកណ្ដាលរបស់ចិន ព្យាយាមរិះរកគ្រប់បធ្យោបាយដើម្បីស្ដារចរន្តសេដ្ឋកិច្ចឡើងវិញ ហើយធនាគាររដ្ឋ ឬឯកជនផ្សេងៗ ត្រូវចូលរួមសហការណ៍ បើទោះបីជាត្រូវកាត់បន្ថយប្រាក់ចំណេញរបស់ខ្លួនក៏ដោយ៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T07:21:49.495Z",
"category": "ហិរញ្ញវត្ថុ",
"views": 262,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy",
"short_sentences"
]
}
|
ភ្ញាក់ផ្អើល! ស្ងាត់ៗ ភាគហ៊ុនក្រុមហ៊ុនអចលនទ្រព្យលេខ២របស់ចិនEvergrande ឡើងថ្លៃជាង៦០%
|
https://business-cambodia.com/articles/evergrande-share-rose-sharply
|
កាលពីចុងខែសីហាឆ្នាំ២០២៣កន្លងទៅនេះ ភាគហ៊ុនរបស់ក្រុមហ៊ុន Evergrande ដែលជាក្រុមហ៊ុនអចលទ្រព្យធំបំផុតទី២របស់ចិនបានធ្លាក់ថ្លៃប្រមាណ៩០%បន្ទាប់ពីក្រុមហ៊ុនចេញរបាយការណ៍បង្ហាញថារកស៊ីខាតប្រមាណជាង៤ពាន់លានដុល្លារក្នុងរយៈពេល៦ខែនៃឆ្នាំ២០២៣។ យ៉ាងណាមិញនៅថ្ងៃនេះភាគហ៊ុនរបស់ក្រុមហ៊ុនមួយនេះបានឡើងថ្លៃវិញជាង៦០%។
បើយោងតាមការចុះផ្សាយរបស់ CNBC បានឲ្យដឹងថាភាគហ៊ុនរបស់ក្រុមហ៊ុនដែលរកស៊ីក្នុងវិស័យអលនទ្រព្យបានកើនឡើងក្នុងរយៈពេលចុងក្រោយនេះនៅលើសន្ទស្សន៍ផ្សារហ៊ុន Hang Seng Index នៃផ្សារហ៊ុនរបស់ហុងកុង។
នៅក្នុងនោះដែរគេសង្កេតឃើញថាភាគហ៊ុនក្រុមហ៊ុនអចលទ្រព្យធំៗរបស់ចិនមានដូចជា Country Garden Holding, Logan Group បានឡើងថ្លៃ ២៦%និង២៨% រៀងគ្នា ខណៈសន្ទស្សន៍ភាគហ៊ុននៃអចលនទ្រព្យបានកើនឡើងចំនួន៤%។
ភាគហ៊ុនរបស់ Evergrande និងភាគហ៊ុនរបស់ក្រុមហ៊ុនអចលនទ្រព្យផ្សេងទៀតបានឡើងថ្លៃព្រោងព្រាតបន្ទាប់ពីរបាការណ៍បង្ហាញថាក្រុមហ៊ុន Country Garden ដែលកាលពីពេលថ្មីៗនេះលេចដំណឹងថាគ្មានលទ្ធភាពសងបំណុល ពេលនេះអាចបង់សងបំណុលរបស់ខ្លួនប្រមាណ២២.៥លានដុល្លារដែលជាបំណុលនៃអត្រាគូប៉ុងប័ណ្ណបំណុល ដែលធ្វើឲ្យក្រុមហ៊ុននេះចៀសផុតពីបញ្ហាគ្មានលទ្ធភាពសងបំណុលនិងចៀសផុតពីវិបត្តិហិរញ្ញវត្ថុ។
គួរបញ្ជាក់ផងដែរក្រុមហ៊ុន Evergrande បានជួបវិបត្តិអស់លទ្ធភាពសងបំណុលតាំងពីឆ្នាំ២០២១។ កាលពីពេលថ្មីៗនេះក្រុមហ៊ុនដាក់ពាក្យស្នើសុំការពារពីការក្ស័យធនជំពូកទី១៥ទៅកាន់តុលាការអាមេរិកខណៈបំណុលរបស់ខ្លួនឡើងដល់ជាង៣០០ពាន់លានដុល្លារជាក្រុមហ៊ុនអភិវឌ្ឍន៍អចលនទ្រព្យដែលបំណុលជាប់ខ្លួនច្រើនបំផុតក្នុងលោក៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T07:08:07.874Z",
"category": "ហិរញ្ញវត្ថុ",
"views": 713,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ឯកឧត្តម ស សុខា ចេញគោលការណ៍ធំៗ២ចំណុច ដល់មន្រ្តីក្រសួង ធ្វើតួនាទីដោយទំនួលខុសត្រូវ
|
https://business-cambodia.com/articles/he-sar-sokha-minister-of-ministry-of-interior-cambodia-
|
ថ្លែងនៅក្នុងកម្មវិធីជំនួបសំណេះសំណាលនៃថ្នាក់ដឹកនាំនៃក្រសួងមហាផ្ទៃ ឧត្តមអភិសន្ដិបណ្ឌិត ស សុខា ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ បានមានប្រសាសន៍លើកឡើងស្តីអំពីគោលការណ៍ធំៗចំនួន២ចំណុច ដល់មន្រ្តីក្រសួងមហាផ្ទៃទាំងអស់ ដើម្បីបន្តការងារនិងតួនាទីប្រកបដោយទំនួលខុសត្រូវខ្ពស់៖
១. បន្តប្រកាន់ខ្ជាប់អភិក្រមទាំង៣
+ កុំ៣ គួរ៣ គួប្បី១
+ កុំឈ្លោះ កុំបែងជើងគ្នា កុំច្រណែនគ្នា
+ គួរស្រឡាញ់និងសាមគ្គីគ្នា គួរជ្រោមជ្រែងគ្នា គួរសាទរគ្នា គួប្បីអោបដើមឈើក្រសួងមហាផ្ទៃឱ្យបានជោគជ័យដោយនិរន្តរ៍ភាព។
២.គោលការណ៍អនុវត្ត គោរពមុខងារតាមឋានានុក្រម
-បំពេញភារកិច្ចតាមឋានានុក្រម ឋានន្តរស័ក្តិនិងមុខតំណែងដែលបានប្រគល់ជូន។
-បំពេញការងារគោរពតាមរចនាសម្ព័ន្ធដែលបានរៀបចំ ជាពិសេសជៀសវាងក្នុងការរំលងអង្គភាព ឈានទៅដល់ការមានជម្លោះផ្ទៃក្នុង។
-តាមរយៈការឆ្លងមតិផ្ទាល់ក៏ដោយ ជាបទពិសោធន៍ ត្រូវតាមបន្តតាមឋានានុក្រម និងរៀបចំឯកសារតាមនិតីវិធី។
- ចំពោះការស្នើសុំឡើងឋានន្តរស័ក្តិ មុខតំណែងឬមួយតាមឋានានុក្រមផ្សេងៗទៀត ទី១ត្រូវគោរព និងទី២ត្រូវតែអនុវត្តទៅតាមការវាយតម្លៃរបស់អង្គភាពពាក់ព័ន្ធ។
-តាមអង្គភាពនីមួយៗគួរគូសព្រួសស្តង់ដារ SOP តាមឋានានុក្រមទាបទៅខ្ពស់ ក្នុងការអនុវត្តន៍និងពន្យល់ដល់មន្រ្តីពាក់ព័ន្ធទាំងអស់ ពិសេសបង្ហាញឱ្យឃើញទាំងអស់គ្នា អ្វីដែលជាតម្លាភាព។
-កំណត់របបប្រចាំប្រជុំអង្គភាពនីមួយៗ ប្រចាំសប្តាហ៍ ប្រចាំខែ ប្រចាំត្រីមាស ហើយគ្រប់កម្រិតនៃអង្គភាពនីមួយៗត្រូវមានរបាយការណ៍ច្បាស់លាស់និងសមិទ្ធិផលការងារប្រចាំឆ្នាំសម្រាប់ជាគោលដៅបន្ត។
-បន្តបែងចែកការងារនិងប្រគល់ភារៈកិច្ចដល់មន្រ្តីជំនាញគ្រប់ៗរូប ជាពិសេសជៀសវាងបែងចែកភារៈកិច្ចមួយចំនួនសម្រាប់តែអ្នកចូលចិត្ត ប៉ុន្តែសម្រាប់អ្នកមិនសូវចូលចិត្តប្រគល់ការងារអ្វីមួយដែលមិនមែនចំតួនាទីរបស់ខ្លួន។
-លុបបំបាត់ការិយាល័យមួយចំនួនដែលមានអ្នកធ្វើការ៣ទៅ៤នាក់ ឬនាយកដ្ឋានខ្លះមានអ្នកធ្វើការដល់៤ទៅ១០នាក់ និងបន្តពង្រឹងអនុវត្តនូវវត្តមានការងារនៃមន្រ្តីរាជការទាំងអស់ផងដែរ។
ជាចុងក្រោយមហាផ្ទៃ ឧត្តមអភិសន្ដិបណ្ឌិត ស សុខា ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ បានគូសបញ្ជាក់ថាចំណុចមួយដែលខ្វះមិនបានដើម្បីឱ្យការដឹកនាំប្រកបដោយភាពជោគជ័យនិងនិរន្តរភាពនោះគឺត្រូវនាំមកជាមួយនូវភាពស្មោះត្រង់ ការលះបង់ គោរពវិន័យ កុំមើលបំណាំគ្នា កុំសង្ស័យគ្នា ជាពិសេសចេះអនុគ្រោះឱ្យគ្នាទៅវិញទៅមក៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T06:45:07.394Z",
"category": "ភាពជាអ្នកដឹកនាំ",
"views": 295,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
មានពន្លឺហើយ! កម្ពុជា និងសិង្ហបុរី កំពុងពិភាក្សាគ្នាដើម្បីនាំចេញផលិតផល២នេះ ទៅកាន់សិង្ហបុរីហើយ
|
https://business-cambodia.com/articles/cambodia-and-singapore
|
កាលពីថ្ងៃទី០៥ ខែកញ្ញា ឆ្នាំ២០២៣ កន្លងទៅនេះ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា បានជួបសម្តែងការគួរសមជាមួយ ឯកឧត្តម លី សៀនលុង (Lee Hsien Loong) នាយករដ្ឋមន្រ្តីនៃសាធារណរដ្ឋសិង្ហបុរី នៅរដ្ឋធានីហ្សាការតា នៃសាធារណរដ្ឋឥណ្ឌូណេស៊ី។
នៅក្នុងជំនួបនេះដែរ ថ្នាក់ដឹកនាំទាំងពីរក៏បានពិភាក្សាទៅលើការបន្តពង្រឹងកិច្ចសហប្រតិបត្តិការដែលមានស្រាប់ និង ពង្រីកកិច្ចសហប្រតិបត្តិការលើវិស័យដែលមានសក្ដានុពល ដូចជា ពាណិជ្ជកម្ម វិនិយោគ ទេសចរណ៍ អប់រំ សន្តិសុខថាមពល សុខាភិបាល ឌីជីថល កសិកម្ម និង ការពារជាតិ ។ មិនតែប៉ុណ្ណោះ ប្រមុខរដ្ឋាភិបាលទាំងពីរ ក៏បានពិភាក្សាលើលទ្ធភាពក្នុងការនាំអង្ករ និង ផលិតផលកសិកម្មដទៃទៀតពីកម្ពុជាចូលមកកាន់ទីផ្សារសិង្ហបុរី ក៏ដូចជាគម្រោងនៃការសាងសង់ខ្សែបញ្ជូនថាមពលក្រោមសមុទ្រ ពីប្រទេសឡាវ ឆ្ពោះទៅប្រទេសសិង្ហបុរី ផងដែរ ។
ជាកិច្ចបញ្ចប់ សម្តេចមហាបវរធិបតី ក៏បាន បង្ហាញនូវសេចក្ដីរីករាយចំពោះទំនាក់ទំនងដ៏យូរអង្វែង និង កិច្ចសហប្រតិបត្តិការលើគ្រប់វិស័យរវាងប្រទេសទាំងពីរ, ជាពិសេស វិស័យការពារជាតិ និង វិស័យអប់រំ ដែលសិង្ហបុរីតែងបានផ្តល់នូវជំនួយបច្ចេកទេស ក៏ដូចជាការហ្វឹកហ្វឺនបណ្តុះបណ្តាលដល់កម្ពុជាផងដែរ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T05:48:27.466Z",
"category": "ចាប់ផ្តើមអាជីវកម្ម",
"views": 2712,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
កាន់តែងាយស្រួល! រដ្ឋបាលរាជធានីភ្នំពេញ ដាក់ឱ្យប្រើបច្ចេកវិទ្យាថ្មី អាចស្នើសេវារដ្ឋបាលតាមអនឡាញបាន
|
https://business-cambodia.com/articles/easy-than-before
|
យោងតាមសេចក្តីជូនដំណឹងរបស់រដ្ឋបាលរាជធានីភ្នំពេញនៅព្រឹកថ្ងៃទី ០៦ ខែ កញ្ញា ឆ្នាំ ២០២៣ នេះបានឱ្យដឹងថា ដើម្បីវិវត្តន៍ទៅតាមយុគសម័យធីជីថល និងដើម្បីផ្តល់ភាពងាយស្រួលសម្រាប់បងប្អូនប្រជាពលរដ្ឋ ទទួលបានសេវារដ្ឋបាលទូទៅបានរហ័ស សន្សំសំចៃថវិកា រដ្ឋបាលរាជធានីភ្នំពេញបានសម្រេចដាក់ឱ្យដំណើរការសាកល្បងនូវការផ្តល់សេវារដ្ឋបាលតាមប្រព័ន្ធអនឡាញតាមរយៈតំណលីងនេះ http://online.owso.gov.kh/ ។
ក្នុងសេចក្តីជូនដំណឹងដដែលបានបញ្ជាក់ទៀតថា ចំពោះសេវារដ្ឋបាលតាមប្រព័ន្ធអនឡាញនេះ ផ្តល់លើវិស័យចំនួន ៤ រួមមាន ៖ វិស័យឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ វិស័យកសិកម្ម រុក្ខាប្រមាញ់និងនេសាទ វិស័យវប្បធម៌ និងវិចិត្រសិល្បៈ និងវិស័យទេសចរណ៍ ។
គួរបញ្ជាក់ផងដែរថា ទន្ទឹមនឹងការផ្តល់សេវារដ្ឋបាលតាមប្រព័ន្ធអនឡាញនេះ បងប្អូនប្រជាពលរដ្ឋនៅតែអាចអញ្ជើញមកទំនាក់ទំនងស្នើសុំដល់ទីតាំងផ្ទាល់នៅអង្គភាពច្រកចេញចូលតែមួយបានដដែលបើទោះជាមានការបម្រើតតាមប្រព័ន្ធអនឡាញយ៉ាងណាក្តី។ ចំពោះទីស្នើផ្ទាល់ស្ថិតនៅ បរិវេណសាលារាជធានីភ្នំពេញ អាសយដ្ឋានលេខ ៦៩ មហាវិថីព្រះមុន្នីវង្ស សង្កាត់ស្រះចក ខណ្ឌដូនពេញ រាជធានីភ្នំពេញដូចមុនដដែល៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T05:09:46.279Z",
"category": "ព័ត៌មានថ្មីៗ",
"views": 503,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
ឯ.ឧ ស សុខា ផ្តាំមន្ត្រីទាំងអស់ កុំពើងទ្រូង កុំក្រអឺតក្រទម ព្រោះកុំភ្លេចថា ប្រាក់ខែមន្ត្រីបានមកពីរាស្ត្រ
|
https://business-cambodia.com/articles/sar-sokha-warns-all-officials-not-to-be-arrogant
|
ឯកឧត្តមអភិសន្ដិបណ្ឌិត ស សុខា ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ បានផ្តាំទៅមន្ត្រីទាំងអស់ថា កុំពើងទ្រូង កុំក្រអឺតក្រទម ហើយកុំភ្លេចថា ប្រាក់ខែរបស់មន្ត្រីទាំងអស់ គឺបានមកពីប្រជាពលរដ្ឋ។
ថ្លែងក្នុងពិធីជួបសំណេះសំណាលជាមួយ ថ្នាក់ដឹកនាំជារដ្ឋលេខាធិការ អនុរដ្ឋលេខាធិការ ថ្នាក់អគ្គនាយក និងប្រធាននាយកដ្ឋានចំណុះក្រសួងមហាផ្ទៃ នាព្រឹកថ្ងៃទី០៤ ខែកញ្ញា ឆ្នាំ២០២៣ ឯកឧត្តមអភិសន្ដិបណ្ឌិត ស សុខា បានស្នើឲ្យអង្គភាពទាំងអស់នៃក្រសួងមហាផ្ទៃបន្តយន្តការនានាក្រោមការដឹកនាំរបស់ក្រសួងមហាផ្ទៃដូចខាងក្រោម៖
១/. បន្តដំណើរការងាររបស់ខ្លួនប្រកបដោយនិរន្តរភាពជាមួយនឹងការបន្តការពង្រឹងការទទួលខុសត្រូវ សមត្ថភាព គុណភាព និងប្រសិទ្ធភាពជាប្រចាំស្របតាមផែនការ និងយុទ្ធសាស្ត្រដែលបានគ្រោងទុក។
២/. បន្តទំនាក់ទំនងល្អ ដោយបរិយាប័ន្ន និងសក្តិសិទ្ធភាព ក្នុងការបម្រើការងារក្នុងនិងក្រៅអង្គភាពប្រកបដោយតម្លៃភាព ចីរភាព និងគុណភាព ដើម្បីឆ្លើយតបទៅនឹងតម្រូវការ ជាពិសេសគឺអភិបាលកិច្ចល្អ ក៏ដូចជាបន្តកិច្ចសហប្រតិបត្តិការរវាងក្រសួង-ស្ថាប័នទាំងថ្នាក់ជាតិ និងអន្តរជាតិ ដើម្បីចូលរួមចំណែកសម្រេចឲ្យបាននូវផែនការរបស់ក្រសួងមហាផ្ទៃ ព្រមទាំងយុទ្ធសាស្ត្របញ្ចកោណ របស់រាជរដ្ឋាភិបាលក្នុង នីតិកាលទី៧នេះ។
៣/. សូមឲ្យឯកឧត្តម លោកជំទាវ អស់លោក-លោកស្រី ដែលជាថ្នាក់ដឹកនាំ មន្ត្រីរាជការស៊ីវិល មន្ត្រីនគរបាលជាតិ និងមន្ត្រីពន្ធធនាគារ បន្តពង្រឹងក្រមសីលធម៌ គោរពវិន័យឲ្យបានខ្ជាប់ខ្ជួន កុំពើងទ្រូង កុំក្រអឺតក្រទម និងជំរុញគ្រប់ការងារទាំងអស់ឲ្យមានប្រសិទ្ធភាពកាន់តែខ្លាំងថែមទៀត និងប្រើប្រាស់ប្រព័ន្ធឌីជីថលដើម្បីអនុវត្តការងារឲ្យកាន់តែមានប្រសិទ្ធភាពខ្ពស់។
៤/. សូមថ្នាក់ដឹកនាំ ដែលជាថ្នាក់ដឹកនាំនៃអង្គភាពទាំងអស់នៃក្រសួងមហាផ្ទៃ បង្កើនការយកចិត្តទុកដាក់ និងដោះស្រាយបញ្ហាសុំណូមពរដែលមានប្រឈមនានារបស់ប្រជាពលរដ្ឋ ដែលបានផ្ញើដោយផ្ទាល់ឬបានខមិនលើបណ្តាញសង្គមអង្គភាពរបស់ខ្លួន។
កុំចាត់ទុកថារឿងតូចមិនចាត់ការ រឿងធំបានយើងចាត់ការ សូមកុំភ្លេចថាកន្ទុយបារីមួយតូចអាចដុតផ្ទះថ្មដ៏ស្កឹមស្កៃឲ្យរលាយបាន។ យ៉ាងដូច្នេះយើងជាសមត្ថកិច្ចត្រូវតែបន្តបំពេញបម្រើប្រជាពលរដ្ឋឲ្យអស់ពីកម្លាំងកាយចិត្ត ហើយបើយើងមិនអាចជួយគាត់ទេតើគាត់មានក្តីសង្ឃឹមឬពឹងទៅលើនរណា ដើម្បីជួយពួកគាត់បាន។ ហើយក៏សូមកុំភ្លេចថា យើងទាំអស់គ្នានៅទីនេះ គឺជាអ្នកបម្រើគាត់ (រាស្ត្រ) ពិសេស ប្រាក់ខែឬប្រាក់ចំណូលរបស់យើងគឺដោយសារបានពីពួកគាត់ តាមរយៈការប្រមូលពន្ធកម្រិតណាមួយនោះ។
៥/. បន្តពិនិត្យឡើងវិញនៃ តម្លៃការធ្វើលិខិតឆ្លងដែន ជាពិសេសពិនិត្យទៅលើប្រទេសក្នុងតំបន់អាស៊ានរបស់យើងដូចជាភូមា វៀតណាម មានតម្លៃមួយទាប ប្រទេសថៃ និងប្រទេសសិង្ហបុរីជាដើម ដែលមានតម្លៃលើសមធ្យមតិចតួច ប៉ុន្តែចំណែកកម្ពុជារបស់យើង តម្លៃហាក់ដូចមានភាពខ្ពស់ សូមឲ្យអង្គភាពពាក់ព័ន្ធមេតាពិនិត្យពិចារណា ធ្វើម៉េចផ្តល់ភាពកក់ក្តៅជូនប្រជាពលរដ្ឋកុំឲ្យការវិវត្តន៍ពីមួយអាណត្តិទៅមួយអាណត្តិ លិខិតឆ្លងដែនមានការឡើងថ្លៃរហូត។
គួរជម្រាបថា ចាប់ពីតាំងពីចូលកាន់តំណែងជារដ្ឋមន្ដ្រីក្រសួងមហាផ្ទៃ ឯកឧត្តមអភិសន្ដិបណ្ឌិត ស សុខា ឧបនាយករដ្ឋមន្ដ្រី បានធ្វើការជួបប្រជុំជាបន្ដបន្ទាប់ ជាមួយថ្នាក់ដឹកនាំក្រសួង និងប្រធានអង្គភាពជំនាញតាំងពីថ្នាក់ជាតិ រហូតដល់ស្នងការនគរបាលរាជធានី-ខេត្ត។ ក្នុងកិច្ចប្រជុំកន្លងមកនេះ ឯកឧត្តមអភិសន្ដិបណ្ឌិត ស សុខា តែងតែបានគូសរំលេចអំពីផែនការយុទ្ធសាស្ដ្ររបស់រាជរដ្ឋាភិបាល នីតិកាលទី៧ ដែលដឹកនាំដោយសម្ដេចមហាបវរធិបតី ហ៊ុន ម៉ាណែត នាយករដ្ឋមន្ដ្រីនៃកម្ពុជា ពិសេសយុទ្ធសាស្ដ្របញ្ចកោណ ដំណាក់កាលទី១៕
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T04:57:50.327Z",
"category": "ភាពជាអ្នកដឹកនាំ",
"views": 281,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ឮតែអាមេរិកដំឡើងការប្រាក់ដុល្លារ មានឆ្ងល់ទេ តើការដំឡើងការប្រាក់ដុល្លារមានន័យដូចម្ដេច?
|
https://business-cambodia.com/articles/what-it-means-when-fed-hike-interest-rate
|
ចាប់តាំងពីបញ្ហាសង្រ្គាមរវាងរុស្ស៊ីនិងអ៊ុយក្រែនចាប់ផ្ដើមមក សហរដ្ឋអាមេរិកតាមរយៈធនាគារកណ្ដាលរបស់អាមេរិក( Federal Reserve) បានសម្រេចដំឡើងការប្រាក់ដុល្លារជាច្រើនលើកច្រើនសារពោលគឺដំឡើងការប្រាក់ដុល្លារមិនក្រោម១០ដងនោះទេ។
បងប្អូនជាច្រើនប្រហែលជាមិនទាន់ដឹងច្បាស់ទេថាតើ អាមេរិកដំឡើងការប្រាក់ដុល្លារនេះគេដំឡើងដោយរបៀបណា ហើយវាមានន័យដូចម្ដេច?
គោលបំណងដែលធនាគារកណ្ដាលរបស់អាមេរិកដំឡើងការប្រាក់គឺដើម្បីឲ្យអតិផរណាថយចុះ។ អតិផរណាគឺមាន័យទំនិញឡើងថ្លៃលុយចុះថោក។ អតិផរណានៅអាមេរិកបានចាប់ផ្ដើមកើនឡើងតាំងពីវិបត្តិកូវីដ១៩ ដោយសាររតែអាមេរិកបោះពុម្ពលុយច្រើនដើម្បីឧបត្ថម្ភដល់គ្រួសារប្រជាជនអាមេរិកអំឡុងកូវីដ១៩។ ក្រោយមកទៀតបញ្ហាសង្រ្គាមរវាងរុស្ស៊ីនិងអ៊ុយក្រែនដែលរំខានដល់សង្វាក់ផលិតកម្មធ្វើឲ្យការផលិតទំនិញកាន់តែតិចដូច្នេះហើយធ្វើឲ្យកើតមានវិបត្តិអតិផរណា។
ពេលអតិផរណាកើនឡើងដែលមាន័យថាទំនិញឡើងថ្លៃលុយចុះថោកបានធ្វើឲ្យប៉ះពាល់ដល់មនុស្សទូទាំងពិភពលោកពោលគឺទំនិញនិងសេវាកម្មកាន់តែឡើងថ្លៃខណៈលុយកាន់តែចុះថោកដែលធ្វើឲ្យពួកគាត់ត្រូវខំប្រឹងរកលុយឲ្យបានច្រើនជាងមុនដើម្បីឲ្យចាយគ្រប់គ្រាន់ក្នុងការរស់នៅ ហើយក្នុងនោះប្រជាជនដែលមានចំណូលទាបប៉ះពាល់ខ្លាំងពោលពួកគាត់រស់នៅខ្វះខាតលុយចាយព្រោះតែទំនិញឡើងថ្លៃតែចំណូលនៅដដែល។
តាមពិតទៅអាមេរិកដំឡើងការប្រាក់ដុល្លារនេះមានន័យថាដំឡើងទាំងការប្រាក់កម្ចីនិងការប្រាក់សន្សំនៅធនាគារ ហើយគោលបំណងនៃការដំឡើងការប្រាក់នេះដូចបានរៀបរាប់ខាងលើរួចហើយថាដើម្បីឲ្យអតិផរណាធ្លាក់ចុះ។
ត្រូវដឹងថាធនាគារបានលុយឲ្យអ្នកខ្ចីក៏ដោយសារពួកគាត់ខ្ចីលុយពីធនាគារផ្សេងមួយផ្នែកដែរ។ នៅសហរដ្ឋអាមេរិកធនាគារដែលមានសាច់លុយសល់ ពួកគាត់បើកគណនីសន្សំនៅធនាគារកណ្ដាលរបស់អាមេរិក។ ត្រង់នេះពេលធនាគារមួយចង់បានទុនដើម្បីផ្ដល់កម្ចី ពួកគាត់នឹងស្វែងរកធនាគារណាដែលបានបើកគណនីសន្សំនៅធនាគារកណ្ដាលអាមេរិកព្រោះធនាគារដែលបើកគណនីសន្សំនៅធនាគារកណ្ដាលមានន័យពួកគាត់សល់លុយដែលអាចឲ្យធនាគារផ្សេងខ្ចីបាន។
យ៉ាងណាមិញធនាគារដែលដាក់ប្រាក់សន្សំនៅធនាគារកណ្ដាលអាមេរិកគឺត្រូវបានអនាគារកណ្ដាលអាមេរិកកំណត់ការប្រាក់ជាក់លាក់ ទាំងការប្រាក់សន្សំនិងការប្រាក់កម្ចី។ ដូច្នេះពេលធនាគារកណ្ដាលដំឡើងការប្រាក់នឹងធ្វើឲ្យការប្រាក់នៅធនាគារអាមេរិកទាំងការប្រាក់សន្សំនិងប្រាក់កម្ចីកាន់តែឡើងថ្លៃព្រមគ្នា។
ពេលការប្រាក់កាន់តែឡើងថ្លៃមានន័យថាការប្រាក់កម្ចីផ្សេងៗដូចជា កម្ចីអចលនទ្រព្យ កម្ចីកាតឥណទាន កម្ចីទិញឡាន កម្ចីទិញផ្ទះនិងកម្ចីផ្សេងៗទៀតនឹងឡើងថ្លៃដូចគ្នា។ នៅពេលការប្រាក់កម្ចីឡើងថ្លៃធ្វើឲ្យប្រជាជននិងម្ចាស់អាជីវកម្មលែងចង់ខ្ចីលុយព្រោះការប្រាក់ថ្លៃពេក មួយវិញទៀតមនុស្សនឹងចំណាយលុយតិចជាងមុនជាពិសេសអ្នកចាយលុយតាមកាត់ឥណទានព្រោះការប្រាក់ថ្លៃជាងមុនខ្លាំង។
សរុបទ្រឹស្ដីជារួមនូវអ្វីដែលបានរៀបរាប់នៅកថាខណ្ឌខាងលើគឺពេលមនុស្សមិនសូវចាយលុយឬចាយលុយតិចជាងមុន ហើយពេលការចំណាយរបស់ប្រជាជននៅក្នុងប្រទេសមួយធ្លាក់ចុះ នោះតម្រូវការនៃទំនិញឬផលិតផលលើទីផ្សារថយចុះដូចគ្នា។ ជាលទ្ធផលកាលណាទំនិញមួយមនុស្សមិនសូវត្រូវការនោះធ្វើឲ្យតម្លៃនៃទំនិញមួយនោះនឹងធ្លាក់ថ្លៃ ហើយពេលទំនិញនិងសេវាកម្មថយចុះនោះអតិផរណានឹងថយចុះដូចគ្នា៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T04:48:02.310Z",
"category": "ហិរញ្ញវត្ថុ",
"views": 849,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
មិត្តល្អបបួលគ្នារកស៊ី! យុវជន៣រូបចាប់ដៃគ្នាបោះទុន ៣ពាន់ដុល្លារ រកស៊ីលក់អាវយឺត អាចទាញចំណូលខ្ពស់មិនគួរឱ្យជឿ
|
https://business-cambodia.com/articles/true-classic
|
ជាមិត្តល្អនឹងគ្នាត្រូវចេះបបួលគ្នារកស៊ី រៀនសូត្រ និងគិតថ្មីដែលរីកចម្រើន ជាក់ស្តែងដូចជាយុវជន ៣រូបនេះ បានប្រមូលគំនិតគ្នានិងចាប់ដៃគ្នាប្រមូលលុយដែលខ្លួនមានបញ្ចូលគ្នាបង្កើតទៅជាអាជីវកម្មលក់អាវយឺតមួយ ដែលអាចរកចំណូលក្នុងឆ្នាំខ្ទង់លានដុល្លារ។
យោងតាមការចុះផ្សាយរបស់សារព័ត៌មានក្រៅស្រុកមួយឈ្មោះ CNBC បានឱ្យដឹងថា នៅក្នុងឆ្នាំ ២០១៩ Ryan Bartlett រួមជាមួយមិត្តភ័ក្តិគាត់ពីរនាក់ទៀតឈ្មោះ Nick Ventura និង Matthew Winnick បានបោះទុនខ្ទង់ ៣,០០០ដុល្លារ ដែលជាលុយសន្សំបានរៀងៗខ្លួនមកបើកអាជីវកម្មលក់សម្លៀកបំពាក់បុរសមួយឈ្មោះ True Classic ។ ក្រោយប្រមូលទុនបានហើយ លោក Ryan Bartlett បានចាត់ចែងលុយមួយផ្នែកទៅទិញអាវរួចចាយលុយ ១០០ដុល្លារផ្សព្វផ្សាយទៅលើ Facebook ហើយពេលនោះគាត់រកបានប្រាក់ត្រឡប់មកវិញ ៣០០ដុល្លារបន្ទាប់ពីផុសលើបណ្តាញសង្គមហើយ។ ជាលទ្ធផលក្នុងមួយខែដំបូងនៃការលក់ True Classic អាចរកចំណូលបានដល់ទៅ ២៦,០០០ ដុល្លារឱ្យពួកគាត់ទាំង ៣នាក់។
លុះក្រោយមកនៅក្នុងឆ្នាំ ២០២១ ជាកំហុសធំមួយក៏បានកើតឡើង គឺក្រុមហ៊ុនបានចាយលុយដល់ទៅ ៤០លានដុល្លារក្នុងការទិញសម្លៀកបំពាក់ដែលហេតុធ្វើឱ្យកង្វះខាតលុយបង្វិលរហូតឈានទៅដល់ការខ្ចីប្រាក់បន្ថែមពីធនាគារមួយដែលមានការប្រាក់ខ្ពស់ រហូតធ្វើឱ្យមានបំណុលជាប់ខ្លួនការលក់ក៏មិនសូវល្អ។ប៉ុន្តែមួយរយៈក្រោយៗមកការរកស៊ីក៏កាក់កប់វិញដែលធ្វើឱ្យ Ryan Bartlett មានលទ្ធភាពសងទៅធនាគារវិញអស់។ក្រោយភ្លៀងមេឃស្រឡះ ដោយនៅក្នុងឆ្នាំ ២០២២ កន្លងទៅក្រុមហ៊ុន True Classic អាចរកប្រាក់ចំណេញដល់ទៅ ៥២២.៧លានដុល្លារអាមេរិក ដែលក្លាយជាគូប្រជែងជាមួយនឹងម៉ាកល្បីៗដូចជា Everlane , Vuori , Nike និង Ralph Lauren ថែមទៀតផង។
គួរបញ្ជាក់ផងដែរថា គំនិតរកស៊ីរបស់ម្ចាស់ជំនួយវ័យក្មេងទាំង៣ខាងលើបានបញ្ជាក់ឱ្យឃើញថា ជាយុវវ័យគួរចាយពេលឱ្យមានតម្លៃ នាំគ្នាគិតអ្វីដែលរីកចម្រើនកុំចាយពេលឱ្យកន្លងផុតទៅទទេរៗ កុំចាំទាល់តែមានលុយច្រើនទើបចេញរកស៊ី តែត្រូវសាកល្បងធ្វើវាពីតូចទៅ ហើយប្តេជ្ញាធ្វើវាឱ្យល្អបំផុតនិងរៀនពីកំហុសឆ្គងដែលកើតមានពេលរកស៊ី។ ជាពិសេសត្រូវចេះចាត់ចែងហិរញ្ញវត្ថុឱ្យបានល្អបំផុត កុំចំណាយគ្មានខ្ទង់ ត្រូវគិតដល់ចំណាយណាដែលចាំបាច់និងមិនចាំបាច់ហើយត្រូវមានផែនការច្បាស់លាស់៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T04:29:41.774Z",
"category": "ចាប់ផ្តើមអាជីវកម្ម",
"views": 252,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
គួរឱ្យសរសើរ! សិស្សថ្នាក់ទី១១ មួយក្រុម ច្នៃត្នោតខ្មែរធ្វើផលិតផលកំប៉ុង ដើម្បីជួយបង្កើនចំណូលដល់កសិករឡើងត្នោត
|
https://business-cambodia.com/articles/student-class-11
|
នេះគឺជារឿងដ៏គួរឱ្យស្ងើចសរសើរមួយសម្រាប់សិស្សថ្នាក់ទី១១ មួយក្រុម ដែលមកពីខេត្តកំពង់ឆ្នាំងបានចាប់ដៃគ្នាច្នៃផ្លែត្នោតធ្វើជាផលិតផលកំប៉ុង ដើម្បីយកទៅប្រកួតប្រជែងក្នុងកម្មវិធី “ផែនការអាជីវកម្មខ្ញុំ” ក៏ដូចជាចង់បង្កើតប្រាក់ចំណូលបន្ថែមដល់ប្រជាកសិករឡើងត្នោតផងដែរ។
ជាក់ស្តែង នៅក្នុងបទសម្ភាសន៍ជាមួយក្រុមការងារ Business Cambodia កញ្ញា ភួន ស្រីម៉ុច ដែលជាអ្នកតំណាងឱ្យសិស្សថ្នាក់ទី១១ មួយក្រុម បាននិយាយឱ្យដឹងថា ចំពោះគម្រោងនៃការច្នៃត្នោតខ្មែរធ្វើជាផលិតផលកំប៉ុងនេះមិនមែនដើម្បីយកទៅប្រកួតតែមួយមុខឡើយ ពោលពួកគាត់ចង់ឱ្យផលិតផលត្នោតនេះកាន់តែរីកចម្រើននិងជួយបំពេញតម្រូវការរបស់ប្រជាជនម្យ៉ាងទៀតត្នោតជាអត្តសញ្ញាណរបស់ជាតិខ្មែរ ដូច្នេះបើអាចបង្កើនអាជីវកម្មថ្មី១ទៀតប្រៀបបាននឹងយើងបានអភិរក្សត្នោតខ្មែរដែរ ព្រោះត្នោតខ្មែរគឺមានអត្ថប្រយោជន៍ជួយដល់សុខភាពច្រើនណាស់។
កញ្ញា ស្រីម៉ុច បានបន្ថែមថា សម្រាប់កម្មវិធីដែលត្រៀមយកត្នោតខ្មែរទៅប្រកួតប្រជែងនេះគឺចាប់ផ្តើមនៅថ្ងៃស្អែកនេះហើយ នៅក្នុងនោះដែរ ប្រសិនជាឈ្នះរង្វាន់កញ្ញាក៏ដូចជាមិត្តរួមក្រុមគ្រោងយកទឹកប្រាក់ទាំងនោះដើម្បីពង្រីកការកែច្នៃផ្លែត្នោតខ្មែរបន្ថែមទៀត ដើម្បីឱ្យមានការបង្កើនប្រាក់ចំណូលទៅដល់កសិករដែលបានខំប្រឹងឡើងត្នោតផងដែរ។
លើសពីនេះទៅទៀត ចំពោះផ្លែត្នោតដែលសិស្សថ្នាក់ទី១១ បានច្នៃនេះ គឺពួកគាត់បានធ្វើចេញជាផលិតផល៥មុខផ្សេងៗគ្នាហើយ ដោយផលិតផលទី១គឺ គ្រាប់ត្នោតកំប៉ុង ផលិតផលទី២ ស្ករត្នោត ផលិតផលទី៣ ស្កររងូ ផលិតផលទី៤ ទឹកខ្មេះរូបមន្តគ្រួសារ ចំណែកផលិតផលទី៥ វិញ ម្សៅត្នោត ហើយនាពេលនេះផលិតផលដែលប្អូនបានច្នៃក៏កំពុងតែចរាចរលក់នៅលើទីផ្សារផងដែរ។
ដូច្នេះហើយ សម្រាប់បងប្អូនទាំងអស់គ្នាដែលចង់លើកស្ទូយផលិតផលខ្មែរ ក៏ដូចជាចង់ទិញត្នោតខ្មែរដែលប្អូនៗបានច្នៃចេញ ក៏ដូចជាចង់ជួយបង្កើនប្រាក់ចំណូលទៅដល់អ៊ំចាស់ៗដែលពួកគាត់ខំប្រឹងឡើងត្នោត បងប្អូនអាចធ្វើការកម្មង់បានទៅកាន់ហ្វេសប៊ុកផេក៖ គ្រាប់ត្នោតខ្មែរ (ពិភពត្នោតខ្មែរ) ឬទំនាក់ទំនងទៅកាន់លេខទូរស័ព្ទ ០៩៦ ២១២ ២១១០។ “គាំទ្រផលិតផលខ្មែរ គឺថែរក្សាសេដ្ឋកិច្ចជាតិ <3” ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T03:56:56.478Z",
"category": "ចាប់ផ្តើមអាជីវកម្ម",
"views": 751,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
តម្លៃធ្លាក់ដល់ណាហើយ! តោះមកដឹងតម្លៃរថយន្ត LEXUS NX ចាប់ពី០១៥ ដល់០២២ នៅខ្មែរ
|
https://business-cambodia.com/articles/luxus-in-khmer-015-023
|
សម្រាប់បងប្អូនដែលនិយមចូលចិត្ត និងមានគោលបំណងចង់ទិញនៅរថយន្ត LEXUS NX ប៉ុន្តែមិនដឹងថាលុយខ្លួនឯងសាកសមនឹងម៉ូឌែលមួយណា ឬស៊េរីឆ្នាំណាមួយ។ ថ្ងៃនេះ Admin សូមណែនាំតម្លៃរថយន្ត LEXUS NX ចាប់ពី 015 ដល់ 022 ដោយគិតត្រឹមពាក់កណ្តាលឆ្នាំ ២០២៣ នេះ។ ដោយតម្លៃខ្ពស់ ឬទាបអាស្រ័យទៅលើ Option និងពណ៌របស់រថយន្តនិមួយៗ។
១. 2015 Lexus NX 200t F Sport AWD តម្លៃសរុប ៤៦,៤៦២ ដុល្លារ ដោយក្នុងនោះមានរួមបញ្ចូល៖
-តម្លៃឡាន $23,200
-តម្លៃពន្ធនាំចូល $18,413
-តម្លៃដឹកជញ្ជូន $1,750
-តម្លៃកាត់ឈ្មោះនៅអាមេរិក $900
-តម្លៃឯកសារនៅខ្មែរ $899
-តម្លៃសេវាកម្មរបស់ក្រុមហ៊ុននៅកម្ពុជា $500
-តម្លៃសេវាកម្មរបស់ក្រុមហ៊ុននៅអាមេរិច $1,000
-តម្លៃសរុបទាំងអស់ $46,462
២. 2016 Lexus NX 200t F Sport FWD តម្លៃសរុប: ៤៦,៧១១ ដុល្លារ ដោយក្នុងនោះរួមបញ្ចូលដូចជា៖
-តម្លៃឡាន $20,995
-តម្លៃពន្ធនាំចូល $20,867
-តម្លៃដឹកជញ្ជូន $1,750
-តម្លៃកាត់ឈ្មោះនៅអាមេរិក $899
-តម្លៃឯកសារនៅខ្មែរ $700
-តម្លៃសេវាកម្មរបស់ក្រុមហ៊ុននៅកម្ពុជា $500
-តម្លៃសេវាកម្មរបស់ក្រុមហ៊ុននៅអាមេរិច $1,000
-តម្លៃសរុបទាំងអស់ $46,711
៣. 2017 Lexus NX 200t AWD F Sport តម្លៃសរុប ៥១,១៩៩ដុល្លារ រួមបញ្ចូលដូចជា៖
-តម្លៃឡាន $21,800
-តម្លៃពន្ធនាំចូល $24,550
-តម្លៃដឹកជញ្ជូន $1,750
-តម្លៃកាត់ឈ្មោះនៅអាមេរិក $899
--តម្លៃឯកសារនៅខ្មែរ $700
-តម្លៃសេវាកម្មរបស់ក្រុមហ៊ុននៅកម្ពុជា $500
-តម្លៃសេវាកម្មរបស់ក្រុមហ៊ុននៅអាមេរិច $1,000
-តម្លៃសរុបទាំងអស់ $51,199
៤. 2018 LEXUS NX 300 F SPORT 4WD តម្លៃប្រហាក់ប្រហែល ៦០,០០០ដុល្លារ ឡានស្អាត Optionខ្ពស់ តម្លៃល្អ ពន្ទុកខ្ពស់ យករៀបចំបន្តិចបន្តួច ដោតតម្លៃនោះរួមបញ្ចូលទាំង៖
-តម្លៃឡាន $27,500
-តម្លៃពន្ធនាំចូល $28,233
-តម្លៃដឹកជញ្ជូន $2,050
-តម្លៃកាត់ឈ្មោះនៅអាមេរិក $700
-តម្លៃឯកសារនៅខ្មែរ $899
-តម្លៃសេវាកម្មរបស់ក្រុមហ៊ុននៅកម្ពុជា $500
-តម្លៃសេវាកម្មរបស់ក្រុមហ៊ុននៅអាមេរិច $1,500
៥. 2022 Lexus NX 350 F-Sport តម្លៃប្រហាក់ប្រហែលចាប់ពី ៩០,០០០ដុល្លារ ដោយបញ្ចូលទាំង៖
-តម្លៃឡាន $42,950
-តម្លៃពន្ធនាំចូល $42,963
-តម្លៃដឹកជញ្ជូន $2,450
-តម្លៃកាត់ឈ្មោះនៅអាមេរិក $899
-តម្លៃឯកសារនៅខ្មែរ $900
-តម្លៃសេវាកម្មរបស់ក្រុមហ៊ុននៅកម្ពុជា $250
-តម្លៃសេវាកម្មរបស់ក្រុមហ៊ុននៅអាមេរិច $2,750
-តម្លៃសរុបទាំងអស់ $93,162
គួរជម្រាបផងដែរប្រសិនជាបងប្អូនចាប់អារម្មណ៍ចង់សួរព័ត៌មានលម្អិតអាចឆាតទៅផេកផ្លូវការ Auto US Direct Cambodia ឬតាមរយៈលេខតេលេក្រាម ០៧៧ ២៨៨ ៦៨៥ ៕
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T03:55:46.738Z",
"category": "កំពូលអ្នកលក់",
"views": 9125,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
នាយករដ្ឋមន្ត្រីថ្មី ហ៊ុន ម៉ាណែត ដាក់គោលដៅធ្វើឲ្យកម្ពុជាក្លាយជាប្រទេសមានចំណូលខ្ពស់នៅឆ្នាំ២០៥០
|
https://business-cambodia.com/articles/hun-manet-aims-to-make-cambodia-a-high-income-country-in-2050
|
នាយករដ្ឋមន្ត្រីថ្មី ហ៊ុន ម៉ាណែត បានដាក់ចេញនូវចក្ខុវិស័យរបស់ខ្លួនក្នុងការលើកកម្ពុជាឲ្យក្លាយជាប្រទេសដែលមានប្រាក់ចំណូលខ្ពស់នៅឆ្នាំ២០៥០ តាមរយៈការបើកភ្លើងខៀវដល់វិនិយោគិនបរទេស។ នេះបើយោងតាមការឲ្យដឹងពីទីភ្នាក់ងារសារព័ត៌មាន Reuters។
ថ្លែងក្នុងវេទិកាធុរកិច្ចរបស់សមាគមប្រជាជាតិអាស៊ីអាគ្នេយ៍ (អាស៊ាន) ក្នុងរដ្ឋធានីនៃប្រទេសឥណ្ឌូនេស៊ី កាលពីថ្ងៃចន្ទ សប្តាហ៍នេះ សម្តេចមហាបវរធិបតី ហ៊ុន ម៉ាណែត បានលើកឡើងយ៉ាងដូច្នេះថា៖ «កម្ពុជាបានផ្តោតការយកចិត្តទុកដាក់លើការកសាងប្រទេសឡើងវិញបន្ទាប់ពីសង្គ្រាមស៊ីវិលរាប់ទសវត្សរ៍មកហើយ និងបានវិវត្តន៍ទៅជាប្រទេសមានចំណូលមធ្យមកម្រិតទាបដែលមានអត្រាកំណើនសេដ្ឋកិច្ច ៧%»។
សម្តេចបានបន្តទៀតថា៖ «នៅក្រោមរដ្ឋាភិបាលថ្មី ២៥ឆ្នាំខាងមុខ គឺជាពេលវេលាដើម្បីពន្លឿនការអភិវឌ្ឍន៍ជាតិស្របតាមចក្ខុវិស័យសេដ្ឋកិច្ចជាតិដ៏ទូលំទូលាយមួយ ដើម្បីសម្រេចបាននូវឋានៈជាប្រទេសដែលមានប្រាក់ចំណូលខ្ពស់ក្នុងឆ្នាំ ២០៥០»។
ក្នុងនោះ សម្តេចបានបញ្ជាក់ថា ចក្ខុវិស័យនេះពាក់ព័ន្ធនឹងការអភិវឌ្ឍន៍មូលធននិយម សេដ្ឋកិច្ចឌីជីថល និងការរួមបញ្ចូលនិរន្តរភាព ដោយសំដៅទៅលើ យុទ្ធសាស្ត្របញ្ចកោណ។
គួរជម្រាបផងដែរថា សម្តេចមហាបវរធិបតី ហ៊ុន ម៉ាណែត គឺជាមេដឹកនាំវ័យក្មេងបំផុតក្នុងតំបន់ដែលចូលរួមក្នុងកិច្ចប្រជុំកំពូលអាស៊ានលើកដំបូង និងកិច្ចប្រជុំកំពូលអាស៊ីបូព៌ា។ នាឱកាសនោះ សម្តេចក៏បានជួបពិភាក្សាការងារជាមួយប្រធានាធិបតីឥណ្ឌូនេស៊ី លោក ចូកូវី ដូដូ រួមទាំងមេដឹកនាំឡាវ វៀតណាម និងម៉ាឡេស៊ីផងដែរ៕
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T02:54:43.105Z",
"category": "ភាពជាអ្នកដឹកនាំ",
"views": 429,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ឯកឧត្ដម ស សុខា ស្នើឲ្យក្រសួងដែនដីរៀបចំការផ្ទេរកម្មសិទ្ធិពីឪពុកម្ដាយទៅកូនមិនគិតថ្លៃ ចាយពេល៥នាទី
|
https://business-cambodia.com/articles/ministry-of-interior-cambodia-
|
ឯកឧត្តមអភិសន្តិបណ្ឌិត ស សុខា ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ បានស្នើទៅកាន់ឯកឧត្ដម សាយ សំអាល់ ឧបនាយករដ្ឋមន្ដ្រី រដ្ឋមន្ដ្រីក្រសួងដែនដី ក្រសួងរៀបចំដែនដី នគរូបនីយកម្ម និងសំណង់ ឲ្យរៀបចំពីពិនិត្យលើការផ្ទេរកម្មសិទ្ធពីឪពុកម្ដាយ ទៅកូនតាមប្រព័ន្ធឌីជីថល ដោយពុំមានការគិតថ្លៃសេវានោះឡើយ។ ហើយការផ្ទេរនេះទៀតសោតគឺចាយពេលយ៉ាងយូរត្រឹម ៥ នាទីប៉ុណ្ណោះ។
ថ្លែងនៅក្នុងពិធីប្រកាសចូលកាន់មុខតំណែង អភិបាល នៃគណៈអភិបាលខេត្តសៀមរាប កាលពីថ្ងៃទី០៥ ខែកញ្ញា ឆ្នាំ២០២៣ ឯកឧត្តមអភិសន្តិបណ្ឌិត បានមានប្រសាសន៍យ៉ាងដូច្នេះថា “ នៅពេលខាងមុខឆាប់ៗនេះ ក៏មានការស្នើរសុំទៅដល់ ឯកឧត្តម ឧបនាយករដ្ឋមន្រ្តី សាយ សំអាល់ ដើម្បីសម្របសម្រួលក្នុងការផ្ទេកម្មសិទ្ធពីឱពុកម្ដាយតាមប្រព័ន្ធឌីជីថលដោយប្រើប្រាស់ពេលវេលាយ៉ាងយូរ៥នាទីហើយមិនអត់ថវិកា “។
ឯកឧត្តមអភិសន្តិបណ្ឌិតបានបន្តថា “ នេះជាផែនការរួមជាមួយឧបនាយករដ្ឋមន្រ្តី សាយ សំអាល់ លោកបានឯកភាពដើម្បីជម្រុញការងារនេះធ្វើយ៉ាងណាឲ្យចេញរូបរាងក្នុងពេលឆាប់ៗនេះ”៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:18",
"date_created": "2023-09-06T02:35:08.050Z",
"category": "អចលនទ្រព្យ",
"views": 8754,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy"
]
}
|
ឧបនាយករដ្ឋមន្រ្តីលោក កើត រិទ្ធ រដ្ឋមន្រ្តីក្រសួងយុត្តិធម៌ ចាត់តាំងអ្នកនាំពាក្យក្រសួងចំនួន ៤រូប
|
https://business-cambodia.com/articles/ministry-of-justice-news-
|
យោងតាមការចុះផ្សាយរបស់ក្រសួងព័ត៌មាននាថ្ងៃទី០៥ ខែ កញ្ញា នេះបានឱ្យដឹងថាក្រសួងយុត្តធម៌ដែលមាន លោកកើត រិទ្ធ ជាឧបនាយករដ្ឋមន្ត្រី និងជារដ្ឋមន្រ្តីនៃក្រសួងយុត្តធម៌ បានសម្រេចចាត់តាំងអ្នកនាំពាក្យចំនួន ៤រូប សម្រាប់នីតិកាលទី៧។
ចំពោះសមាសភាពដែលរដ្ឋមន្ត្រីក្រសួងយុត្តិធម៌ បានសម្រេចតែងតាំងជាអ្នកនាំពាក្យមានចំនួន៤រូបដូចខាងក្រោម៖
១. លោក ជិន ម៉ាលីន រដ្ឋលេខាធិការក្រសួងយុត្តិធម៌២. លោក គឹម សន្តិភាព រដ្ឋលេខាធិការក្រសួងយុត្តិធម៌៣. លោកស្រី ប៉ែន ផល្លីការ ប្រធាននាយកដ្ឋានកិច្ចការយុត្តិធម៌ព្រហ្មទណ្ឌ និងនគរបាលយុត្តិធម៌៤. លោកស្រី ឌី ម៉ូឡានី ប្រធាននាយកដ្ឋានទំនាក់ទំនងអន្តរជាតិ និងសហប្រតិបត្តិការផ្នែកច្បាប់៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-06T02:16:33.388Z",
"category": "ភាពជាអ្នកដឹកនាំ",
"views": 369,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
កំពុងដេកលក់មិនព្រោះបំណុលអាចសាកបាន! អ្នកជំនាញប្រាប់មូលហេតុអ្នកគួរដោះបំណុលតូចៗមុនគេ
|
https://business-cambodia.com/articles/why-you-should-pay-off-small-debt-first
|
បច្ចុប្បន្ននេះ មនុស្សជាច្រើនកំពុងដេកមិនលក់បក់មិនល្ហើយព្រោះបំណុលដោយសារតែសេដ្ឋកិច្ចធ្លាក់ចុះរកចំណូលមិនបានដូចមុន។ បើទោះជាចំណូលធ្លាក់ចុះក៏ដោយ អ្នកត្រូវស្វែងយកគំនិតនិងយុទ្ធសាស្រ្តទប់ទល់នឹងបញ្ហាបំណុលដើម្បីចៀសវាងរងសម្ពាធក្នុងការរស់នៅព្រោះតែបំណុល។
ទាក់ទងនឹងបំណុល លោក Dave Ramsey អ្នកជំនាញហិរញ្ញវត្ថុរបស់អាមេរិកតែងតែណែនាំនិងចែករំលែលជាច្រើនទាក់ទងនិងការដោះបំណុលហើយអ្វីដែលលោកណែនាំឲ្យអ្នកកំពុងជាប់បំណុលធ្វើនោះគឺដោះបំណុលតូចៗមុនគេ។
លោក Dave Ramsey បានលើកឡើងថាការបំណុលពីតូចទៅធំ គឺធ្វើឲ្យអ្នកកំពុងជាប់បំណុលមានទឹកចិត្តនិងមានកម្លាំងចិត្តក្នុងការខិតខំប្រឹងប្រែងដោះបំណុលឲ្យបានឆាប់។ ត្រង់នេះលោកបានបញ្ជាក់ថាកាលណាអ្នកដោះបំណុលតូចៗមុនគេ អ្នកនឹងឃើញបំណុលដែលមានក្នុងដៃបានបាត់បន្ដិចម្ដងៗ ដូច្នេះហើយវាផ្ដល់កម្លាំងចិត្តនិងជំរុញទឹកចិត្តឲ្យពួកគាត់បន្តបេសកម្មរបស់ខ្លួនឲ្យដោះបំណុលស្រលះពីខ្លួន។
វិធីដោះបំណុលពីតូចទៅធំនេះគេហៅថា Debt Snowball។ ខាងក្រោមនេះគឺជាជំហានទាំង៤ក្នុងការអនុវត្តដោះបំណុលតាមក្បួន Debt Snowball។
១. សរសេរចុះនូវបំណុលទាំងអស់ដែលអ្នកមានដាក់លើក្រដាស រួចហើយដាក់លេខរៀងតាមលំដាប់ពីតូចទៅធំ។
២. រៀងរាល់ខែបង់បំណុលនីមួយៗក្នុងទឹកប្រាក់តិចបំផុត។ ត្រង់នេះមានន័យថាបើនៅធនាគារA គេត្រូវឲ្យបង់យ៉ាងតិច១០០ដុល្លារក្នុងមួយខែ ដូច្នេះមួយខែអ្នកបង់ធនាគារAតែ១០០ដុល្លារបានហើយ មិនបាច់បង់បង់ច្រើនជាងនេះនោះទេ។
៣. ភ្ជាប់ទៅនឹងចំណុចទី២ខាងលើ បំណុលនីមួយៗ គឺបង់ប្រចាំខែធម្មតាហើយបង់តិចបំផុតនូវទឹកប្រាក់ដែលតាមម្ចាស់បំណុលតម្រូវ។ ឧទាហរណ៍អ្នកជំពាក់បំណុលទិញឡានសរុប១ម៉ឺនដុល្លារ ម្ចាស់បំណុតម្រូវឲ្យបង់ប្រចាំខែតិចបំផុត២០០ដុល្លារ នោះអ្នកបង់តែ២០០ដុល្លារបបានហើយ។
ប៉ុន្ដែសម្រាប់បំណុលដែលតូចជាងគឺអ្នកត្រូវបង់សងប្រចាំខែឲ្យបានច្រើនតាមដែលអាចធ្វើទៅបាន។ ការធ្វើបែបនេះធ្វើឲ្យអ្នកអាចបង់បំណុលតូចឆាប់អស់ ហើយលុយដែលអ្នកតែងតែយកមកបង់បំណុលតូចបំផុតនោះ អាចយកមកបង់បំណុលតូចបន្ទាប់ទៀតក្រោយពីបំណុលតូចបំផុតបង់អស់ហើយ។
៤. អ្នកត្រូវអនុវត្តតាមជំហានទាំង៣ដែលបានរៀបរាប់ខាងដដែលៗរហូតដល់អាចដោះបំណុលទាំងអស់បានដោយជោគជ័យ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T09:58:03.021Z",
"category": "ហិរញ្ញវត្ថុ",
"views": 1316,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ក្រោយសាងសង់ ៤ ឆ្នាំ ពេលនេះផ្សារដ៏ធំមួយទៀតនៅរាជធានីភ្នំពេញបានបើកដំណើរការផ្លូវការ
|
https://business-cambodia.com/articles/century-plaza
|
កាលពីថ្ងៃទី៣ ខែកញ្ញា ឆ្នាំ២០២៣ កន្លងទៅនេះ ផ្សារសេនជូរីផ្លាហ្សា ដែលជាផ្សារថ្មីធំមួយ មានទីតាំងស្ថិតនៅបណ្ដោយផ្លូវសហព័ន្ធរុស្ស៊ី សង្កាត់កាកាបទី១ ខណ្ឌពោធិ៍សែនជ័យ រាជធានីភ្នំពេញ បានបើកហើយ ក្រោយចំណាយពេលសាងសង់អស់រយៈពេលជាច្រើនឆ្នាំ។
ជាមួយគ្នានោះដែរ ឯកឧត្ដម នួន ផារ័ត្ន អភិបាលរងរាជធានីភ្នំពេញ កាលពីថ្ងៃទី៣ ខែកញ្ញា កន្លងទៅនោះ ក៏បានចុះពិនិត្យវឌ្ឍនភាពការអនុវត្តគម្រោងវិនិយោគសាងសង់ផ្សារខាងលើផងដែរ ក្រោយពីការរៀបចំពិធីចាប់ឆ្នោតជ្រើសរើសតូបលក់ដូរជូនអាជីវករចាស់ និងក្រោយពីការផ្ទេរអាជីវករចាស់ដែលបានលក់ដូរបណ្តោះអាសន្នលើសួនកុមារពោធិ៍ចិនតុងត្រឡប់ចូលទៅលក់ក្នុងផ្សារដែលបានសាងសង់ថ្មីវិញ។
ឯកឧត្ដមបន្ដថា រដ្ឋបាលរាជធានីភ្នំពេញ នឹងបន្តអនុវត្តគម្រោងកែលម្អ និងលើកកម្ពស់សោភ័ណភាពផ្សារ និងតំបន់ជុំវិញផ្សារសេនជូរីផ្លាហ្សានេះ ឲ្យកាន់តែមានសោភ័ណភាព មានបរិស្ថាន-អនាម័យល្អ និងមានសណ្តាប់ធ្នាប់របៀបរៀបរយ តាមរយៈការរៀបចំក្រាលការ៉ូឡានៅតាមបណ្តោយផ្លូវជុំវិញផ្សារ, ការរៀបចំឲ្យមានផ្លូវថ្មើរជើង, ការជួសជុលបន្ថែមផ្លូវដែលខូច និង ការកែលម្អសោភ័ណភាពសួនកុមារពោធិ៍ចិនតុង បន្ទាប់ពីអាជីវករបានរើចេញរួចរាល់អស់ ដើម្បីបម្រើដល់ផលប្រយោជន៍ប្រជាពលរដ្ឋនៅមូលដ្ឋានផងដែរ។
សូមជម្រាបថា ផ្សារសេនជូរីផ្លាហ្សានេះ ត្រូវបានបើកការដ្ឋានសាងសង់កាលពីថ្ងៃទី២៧ ខែវិច្ឆិកា ឆ្នាំ២០១៩។ ផ្សារទំនើបថ្មីនេះមានកម្ពស់៧ជាន់ ផ្នែកខាងលើ៥ជាន់ និងក្រោមដី២ជាន់។ ហើយផ្សារថ្មីនេះគឺបានបែងចែកទៅតាមប្រភេទអាជីវកម្មចំនួន៦៧៩តូប ក្នុងនោះតូបគ្រប់គ្រង ដោយរដ្ឋចំនួន៣៥០តូប និងគ្រប់គ្រងដោយឯកជនចំនួន៣២៩តូប៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T09:50:48.039Z",
"category": "អចលនទ្រព្យ",
"views": 9536,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ម្ចាស់អាជីវកម្មគួរដឹង! កុំឱ្យភ្ញៀវពិបាករកហាងយើង នេះជាវិធីងាយៗដាក់ទីតាំងហាងយើងនៅលើ Google Maps ភ្ញៀវរកឆាប់ឃើញ
|
https://business-cambodia.com/articles/google-map-business
|
បច្ចុប្បន្ននេះប្រជាជនកម្ពុជាច្រើនណាស់ ដែលចេះប្រើប្រាស់ Google Maps ក្នុងការស្វែងរកទីតាំងផ្សេងៗ។ យ៉ាងណាមិញ ក៏នៅតែមានម្ចាស់ហាងលក់ជាច្រើន មិនទាន់ចេះច្បាស់ អំពីការដាក់ឈ្មោះ ឬដៅទីតាំងរបស់ខ្លួននៅលើកម្មវិធី Google Maps ដើម្បីឱ្យភ្ញៀវស្រួលរកដែរ។ អនុវត្តតាមវិធីខាងក្រោម ជាមួយចាបក្រហមទាំងអស់គ្នា៖
១.ចូលវេបសាយ «Google My Business» តាមរយៈតំណរនេះ https://www.google.com/business/
២.ចុចលើពាក្យ «Manage Now» តែបើមិនទាន់ឃើញចំណុចនេះ អ្នកត្រូវ Sign in Email ជាមុនសិន
៣.ចុចពាក្យថា Add your business to Google
៤.បញ្ចូលឈ្មោះអាជីកម្ម និងប្រភេទអាជីវកម្មរបស់អ្នក ហើយចុចពាក្យ Next។ សម្រាប់ជាការណែនាំ លោក អ្នកគួរតែដាក់ឈ្មោះទាំងពីរភាសាតែម្តង ខ្មែរផង និងអង់គ្លេសផង ដើម្បីឱ្យអ្នកប្រើប្រាស់ស្រួលស្វែងរក។
៥.ទាញផែនទី ឱ្យចំទីតាំងអាជីវកម្មរបស់អ្នក ហើយចុចពាក្យ «Next»
៦.ជ្រើសរើសពាក្យ «Yes» ប្រសិនបើអាជីវកម្មរបស់អ្នក ផ្ដល់សេវាកម្មដឹកជញ្ជូន ឬត្រូវជួបអតិថិជនផ្ទាល់ នៅផ្ទះឬ ការិយាល័យ បើអត់ចុច ពាក្យថា «No»។ មិនថារើសមួយណាទេ ជំហានបន្ទាប់អ្នកត្រូវចុចពាក្យថា «Next‌»។
៧.បើមុននេះអ្នកជ្រើសរើសយក «Yes» អ្នកត្រូវចុចបញ្ចូលតំបន់ដែលអ្នកអាចទៅជួបភ្ញៀវបាន ជាក់ស្ដែង Technology Cambodia ជ្រើសរើសយកភ្នំពេញ ហើយចុចពាក្យថា ‌«Next»
៨. បញ្ចូលលេខទូរស័ព្ទ និងវេបសាយ បើគ្មានវេបសាយអ្នកត្រូវចុចគ្នាក្នុងប្រអប់តូចមួយនៅខាងក្រោម ហើយចុចពាក្យថា «Next»
៩. ជ្រើសរើសយកពាក្យ «Yes» ហើយចុចពាក្យ «Next»
១០. ចុចពាក្យ «Text»
១១.កំណត់ថ្ងៃ និងម៉ោងដែលអ្នកបើកដំណើរការអាជីវកម្ម ហើយចុចពាក្យ «Next»
១២.បើក «Accept Message» ហើយចុចពាក្យថា «Next»
១៣.សរសេរពិពណ៌នាសង្ខេបពីអាជីវកម្មរបស់អ្នក ហើយចុចពាក្យ«Next»
១៤.ចុច Add Photos ហើយបញ្ចូលរូបភាពមួយចំនួនពីអាជីវកម្មរបស់អ្នក ហើយចុចពាក្យ«Next»
១៥.ចុចគ្រីសរូបភាពដែលអ្នកចង់បញ្ចូលហើយចុចពាក្យថា «Done»
១៦.ចុចពាក្យ «Next»
១៧.ចុចពាក្យ Continue ជាការស្រេច ក្រោយបំពេញព័ត៌មានរួចហើយ Google និងចំណាយពេល ៣ថ្ងៃដើម្បីពិនិត្យ និងប្រមូលព័ត៌មានដែលអ្នកបានបញ្ចូលតាមជំហ៊ានខាងលើ ហើយទីតាំងអាជីវកម្មរបស់អ្នកនឹងមានវត្តមាននៅលើ Google៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T09:48:23.147Z",
"category": "ចាប់ផ្តើមអាជីវកម្ម",
"views": 701,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
សប្តាហ៍ក្រោយចេញ! មកដឹងរឿងភ្ញាក់ផ្អើល៥ ដែលគេសង្ឃឹមថានឹងឃើញនៅក្នុងព្រឹត្តិការណ៍ iPhone 15 Wonderlust
|
https://business-cambodia.com/articles/iphone-15-wonder-lust-
|
នៅសល់តែមួយសប្តាហ៍ទៀតទេ Apple និងបញ្ចេញនូវ iPhone 15 ស៊េរីរបស់ខ្លួនហើយ ដោយគេរំពឹងថានឹងមានការផ្លាស់ប្តូរជាច្រើន ដូចជា កាម៉េរ៉ា ថ្ម និងមុខងារជាច្រើនទៀត។ ទន្ទឹមនឹងនេះដែរ ក្រៅពីការដាក់សម្ពោធនៅផលិតផលថ្មីរបស់ត្រកូន iPhone គេក៏សង្ឃឹមថា Apple នឹងមានការបង្ហាញ រឿងភ្ញាក់ផ្អើល៥ នៅក្នុងព្រឹត្តិការណ៍ iPhone 15 Wonderlust។ នេះបើយោងតាមការចុះផ្សាយរបស់គេហទំព័រ MACWORLD កាលពីពេលម្សិលមិញនេះ។
ជាមួយគ្នានេះដែរ ខាងក្រោមនេះជាផលិតផលសំខាន់៥ ដែលគេសង្ឃឹមថានឹងបង្ហាញអត្តមាន នៅក្នុងព្រឹត្តិការណ៍ Wonderlust នៅថ្ងៃទី ១២ ខាងមុខនេះ ដោយក្នុងនោះរួមមាន៖
១. ទូរស័ព្ទ iPhone 15 និង iPhone 15 Plus
ក្រុមហ៊ុន Apple ត្រូវបានគេរំពឹងថានឹងដំឡើងកំណែស្តង់ដារជាមួយនឹងរន្ធ USB-C និង Dynamic Island នៅផ្នែកខាងមុខ។ លើសពីនេះ iPhone 15 Pro មានថ្មធំជាងមុន ហើយបន្ទះឈីប A16 Bionic ត្រូវបានអាប់ដេតសម្រាប់ដំណើរការកាន់តែប្រសើរ។
២. iPhone 15 Pro និង iPhone 15 Pro Max
Apple ក៏នឹងប្រកាស iPhone 15 Pro និង iPhone 15 Pro Max ដែលរំពឹងទុកខ្ពស់នៅក្នុងព្រឹត្តិការណ៍ Wonderlust របស់ខ្លួនផងដែរ។ ដោយម៉ូដែល 'Pro' ត្រូវបានគេរំពឹងថានឹងប្រកាសជាមួយនឹងការអាប់ដេតកាមេរ៉ាសំខាន់ៗ USB-C និងបន្ទះឈីប A17 Bionic ថ្មីស្រឡាង នេះបើផ្អែកលើដំណើរការ 3nm របស់ TSMC ។
៣. នាឡិកា Apple ស៊េរី 9
Apple Watch Series 9 នឹងបង្ហាញនូវការផ្លាស់ប្តូរដ៏ធំបំផុតមួយចាប់តាំងពីការចាប់ផ្តើមនៃស៊េរី 6 - បន្ទះឈីប S9 ដែលបានធ្វើឱ្យប្រសើរឡើង ដោយផ្អែកលើ A15 Bionic ។ បន្ទះឈីបថ្មីនេះនឹងធានាបាននូវដំណើរការគណនា និងក្រាហ្វិកកាន់តែប្រសើរនៅលើស៊េរី 9។
៤. Apple Watch Ultra 2
នាឡិកា Apple Watch ដ៏ទំនើបរបស់ Apple ក៏កំពុងមានការអាប់ដេតមួយចំនួនផងដែរ។ នាឡិកា Apple Watch Ultra 2 នឹងត្រូវបានប្រកាសនៅក្នុងព្រឹត្តិការណ៍ Wonderlust របស់ក្រុមហ៊ុន Apple ដោយក្រុមហ៊ុនបានណែនាំអំពី titanium បញ្ចប់នៅលើ Ultra 2 ។ Titanium នឹងមានពណ៌ប្រផេះងងឹត នេះបើយោងតាមពាក្យចចាមអារ៉ាម។ លើសពីនេះ វាមានបំពាក់នូវបន្ទះឈីប S9 សម្រាប់ដំណើរការកាន់តែប្រសើរផងដែរ។
៥. AirPods ជាមួយនឹងប្រអប់សាក USB-C
ថ្មីៗនេះ មានពត៌មានចុះព្រោងព្រាតថា Apple នឹងទន្ទឹងរង់ចាំ USB-C នៅលើ iPhone ខណៈដែលខ្លួនមានគម្រោងធ្វើឱ្យប្រសើរឡើងនូវ ករណីសាកថ្ម AirPods ជាមួយនឹងរន្ធ USB-C ផងដែរ។ វានឹងជួយសម្រួលដល់ AirPods ឱ្យដំណើរការយ៉ាងរលូនជាមួយស៊េរី iPhone 15 ។ នៅពេលនេះ វាមិនច្បាស់ថា ម៉ូដែល AirPods មួយណានឹងត្រូវបានអាប់ដេតនោះទេ។
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T09:13:28.872Z",
"category": "កំពូលអ្នកលក់",
"views": 730,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
ឱកាសធំ ៣ សម្រាប់អ្នកវិនិយោគដែលមានដើមទុនច្រើន ក្នុងការទិញអចលនទ្រព្យក្នុងអំឡុងពេលនេះ
|
https://business-cambodia.com/articles/real-estate-opportunity
|
ពាក្យស្លោកមួយឃ្លាបានលើកឡើងថា «ក្នុងវិបត្ដិតែងមានឱកាស»។ ពិតណាស់បច្ចុប្បន្នស្ថានភាពអចលនទ្រព្យនៅកម្ពុជា ក៏ដូចជាពិភពលោកកំពុងមានភាពច្បាស់លាស់នៅឡើយ ដោយបច្ចុប្បន្នការទិញ លក់អចលនទ្រព្យកំពុងជាប់គាំង។ យ៉ាងណានៅក្នុងស្ថានភាពនេះ វាក៏ជាឱកាសផងដែរ សម្រាប់អ្នកវិនិយោគដែលមានលុយ អាចទិញអចលនទ្រព្យបានល្អ។ ដោយសារមានឱកាសធំៗ ៣ ដែលមិនងាយមានក្នុងការវិនិយោគអចលនទ្រព្យ៖
ទី១. តម្លៃទាប
នៅពេលមានវិបត្ដិ នោះអ្នកលក់អចលនទ្រព្យក៏មានច្រើនដែរដើម្បីយកប្រាក់មកប្រើប្រាស់ផ្សេងៗ។ អ៊ីចឹងអ្នកដែលចង់លក់គឺគាត់លក់តម្លៃទាបជាងគេដើម្បីអាចលក់ចេញបានលឿន។ ដូចនេះអចលនទ្រព្យដែលមានតម្លៃទាបៗផុសឡើងច្រើន ដែលជាឱកាសសម្រាប់អ្នកមានលុយអាចទិញអចលនទ្រព្យទាំងនោះបាន។
ទី២. ឱកាសចរចាច្រើន
នៅពេលដែលមានការដាក់លក់អចលនទ្រព្យច្រើន ទោះបីតម្លៃរាងទាបក៏ដោយ ទីតាំងល្អក៏ដោយ ក៏យើងនៅតែអាចមានឱកាសចរចាបានច្រើនដែរ ព្រោះអ្នកលក់មានច្រើន ឱកាសកាន់តែមានសម្រាប់ការចរចា។ ដូច្នេះនឹងធ្វើឲ្យយើងអាចជ្រើសរើសអចលនទ្រព្យបានល្អ មិនថាទីតាំង ឬតម្លៃ។
ទី៣. ឡើងថ្លៃក្នុងរយៈពេលវែង
អចលនទ្រព្យ ប្រៀបដូចសេដ្ឋកិច្ចអ៊ីចឹង ពេលណាធ្លាក់ចុះ ដល់ពេលមួយវានឹងឡើងវិញរយៈពេលវែង។ អ៊ីចឹងវាធ្លាក់ក្នុងអំឡុងឥឡូវ ពេលដល់ថ្ងៃខាងមុខរយៈពេលវែង វានឹងកើនឡើងវិញ។ ហើយបទពិសោធន៍ហ្នឹងយើងឆ្លងកាត់រួចហើយ ដូចឆ្នាំ ២០០៨ ២០០៩ ២០១០ ធ្លាក់បាត តែវាចាប់ផ្ដើមស្ទុះឡើងវិញ។ ហើយពេលនោះអ្នកដែលបានទិញអលចនទ្រព្យទុកនាពេលកំពុងមាន វិបត្ដិហិរញ្ញវត្ថុនោះ អាចកើបប្រាក់ចំណេញបានច្រើន ពេលស្ថានភាពល្អប្រើសើរឡើងវិញ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T08:34:55.747Z",
"category": "ព័ត៌មានថ្មីៗ",
"views": 158,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
គួរដឹង! ក្រោយធ្វើ បសស បើមានគ្រោះថ្នាក់ការងារដល់ពិការ សមាជិក ប.ស.ស នឹងទទួលបានសេវាស្ដារនីតិសម្បទា ៣នេះ
|
https://business-cambodia.com/articles/national-social-
|
ក្រោយពេលធ្វើប័ណ្ណបេឡាសន្តិសុខសង្គម (ប.ស.ស) សមាជិក ប.ស.ស ដែលទទួលរងហានិភ័យការងារបណ្តាលឱ្យបាត់បង់សមត្ថភាពការងារអចិន្ត្រៃយ៍ ឬពិការភាព មានសិទ្ធិទទួលបានសេវាស្តារនីតិសម្បទាធំៗចំនួន ៣ ពីបេឡាសន្តិសុខសង្គម ដែលរួមមាន ៖
១.សេវាស្តារនីតិសម្បទាផ្នែកវេជ្ជសាស្រ្ត
សេវាស្តារនីតិសម្បទាផ្នែកវេជ្ជសាស្រ្ត ត្រូវបានផ្តល់ជូនសមាជិក ប.ស.ស ដែលទទួលរងហានិភ័យការងារ សម្រាប់គាំទ្រដល់ការព្យាបាលនិងថែទាំវេជ្ជសាស្រ្ត ឬ សម្រាប់ជួយសម្រួលដល់ជនរងគ្រោះដែលបានបាត់បង់សមត្ថភាពការងារអចិន្ត្រៃយ៍ឬពិការរភាព។ ចំពោះសេវាស្តារសម្បទាផ្នែកវេជ្ជសាស្រ្តនេះ សំដៅដល់ការជួសជុល ឬការផ្តល់ជាថ្មីអវយវៈសិប្បនិម្មិត រណប ឬឧបករណ៍ជំនួយ ការហ្វឹកហាត់កាយសម្បទាឡើងវិញ ការព្យាបាលដោយចលនា និងការផ្តល់សេវាស្តារនីតិសម្បទាផ្នែកវេជ្ជសាស្រ្តដទៃទៀត។
២.សេវាបណ្តុះបណ្តាលវិជ្ជាជីវៈឡើងវិញ
សេវាបណ្តុះបណ្តាលវិជ្ជាជីវៈឡើងវិញ ត្រូវបានផ្តល់ជូនសមាជិក ប.ស.ស ដែលធ្លាក់ខ្លួនពិការដោយហានិភ័យការងារ ដើម្បីមានឱកាសទទួលបានការងារ ឬមុខរបរថ្មីស្របតាមកាយសម្បទារបស់ខ្លួន។ ជនមានពិការភាពដែលមានលក្ខណៈសម្បត្តិនិងសមត្ថភាពបំពេញនូវមុខងារតួនាទី និងការទទួលខុសត្រូវមុខតំណែងអាចទទួលបានការជួយសម្របសម្រួលរកការងារឱ្យធ្វើ។
៣.សេវាសង្គម
ជនពិការភាពមានហានិភ័យការងារ មានសិទ្ធិទទួលបាននូវការប្រឹក្សា ការតម្រង់ទិស ការអប់រំចិត្តសាស្រ្ត និងសេវាសង្គមនានា ក្នុងគោលបំណងធ្វើឱ្យប្រសើរឡើងនូវផ្នែកចិត្តសាស្រ្តសង្គម ទទួលបានភាពម្ចាស់ការ ស្របតាមស្ថានភាពរស់នៅប្រចាំថ្ងៃ។
គួរបញ្ជាក់ផងដែរថា ដើម្បីទទួលបានសេវាស្តារនីតិសម្បទានេះ សមាជិក ប.ស.ស ត្រូវ ៖
ទំនាក់ទំនងមន្ត្រី ប.ស.ស នៅស្នាក់ការកណ្តាល ឬ តាមសាខារាជធានី ខេត្ត ក្រុង ស្រុក ខណ្ឌ នៅជិត ដើម្បីទទួលបានព័ត៌មាន និងជួយសម្របសម្រួលដល់ការស្នើសុំ
ការដាក់ពាក្យស្នើត្រូវភ្ជាប់មកជាមួយនូវប័ណ្ណសមាជិក ប.ស.ស និងឯកសារពាក់ព័ន្ធផ្សេងៗទៀតក្នុងករណីចាំបាច់
ការផ្តល់សេវាស្តារនីតិសម្បទាត្រូវមានការប្រឹក្សា និងតម្រង់ទិសពី ប.ស.ស ជាមុន
មានភាពសមស្របនូវលក្ខខណ្ឌកាយសម្បទា សតិបញ្ញាកត្តាជម្រុញ ឬតាមសមត្ថភាពដែលអាចជម្រុញបានព្រមទាំងឆន្ទៈសហការជាមួយអ្នកផ្តល់សេវា។
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T08:19:35.931Z",
"category": "ព័ត៌មានថ្មីៗ",
"views": 610,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
ក្រុមហ៊ុន OCIC ចេញសារបញ្ជាក់ពីការសាងសង់ស្ពានកោះពេជ្រ-កោះនរា ខណៈគម្រោងជិតដល់ថ្ងៃបញ្ចប់
|
https://business-cambodia.com/articles/koh-pich-koh-nora-bridge-maybe-ready-soon
|
គិតត្រឹមថ្ងៃទី០៥ ខែកញ្ញា ឆ្នាំ២០២៣ នេះការដ្ឋានសាងសង់ស្ពានខ្សែកាបកោះពេជ្រ-កោះនរា សម្រេចជិតរួចរាល់ហើយ ខណៈគម្រោងស្ពាននេះ នឹងរួចរាល់ក្នុងពេលឆាប់ៗនេះ ដើម្បីបម្រើតម្រូវការរបស់ប្រជាជនរាប់ពាន់នាក់ ដែលធ្វើដំណើរឆ្លងកាត់ខណ្ឌចំការមន និងច្បារអំពៅ។
យោងតាមការចុះផ្សាយតាមរយៈPage Facebook ផ្លូវការរបស់ OCIC កាលពីថ្ងៃទី០៤ ខែកញ្ញា ឆ្នាំ២០២៣ កន្លងទៅនេះបាន ឲ្យដឹងថា “ ការសាងសង់ស្ពានកោះពេជ្រ-កោះនរា នឹងរួចរាល់ក្នុងពេលឆាប់ៗនេះ ដើម្បីបម្រើតម្រូវការរបស់ប្រជាជនរាប់ពាន់នាក់ ដែលធ្វើដំណើរឆ្លងកាត់ខណ្ឌចំការមន និងច្បារអំពៅ។ ការភ្ជាប់សហគមន៍ បង្កើតតម្លៃរួមតាមរយៈហេដ្ឋារចនាសម្ព័ន្ធសាធារណៈ”។
សូមជម្រាបផងដែរថា ស្ពានខ្សែកាបថ្មីនេះត្រូវបានបើកការដ្ឋានសាងសង់នៅក្នុងអំឡុងខែតុលា ឆ្នាំ២០២០ តាមផែនការ គម្រោងនេះ នឹងបញ្ចប់ការសាងសង់នៅក្នុងឆ្នាំ២០២៣នេះ ។ ស្ពាននេះមានប្រវែង ៨២៤ ម៉ែត្រ កម្ពស់ ៧០ ម៉ែត្រ ចំណាយទុនវិនិយោគ ៣៨លានដុល្លារអាមេរិក និងត្រូវបានសាងសង់ដោយក្រុមហ៊ុនវិនិយោគទុនអណិកជនកម្ពុជា (OCIC) ក្រោមការគ្រប់គ្រងរបស់រដ្ឋបាលរាជធានីភ្នំពេញ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T08:13:43.441Z",
"category": "អចលនទ្រព្យ",
"views": 525,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy",
"short_sentences"
]
}
|
ប្រៃសណីយ៍កម្ពុជា ប្រកាសលក់អីវ៉ា.ន់ឡៃ.ឡុង ដែលម្ចាស់មិនមកទទួល ដើម្បីជួយដល់ពេទ្យគន្ធបុប្ជា
|
https://business-cambodia.com/articles/telecom-and-baggage-news-
|
កាលពីថ្ងៃទី៤ ខែកញ្ញា ប្រៃសណីយ៍កម្ពុជាបានជូនដំណឹងដល់សាធារណៈជនឬ ក្រុមហ៊ុនស្តីអំពីការដាក់ដេញថ្លៃលក់សម្ភារៈឡៃឡុងមួយចំនួន ដែលបណ្តាលឱ្យមកពីការកកស្ទះ ដោយសារការរាលដាលនៃកូវីដ១៩ ធ្វើឱ្យបញ្ញើមួយចំនួន គ្មានម្ចាស់មកទទួល គ្មានអាសយដ្ឋានអ្នកផ្ញើ និងពុំអាចរកអាសយដ្ឋានអ្នកផ្ញើឬអ្នកទទួលឃើញ។
អាស្រ័យហេតុនេះបញ្ញើដែលត្រូវបានរក្សាទុកតាំងពីឆ្នាំ២០១៩ រហូតដល់ឆ្នាំ២០២១ នឹងបានពិនិត្យលើកញ្ចប់បញ្ញើទាំងនោះមានឃើញសម្ភារៈមួយចំនួនមិនអាចបន្តទុកបានទៀត ដូច្នេះប្រៃសណីយ៍នឹងធ្វើការដាក់លក់ឡៃឡុង ហើយថវិកាទាំងអស់ដែលលក់បាននឹងយកទៅឧបត្ថម្ភដល់មន្ទីរពេទ្យគន្ធបុប្ជាទាំងអស់។
ដូច្នេះប្រសិនបើសាធារណៈជនឬក្រុមហ៊ុនដែលមានបំណងចង់ចូលរួមដេញថ្លៃសម្ភារៈទាំងនោះនៅប្រៃសណីយ៍កម្ពុជា សូមអញ្ជើញមកទាក់ទងនៅទីស្នាក់ការកណ្តាលប្រៃសណីយ៍កម្ពុជា ដែលមានអាសយដ្ឋានកាច់ជ្រុងវិថីលេខ១៣ និង១០២ សង្កាត់វត្តភ្នំ ខណ្ឌដូនពេញ រាជធានីភ្នំពេញ ចាប់ពីថ្ងៃទី១៥ ខែកញ្ញា ឆ្នាំ២០២៣ រហូតដល់ថ្ងៃទី៣០ ខែកញ្ញា ឆ្នាំ២០២៣ នេះតទៅ នៅរៀងរាល់ថ្ងៃម៉ោងធ្វើការ ឬ តាមរយៈតេលេក្រាមលេខ ០៩២ ៦៧០ ១១៨ ឬ ០១០ ៩៤១ ១១៨៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T06:40:51.210Z",
"category": "ភាពជាអ្នកដឹកនាំ",
"views": 1361,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
ធនាគារជាតិដាក់ដេញថ្លៃលុយដុល្លារ៥០លាន$ តើការដាក់ឲ្យដេញថ្លៃប្រាក់ដុល្លារនេះមានន័យដូចម្ដេច?
|
https://business-cambodia.com/articles/nbc-release-us-dollar-to-absorb-khmer-riel
|
នៅព្រឹកថ្ងៃអង្គារនេះ ធនាគារជាតិនៃកម្ពុជាបានចេញសេចក្ដីប្រកាសពីការដាក់ឲ្យដេញថ្លៃប្រាក់ដុល្លារសហរដ្ឋសរុបចំនួន៥០លានដុល្លារដោយនឹងអនុញ្ញាតឲ្យគ្រឹះស្ថានហិរញ្ញវត្ថុនៅកម្ពុជាធ្វើការដេញថ្លៃចំនួន៤លើកនៅអំឡុងខែកញ្ញាឆ្នាំ២០២៣នេះ។
ជាការពិតណាស់បងប្អូនមួយចំនួនតែងតែឃើញសេចក្ដីប្រកាសពីការដាក់ចេញថ្លៃប្រាក់ដុល្លារនៅលើផេករបស់ធនាគារជាតិ ប៉ុន្ដែមានបងប្អូនយើងមួយចំនួនប្រហែលជាមិនយល់ទេថាតើការដាក់ឲ្យដេញថ្លៃប្រាក់ដុល្លារនេះមានន័យដូចម្ដេចព្រោះក្នុងសេចក្ដីប្រកាសរបស់ធនាគារជាតិមិនបានសរសេរពន្យល់ឡើយ។
តាមពិតទៅការដាក់ឲ្យដេញថ្លៃប្រាក់ដុល្លារដែលធនាគារជាតិបានចេញសេចក្ដីប្រកាសនេះគឺជាវិធានការបស់ធនាគារជាតិផ្ទាល់ក្នុងការធ្វើអន្តរាគមន៍រក្សាតម្លៃប្រាក់រៀលខ្មែរយើងខណៈប្រាក់រៀលខ្មែរកាន់តែចុះថោកបើធៀបនឹងប្រាក់ដុល្លារអាមេរិក។ ជាក់ស្ដែងគិតត្រឹមថ្ងៃនេះ បើយោងតាមអត្រាប្ដូរប្រាក់របស់ធនាគារជាតិគឺ១ដុល្លារស្មើនឹង៤,១៥៨រៀលដែលមានន័យប្រាក់រៀលខ្មែរយើងចុះថោកកាន់តែខ្លាំងបើធៀបនឹងប្រាក់ដុល្លារអាមេរិក។
ការដាក់ឲ្យដេញថ្លៃនេះគឺធនាគារជាតិបានបញ្ចេញប្រាក់ដុល្លារចំនួន៥០លានដុល្លារដើម្បីទិញយកប្រាក់រៀលពីចរន្តសេដ្ឋកិច្ចដើម្បីរក្សាតុល្យភាពនៃអត្រាប្ដូរប្រាក់ជាពិសេសអត្រាប្ដូរប្រាក់រវាងប្រាក់ដុល្លារអាមេរិកនិងប្រាក់រៀលខ្មែរ។ ក្នុងការដាក់ឲ្យដេញថ្លៃនេះទៀតសោត ធនាគារជាតិអនុញ្ញាឲ្យបណ្ដាគ្រឹះស្ថានហិរញ្ញវត្ថុនានាក៏ដូចជាអាជីវកររកស៊ីប្ដូរប្រាក់ យកប្រាក់រៀលដែលពួកគាត់មានមកទិញយកប្រាក់ដុល្លារដែលធនាគារជាតិបានដាក់ដេញថ្លៃឲ្យទិញយក។
លើសពីនេះការដាក់ឲ្យដេញថ្លៃប្រាក់ដុល្លារនេះ មានន័យថាធនាគារជាតិបានបញ្ចេញប្រាក់ដុល្លារហើយទិញចូលប្រាក់រៀលមករក្សាទុកនិងស្ថិតនៅក្នុងការគ្រប់គ្រងរបស់ធនាគារជាតិ។ ការធ្វើបែបនេះមាន័យថាធនាគារបានប្រមូលប្រាក់រៀលពីចរន្តសេដ្ឋកិច្ច ហើយការធ្វើបែបនេះធ្វើឡើងក្នុងគោលបំណងកាត់បន្ថយចំនួនប្រាក់រៀលនៅលើទីផ្សារ ដើម្បីឱ្យមានតុល្យភាពឡើងវិញរវាងតម្រូវការ និងការផ្គត់ផ្គង់ប្រាក់រៀលនៅលើទីផ្សារ ហើយជាលទ្ធផលធ្វើឲ្យប្រាក់រៀលខ្មែរយើងកាន់តែមានតម្លៃ។
យើងអាចនិយាយបានថាវាមិនខុសពីទំនិញនោះទេ កាលណាទំនិញច្រើនពេកលើសតម្រូវការ ទំនិញនោះនឹងធ្លាក់ថ្លៃខ្លាំង តែបើទំនិញនោះមានតម្រូវការខ្លាំងនឹងធ្វើឲ្យទំនិញនោះលើទីផ្សារកាន់តែឡើងថ្លៃ។ ចំពោះរូបិយប័ណ្ណគឺមិនខុសពីទំនិញនោះទេ។ ជាក់ស្ដែងបច្ចុប្បន្នប្រាក់រៀលខ្មែរចុះថោកអាចដោយសារការផ្គត់ផ្គង់ប្រាក់រៀលច្រើនពេក ឬតម្រូវការប្រាក់រៀលថយចុះដូច្នេះហើយធ្វើឲ្យប្រាក់រៀលចុះថោក។
យ៉ាងណាមិញពេលធនាគារជាតិចេញអន្តរាគមន៍ដោយបញ្ចេញប្រាក់ដុល្លារ៥០លានដុល្លារចូលទិញប្រាក់រៀលពីចរន្តសេដ្ឋកិច្ចនឹងធ្វើឲ្យប្រាក់រៀលក្នុងចរន្តសេដ្ឋកិច្ចកាន់តែតិចដូច្នេះហើយអាចជួយឲ្យប្រាក់រៀលខ្មែរយើងកាន់តែមានតម្លៃ ហើយនិយាយឲ្យងាយយល់គឺការដាក់ឲ្យដេញថ្លៃប្រាក់ដុល្លារនេះជាវិធានការរបស់ធនាគារជាតិដើម្បីពង្រឹងប្រាក់រៀលយើងឲ្យមានមត្លៃឡើងវិញ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T06:02:50.750Z",
"category": "ហិរញ្ញវត្ថុ",
"views": 6748,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ជាប់ ឬធ្លាក់បាក់ឌុបក៏រៀនបាន! វិទ្យាស្ថានល្បីឈ្មោះ១ ប្រកាសផ្តល់អាហារូបករណ៍១០០% ទៅលើជំនាញ៧នេះ
|
https://business-cambodia.com/articles/institute-announces-100
|
នេះពិតជាដំណឹងល្អសម្រាប់សិស្សដែលប្រឡងធ្លាប់បាក់ឌុប ឬមិនមានសញ្ញាបត្រ ដែលចង់ចាប់យកជំនាញអាយធី ពេលនេះវិទ្យាស្ថាន ថាក់ គ្លូប៊ល ប្រកាសផ្ដល់អាហារូបករណ៍ លើថ្នាក់បរិញ្ញាបត្ររង រហូតដល់ ១០០% ជាច្រើនកន្លែង ក្នុងឆ្នាំសិក្សា ២០២៤ー២០២៥ លើផ្នែកបច្ចេកវិទ្យាឌីជីថល និងវិស្វកម្ម ដែលមានមុខជំនាញដូចជា៖
១. Digital Marketing
២. UX/UI Design
៣. App and Web Development
៤. Cyber Security
៥. Artificial Intelligence
៦. Financial Technology
៧. Data Science and Analytics
សូមបញ្ជាក់ថា សម្រាប់សិស្សានុសិស្សចាប់អារម្មណ៍តែមិនមានសញ្ញាបត្រ ឬ ប្រឡងធ្លាក់មធ្យមសិក្សាទុតិយភូមិ ក៏អាចដាក់ពាក្យបានដែរ ដោយបងប្អូនអាចចុះឈ្មោះតាមតំណ https://apply.tuxglobalinstitute.edu.kh បិទទទួលពាក្យចុះឈ្មោះ នៅថ្ងៃទី 19 ធ្នូ 2023 | 5 PM សម្រាប់ព័ត៌មានបន្ថែម៖ (+855) 93 386 387 / 23 238 159) ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T04:46:29.744Z",
"category": "ព័ត៌មានថ្មីៗ",
"views": 548,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
លោក ចូ បៃដិន មិនចូលរួមកិច្ចប្រជុំកំពូលអាស៊ាន តែនឹងទៅប្រទេសវៀតណាម ដើម្បីធ្វើរឿងធំៗទាំងនេះ
|
https://business-cambodia.com/articles/joe-biden-go-to-vietnam
|
ប្រធានាធិបតីសហរដ្ឋអាមេរិក លោក ចូ បៃដិន ពុំបានចូលរួមកិច្ចប្រជុំកំពូលអាស៊ាននោះទេ តែនឹងទៅបំពេញទស្សនកិច្ចនៅក្នុងប្រទេសវៀតណាម បន្ទាប់ពីលោកបញ្ចប់កិច្ចប្រជុំកំពូល G20 នៅក្នុងទីក្រុងញូវដេលី ប្រទេសឥណ្ឌា។ នេះបើយោងតាមការឲ្យដឹងពីទីភ្នាក់ងារសារព័ត៌មាន Reuters។
សេតវិមានបានឱ្យដឹងថាលោក ចូ បៃដិន នឹងត្រូវជួបពិភាក្សាការងារជាមួយអគ្គលេខាធិការគណបក្សកម្មុយនិស្ដវៀតណាម លោក ង្វៀង ហ្វូជុង (Nguyen Phu Trong) រួមទាំងមន្ត្រីកំពូលៗដទៃទៀតក្នុងទីក្រុងហាណូយ នាថ្ងៃទី១០ ខែកញ្ញាខាងមុខ អំពីបញ្ហាជាច្រើន រាប់ចាប់ពី បច្ចេកវិទ្យា សេដ្ឋកិច្ច រហូតដល់ស្ថិរភាពក្នុងតំបន់ និងការប្រែប្រួលអាកាសធាតុ ដោយចាត់ទុកប្រទេសនេះគឺជាដៃគូដ៏មានតម្លៃបំផុតមួយ សម្រាប់សហរដ្ឋអាមេរិក នាពេលបច្ចុប្បន្ន។
គួរជម្រាបផងដែរថា លោក ចូ បៃដិន ពុំបានចូលរួមនៅក្នុងកិច្ចប្រជុំកំពូលអាស៊ានលើទី៤៣ នៅក្នុងរដ្ឋធានាធីហ្សាកាតា ប្រទេសឥណ្ឌូនេស៊ី ដែលនឹងប្រព្រឹត្តិធ្វើឡើង ចាប់ពីថ្ងៃទី៥ ដល់ថ្ងៃទី៧ ខែកញ្ញានេះនោះឡើយ ដោយអនុប្រធានាធិបតីអាមេរិក លោកស្រី Kamala Harris ជាអ្នកចូលរួមជំនួសវិញ៕
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T04:35:29.571Z",
"category": "ភាពជាអ្នកដឹកនាំ",
"views": 1436,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
ចៀសវាងកាត់ស្តុកធំ ចាញ់បោ.កគេ ម៉ាដាមដា ប្រាប់ក្បួនកាត់ស្តុក៣ តំណាងចែកចាយមិនគួររំលង
|
https://business-cambodia.com/articles/madam-da-share-sale-tips
|
សព្វថ្ងៃនេះ មានផលិតផលជាច្រើនកំពុងដាក់លក់នៅលើទីផ្សារ ខណៈផលិតផលខ្លះលក់ដាច់ និងខ្លះកំពុងតែគាំងពេញស្តុក ដែលជាហេតុធ្វើឱ្យអ្នកចង់រកស៊ីមួយចំនួន ល្វីងមុខ ខ្លាចជ្រើសរើសផលិតផលខុស មិនហ៊ានកាត់ស្តុកធំ រហូតដល់អ្នកខ្លះទៀតឈានដល់បោះបង់ក៏មានដែរ។ ទាក់ទងជាមួយបញ្ហានេះដែរ ម៉ាដាមដា ដែលត្រូវបានគេស្គាល់ថាជាស្ថាបនិកហាង MADAM DA បានបង្ហើបប្រាប់ក្បួនកាត់ស្តុក៣ តំណាងចែកចាយពុំគួររំលងបើមិនចង់ធ្លាក់ខ្លួនចាញ់បោ.កគេ។ ដោយក្នុងនោះរួមមានដូចជា៖
១. ទៅដល់រោងចក្រផ្ទាល់៖ ត្រង់កន្លែងនេះអ្នកស្រី បានលើកឡើងថាដើម្បីចៀសវាងការចាញ់បោ.កគេរឿងដំបូងគេគឺត្រូវមើលលើគោលការណ៍ក្រុមហ៊ុនគឺជាអ្វី? មានប្រធានផ្លែកនិមួយដើម្បីចាំ Support យើងឬអត់? ហើយបើយើងលក់អនឡាញ ក្រុមហ៊ុនបច្ចេកវិទ្យាយ៉ាងណាចាំជួយយើង? មានបង្រៀន booth ការធ្វើទីផ្សារ របៀបលក់លើអនឡាញអត់? និងមើលទៀតថាទំនិញទាំងអស់ហ្នឹងមានប្រភពពិតប្រាកដអត់។ ស្របគ្នានេះដែរនៅពេលដែលអ្នកច្បាស់ជាមួយចំណុចទាំងអស់នេះហើយ មានន័យថាអ្នកមិនសូវខ្វល់រឿងទំនិញគរស្តុកឡើយ។
២. មើលលើម្ចាស់ប្រេន៖ អ្នកស្រីបានបន្តទៀតថាចំណុចសំខាន់មួយទៀតនោះគឺត្រូវមើលម្ចាស់ប្រេន ថាគាត់ជាមនុស្សខ្ជិល ឬគាត់ឧស្សាហ៍ ហើយខ្លាំងអត់ ព្រោះមេទ័ព្ឋខ្លាំងដឹកនាំកូនឱ្យខ្លាំងដូចគ្នា។ ហើយមើលទៀតថាគាត់ចេញមកសមជាម្ចាស់ពិតមែនក៏អត់ ឬមួយគ្រាន់តែខ្ចីដៃមនុស្សល្បីឆ្វេញស្តាំ ដោយគ្រាន់តែប្រម៉ូតៗមួយឆាវ ហើយកើតលុយមួយភ្លេតរត់ឬយ៉ាងណា។
៣. ឆ្អិនជាមួយផលិតផល៖ ចង់យកលក់ឬកាត់ស្តុកផលិតផលត្រូវច្បាស់ជាមួយផលិតផល។ ការពិតណាស់ បាយទាល់តែឆ្អិន ទើបគេញ៉ាំ ហើយអ្នកលក់ ទាល់តែឆ្អិននឹងផលិតផលទើបគេព្រមជឿ គេព្រមទិញ ដូច្នេះហើយមុនលក់អ្វីមួយយើងត្រូវច្បាស់សិនថា ផលិតផលរបស់យើងពិតជាល្អមែន មិនបង្ករផលប៉ះពាល់ដល់អ្នកប្រើប្រាស់ពិតប្រាកដមែន។
ជាក់ស្តែងផលិតផលរបស់អ្នកស្រីផ្ទាល់ សុទ្ធតែបានឆ្លងកាត់ការពិសោធន៍ត្រឹមត្រូវ ធាតុផ្សំសុទ្ធតែផ្សំជាឡើងដោយសាស្រ្តាចារ្យខ្លាំងៗពីប្រទេសថៃ អង់គ្លេស បារាំងជាដើម។ លើសពីនេះ ក្នុងផលិតផលរបស់អ្នកស្រីបានដាក់ Ingredients ខាងក្នុងខាងម៉េច គឺផ្សំតាមការបង្ហាញទាំងអស់ មិនបោ.កប្រាស់អតិថិជនឡើយ។
ត្រឡប់មកវិញប្រសិនជាអ្នកមានគោលបំណងចង់កាត់ស្តុកលក់ តែមិនច្បាស់ត្រង់ចំណុចអស់ទាំងនេះទេ សូមកុំប្រញាប់ប្រញាលកាត់ស្តុកធំឱ្យសោះ ស៊ូមើលឱ្យយូរ តែល្អិត ហើយច្បាស់ជាមុនសិន សឹមហ៊ានកាត់ ពោលគឺហ៊ានទាំងជឿជាក់ មិនមែនកាត់ហើយគេងភ័យលក់មិនដាច់នោះទេ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T04:26:09.374Z",
"category": "កំពូលអ្នកលក់",
"views": 2169,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
ធនាគារ SME ផ្ដល់ក.ម្ចីជាង៥០លា.ន$ ដល់អាជីវកម្ម៥ប្រភេទនេះ ដើម្បីជំរុញសេដ្ឋកិច្ចវិស័យទេសចរណ៍
|
https://business-cambodia.com/articles/sme-bank-trcs
|
គិតត្រឹមថ្ងៃទី៣១ ខែសីហា ឆ្នាំ២០២៣ ធនាគារ SME បានផ្ដល់ផ្ដល់ ដល់អាជីវកម្មចំនួន ៣៥០ ពីគម្រោងសហហិរញ្ញប្បទានស្ដារ និងជំរុញកំណើនក្នុងវិស័យទេសចរណ៍ (TRCS) ជាមួយទំហំហិរញ្ញប្បទានចំនួន ៥៤.១៦លានដុល្លារ ដែលស្មើនឹង ៣៦.១០% នៃគម្រោងថវិកាសរុប ១៥០លានដុល្លារ។
នៅក្នុងការចុះផ្សាយរបស់ SME Bank of Cambodia បានឱ្យដឹងថា អាជីវកម្មដែលទទួលបានការអនុម័តកម្ចីពីធនាគារ SME សុទ្ធតែជាអាជីវកម្មស្ថិតក្នុងវិស័យទេសចរណ៍ និងមាន៥ប្រភេទធំៗដូចជា៖
១. អាជីវកម្មសណ្ឋាគារ ទទួលបាន ២៩% នៃកម្ចីសរុបដែលធនាគារ SME បានអនុម័ត
២. អាជីវកម្មផ្ទះសំណាក់ ទទួលបាន ២៥% នៃកម្ចីសរុបដែលធនាគារ SME បានអនុម័ត
៣. អាជីវកម្មភោជនីយដ្ឋាន ទទួលបាន ៣១% នៃកម្ចីសរុបដែលធនាគារ SME បានអនុម័ត
៤. អាជីវកម្មគាំទ្រវិស័យទេសចរណ៍ ទទួលបាន ១៥% នៃកម្ចីសរុបដែលធនាគារ SME បានអនុម័ត
៥. សហគ្រិនស្រ្តី ទទួលបាន ៤១% នៃកម្ចីសរុបដែលធនាគារ SME បានអនុម័ត
សូមជម្រាបផងដែរថា គម្រោងសហហិរញ្ញប្បទានស្តារ និងជំរុញកំណើនក្នុងវិស័យទេសចរណ៍ (TRCS) គឺជាផ្នែកមួយនៃការគាំទ្រសម្រាប់ការអនុវត្ត "ក្របខណ្ឌយុទ្ធសាស្ត្រ និងកម្មវិធីការស្តារសេដ្ឋកិច្ចកម្ពុជាក្នុងការរស់នៅជាមួយកូវីដ-១៩ តាមគន្លងប្រក្រតីភាពថ្មីសម្រាប់ឆ្នាំ២០២១ -២០២៣"។ ដើម្បីលើកកម្ពស់ និងពង្រឺងឲ្យមានការងើបឡើងវិញនៃវិស័យទេសចរណ៍ រាជរដ្ឋាភិបាលបានសម្រេចអនុវត្តគម្រោងនេះ ដើម្បីដោះស្រាយបញ្ហាកង្វះហិរញ្ញប្បទានសម្រាប់អាជីវកម្មទាក់ទងនឹងវិស័យទេសចរណ៍៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T04:23:31.500Z",
"category": "ហិរញ្ញវត្ថុ",
"views": 212,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy",
"short_sentences"
]
}
|
មុននឹងទទួលសេវាកម្មពីម្ចាស់អគារ ឬម្ចាស់គម្រោង តើក្រុមហ៊ុនគ្រប់គ្រងអចលនវត្ថុត្រូវធ្វើដូចម្តេចខ្លះ?
|
https://business-cambodia.com/articles/cvea-property-talk-slow
|
ការគ្រប់គ្រងអចលនទ្រព្យគឺមិនសូវជាពេញនិយមទេសម្រាប់ទីផ្សារកម្ពុជា។ មែនទែនទៅក្រុមហ៊ុនគ្រប់គ្រងអចលនទ្រព្យប្រៀបបានទៅនឹងម្ចាស់ទី២របស់អចលនទ្រព្យលោកអ្នកដូច្នេះដែរ។ ហើយបច្ចុប្បន្នប្រភេទគម្រោងអភិវឌ្ឍន៍ខុនដូគឺមានតម្រូវការលើការគ្រប់គ្រងអចលនទ្រព្យ នេះជាងគេក្នុងចំណោមការគ្រប់គ្រងអភិវឌ្ឍន៍ផ្សេងៗ។ ដោយឡែកការគ្រប់គ្រងអចលនទ្រព្យតម្រូវឲ្យមានអ្នកឯកទេសដើម្បីធានាថាអចលនទ្រព្យដែលប្រគល់ឲ្យនោះមានដំណើរការរលូន និងតបតាមម្រូវការរបស់អ្នករស់នៅទីនោះ។
យ៉ាងណាមិញទាក់ទងនឹងការគ្រប់គ្រងអចលនទ្រព្យខាងលើ ក្នុងនោះដែរក៏មានចម្លងមួយបានសួរថា តើក្រុមហ៊ុនគ្រប់គ្រងអចលវត្ថុត្រូវធ្វើអ្វីខ្លះ មុនទទួលសេវាកម្មពីម្ចាស់អាគារ ឬម្ចាស់គម្រោង?
ទាក់ទងនឹងចម្លលខាងលើនោះផងដែរក្នុងនោះដែរលោក ហុន ម៉េងហៀង អនុប្រធានសមាគម CVEA និង ប្រធានគ្រប់គ្រងអចលនវត្ថុ ក្រុមហ៊ុន C-Herald Property Service Co., Ltd. បានលើឡើងនៅក្នុងកម្មវិធី Property Talk slow របស់ CAV ឡើងយ៉ាងដូច្នេះថា “ នៅពេលអចលនវត្ថុនោះត្រូវបានផ្ដលសិទ្ធ ក្រុមហ៊ុនProperty management ឲ្យទៅគ្រប់គ្រង អ៊ីចឹងការងាររបស់Property management ត្រូវដឹងថា ត្រូវធ្វើអី្វពេលប្រគល់ ត្រូវធ្វើអ្វីក្រោយពេលប្រគល់និងអំឡុងពេលប្រគល់” ។
លោក ម៉េងហៀង បានបន្តទៀតថា “មុននឹងទទួលអចលនទ្រព្យមកគ្រប់គ្រងយើងត្រូវសួរនាំ ព័ត៌មានផ្សេងៗពីម្ចាស់គេសិន។ រួមមានគម្រោងសំណង់អគារទាំងក្នុង និងក្រៅ (Building Structure) គម្រោងប្លង់ ប្រព័ន្ធដំណើរការសុវត្ថិភាពនៃអគារ ដូចប្រព័ន្ធសុវត្ថិភាព និងការពារអគ្គីភ័យជាដើម។ ហើយក៏ត្រូវ យល់ដឹងអំពីប្រព័ន្ធទឹកស្អាត និងកាកសំណល់បញ្ចេញចោលផងដែរ។ ការដឹងជាមុនបែបនេះដើម្បីងាយស្រួល ក្នុងការរៀបចំផែនការគ្រប់គ្រងឲ្យបានល្អិតល្អន់”។
ក្នុងនោះដែរលោកបានបន្ថែមថា “សម្រាប់អំឡុងពេលទទួលត្រូវប្រាកដថាលោកអ្នកមានបញ្ជីត្រឹមត្រូវមួយដើម្បីផ្ទៀងផ្ទាត់អ្វីដែលអ្នកបានទទួល ពីម្ចាស់គម្រោង (Checklist) តួយ៉ាងការទទួលអាចមានមកទាំងអស់ដូចបានរៀបរាប់ខាងដើម ហើយខ្លះអាចដាក់បញ្ចូល ជាជំហានបន្តបន្ទាប់គ្នាក៏មាន។
ជាចុងក្រោយ បន្ទាប់ពីពិនិត្យបញ្ជីរួចរាល់ហើយដូចបានរៀបរាប់ខាងដើម ក្នុងនាមជាអ្នកគ្រប់គ្រងអគារ ត្រូវធ្វើការត្រួតពិនិត្យ និងសាកល្បង មុខងារនៃប្រព័ន្ធទាំងឡាយដែលលោកអ្នកបានទទួល តួយ៉ាង ប្រព័ន្ធសុវត្ថិភាព ជណ្តើរយន្ត សំភារៈបរិក្ខាផ្សេងៗ ថាតើវាដំណើរការល្អយ៉ាងណា។ ប្រសិនបើការសាកល្បងវាមានដំណើរការបែបណាត្រូវជូនដំណឹងដល់ម្ចាស់អគារជាបន្ទាន”៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T04:14:36.425Z",
"category": "អចលនទ្រព្យ",
"views": 142,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy"
]
}
|
របកគំហើញថ្មី! អ្នកវិទ្យាសាស្រ្តរកឃើញរបៀបកែច្នៃកាកកាហ្វេទៅជាខ្សាច់លាយធ្វើបេតុងបាន គុណភាពខ្ពស់ជាងខ្សាច់ធម្មតា
|
https://business-cambodia.com/articles/recycle-coffee
|
ជារបកគំហើញថ្មីជួយដល់វិស័យសំណង់និងបរិស្ថាន ក្រោយក្រុមអ្នកវិទ្យាសាស្រ្តនៅសាកលវិទ្យាល័យមួយរបស់ប្រទេសអូស្ត្រាលីបានរកឃើញពីរបៀបក្នុងការកែច្នៃកាកសំណល់កាហ្វេទៅជាល្បាយម្សៅម្យ៉ាងដែលប្រើប្រាស់ជំនួសខ្សាច់ក្នុងវិស័យសំណង់បាន ដែលជាប្រភេទល្បាយមានគុណភាពខ្ពស់ជាង ៣០% នៃខ្សាច់ធម្មតា។
យោងតាមការចេញផ្សាយរបស់ Green Queen បានឱ្យដឹងថា គំនិតកែច្នៃកាកសំណល់កាហ្វេនេះត្រូវបានធ្វើឡើងដោយអ្នកវិទ្យាសាស្រ្តនៅសាកលវិទ្យាល័យ RMIT របស់ប្រទេសអូស្រ្តាលី ។ ហើយចំពោះដើមចមដែលធ្វើឱ្យមានការកែច្នៃកាកសំណល់កាហ្វេនេះត្រូវបានធ្វើឡើងបន្ទាប់ពីក្រុមអ្នកវិទ្យាសាស្រ្តបានមើលឃើញពីបញ្ហាបរិស្ថានដែលបង្ករឡើងដោយសារកាកសំណល់កាហ្វេ ខណៈបច្ចុប្បន្ននេះកាកសំណល់កាហ្វេប្រមាណជា ៦លានតោនត្រូវបានគេបោះចោលនៅក្នុងភពផែកដី ហើយកាកសំណល់ទាំងនោះបានបង្ករជាបញ្ហាប៉ះពាល់យ៉ាងខ្លាំងសម្រាប់ពិភពលោកតាមរយៈការបញ្ចេញបំភាយឧស្ម័នមេតាន។
ក្រៅពីការបំពុលដោយសារតែកាកសំណល់កាហ្វេ គេក៏មើលឃើញពីបញ្ហាផ្សេងទៀតដែលបានបង្ករឡើងពីការទាញយកវត្ថុធាតុដើមនៃខ្សែសង្វាក់ផលិតកម្មក្នុងវិស័យសំណង់ផងដែរ ហេតុដូច្នេះក្រុមអ្នកវិទ្យាសាស្រ្តក៏បានកែច្នៃកាកសំណល់កាហ្វេដែលគេបោះចោលទៅជាវត្ថុធាតុដើមបម្រើឱ្យវិស័យសំណង់វិញសម្រាប់ជួយពិភពលោកពីការប៉ះពាល់។
ជាមួយគ្នានេះដែរ បើតាមការឱ្យដឹងពីក្រុមអ្នកវិទ្យាសាស្រ្តដែលធ្វើការទៅការងារនេះបានឱ្យដឹងថា ជាទូទៅដើម្បីអាចកែច្នៃកាកសំណល់កាហ្វេទៅជាល្បាយជំនួសខ្សាច់បានគឺមិនមែនជារឿងងាយស្រួលនោះទេ ពោលគឺគេត្រូវប្រើកម្តៅដុតវាដល់ទៅ ៣៥០ អង្សា ដើម្បីឱ្យកាកកាហ្វេក្លាយទៅជាសារធាតុខ្មៅឬហៅថា biochar ។ ជាលទ្ធផលនៃការធ្វើតេស្តបានបង្ហាញថា សារធាតុ biochar នេះត្រូវបានគេប្រើតែ ១៥ភាគរយប៉ុណ្ណោះសម្រាប់លាយគ្នាជាមួយខ្សាច់នៅក្នុងបេតុង ជាលទ្ធផលគេឃើញគុណភាពបេតុងដែលលាយជាមួយល្បាយ Biochar មានភាពរឹងមាំជាងបេតុងប្រើខ្សាច់ធម្មតាដល់ទៅ ៣០ភាគរយឯណោះ។
គួរបញ្ជាក់ផងដែរថា ចំពោះសារធាតុ biochar ដែលបានយកចេញពីកាកសំណល់កាហ្វេនេះត្រូវបានគេចាត់ទុកថាជារបកគំហើញថ្មីមួយសម្រាប់វិស័យសំណង់របស់ពិភពលោក ពីព្រោះតែវាជាប្រភពដ៏មាននិរន្តរភាពមួយដែលត្រូវបានគេយកពីគ្រាប់កាហ្វេដែលគេកំពុងប្រើប្រាស់ជុំវិញពិភពលោក ខណៈបច្ចុប្បន្នក៏មានក្រុមហ៊ុនផ្សេងៗទៀតបានយកកាកកាហ្វេនេះបំបែកច្នៃទៅជាវត្ថុធាតុដើមសម្រាប់ការផលិតទៅជាសម្ភារប្រើប្រាស់ដូចជាស្បែកជើងកីឡា ដងវែនតា និងជាឥន្ធនៈប្រើប្រាស់សម្រាប់រថយន្តក្រុងជាដើម៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T03:58:37.753Z",
"category": "ចាប់ផ្តើមអាជីវកម្ម",
"views": 202,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
ទៅដល់ទឹកដីឥណ្ឌូនេស៊ី សម្តេចមហាបរវធិបតីហ៊ុន ម៉ាណែតនិងមេដឹកនាំឥណ្ឌូនេស៊ី បេ្តជ្ញាពង្រឹងវិស័យទាំងនេះ
|
https://business-cambodia.com/articles/he-hun-manet-and-joko-widodo-indonesia-at-asian-summit-2023
|
នាថ្ងៃទី៤ ខែកញ្ញា ឆ្នាំ២០២៣ វេលាម៉ោង ១៧:៣០នាទី, នៅរដ្ឋធានីហ្សាការតា នៃប្រទេសឥណ្ឌូនេស៊ី សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា បានជួបសម្តែងការគួរសមជាមួយ ឯកឧត្តម ចូកូ វីដូដូ ប្រធានាធិបតី នៃសាធារណរដ្ឋឥណ្ឌូនេស៊ី។
ខ្លឹមសារនៃជំនួបនេះមេដឹកនាំទាំងពីរបានសន្យាចាប់ដៃគ្នាបន្ត កិច្ចសហប្រតិបត្តិការ លើវិស័យទាំងអស់ដែលធ្លាប់ធ្វើរួមគ្នាកន្លងមកដែលមានដូចជា វិស័យសេដ្ឋកិច្ច, ពាណិជ្ជកម្ម, ការបណ្តុះបណ្តាលធនធានមនុស្ស និងការប្រយុទ្ធប្រឆាំងភេរវកម្ម និងឧក្រិដ្ឋកម្មឆ្លងដែន ឱ្យកាន់តែស៊ីជម្រៅ និងឯកភាពគ្នាក្នុងការបន្តពង្រឹង និងពង្រីកកិច្ចសហប្រតិបត្តិការរវាងកម្ពុជា និងឥណ្ឌូនេស៊ី ឱ្យកាន់តែស្អិតរមួតបន្ថែមទៀត។
ក្នុងនោះ ឯកឧត្តម ចូកូ វីដូដូ បានសម្តែងនូវការអបអរសាទរចំពោះ សម្តេចមហាបវរធិបតី ដែលត្រូវបានជ្រើសតាំងជានាយករដ្ឋមន្រ្តី នៃរាជរដ្ឋាភិបាលកម្ពុជា នីតិកាលទី៧ នៃរដ្ឋសភា និងបានផ្តាំផ្ញើការសួរសុខទុក្ខ ប្រកបដោយក្តីនឹករលឹកដ៏ជ្រាលជ្រៅ ជូនចំពោះ សម្តេចតេជោ ប្រធានក្រុមឧត្តមប្រឹក្សាផ្ទាល់ព្រះមហាក្សត្រ ក្នុងនាមជាមិត្តភ័ក្តិដ៏ជិតស្និទ្ធរបស់ឯកឧត្តម និងរបស់សាធារណរដ្ឋឥណ្ឌូនេស៊ី។
បន្ថែមពីនោះជាការឆ្លើយតប, សម្តេចមហាបវរធិបតី ហ៊ុន ម៉ាណែត បានថ្លែងអំណរគុណយ៉ាងជ្រាលជ្រៅ ចំពោះការអបអរសាទរ និងការផ្តាំផ្ញើសួរសុខទុក្ខនេះ ហើយ សម្តេចមហាបវរធិបតី ក៏បានកោតសរសើរផងដែរចំពោះបដិសណ្ឋារកិច្ចដ៏កក់ក្តៅពីសំណាក់ប្រទេស និង ប្រជាជនឥណ្ឌូនេស៊ី ក្នុងនាមជាម្ចាស់ផ្ទះនៃកិច្ចប្រជុំកំពូលអាស៊ានលើកទី៤៣ និង កិច្ចប្រជុំកំពូលពាក់ព័ន្ធ។
គួរជម្រាបផងដែរថា កាលពីថ្ងៃចន្ទ ទី៤ ខែកញ្ញា ឆ្នាំ២០២៣ កន្លងទៅ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា បានដឹកនាំគណៈប្រតិភូរាជរដ្ឋាភិបាលកម្ពុជាចូលរួមកិច្ចប្រជុំកំពូលអាស៊ានលើកទី៤៣ ជាលើកដំបូងបន្ទាប់ពីចូលកាន់តំណែងកាលពីខែសីហា ដែលកិច្ចប្រជុំនេះនឹងធ្វើឡើង ចាប់ពីថ្ងៃទី៤-៧ កញ្ញា ២០២៣ នាទីក្រុងហ្សាការតា សាធារណរដ្ឋឥណ្ឌូនេស៊ី៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T03:18:20.368Z",
"category": "ភាពជាអ្នកដឹកនាំ",
"views": 311,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
ពិសេសណាស់! ព្រះនាងតូច ជេនណា នឹងក្លាយជាតារាខ្មែរត្រៀមចូលរួមសម្ដែងក្នុងភាពយន្ដហូលីវូដ
|
https://business-cambodia.com/articles/jenna-norodom-join-hollywood
|
ជារឿងគួរឲ្យរំភើបមួយ ព្រះនាងតូច នរោត្តម ជេនណា ទទួលបានលិខិតអញ្ជើញជាផ្លូវការពីក្រុមហ៊ុនផលិតភាពយន្ដអន្ដរជាតិ Millennium Media សម្រាប់ដំណើរទស្សនកិច្ចមួយទៅទស្សនាកន្លែងថតភាពយន្តនៅអឺរ៉ុប និងការចូលរួមសម្តែងក្នុងខ្សែភាពយន្តខ្នាតអន្តរជាតិ នាថ្ងៃទី០៧ ខែកញ្ញា ឆ្នាំ២០២៣ ខាងមុខនេះ។
ព្រះនាងបានសរសេរនៅលើទំព័រហ្វេសប៊ុកយ៉ាងដូច្នេះថា៖ «ខ្ញុំនឹងចូលរួមចំណែកមួយផ្នែកដោយនាំកិត្យានុភាពសិល្បៈវប្បធម៌ខ្មែរទៅកាន់ពិភពលោក។ […] តាមរយៈការងារសិល្បៈរបស់ខ្ញុំមួយនេះ ខ្ញុំប្តេជ្ញាថា នឹងនាំកេរ្តិ៍នាមជាតិខ្មែរ អោយអន្តរជាតិបានស្គាល់កាន់តែច្បាស់នូវកិត្យានុភាពជាតិខ្មែរ វប្បធម៌ខ្មែរដ៏ល្អប្រពៃណី ដែលកំពុងរស់នៅយ៉ាងសុខុមក្នុងយុគសម័យដ៏រីករាយក្រោមការដឹកនាំដ៏ឆ្នើមនៃប្រមុខរាជរដ្ឋាភិបាលកម្ពុជា។ ខ្ញុំសង្ឃឹមថា បងប្អូនខ្មែរទាំងអស់នឹងគាំទ្រខ្ញុំ»។
ក្នុងនោះ ព្រះនាងតូចបានឲ្យថា ក្រុមហ៊ុននឹងរៀបចំការប្រគំតន្ត្រីលក្ខណៈឯកជនមួយនៅក្នុង ស្ទីឌូយ៉ូ (Studios) របស់ពួកគេ ដោយព្រះនាងនឹងចូលរួមសម្ដែងជាមួយតារាសម្ដែងអន្ដរជាតិជាច្រើនដូចជា៖ Ckay (top streamed artist in the world), GIMS (តារាចម្រៀងបារាំងដ៏មានប្រជាប្រិយភាព), Neta Barzilai (បានឈ្នះកម្មវិធី Eurovision នាពេលថ្មីៗនេះ) និង Michele Morrone ( តារាងសម្ដែងសំខាន់នៅក្នុងខ្សែភាពយន្ដភាគ នៅលើ Netflix មានចំណងជើងថា 365 Days)។
គួរជម្រាបផងដែរថា ក្នុងការសហការណ៍ជាមួយ ក្រុមហ៊ុនផលិតខ្សែភាពយន្ដ Nu Boyana Film Studios ដែលមិនមែនត្រឹមតែជា ក្រុមហ៊ុនផលិតខ្សែភាពយន្ដ ដ៏ធំបំផុតមួយនៅអឺរ៉ុបប៉ុណ្ណោះទេ ប៉ុន្តែឥឡូវនេះ ត្រូវបានទទួលស្គាល់ថា ជាក្រុមហ៊ុនផលិតខ្សែភាពយន្ដដ៏ធំបំផុតមួយទូទាំងពិភពលោក។ ក្រុមហ៊ុន Millennium Media ដែលត្រូវជាបុត្រសម្ព័ន្ធរបស់ពួកគេ គឺជាក្រុមហ៊ុន ហូលីវូដ (ដែលមានអាយុកាលដ៏ចំណាស់ និងទទួលបានការគោរព) ដែលបានផលិតភាពយន្ដចំនួន ៤០០ ខ្សែភាពយន្ដ ដែលរួមមានដូចជា the iconic titles Rambo, The Expendables, Hellboy, Hitman, Angel Has Fallen, Tesla, Black Dahlia, Loving Pablo, The Mechanic..... ។ល៕
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T02:28:00.769Z",
"category": "ភាពជាអ្នកដឹកនាំ",
"views": 313,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
ក្រសួងការងារប្រកាស លទ្ធផលនៃចំនួនប្រាក់ឈ្នួលអប្បបរមា សម្រាប់កម្មករនិយោជិត ក្រោយប្រជុំ៣លើក
|
https://business-cambodia.com/articles/minimum-wage-for-employees
|
ក្រោយការពិភាក្សាកំណត់ប្រាក់ឈ្នួលអប្បបរមាផ្នែកវាយណភណ្ឌ កាត់ដេរ ផលិតផលស្បែកជើង និងផលិតផលិតផលធ្វើដំណើតនិងកាបូបសម្រាប់ឆ្នាំ២០២៤ ភាគីខាងសហជីពបានស្នើឡើងនូវតួលេខចំនួន ២១៥ដុល្លារ ប៉ុន្តែតំណាងភាគីនិយោជកបានយល់ព្រមនូវតួលេខចំនួន ២០១ដុល្លារប៉ុណ្ណោះ។ នេះបើយោងតាមទិន្នន័យពី សេចក្ដីប្រកាសព័ត៌មាន របស់ក្រសួងការងារ និងបណ្ដុះបណ្ដលវិជ្ជាជីវៈ ស្ដីពី លទ្ធផលនៃការប្រជុំក្រុមប្រឹក្សាជាតិប្រាក់ឈ្នួលអប្បបរមា នៅថ្ងៃទី៤ ខែកញ្ញា ឆ្នាំ២០២៣។
តួលេខខាងលើដែលភាគីសហជីព និងភាគីខាងនិយោជក បានស្នើឡើង គឺជាតួលេខដែលពិចារណាច្បាស់លាស់នៅក្នុងកិច្ចប្រជុំត្រីភាគី ក្រោមការជួយសម្របសម្រួលពីសំណាក់តំណាងភាគីរដ្ឋាភិបាល។ យ៉ាងណាមិញភាគីរដ្ឋាភិបាលនៅមិនទាន់ចេញសេចក្ដីសម្រេចចំពោះការស្នើឡើងរបស់ភាគីណាមួយឡើយ។
គួរបញ្ជាក់ថាកិច្ចប្រជុំក្រុមប្រឹក្សាប្រាក់ឈ្នួលបានធ្វើលើក៣លើកហើយ ដែលមានកិច្ចប្រជុំទ្វេភាគីចំនួន ២លើកផ្សេងគ្នា និងកិច្ចប្រជុំត្រីភាគីចំនួន១លើក ខណៈភាគីខាងសហជីព និងនិយោជកបានបន្តលើកហេតុផល និងបង្ហាញនូវគោលជំហរផ្ទៃក្នុងរបស់ខ្លួនទៅវិញទៅមកប្រកបដោយវិជ្ជាជីវៈ និងមានភាពចាស់ទុំអំពីសំណើររបស់ខ្លួន។
សូមជម្រាបផងដែរថា ដោយសារតែមិនទាន់អាចសម្រេចលទ្ធផលជារួមបាន ក្រសួងការងារ និងបណ្ដុះបណ្ដាលវិជ្ជាជីវៈ បានប្រកាសថា អង្គប្រជុំទាំងមូលបានឯកភាពគ្នាកំណត់កិច្ចប្រជុំពិភាក្សាបន្តទៀត ជាលើកទី៤ នៅវេលាម៉ោង ៩:០០នាទីព្រឹក ថ្ងៃទី១១ ខែកញ្ញា ឆ្នាំ២០២៣ ខាងមុខនេះ៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-05T02:15:05.743Z",
"category": "ហិរញ្ញវត្ថុ",
"views": 3223,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy",
"short_sentences"
]
}
|
ដំណឹងល្អ! នាយកប្រតិបត្តសហព័ន្ធសហគ្រិនជនជាតិចិនបានប្តេជ្ញាជំរុញសហគ្រាសជាង៥០ មកវិនិយោគនៅកំពង់ស្ពឺ
|
https://business-cambodia.com/articles/chines-investor-interested-kampong-speu
|
ជាដំណឹងរីករាយមួយសម្រាប់ប្រជាពលរដ្ឋកម្ពុជា ខណៈថ្មីៗនេះ នាយកប្រតិបត្ត សហព័ន្ធសហគ្រិនជនជាតិចិនក្រៅប្រទេស ខេត្តហឺណាន បានប្ដេជ្ញាចិត្ដជំរុញសហគ្រាសនៅក្នុងប្រទេសរបស់ខ្លួនជាង ៥០ មកវិនិយោគនៅក្នុងខេត្ដកំពង់ស្ពឺ ផ្ដល់លើវិស័យកសិកម្ម។ នេះបើយោងតាមការលើកឡើងពីឯកឧត្ដម វ៉ី សំណាង អភិបាលនៃគណៈអភិបាលខេត្ដ។
យោងតាមការបញ្ជាក់នៅក្នុងទំព័រហ្វេសប៊ុកនៅថ្ងៃទី៤ ខែកញ្ញា ឆ្នាំ២០២៣ នេះឯកឧត្ដមអភិបាលខេត្ដបានសរសេរថា «តើបងប្អូនណាចូលចិត្តចិញ្ចឹមសត្វខ្លះ? លោក Wang Guangguo នាយកប្រតិបត្ត សហព័ន្ធសហគ្រិនជនជាតិចិនក្រៅប្រទេស ខេត្តហឺណាន ( Henan Federation of Oversea Chinese Entrepreneurs) បានប្តេជ្ញាជំរុញសហគ្រាស ជាង៥០ ទៅវិនិយោគនៅខេត្តកំពង់ស្ពឺ ដោយផ្តោតលើវិស័យកសិកម្ម ជាពិសេសការចិញ្ចឹមគោ និងជ្រូក ក៏ដូចជាឧស្សាហកម្មកែឆ្នៃសាច់គោ និង ជ្រូក»។
ឯកឧត្ដមអភិបាលខេត្ដបានបញ្ជាក់បន្ថែមថា ខេត្តហឺណាន គឺជាខេត្តដែលមានសេដ្ឋកិច្ចធំជាងគេទី៥ នៅប្រទេសចិន និង ជាខេត្តដែលមានវិស័យកសិកម្មឈានមុនគេ១ នៅប្រទេសចិនផងដែរ។
គួរជម្រាបផងដែរថា ថ្នាក់ដឹកនាំខេត្ដកំពង់ស្ពឺជារឿយៗ តែងតែដឹកនាំគណៈប្រតិភូខេត្ដ ទៅទស្សនៈកិច្ចនៅប្រទេសចិន ដើម្បីកៀគរអ្នកវិនិយោគមកបោះទុននៅក្នុងខេត្ដរបស់ខ្លួន។ ជាលទ្ធផលឃើញថា មានអ្នកវិនិយោគបានមកបោះទុនបើករោងចក្រនៅក្នុងខេត្ដមួយនេះជាបន្ដបន្ទាប់។
ជាក់ស្ដែងកាលពីថ្ងៃទី២៤ ខែសីហា កន្លងទៅ កំពង់ស្ពឺ រោងចក្រកាត់ដេរសម្លៀកបំពាក់ជេនេរ៉ល អីនធើប្រាយក៏បានធ្វើការស្ថិតតាមបណ្តោយផ្លូវជាតិលេខ៣ គីឡូម៉ែត្រលេខ៤៦ ក្នុងភូមិសាស្ត្រឃុំស្នំក្រពើ ស្រុកគងពិសី។ តាមរយៈការបញ្ជាក់ពីអគ្គនាយករោងចក្រខាងលើបានឲ្យដឹងថា នៅជំហានទីមួយរោងចក្ររបស់ខ្លួន ត្រូវការកម្មករចំនួន៦០០០ ( ប្រាំមួយពាន់ ) នាក់/ ៨០០០ ( ប្រាំបីពាន់ ) នាក់៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T15:14:50.467Z",
"category": "អចលនទ្រព្យ",
"views": 931,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ស្ថាប័នរដ្ឋធំ១ ប្រកាសផ្តល់អាហាររូបករណ៍ ជំនាញកាត់តរូបភាពនិងវីដេអូ ឥតគិ.តថ្លៃ សម្រាប់អ្នកខេត្តកណ្តាល
|
https://business-cambodia.com/articles/no-fee-charge-for-learning-skill-by-nea-
|
យោងតាមការចុះផ្សាយរបស់ទីភ្នាក់ងារជាតិមុខរបរនិងការងារ របស់ក្រសួងការងារ និងបណ្តុះបណ្តាលវិជ្ជាជីវៈបានឱ្យដឹង អំពីគម្រោងគាំទ្រនិរន្តភាពហេដ្ឋារចនាសម័្ពន្ឋជនបទដើម្បីទីផ្សារកសិករ និងពាណិជ្ជូបនីយកម្មកសិកម្ម ដែលគម្រោងនឹងផ្តល់ជូនអាហារូបករណ៍ឥតគិតថ្លៃ១០០% សម្រាប់យុវជន-យុវនារីចំនួន៩០កន្លែង លើជំនាញកាត់តរូបភាពនិងវីដេអូ នឹងមានការរួមបញ្ចូលនូវអត្ថប្រយោជន៍ផ្សេងៗទៀត។
សម្រាប់ការដាក់ពាក្យស្នើសុំអាហារូបករណ៍នេះដែរ មានលក្ខខណ្ឌជ្រើសរើសដូចជា៖ ជាយុវជន-យុវនារីក្រីក្រនៅទីជនបទ , ជាអ្នករស់នៅខេត្តកណ្តាល, មានអាយុចាប់ពី១៦ឆ្នាំដល់៣០ឆ្នាំ, អ្នកបាត់បង់ឱកាសសិក្សា, និងផ្តល់អាទិភាពចំពោះអ្នកមានបណ្ណក្រីក្រ។
ចំពោះការរៀនអាហារូបករណ៍នេះដែរនឹងផ្តោតទៅលើជំនាញរចនារូបភាព Ps/Ai , ជំនាញវីដេអូក្រាហ្វិច Ps/Pr ដែលមានរយៈពេល១២០ម៉ោងសម្រាប់ការរៀន។ ក្រៅពីនេះគម្រោងក៏មានអត្ថប្រយោជន៍បន្ថែមដូចជាឧបត្ថម្ភថវិកាធ្វើដំណើរ៦០$ ក្នុង១ខែ, មានវិញ្ជាបនបត្របញ្ជាក់ការបណ្តុះបណ្តាលជំនាញ,ផ្តល់ការអប់រំតម្រង់ទិសបន្ថែមលើការងារនិងជំនាញទន់។
សូមបញ្ជាប់ផងដែរគម្រោងនេះគឺសម្រាប់បងប្អូនដែលរស់នៅខេត្តកណ្តាលតែប៉ុណ្ណោះ ដូច្នេះសម្រាប់បងប្អូនដែលមានចំណាប់អារម្មណ៍អាចធ្វើការទំនាក់ទំនងទៅលេខ ០៦៩ ៤៤ ៤៥ ០៤ / ០៨១ ២៣ ២៤ ៧៦ ឬតេឡេក្រាម ០១២ ៤៧ ២៧ ១៧ ដែលការទទួលពាក្យនឹងផុតកំណត់នៅថ្ងៃទី១៥ ខែកញ្ញា ឆ្នាំ២០២៣៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T10:02:02.696Z",
"category": "ភាពជាអ្នកដឹកនាំ",
"views": 1022,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
អ្នកជំនាញថាអតិថិជនអ្នកមានជាកត្តាធ្វើឲ្យធនាគារធំៗអាមេរិកព្រួយបារម្ភក្រោយធនាគារ៣ដួលរលំ
|
https://business-cambodia.com/articles/us-bank-worries-about-weathy-clients
|
ចាប់តាំងពីធនាគារអាមេរិកធំនួន៣បានដួលរលំអំឡុងខែមីនាឆ្នាំ២០២៣នេះ ធនាគារអាមេរិកជាច្រើនហាក់មិនទាន់ឆ្លងផុតពីហានិភ័យនៅឡើយពោលគឺបញ្ហាប្រឈមនៅតែមានហើយបញ្ហាទាំងនោះមានដូចជាពិបាករកប្រាក់ចំណេញនិងចំនួនប្រាក់បញ្ញើធ្លាក់ចុះជាលំដាប់។
បើយោងតាមការចុះផ្សាយរបស់Yahoo Finance បានឲ្យដឹងធនាគារអាមេរិកជាពិសេសធនាគារធំៗមានការព្រួយបារម្ភខ្លាំងបំផុតចំពោះអតិថិជនអ្នកមានៗពោលគឺប្រសិនបើបណ្ដាក្រុមហ៊ុននិងអតិថិជនអ្នកមានចាប់ផ្ដើមដកលុយរបស់ពួកគាត់ចេញពីធនាគារច្បាស់ជាធនាគារជួបគ្រោះធំខ្វះលំហូរសាច់ប្រាក់ អាចបង្កហានិភ័យជួលដល់ការដួលរលំទៀតផង។
ជាក់ស្ដែងចាប់តាំងពីខែមករាឆ្នាំ២០២៣មកដល់បច្ចុប្បន្នប្រាក់បញ្ញើនៅប្រព័ន្ធធនាគារអាមេរិកទាំងអស់បានធ្លាក់ចុះមកត្រឹម៣៧១ពាន់លានដុល្លារនេះបើយោងតាមទិន្នន័យរបស់ធនាគារកណ្ដាលអាមេរិក(Federal Reserve)។ ចំណែកទីផ្សារមូលធនមានដូចជាផ្សារហ៊ុនបានកើនឡើងដើមទុនចំនួន៧៦៩ពាន់លានដុល្លារ។
លោក Tim Coffey អ្នកវិភាគវិស័យធនាគាររបស់អាមេរិកបានលើកឡើងថាអតិថិជនដែលធនាគារជាច្រើនបារម្ភបំផុតគឺអតិថិជនដែលមានលុយច្រើនៗ ព្រោះអតិថិជនទាំងនោះបើពួកគាត់សម្រេចដកលុយចេញពីធនាគារនឹងធ្វើឲ្យធនាគារមានបញ្ហាខ្វះលុយបង្វិលជាមិនខាន។ ជាក់ស្ដែងបើយោងតាមទិន្នន័យពី Curinos បានឲ្យដឹងថាប្រាក់បញ្ញើរបស់អ្នកមានក្នុងប្រព័ន្ធធនាគារអាមេរិកបានថយចុះចំនួន១៣%គិតត្រឹមខែកក្កដាឆ្នាំ២០២៣នេះ។
អ្វីដែលកាន់តែពិបាកនោះគឺធនាគារអាមេរិកមួយចំនួនធំពិបាកក្នុងការប្រកួតប្រជែងរក្សាអតិថិជនរបស់ខ្លួនឲ្យបន្តដាក់លុយខណៈត្រូវបង់ការប្រាក់សន្សំកាន់តែច្រើនពេលដែលខ្លួនពិបាកក្នុងការរកផលចំណេញក្រោយពីធនាគារកណ្ដាលអាមេរិកដំឡើងការប្រាក់ជាបន្តបន្ទាប់ដើម្បីប្រឆាំងនឹងការកើននៃអតិផរណា។
បទពិសោធន៍ជាក់ស្ដែងកាលពីអំឡុងខែមីនាឆ្នាំ២០២៣ មានធនាគារ៣ មានដូចជា ធនាគារ Sillicon Valley, Signature bank និង First Republic ជួបបញ្ហារហូតដល់ដួលបះជើងគឺដោយសារតែខ្វះលុយបង្វិលព្រោះតែអតិថិជនបានសម្រុកនាំគ្នាដកលុយព្រមៗគ្នា៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T09:52:46.604Z",
"category": "ហិរញ្ញវត្ថុ",
"views": 185,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
បុរសជនជាតិឥណ្ឌា១រូប វិវត្ដខ្លួនក្លាយជាសេដ្ឋីអចលនទ្រព្យប្រាក់ពាន់លានដុល្លារ ប្រើយុទ្ធសាស្រ្តមួយនេះ
|
https://business-cambodia.com/articles/rizwan-sajan-danube-home
|
លោក Rizwan Sajan គឺជាបុរសម្នាក់ដែលបានកែប្រែវាសនាខ្លួនឯងពីអ្នករស់នៅក្នុងតំបន់អនាធិបតេយ្យទៅជាសេដ្ឋីដែលមានក្រុមហ៊ុនចំណូលរហូតដល់ខ្ទង់ពាន់លានដុល្លារ ដោយក្រុមហ៊ុននោះឈ្មោះថា Danube Group។ នេះបើយោងតាមការដកស្រង់ចេញពីគេហទំព័ Danube properties ។
តាមការដកស្រង់ចេញពីប្រភពខាងលើបានឲ្យដឹងថា លោកមិនមែនជាកូនដែលរស់នៅក្នុងក្រុមគ្រួសារធូរធានោះទេ។ កាលពីនៅកុមារ គ្រួសារគាត់គ្មានផ្ទះនោះទេ ហើយគាត់រស់នៅក្នុងតំបន់អនាធិបតេយ្យនៅក្នុងទីក្រុងម៉ុមបៃនៃប្រទេសឥណ្ឌា។
ក្រោយមកឪពុកលោកដែលជាអ្នកធ្វើការនៅរោងចក្រផលិតដែក បានត្រូវឆ្នោតពីរដ្ឋាភិបាល ដោយអាចទិញផ្ទះក្នុងតម្លៃធូរថ្លៃ។ បន្ទាប់ពីបានចូលទៅនៅទីនោះ ដែលនេះជាជំហ៊ាននៃការផ្លាស់ប្តូរជីវិតរបស់គាត់ គឺគាត់ចង់សាងសង់ផ្ទះលក់ក្នុងតម្លៃធូរថ្លៃ។
ក្រោយមកគាត់ក៏មានឱកាសមករស់នៅអេមីរ៉ាត់អារ៉ាប់ ក្នុងទីក្រុងឌូបៃ ក្នុងឆ្នាំ១៩៩៣ ហើយក៏មានឱកាសចាប់ផ្តើមក្រុមហ៊ុនរបស់គាត់ដែលជាក្រុមហ៊ុនអភិវឌ្ឍលំនៅឋាននៅដើមទស្សវត្សទី៩០។ នៅពេលនោះ ឌូបៃគឺមិនទាន់មានផ្ទះច្រើននោះទេ ហើយការទិញផ្ទះទៀតសោតក៏មានតម្លៃថ្លៃផងដែរ។
គាត់ក៏ប្រើប្រាស់យុទ្ធសាស្ត្រ១% ដោយឲ្យអតិថិជនបង់លុយតែបន្តិចបន្តួចដំបូង ហើយបន្ទាប់មកបង់ក្នុង១ខែ ១%។ ពេលនោះគ្មានអ្នកណាគិតថា គំនិតគាត់អាចទៅរួចនោះទេ ហើយវានឹងបរាជ័យ តែគាត់បានជឿជាក់ក្នុងចិត្តថា វាប្រាកដជាជោគជ័យ។
ក្រោយមក អ្វីៗពិតដូចជាការគ្រោងទុកមែន គំនិត១%នេះ ពិតជាទៅរួចដូចការគិតទុក ហើយមានអ្នកធ្វើការជាច្រើនបានសម្រុកមកទិញផ្ទះរបស់គាត់ រហូតធ្វើឲ្យគាត់ក្លាយជាសេដ្ឋីពាន់លានដុល្លារនៅទឹកដីដែលមិនមែនជាទីកន្លែងកំណើត។
គួរបញ្ជាក់ផងដែរថា Danube Group គឺជាក្រុមហ៊ុនអាជីវកម្មចម្រុះដែលមានមូលដ្ឋាននៅទីក្រុងឌូបៃ ជាក្រុមហ៊ុនលក់សម្ភារសំណង់ ការតុបតែងគេហដ្ឋាន និងការអភិវឌ្ឍន៍អចលនទ្រព្យ។ បច្ចុប្បន្ននេះ ក្រុមហ៊ុនរបស់លោកអាចរកប្រាក់ចំណូលបានលើសពី ១.៤ ពាន់លានដុល្លារ ហើយមានប្រតិបត្តិការជាង ៥០ ទីតាំងនៅទូទាំងពិភពលោក បុគ្គលិក ៣,៣០០នាក់ផងដែរ។
គាត់និយាយថា “ពេលគេនិយាយថាមិនអាចទៅរួច ខ្ញុំមិនស្តាប់ពាក្យគេទេ ខ្ញុំស្តាប់តែញាណ និងបេះដូងរបស់ខ្ញុំតែប៉ុណ្ណោះ ហើយបើបេះដូងខ្ញុំប្រាប់ថា តោះធ្វើវាទៅ ខ្ញុំនឹងទៅធ្វើវា”៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T09:26:31.436Z",
"category": "អចលនទ្រព្យ",
"views": 540,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy"
]
}
|
ល្អណាស់! ក្រុមហ៊ុន PTT បើកឱ្យប្រជាជនខ្មែរអាចយកផលិតផលទៅដាក់លក់នៅសាខា១២ ទីតាំងនេះ
|
https://business-cambodia.com/articles/ptt-station-product
|
ដើម្បីចូលរួមគាំទ្រទំនិញ ផលិតផល និងផ្លែឈើ ដែលផលិតឡើងដោយស្នាដៃប្រជាពលរដ្ឋខ្មែរក្រុមហ៊ុន PTTOR Cambodia បានផ្តល់ឱកាសដល់ប្រជាជនខ្មែរក្នុងតំបន់អាចទទួលបានប្រាក់ចំណូលបន្ថែមពីការលក់ដូរផលិតផលផ្សេងៗនៅតាមបណ្តាស្ថានីយប្រេងឥន្ធនៈចាប់ផ្តើមពីថ្ងៃនេះ រហូតដល់ ថ្ងៃទី៣០ ខែកញ្ញា ឆ្នាំ2023 រៀងរាល់ថ្ងៃសុក្រ សៅរ៍ និងអាទិត្យ។ សម្រាប់ទីតាំងដែលរបស់ ភីធីធី ដែលបងប្អូនខ្មែរអាចយកទៅលក់បាននោះគឺមានដូចជា៖
១. ស្ថានីយប្រេងឥន្ធនៈ ភីធីធី សាខាព្រៃកី
២. ស្ថានីយប្រេងឥន្ធនៈ ភីធីធី សាខាអូរចារ២
៣. ស្ថានីយប្រេងឥន្ធនៈ ភីធីធី សាខា ផ្តៅជុំ ២(ស្គន់២)
៤. ស្ថានីយប្រេងឥន្ធនៈ ភីធីធី សាខា តេង សូគាត
៥. ស្ថានីយប្រេងឥន្ធនៈ ភីធីធី សាខា កំពង់ឆ្នាំង
៦. ស្ថានីយប្រេងឥន្ធនៈ ភីធីធី សាខាឧដុង្គ
៧. ស្ថានីយប្រេងឥន្ធនៈ ភីធីធី សាខា ក្រុងសិរិសោភ័ណ (ខេត្តបន្ទាយមានជ័យ)
៨. ស្ថានីយប្រេងឥន្ធនៈ ភីធីធី សាខា ខេត្តស្វាយរៀង
៩. ស្ថានីយប្រេងឥន្ធនៈ ភីធីធី ស្វាយអន្ទរ
១០.ស្ថានីយប្រេងឥន្ធនៈ ភីធីធី សាខាក្រចេះ
១១. ស្ថានីយប្រេងឥន្ធនៈ ភីធីធី ឃ្លាំងលើ
១២. ស្ថានីយប្រេងឥន្ធនៈ ភីធីធី សាខាស្ទឹងត្រែង
គួរជម្រាបថា ប្រសិនជាបងប្អូនចាប់អារម្មណ៍ឬសួរព័ត៌មានផ្សេង ក្នុងស្ថានីយប្រេងឥន្ធនៈទាំង 12 តាមរយៈតំណភ្ជាប់នេះ ៖ https://www.google.com/maps/d/edit... ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T09:24:06.061Z",
"category": "ចាប់ផ្តើមអាជីវកម្ម",
"views": 642,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
កុំបណ្តោយខ្លួន! បុរសៗ គួរធ្វើរឿងធំៗ៥នេះឲ្យបានអាយុ៣០ឆ្នាំ បើមិនចង់ពិបាករកប្រពន្ធ
|
https://business-cambodia.com/articles/men-should-do-these-5-big-things-to-be-30-years-old
|
«វ័យកាន់តែជ្រេ គ្មានសល់អ្វីក្រៅពីក្បាលពោះ ជំពាក់បំណុលគេជុំទិស ហើយចង់បានប្រពន្ធទៀត ឯអនាគតងងឹតស្លុប» នេះគឺជាបញ្ហាដ៏រសើបមួយដែលមនុស្សប្រុសខ្លះកំពុងជួបប្រទះនាទសវត្សរ៍ទី២១។ ឆ្លើយតបទៅនឹងបញ្ហានេះ លោក Steve Adcock ដែលបានចូលនិវត្តន៍តាំងពីអាយុ៣៥ឆ្នាំ មានទ្រព្យសម្បត្តិសុទ្ធចំនួន ១.៤លានដុល្លារ បានចែករំលែករឿងធំៗ៥ ដែលបុរសត្រូវធ្វើមុនចូលវ័យ៣០ឆ្នាំ បើមិនចង់ពិបាករកប្រពន្ធ ហើយអនាគតធូរធារទៀត៖
១/. និយាយពាក្យថា “Yes” ច្រើនជាង “No”
ក្នុងវ័យ២០ឆ្នាំ លោកខ្លាចការបរាជ័យជាខ្លាំង ជំនួសឲ្យការដោះស្រាយអ្វីដែលធ្វើឲ្យលោកភ័យខ្លាច លោកបានរត់គេចមិនហ៊ានប្រឈមមុខ និងសំងំលាក់ទុកសក្តានុពលក្នុងខ្លួនមិនបញ្ចេញ។ លោក Steve និយាយថា៖ «នៅពេលនិយោជករបស់ខ្ញុំបានស្នើលើកខ្ញុំទៅតួនាទីជានាយកគ្រប់គ្រងផ្នែកមួយ ខ្ញុំបានបដិសេធ ព្រោះយល់ថាមិនមានទំនុកចិត្ត និងពុំបានត្រៀមខ្លួនរួចជាស្រេចនៅឡើយ ហើយខ្ញុំបានបាត់បង់ឱកាសនោះ»។ ក្រោយមកការសម្រេចចិត្តនេះបានធ្វើឲ្យលោកសោកស្តាយជាខ្លាំង បើគ្រានោះលោកឆ្លើយតបយល់ព្រម ចំពោះការដំឡើងតំណែង ម្ល៉េះសមនឹងទទួលបានគម្លាតប្រាប់ខែខ្ពស់ ឱកាសរៀនសូត្រលឿន ឆាប់ចូលនិវត្តន៍។
២/. រៀនសម្រេចចិត្តដោយខ្លួនឯង ឈប់ផ្គាប់ចិត្តអ្នកដទៃ
បុរសវ័យ៤១ឆ្នាំរូបនេះបានលើកឡើងយ៉ាងដូច្នេះថា៖ «ខ្ញុំធ្លាប់ឆ្លងកាត់ជីវិតដោយសន្មតថាមនុស្សកំពុងមើលគ្រប់សកម្មភាពរបស់ខ្ញុំ។ ជាលទ្ធផល ខ្ញុំបានធ្វើការសម្រេចចិត្តដែលខ្ញុំគិតថា មិត្តភក្តិ គ្រួសារ មិត្តរួមការងារ ចៅហ្វាយ និងសូម្បីតែមនុស្សចម្លែក នឹងយល់ព្រមឬយល់ស្របអ្វីដែលខ្ញុំធ្វើ។ ប៉ុន្តែវាធ្វើឱ្យខ្ញុំហត់ណាស់»។ នៅពេលអ្នកឈប់ខ្វល់ខ្វាយអំពីរបៀបដែលអ្នកដទៃយល់ឃើញអំពីអ្នក អ្នកនឹងទទួលបានភាពច្បាស់លាស់បន្ថែមទៀតអំពីអ្វីដែលអ្នកចង់បាន ហើយជ្រើសរើសធ្វើអ្វីដែលធ្វើឱ្យអ្នកសប្បាយចិត្ត។
៣/. ស្គាល់ខ្លួនឯងកាន់តែច្រើន និងអនុវត្ត EQ
«អស់រយៈពេលជាយូរ ខ្ញុំបានគិតថា កម្រិតបញ្ញារបស់អ្នក(IQ) កំណត់ភាពជោគជ័យនាពេលអនាគតរបស់អ្នក។ ប៉ុន្តែពេលបានមុជចូលជ្រៅទៅក្នុងអាជីព ខ្ញុំបានដឹងថា (IQ) គ្រាន់តែជាផ្នែកតូចមួយនៃសមីការជោគជ័យប៉ុណ្ណោះ។ វាមានសារៈសំខាន់ជាងក្នុងការផ្តោតលើភាពវៃឆ្លាតខាងអារម្មណ៍ (EQ) ឬការយល់ដឹងខ្ពស់អំពីអារម្មណ៍របស់អ្នកដទៃ ក៏ដូចជាខ្លួនអ្នកផ្ទាល់»។ នេះគឺជាសម្តីរបស់បុរសចូលនិវត្តន៍វ័យ ៣៥ឆ្នាំខាងលើ។
មនុស្សដែលមាន (EQ) ខ្លាំងអាចចាប់យកគំនិតថ្មីបានយ៉ាងឆាប់រហ័ស ប្រតិកម្មដោយស្ងប់ស្ងាត់ និងសមហេតុផលចំពោះស្ថានភាពស្មុគស្មាញ ហើយអាចធ្វើការជាមួយបុគ្គលិកលក្ខណៈជាច្រើនប្រភេទ។ លោក Steve បានបន្ថែមថា ការអនុវត្ត (EQ) ជួយលោកក្នុងការប្រាស្រ័យទាក់ទងប្រកបដោយប្រសិទ្ធភាព និងបង្កើតទំនាក់ទំនងជាមួយចៅហ្វាយនាយ និងសហការីរបស់លោក។ នោះហើយជាអ្វីដែលធ្វើឱ្យលោកដើរបានឆ្ងាយ ទៅបានខ្ពស់ក្នុងដំណើរជីវិត។
៤/. កាត់បន្ថយការចំណាយ ហើយព្យាយាមសន្សំច្រើនជាង៥០% នៃប្រាក់ចំណូលរបស់អ្នក
ច្បាប់ទូទៅគឺត្រូវសន្សំ២០% នៃប្រាក់ចំណូលរបស់អ្នក ប៉ុន្តែប្រសិនបើអ្នកអាចសន្សំបាន៥០% ឬច្រើនជាងនេះ នោះកាន់តែល្អ។ ប្រពន្ធរបស់លោកតែងតែជាអ្នកសន្សំ ខណៈពេលដែលលោកចូលចិត្តចំណាយ ប៉ុន្តែនាងបានកែចំណុចមិនល្អស្វាមីឲ្យមានទម្លាប់សន្សំសំចៃវិញ។ លោកបាននិយាយថា៖ «យើងឈប់ទិញរបស់ដែលយើងមិនត្រូវការ លុបចោលការជាវប្រចាំខែមិនចាំបាច់ និងសម្រួលថវិកាលើគ្រឿងទេសរបស់យើង។ នៅពេលមួយ យើងសន្សំបាន៧០% នៃប្រាក់ចំណូលរួមរបស់យើង។ យើងបានបញ្ចូលប្រាក់សន្សំបន្ថែមទាំងអស់ទៅក្នុងគណនីវិនិយោគ គណនីឈ្មួញកណ្តាល និងគណនីសន្សំ»។
៥/. បង្កើតប្រព័ន្ធចំណូលច្រើនប្រភព
ការបង្កើតប្រព័ន្ធប្រាក់ចំណូលកាត់បន្ថយហានិភ័យ និងបង្កើតប្រាក់ចំណូលអកម្ម ដែលរួមចំណែកដល់សន្តិសុខហិរញ្ញវត្ថុរយៈពេលវែង។ ក្រុមសេដ្ឋីតែងមានប្រភពចំណូលលើសពីពីរ រួមមានប្រាក់ចំណូលពីការវិនិយោគភាគហ៊ុន មូលបត្របំណុល និងអចលនទ្រព្យ ប្រាក់ចំណូលពីអាជីវកម្ម ឬអាជ្ញាប័ណ្ណផ្សេងៗ។ ចំពោះការបង្កើតប្រព័ន្ធប្រាក់ចំណូលនេះតម្រូវឲ្យមានជំនាញច្បាស់លាស់ស្របតាមចំណងចំណូលចិត្ត និងបង្កើតផែនការងាជីវកម្ម ឬយុទ្ធសាស្ត្រវិនិយោគ។ លោកបានលើកឡើងថា៖ «អ្នកអាចសម្រេចបាននូវភាពជោគជ័យផ្នែកហិរញ្ញវត្ថុដ៏អស្ចារ្យ និងឯករាជ្យភាពដោយប្រើប្រាស់ភាពខ្លាំង និងចំណាប់អារម្មណ៍របស់អ្នក»។
យ៉ាងណាមិញ ប្រសិនបើអ្នកចង់ក្លាយជាបុរសដែលពោរពេញដោយមន្តស្នេហ៍ និងអាចផ្តល់ភាពកក់ក្តៅដល់គ្រួសារ ជាពិសេសមនុស្សដែលខ្លួនស្រលាញ់ ក្រៅពីមានគោលដៅជីវិតច្បាស់លាស់ អ្នកគួរធ្វើរឿងធំៗទាំង៥ខាងលើឲ្យបាន មុនឈានចូលដល់វ័យ៣០ឆ្នាំ ដើម្បីកសាងអនាគតមួយដ៏ល្អប្រសើរ៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»
ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T08:55:24.622Z",
"category": "ភាពជាអ្នកដឹកនាំ",
"views": 6505,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ប្រែហើយ! ក្រសួងដែនដីបញ្ជាក់ពីការសម្រេចបានព្រលានយន្ដហោះអន្ដរជាតិភ្នំពេញថ្មី តម្លៃ ១.៥ ពាន់.លាន$
|
https://business-cambodia.com/articles/phnom-penh-new-airport
|
ព្រលានយន្ដហោះអន្ដរជាតិភ្នំពេញថ្មី (ព្រលានយន្ដហោះអន្ដរជាតិតេជោក្រុងតាខ្មៅ) ដែលមានទីតាំងស្ថិតនៅភាគខាងត្បូងរាជធានីភ្នំពេញ ចាប់ផ្ដើមផ្លាស់ប្ដូររូបរាងបន្ដិចម្ដងៗហើយ។ ជាក់ស្ដែងគិតមកដល់ពេលបច្ចុប្បន្ននេះការសាងសង់សម្រេចបានជាង ៥១ ភាគរយហើយ។ នេះយើងតាមការបញ្ជាក់ពីក្រសួងដែនដីនគរូបណីយកម្ម និងសំណង់។
តាមការចុះផ្សាយពីក្រសួង កាលពីថ្ងៃទី២ ខែកញ្ញា ឆ្នាំ២០២៣ កន្លងទៅ ឯកឧត្ដម បេងហុង សុជាតិ ខេមរ៉ូ អគ្គនាយកនៃអគ្គនាយកដ្ឋានរៀបចំដែនដីនិងនគរូបនីយកម្ម និងជាប្រធានក្រុមការងារគាំទ្រដល់ការងាររៀបចំទីតាំងគម្រោងសាងសង់អាកាសយានដ្ឋានអន្ដរជាតិភ្នំពេញថ្មី បានដឹកនាំក្រុមការងារចុះពិនិត្យវឌ្ឍនភាពការងារការដ្ឋានសាងសង់អាកាសយានដ្ឋាន ជាលទ្ធផលគម្រោងសម្រេចបានប្រមាណជា ៥១,១%។
ព្រលានយន្ដហោះអន្តរជាតិភ្នំពេញថ្មី ឬតេជោក្រុងតាខ្មៅនេះ ត្រូវបានសាងសង់ឡើងលើផ្ទៃដីទំហំប្រមាណ ២,៦០០ហិកតា ស្ថិតនៅក្នុងក្រុងតាខ្មៅ និងស្រុកកណ្តាលស្ទឹង ខេត្តកណ្តាល និងដីខ្លះស្ថិតនៅក្នុងស្រុកបាទី ខេត្តតាកែវ ។ អាកាសយានដ្ឋានអន្តរជាតិខាងលើនេះ ជាគម្រោងដ៏ធំនៅក្នុងប្រទេសកម្ពុជា ដែលវិនិយោគសាងសង់រវាងក្រុមហ៊ុនសាជីវកម្មវិនិយោគក្រៅប្រទេសកម្ពុជា (OCIC) របស់អ្នកឧកញ៉ា ពុង ឃាវសែ និងក្រុមហ៊ុននៃប្រទេសចិនផងដែរ។
ដោយក្នុងនោះ សម្រាប់ការសាងសង់វិញត្រូវបានបែងចែកជា ៣ ដំណាក់កាល ដោយដំណាក់កាលទី១ អាចនឹងបញ្ចប់នៅឆ្នាំ២០២៥ និងចំណាយទឹកប្រាក់ ១.៥ ពាន់លានដុល្លារ (មិនគិតតម្លៃដី) ខណៈអាចទទួលបានភ្ញៀវទេសចរបាន ១៣ លាននាក់ក្នុង១ឆ្នាំ ។ចំពោះដំណាក់កាលទី២ នឹងបញ្ចប់នៅឆ្នាំ២០៣០ អាចទទួលភ្ញៀវទេសចរ៣០លាននាក់ក្នុង១ឆ្នាំ និងដំណាក់កាលទី៣ នឹងបញ្ចប់នៅឆ្នាំ២០៥០ អាចទទួលភ្ញៀវទេសចរ ៥០លាននាក់ក្នុង១ឆ្នាំ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T08:44:24.124Z",
"category": "អចលនទ្រព្យ",
"views": 5396,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
នរណាខ្លះហ្វេន Jeep? តោះមកដឹងតម្លៃឡាន Jeep ស៊េរីឆ្នាំ២០២៤នៅខ្មែរ ខណៈរូបរាងស្អាតកប់
|
https://business-cambodia.com/articles/jeep-2024-off-read
|
ពេញចិត្តស្តូកសម្រាប់ប្រិយមិត្តដែលនិយមចូលចិត្តឡើងភ្នំ ចុះទឹក ចូលព្រៃ បើកបរនៅលើផ្លូវដែលមានស្ថានភាពពិបាកៗ ឬបងប្អូនដែលតែងតែគាំទ្ររថយន្តធន់ខ្ពស់ ទូលាយៗ ងាយស្រួសក្នុងការធ្វើដំណើរ ពេលនេះ Jeep ស៊េរីឆ្នាំ២០២៤ដាក់លក់នៅខ្មែរហើយ ជាមួយរូបរាងស្អាតកប់តែម្តង ខណៈតម្លៃជាង១០ម៉ឺនដុល្លារ។
យោងតាមការចុះផ្សាយនៅលើផេកផ្លូវការ Auto US Direct Cambodia កាលពីថ្ងៃទី ០៩ ខែសីហា ឆ្នាំ២០២៣កន្លងទៅនេះបានឱ្យដឹងថា រថយន្តខ្លាញ់គោស៊េរីឆ្នាំ ២០២៤ Jeep Wrangler Rubicon X 4WD មានតម្លៃសរុបទាំងអស់ ១៥៦,៣១៧ដុល្លារ (តម្លៃនៅខ្មែរ)។ ទន្ទឹមនឹងនេះដែរសម្រាប់តម្លៃជាង១០ម៉ឺនដុល្លារនេះត្រូវបានរួមបញ្ចូលនៅដូចជា៖
-តម្លៃឡាន $81,196
-តម្លៃពន្ធនាំចូល $63,572
-តម្លៃដឹកជញ្ជូន $2,750
-តម្លៃកាត់ឈ្មោះនៅអាមេរិក $899
-តម្លៃឯកសារនៅខ្មែរ $900
-តម្លៃសេវាកម្មរបស់ក្រុមហ៊ុននៅកម្ពុជា $500
-តម្លៃសេវាកម្មរបស់ក្រុមហ៊ុននៅអាមេរិច $6,500
-តម្លៃសរុបទាំងអស់ $156,317
បើនិយាយពីរូបរាងវិញ Jeep Wrangler off-roader ឆ្នាំ២០២៤ បានកែកំណែខ្លះៗ ដោយប៉ាណាខាងមុខមានប្រាំពីរតួ អេក្រង់ប៉ះទំហំ ១២.៣ អ៊ីងស្តង់ដារ ជាម៉ូឌែល plug-in hybrid 4xe។ មានអំពូល LED backlight ពេញលេញធ្វើឱ្យក្រាហ្វិកពណ៌ច្បាស់ និងការពារពន្លឺកាន់តែច្បាស់។ វាក៏មានអេក្រង់ចង្កោមឌីជីថលទំហំ ៧.0 អ៊ីញផងដែរ។
គួរជម្រាបផងដែរប្រសិនជាបងប្អូនចាប់អារម្មណ៍ចង់សួរព័ត៌មានលម្អិតអាចឆាតទៅផេកផ្លូវការ Auto US Direct Cambodia ឬតាមរយៈលេខតេលេក្រាម ០៧៧ ២៨៨ ៦៨៥ ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T08:11:53.569Z",
"category": "កំពូលអ្នកលក់",
"views": 3911,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
ឧបនាយករដ្ឋមន្ដ្រី ស សុខា ណែនាំឲ្យមានការបញ្ចុះតម្លៃការធ្វើលិខិតឆ្លងដែន ជូនប្រជាពលរដ្ឋ
|
https://business-cambodia.com/articles/passport-price-
|
ថ្លែងនៅក្នុងជំនួបសំណេះសំណាលជាមួយថ្នាក់ដឹកនាំក្រសួងមហាផ្ទៃនាព្រឹកថ្ងៃទី ០៤ ខែ កញ្ញា ឆ្នាំ ២០២៣ នេះ ឯកឧត្តមអភិសន្ដិបណ្ឌិត ស សុខា ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ បានណែនាំឲ្យមន្ត្រីពាក់ព័ន្ធធ្វើការសិក្សា និងពិនិត្យទិដ្ឋភាពជាក់ស្ដែង ដើម្បីបញ្ចុះតម្លៃសេវាក្នុងការធ្វើលិខិតឆ្លងដែនជូនប្រជាពលរដ្ឋ ខណៈបច្ចុប្បន្នមានតម្លៃ១១៥ដុល្លារ។
បើតាមការលើកឡើងរបស់ ឯកឧត្តមអភិសន្ដិបណ្ឌិត ស សុខា បានមានប្រសាសន៍ថា “ចំពោះលិខិតឆ្លងដែនខ្ញុំគិតថាយើងគួរសិក្សាទម្លាក់តម្លៃជាងនេះបន្តិច ខណៈបច្ចុប្បន្នមានតម្លៃជាង១០០ដុល្លារ” ។ ដោយក្នុងនោះ លោកឯកឧត្តមអភិសន្ដិបណ្ឌិតបានស្នើឱ្យ ស្ថាប័នពាក់ព័ន្ធគួរសិក្សាទៅលើការងារនេះដើម្បីបញ្ចុះតម្លៃក្នុងកម្រិតសមរម្យមួយដើម្បីជួយសម្រួលទៅដល់ប្រជាពលរដ្ឋដែលមានតម្រូវការចាំបាច់ក្នុងការធ្វើលិខិតឆ្លងដែន។
គួរបញ្ជាក់ផងដែរថា បច្ចុប្បន្ន តម្លៃសេវានៃការធ្វើលិខិតឆ្លងដែនធម្មតា ដែលប្រើសេវារយៈពេល ២០ថ្ងៃ ត្រូវបង់ថ្លៃ ១០០ ដុល្លារ ខណៈសេវារយៈពេល ១០ថ្ងៃ មានតម្លៃ ១៥០ដុល្លារ។ ដោយឡែកសេវារយៈពេល ១ថ្ងៃ ត្រូវបង់ថ្លៃ ២០០ដុល្លារ។
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T06:46:04.761Z",
"category": "ព័ត៌មានថ្មីៗ",
"views": 393,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
មិនមែនគេល្ងង់ទេ! នេះជាហេតុផលអ្នកខ្លះចំណូលរាប់ពាន់$ តែបន្តជួលផ្ទះ១ខែ៥០០ទៅ១ពាន់ដុល្លារ
|
https://business-cambodia.com/articles/why-some-people-still-rent-the-houses
|
ផ្ទះអ្នកណាក៏ចង់បានផ្ទះដែរព្រោះផ្ទះគឺជាជម្រដ៏កក់ក្ដៅសម្រាប់ក្រុមគ្រួសារ។ និយាយរឿងផ្ទះនេះដែរ អ្នកខ្លះកំពុងរស់នៅផ្ទះជួល ចំណែកអ្នកខ្លះទៀតសម្រេចទិញផ្ទះតាមរយៈការបង់រំលស់ព្រោះតែមិនមានលទ្ធភាពយកលុយទាំងដុលទៅទិញផ្ទះ។
យ៉ាងណាមិញទាក់ទងនឹងការផ្ទះនេះដែរយើងសង្កេតឃើញថាមុស្សមួយចំនួនរកចំណូលបានរាប់ពាន់ដុល្លារក្នុងមួយខែប៉ុន្ដែពួកគាត់នៅតែជ្រើសរើសការជួលផ្ទះនៅជាជាងទិញផ្ទះបង់រំលស់។ ខាងក្រោមនេះជាហេតុផលមួយចំនួនដែលអ្នកខ្លះចំណូលច្រើនប៉ុន្ដែនៅតែជួលផ្ទះនៅមិនទិញផ្ទះបង់រំលស់។
១. អស់ការប្រាក់ច្រើនពេក
ជាទូទៅអ្នកដែលរកចំណូលបានច្រើនតែនៅតែបន្តរស់នៅផ្ទះជួលមិនព្រមទិញផ្ទះបង់រំលស់ភាគច្រើនគឺជាអ្នករកស៊ី។ អ្នករកស៊ីពួកគាត់តែងតែគិតលើផលចំណេញនិងចេះបូកដកគុណចែកច្បាស់លាស់។ ត្រង់នេះពួកគាត់បានគិតទៅលើការប្រាក់ពោលគឺការបង់រំលស់ផ្ទះត្រូវចំណាយពេលយូរឆ្នាំអាចនិយាយបានថាពី១០ទៅ២០ឆ្នាំទម្រាំបង់ចប់។
ដូច្នេះកាលណាអ្នកបង់រំលស់រយៈពេលយូរ អ្នកក៏ត្រូវចំណាយលុយច្រើនលើការប្រាក់ផងដែរ។ ជាក់ស្ដែងពេលបង់រំលស់ មនុស្សមួយចំនួនមិនបានគិតពីការប្រាក់នោះទេ សំខាន់ឲ្យតែគេឲ្យបង់រំលស់គឺពួកគាត់សប្បាយចិត្តទៅហើយ។ យ៉ាងណាមិញបើយើងគិតពីការប្រាក់វិញ ការបង់រំលស់របស់មួយចំនួនការប្រាក់ខ្ពស់ដែលការប្រាក់ស្មើដើមបាត់ទៅហើយ។
ត្រង់នេះចំពោះអ្នករកស៊ី ពួកគាត់សម្រេចចិត្តបន្តជួលផ្ទះ ហើយយកលុយដែលពួកគាត់រកបានទៅពង្រីកសក្ដានិពលអាជីវកម្មនិងខិតខំរកស៊ីធ្វើម៉េចឲ្យសល់លុយច្រើន។ ពេលពួកគាត់រកស៊ីត្រូវ រកស៊ីបានសល់លុយច្រើនទើបពួកគាត់សម្រេចចិត្តទិញផ្ទះតែម្ដងដោយមិនចាំបាច់បង់រំលស់ឡើយ។ វិធីនេះទោះជាមិនសូវមានអ្នកធ្វើបាន ប៉ុន្ដែបើអ្នកធ្វើបាននោះអ្នកមិនចាំបាច់ចំណាយពេលរាប់ឆ្នាំបង់រំលស់ដែលធ្វើឲ្យអ្នករងសម្ពាធលុយកាក់នោះទេ។
២. គិតពីហានិភ័យដែលអាចកើតមាន
រវាងអ្នកធ្វើការនិងអ្នករស៊ី អ្នកធ្វើការគឺហ៊ានក្នុងការទិញផ្ទះបង់រំលស់ជាងអ្នករកស៊ី។ អ្នករកស៊ីមិនសូវហ៊ានទិញផ្ទះបង់រំលស់នោះទេដោយសារតែការរកស៊ីអាចមានចុះមានឡើងចំណូលមិនទៀត។ ចំណែកអ្នកធ្វើការឲ្យពួកគាត់មានមុខតំណែងមួយល្អក្នុងក្រុមហ៊ុននិងបានប្រាក់ខែច្រើនពួកគាត់សម្រេចទិញផ្ទះបង់រំលស់ហើយ។
ជាការពិតណាស់ អ្នករកស៊ីមួយចំនួន សម្រេចបន្តជួលផ្ទះនៅបើទោះបីជាពួកគាត់រកចំណូលបានច្រើនក៏ដោយព្រោះពួកគាត់គិតពីហានិភ័យដែលអាចកើតមានអំឡុងពេលបង់រំលស់ព្រោះការបង់រំលស់នេះមិនមែនបង់១ឆ្នាំ២ឆ្នាំចប់ទេពោលគឺរាប់ឆ្នាំ។ ដូចរៀបរាប់ខាងលើអ៊ីចឹងដោយសារតែចំណូលមិនទៀត ដូច្នេះហើយមនុស្សមួយចំនួនមិនបង់រំលស់ផ្ទះទេព្រោះបើថ្ងៃណាមួយបើបាត់បង់ចំណូលនោះពួកកាត់ច្បាស់ជារងសម្ពាធលុយកាក់ ធ្លាក់ទៅក្នុងបញ្ហាបំណុលហើយផ្ទះក៏ត្រូវម្ចាស់គម្រោងរឹបយកអស់ទៀត។
ជាក់ស្ដែងអំឡុងឆ្នាំ២០២៣នេះ សេដ្ឋកិច្ចកាន់តែធ្លាក់ចុះ អ្នករកស៊ីមួយចំនួនធំលក់ដូរលែងបាន រកចំណូលលែងបានដូចមុន ដូច្នេះពួកគាត់អស់លទ្ធភាពក្នុងការបង់រំលស់ផ្ទះប្រចាំខែ ហើយជាលទ្ធផលត្រូវម្ចាស់គម្រោងរឹបអូសយកផ្ទះ។ អ្វីដែលពួកគាត់សោកស្ដាយបំផុតនោះគឺខំស៊ីអត់ស៊ីឃ្លានដើម្បីយកលុយបង់រំលស់ផ្ទះតែទីបំផុតផ្ទះក៏អត់លុយក៏អស់ទៀត។
ដូច្នេះហើយមនុស្សមួយចំនួនជាពិសេសអ្នករស៊ី ពួកគាត់ខំផ្ដោតលើការរកស៊ី ហើយពេលរកស៊ីបានជោគជ័យសល់លុយច្រើនទើបពួកគាត់សម្រេចបង់រំលស់ផ្ទះឬយកលុយទាំងដុលទៅទិញផ្ទះយកតែម្ដង។
ចង់ស្វែងយល់បន្ថែមពីចំណេះដឹងហិរញ្ញវត្ថុនិងប្រើលុយដើម្បីបង្កើតទ្រព្យអាចតាមដានហ្វេសប៊ុកផេក Toeuy Hong-ទឿយ ហុង និងចូលគ្រុបតេឡេក្រាម https://t.me/toeuy_hong៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T06:44:02.273Z",
"category": "ហិរញ្ញវត្ថុ",
"views": 1062,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
អ្នកនាង យឹម សុធារី ប្រាប់ឱ្យធ្វើរឿងសំខាន់១នេះឱ្យបាន បើចង់ឆាប់ដល់គោលដៅ មិនងាយធ្លាក់ទឹកចិត្ត
|
https://business-cambodia.com/articles/mental-health-tip-from-ms-sotheary-sneha-center
|
យុវជនជាវ័យលូតលាស់ វ័យដែលចង់ចេះចង់ដឹងច្រើន ហើយក៏ជាវ័យដែលប្រកួតប្រជែងខ្លាំង និងឆាប់ធ្លាក់ទឹកចិត្តផងដែរ ព្រោះថាសង្គមយើងសព្វថ្ងៃនេះកំពុងតែរីកចម្រើន ដូច្នេះហើយទើបតម្រូវឱ្យមនុស្សគ្រប់រូប ត្រូវស្វះស្វែងប្រកួតទាំងលើទីផ្សារ ព្រមទាំងប្រកួតជាមួយនឹងខ្លួនឯង ដើម្បីភាពរីកចម្រើន។
ពាក់ព័ន្ធនឹងរឿងនេះដែរ នៅក្នុងបទសម្ភាសន៍ជាមួយនឹង Business Cambodia អ្នកប្រឹក្សាផ្លូវចិត្ត អ្នកនាង យឹម សុធារី ស្ថាបនិករបស់ក្រុមហ៊ុន Sneha Center បានលើកឡើងថា «យុវជនអាចចង់ធ្វើរឿងច្រើន ប៉ុន្តែមិនអាចធ្វើគ្រប់រឿងនោះទេ អ្វីដែលពួកគាត់គួរធ្វើគឺ រៀនផ្ដោតលើការងារដែលជាអាទិភាពម្ដងមួយៗ»។
អ្នកនាង សុធារី បានពន្យល់ថា ការប្រកួតប្រជែងនៅក្នុងសង្គមអាចធ្វើឱ្យមនុស្សមានបញ្ហាធ្លាក់ទឹកចិត្តនៅពេលដែលមិនអាចសម្រេចលទ្ធផលល្អបាន។ ដូច្នេះដើម្បីអាចសម្រេចគោលដៅគឺមនុស្សម្នាក់ៗគួរតែចាប់ផ្ដើមពីការរៀនផ្តោត។ មិនថាអ្នកមានកិច្ចការច្រើនប៉ុនណាឡើយ ត្រូវតែបែងចែកវាទៅតាមលំដាប់នៃភាពសំខាន់ ហើយជ្រើសយកការងារដែលសំខាន់បំផុត បន្ទាន់បំផុតមកធ្វើមុនគេ។
កិច្ចការងារ ឬរឿងរ៉ាវដែលយើងចង់ធ្វើ សុទ្ធតែសំខាន់សម្រាប់ទិសដៅជីវិត ហើយវាប្រៀបដូចជាឫសឈើអ៊ីចឹង។ ឫសនៃដើមឈើរឹងមាំមួយដើមមានច្រើនរាប់មិនអស់ ប៉ុន្តែឫសដែលសំខាន់បំផុត ឬហៅថាឫសកែវ គឺវាមានតែមួយទេ។ រក្សាឫសកែវឱ្យរឹងមាំ ឱ្យវាចាក់ឫសចូលទៅក្នុងដីបានជ្រៅកម្រិតណា ដើមឈើនឹងកាន់តែរឹងមាំកម្រិតនោះ។
អ្នកនាង សុធារី បានគូសបញ្ជាក់ផងដែរថា សុខភាពរបស់មនុស្សសំខាន់ ពិសេសគឺផ្លូវចិត្ត ក្នុងវ័យលូតលាស់អ្នកគួររក្សាផ្លូវចិត្តឱ្យរឹងមាំ ហើយការរៀបចំការងារ និងរៀនផ្ដោតលើការងារគឺជាផ្នែកមួយ ដែលអាចជួយឱ្យផ្លូវចិត្តរបស់អ្នកស្រឡះល្អ និងកាត់បន្ថយសម្ពាធ។
សូមជម្រាបផងដែរថា អ្នកនាង យឹម សុធារី គឺជាស្ថាបនិកនៃមជ្ឈមណ្ឌលស្នេហា (Sneha Center)។ Sneha Center គឺជាមជ្ឈមណ្ឌលផ្ដល់សេវាប្រឹក្សាផ្លូវចិត្ត សេវាកម្មប្រភេទនេះអាចជួយដល់មនុស្សគ្រប់វ័យ មិនថាស្រ្តី ឬបុរស។ សេវាប្រឹក្សាផ្លូវចិត្តមានសារៈសំខាន់សម្រាប់ការអភិវឌ្ឍន៍នៃប្រទេសជាតិទាំងមូល ព្រោះសង្គមរីកចម្រើនបានព្រោះមានប្រជាជនរឹងមាំទាំងកាយទាំងចិត្ត។ ប្រសិនបើលោកអ្នកចង់ស្វែងយល់ពីសេវាកម្មប្រឹក្សាផ្លូវចិត្តបន្ថែម លោកអ្នកអាចទំនាក់ទំនងសួរព័ត៌មានតាមរយៈលេខទូរស័ព្ទ 097 990 3333 ឬតាមរយៈហ្វេសប៊ុកផេកផ្លូវការ Sneha Center៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T05:23:29.981Z",
"category": "ហិរញ្ញវត្ថុ",
"views": 480,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy",
"short_sentences"
]
}
|
ធ្លាប់រើសរបរខុស ខាតលុយអស់ខ្ទង់ពាន់$! អ្នកស្រី ខន រដ្ឋា បង្ហាញក្បួនរើសរបរថ្មី ធ្វើហើយរកស៊ីលេងខុសទៀត
|
https://business-cambodia.com/articles/ms-khon-ratha
|
អ្នកស្រី ខន រដ្ឋា បច្ចុប្បន្នគឺជាម្ចាស់ហាងពេជ្រ ANON Diamond (ហាងពេជ្រ អនន្ត) ដែលជាស្រ្តីមួយរូបធ្លាប់រកស៊ីបរាជ័យខាតជាច្រើនលើកជាច្រើនសារ តែមិនខ្ចីចុះចាញ់ជាមួយព្រហ្មលិខិត មិនខ្ចីបាក់ទឹកចិត្តហ៊ានក្រោកឡើងម្តងទៀត រហូតអាចប្រែក្លាយជាថៅកែហាងពេជ្រវ័យក្មេង១រូបផងដែរ។
ជាក់ស្តែង នៅក្នុងបទសម្ភាសន៍ជាមួយក្រុមការងារចាបក្រហមអ្នកស្រី ខន រដ្ឋា ដែលជាម្ចាស់ហាងពេជ្រអនន្ត បានបង្ហើបឱ្យដឹងថា នៅអំឡុងឆ្នាំ២០១៦ អ្នកស្រីបានមកបើកហាងបោកគួកសម្លៀកបំពាក់មួយកន្លែងនៅម្តុំសាលាវ៉ាន់ដា តែហាងបោកគួករបស់អ្នកស្រីគឺគ្មានអតិថិជនយកសម្លៀកបំពាក់មកបោកគួកទេពោលគឺស្ងប់ស្ងាត់ខ្លាំងមែនទែន ជួនកាលហេតុតែចង់បានភ្ញៀវពេកអ្នកស្រីជិះម៉ូតូទៅយកខោអាវដល់ផ្ទះអតិថិជនក៏មានដែរ។
ម្ចាស់ហាងពេជ្រអនន្ត បាននិយាយបន្តថា ខំប្រឹងប៉ិនហ្នឹងហើយទីបំផុតហាងបោកគួកសម្លៀកបំពាក់របស់អ្នកស្រីក៏នៅតែគ្មានភ្ញៀវទៀត រហូតធ្វើឱ្យអ្នកស្រីបរាជ័យអាជីវកម្មមួយនេះខាតលុយអស់ប្រមាណជាង ៥ពាន់ដុល្លារ។ បើទោះបីជាបរាជ័យម្តងហ្នឹងហើយក៏អ្នកស្រីមិនខ្ចីចុះចាញ់ដែរ ដោយអ្នកស្រីបានចាប់ផ្តើមចង់ឡាយលក់ខោអាវវិញម្តងតែបើក្រឡេកមកមើលខ្លួនឯងវិញអ្នកស្រីគ្មានភាពក្លាហានក្នុងការឡាយទេដូចនេះហើយទើបអ្នកស្រីសម្រេចមិនលក់ខោអាវឡើយ។
អ្នកស្រី រដ្ឋា បានបន្ថែមថា បន្ទាប់ពីបរាជ័យលើរបររកស៊ីជាច្រើនលើកច្រើនសារអ្នកស្រីក៏ចាប់ផ្តើមងាកមកមើលខ្លួនឯងជាថ្មីម្តងទៀត ថាអ្នកស្រីមានជំនាញអ្វីហើយពូកែអ្វីឱ្យប្រាកដ ហើយបើករកស៊ីរបរក្រោយតើរបរនោះសមជាមួយនឹងចំណង់ចំណូលចិត្តរបស់អ្នកស្រីក៏ដូចជាមើលទីផ្សារល្អទេ។ សួរខ្លួនឯងម្តងហើយម្តងទៀត ទីបំផុតអ្នកស្រីក៏ឃើញរបរលក់ពេជ្រ ព្រោះលោកស្រីនឹកឃើញថាប្រសិនជាមានកូនស្រី លោកស្រីចង់មានរបរមួយទុកបន្សល់ឱ្យកូនៗរបស់អ្នកស្រី ដូចនេះទើបអ្នកស្រីចាប់យករបរលក់ពេជ្រនេះតែម្តង។
ក្រោយពីសម្រេចចិត្តច្បាស់លាស់ថានឹងរកស៊ីរបរបើកហាងពេជ្រនេះ អ្នកស្រីក៏បានសម្រេចចិត្តទៅរៀនមើលពេជ្រដើម្បីឱ្យបានស្គាល់ពីពេជ្រប្រភេទអ្វីបានយ៉ាងច្បាស់លាស់ ហើយអ្នកស្រីក៏បានទៅរៀនពីការដាំពេជ្របន្ថែមទៀតផងដែរ ក្រោយពីដឹងថាខ្លួនឯងរៀនទាក់ទងជាមួយពេជ្របានចេះយ៉ាងស្ទាត់ជំនាញហើយទើបអ្នកស្រីបានសម្រេចចិត្តឡាយលក់ពេជ្រតាមអនឡាញរហូតអាចបើកហាងធំ១នៅភ្នំពេញតែម្តង។
ដើម្បីកុំឱ្យអ្នករកស៊ីជំនាន់ក្រោយពេលចេញរកស៊ីទៅឆាប់បរាជ័យ ដែលនាំឱ្យខាតទាំងពេលវេលា ខាតទាំងលុយកាក់ទៀតនោះ អ្នកស្រី ខន រដ្ឋា ដែលជាម្ចាស់ហាងពេជ្រ ANON Diamond (ហាងពេជ្រ អនន្ត) ក៏បានបង្ហើបពីក្បួនរើសមុខរបរ២ ដែលអ្នករកស៊ីគួរមាន៖
១. ច្បាស់ជាមួយខ្លួនឯងថានៅជាមួយរបរនោះបានរហូតឬអត់៖ នៅត្រង់ចំណុចនេះ អ្នកស្រី ខន រដ្ឋា បានពន្យល់ថា មុននឹងចាប់ផ្តើមរបររកស៊ីអ្វីមួយយើងត្រូវតែសួរខ្លួនឯងថាស្រលាញ់របរនោះអត់ ហើយមានពេលវេលាគ្រប់គ្រាន់ជាមួយវាឬអត់ ជាបទពិសោធន៍របស់អ្នកស្រី កាលពីធ្លាប់រកស៊ីខាតនៅលើរបរបោកគួក គឺអ្នកស្រីមិនបានច្បាស់ជាមួយខ្លួនឯងឡើយ ពោលគិតថាចង់រកស៊ីអ្វីគឺទៅរកស៊ីរបរនោះភ្លាមៗតែម្តង ដែលជាហេតុធ្វើឱ្យបរាជ័យខាតលុយអស់ខ្ទង់ពាន់ដុល្លារ។
ប៉ុន្តែចំពោះរបរក្រោយនេះវិញ ដែលជារបរលក់ពេជ្រអ្នកស្រីមានភាពច្បាស់លាស់ជាមួយវាណាស់ ពីព្រោះរបរនេះគឺប្រៀបដូចជាកេរ្តិ៍ឈ្មោះរបស់អ្នកស្រីអញ្ចឹងពោលបើបើកហើយមិនអាចចង់បើកបិទតាមចិត្តឡើយ ព្រោះបើរកស៊ីសុខៗទៅបិទហាងពេជ្រចោលវាប្រាកដជាប៉ះពាល់ដល់ឈ្មោះយើង ម្យ៉ាងទៀតនោះទម្រាំតែបើកហាងពេជ្រនេះបានអ្នកស្រីចំណាយពេលច្រើនណាស់ដើម្បីទៅរៀនឱ្យយល់ពីរបៀបមើលពេជ្រ ម្យ៉ាងរកស៊ីរបរនេះអ្នកស្រីមានគោលដៅច្បាស់លាស់ណាស់ព្រោះអ្នកស្រីចង់បន្សល់របរនេះទៅដល់កូនដូច្នេះទើបអ្នកស្រីច្បាស់ជាមួយខ្លួនឯងថានឹងបើករបរលក់ពេជ្រនេះដល់ចាស់តែម្តង។
២.ចង់រកស៊ីរបរអ្វីត្រូវតែច្បាស់លាស់ជាមួយរបរនោះ៖ ការរកស៊ីមុខរបរមួយគឺទាមទារឱ្យយើងមានជំនាញច្បាស់លាស់ ក៏ដូចជាយល់ច្បាស់ជាមួយរបរនេះ តួយ៉ាងដូចជាអ្នកស្រី ខន រដ្ឋា អញ្ចឹង មុននឹងអ្នកស្រីអាចប្រែខ្លួនឯងឱ្យក្លាយជាម្ចាស់ហាងពេជ្រដ៏ល្បីឈ្មោះមួយនេះ គឺអ្នកស្រីបានចំណាយពេលរៀនជាមួយពេជ្រនេះច្បាស់ណាស់ មិនថាជាប្រភេទពេជ្រអ្វីឡើយគឺគ្រាន់តែក្រឡេកភ្នែកបន្តិចអ្នកស្រីស្គាល់ច្បាស់តែម្តង។ ហើយចំណុចដែលយើងជាអ្នករកស៊ីច្បាស់លាស់ជាមួយរបរខ្លួនឯង ហើយបានសិក្សាស្វែងយល់ឱ្យច្បាស់ពីរបរដែលខ្លួនចង់រកស៊ីហើយក៏ដូចជាច្បាស់ជាមួយខ្លួនឯងថែមទៀតនោះពីមួយថ្ងៃរបរពេជ្ររបស់អ្នកស្រីកាន់តែរីកធំឡើងដូចសព្វថ្ងៃនេះ។
សូមបញ្ជាក់ថា ហាងពេជ្រ ANON Diamond ហាងពេជ្រ អនន្ត របស់អ្នកស្រី ខន រដ្ឋា គឺមានលក់ពេជ្រតែមួយប្រភេទប៉ុណ្ណោះគឺប្រភេទពេជ្រធម្មជាតិ ចំណែកឯផ្លាកទីនវិញក៏មានលក់តែ១ប្រភេទដូចគ្នាគឺផ្លាកទីនទឹក ៧កន្លះ។ លើសពីនេះនៅទៀតចំពោះលោក លោកស្រីដែលចង់ទៅមើលពេជ្រនៅហាងរបស់គាត់គឺបុគ្គលិកចាំស្វាគមន៍ជានិច្ច មិនថាទៅចង់មើលសិន ឬទៅទិញនោះទេគឺបានទាំងអស់ ដោយលោកអ្នកអាចជិះទៅហាងពេជ្ររបស់គាត់ដែលមានទីតាំង នៅជាប់ផ្សាទំនើបអ៊ីអន0២ ក្នុងបុរីដឺព្រេមៀរលែនសែនសុខ ផ្ទះលេខ58 ផ្លូវ Avenue D (ផ្ទះកញ្ចក់ពណ៌មាស) ឬធ្វើការទំនាក់ទំនងទៅកាន់លេខ 096 660 0909 ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T05:16:12.597Z",
"category": "ចាប់ផ្តើមអាជីវកម្ម",
"views": 2121,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ចង់ចេញរកស៊ី តែស្តាយប្រាក់ខែ! លោក លឹម ផារ៉ា បង្ហើបរឿង៣ គួរសន្សំពេលធ្វើការជួយឱ្យចេញរកស៊ីលែងស្តាយប្រាក់ខែ
|
https://business-cambodia.com/articles/start-own-business
|
បច្ចុប្បន្នមានបងប្អូនជាអ្នកធ្វើការឱ្យគេមិនតិចអ្នកទេ ដែលកំពុងតែគិតចង់ចេញរកស៊ីខ្លួនឯងប៉ុន្តែចិត្តនៅស្ទាក់ស្ទើរព្រោះស្តាយប្រាក់ខែ បារម្ភខ្លាចថាពេលចេញរកស៊ីទៅខាតគ្មានប្រាក់ចំណូល ត្រឡប់មកធ្វើការវិញក៏ពិបាកជាដើម។ ទាក់ទងជាមួយបញ្ហានេះដែរ បើតាមការលើកឡើងរបស់លោក លឹម ផារ៉ា ម្ចាស់អាជីវកម្មសហគ្រាសគំនិតថ្មី បានបង្ហើបរឿង ៣ គួរធ្វើនិងសន្សំនៅកន្លែងការងារ ប្រសិនបើចង់ចេញរកស៊ីដើម្បីជាទ្រព្យបន្ថែមលើទុនពេលចេញរកស៊ី ទើបធ្វើឱ្យយើងចេញរកស៊ីទៅមិនស្តាយប្រាក់ខែ។ រឿងទាំងនោះរួមមាន ៖
១.ធ្វើការងារដែលផ្តល់ជំនាញជាងប្រាក់ខែ
ក្នុងកិច្ចសម្ភាសន៍ជាមួយក្រុមការងារចាបក្រហម លោក ផារ៉ា បានឱ្យរៀបរាប់យ៉ាងដូច្នេះថា ប្រសិនបើចង់រកស៊ីប៉ុន្តែនៅស្តាយប្រាក់ខែ ឬនៅស្ទាក់ស្ទើរនៅឡើយទេ លោកផ្តល់គំនិតឱ្យផ្លាស់ប្តូរបរិបទធ្វើការជាមុន ដោយព្យាយាមរកការងារណាដែលផ្តល់ជំនាញជាជាងប្រាក់ខែ ដែលមានន័យថា ប្រសិនបើទៅថ្ងៃមុខចង់រកស៊ីផ្នែកកែច្នៃអាហារគាត់គួរតែដាក់ពាក្យធ្វើការនៅកន្លែងគេធ្វើពាក់ព័ន្ធនឹងជំនាញទាំងនេះកុំខ្វល់ថាប្រាក់ខែតិចឬច្រើន សំខាន់វាចំនឹងគោលដៅរបស់យើងដែលចង់រកស៊ី។ជាពិសេសត្រូវរើសប្រភេទការងារណាដែលបង្រៀនយើងពីរបៀបធ្វើការងារតាំងពីតូចរហូតដល់ធំ ព្រោះប្រភេទការងារនេះហើយដែលជាការងារល្អបំផុតពេលយើងចេញរកស៊ីខ្លួនឯងយើងនឹងមិនស្តាយក្រោយអ្វីទៀតនោះទេ ព្រោះយើងបានរៀនសូត្រពីកន្លែងការងារបានច្រើនសមល្មមនឹងការចំណាយពេលរបស់យើង។
២.ធ្វើការកុំខ្លាចហត់
បើចង់ចេញរកស៊ីត្រូវដឹងខ្លួនឯងជាមុនថា រកស៊ីខ្លួនឯងនឿយហត់ជាងធ្វើការឱ្យគេ ហេតុនេះត្រូវតែលត់ដំខ្លួនឯងពីពេលនេះទៅ ពោលគឺធ្វើការកុំខ្លាចហត់ មានអ្វីធ្វើហ្នឹងកុំចាំគ្នាកុំគិតថាការងារនេះការងារគេ ការងារនោះទើបជាការងារយើង ឱ្យតែធ្វើទៅរីកចម្រើនបានបទពិសោធន៍បានចំណេះដឹងថ្មីធ្វើទៅ ទោះមិនបានប្រាក់ថែមពីក្រុមហ៊ុនក៏យើងបានជំនាញមួយសម្រាប់ប្រើការតទៅថ្ងៃមុខដែរ។នេះជាការលើកឡើងផ្ទាល់របស់លោក លឹម ផារ៉ា។
លោកបន្ថែមថា នៅពេលធ្វើការឱ្យគេ ឱ្យតែមានឱកាសរៀនសូត្រត្រូវរៀនឱ្យអស់កុំទុក ទោះជំនាញខ្លះយើងមិនប្រើវានៅថ្ងៃនេះ ប៉ុន្តែនៅថ្ងៃក្រោយយើងអាចនឹងត្រូវការប្រើប្រាស់វា ហេតុនេះកុំមើលរំលងឱកាសឱ្យតែល្អរៀនទៅមិនខុសនោះទេ។
៣.ធ្វើឱ្យមួយឱ្យនឹងចាំលែងមួយ
ក្រោយពីរៀនចេះចាំបានបទពិសោធន៍នៅកន្លែងការងារអស់ហើយ ជំហានបន្តដែលគួរតែធ្វើគឺចេញរកស៊ី ដំណាក់កាលនេះយើងត្រូវផ្តាច់ខ្លួនដោយសន្សឹមៗ មិនមែនឈប់ធ្វើការហើយចេញរកស៊ីឆៅៗនោះទេ ពោលគឺយកពេលទំនេរពីការងារណាមួយមកបង្កើតរបរដែលយើងចង់ធ្វើ បន្ទាប់មកឱ្យគេមើលការខុសត្រូវជំនួសប្រសិនបើយើងអាចឆ្លៀតពេលធ្វើបាន ធ្វើខ្លួនឯងក៏ជាការល្អឬអាចឱ្យសមាជិកគ្រួសារជាអ្នកមើលជំនួសក៏បាន ចំណែកយើងជាម្ចាស់នៅធ្វើការដដែលដើម្បីបានចំណូលផ្គត់ផ្គង់អាជីវកម្មដែលយើងទើបនឹងបង្កើត ពេលដែលការងាររកស៊ីយើងរឹងមាំអាចផ្តាច់ខ្លួនបានហើយចាំឈប់ធ្វើការទាំងស្រុងនោះទើបមិនបង្ករជាហានិភ័យ។
ជាចុងក្រោយលោកបានផ្តាំផ្ញើរផងដែរថា ប្រសិនបើចង់ចេញរកស៊ីពិតប្រាកដមែនត្រូវតែមានចិត្តអត់ស៊ូអំណត់ឱ្យបានខ្ពស់ កុំឃើញគេរកចង់រកតាមគេមួយឆាវៗឱ្យសោះ ធ្វើបែបនេះខាតពេលវេលាណាស់ ហេតុនេះត្រូវដាក់ចិត្តដាក់កាយធ្វើវាឱ្យអស់ពីបេះដូង កុំខ្លាចហត់នឿយ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T05:15:45.721Z",
"category": "ចាប់ផ្តើមអាជីវកម្ម",
"views": 823,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
មិនចង់ជួបរឿងស៊យ អ្នកជំនាញប្រាប់ឲ្យគិតចំណុចនេះសិន មុនសម្រេចចិត្តបោះទុនទៅវិនិយោគដីឡូត៌
|
https://business-cambodia.com/articles/chrek-sokmin-tip-for-invest
|
មែនទែនទៅរាល់ការវិនិយោគគឺសុទ្ធតែមានបញ្ហា គ្រាន់បញ្ហាខ្លះតូចអាចដោះស្រាយបានលឿន ហើយបញ្ហាខ្លះទៀតធំ ត្រូវការពេលយូរដើម្បីដោះស្រាយអ៊ីចឹងទៅ។ ម្យ៉ាងវិញទិញទៀតរាល់ការវិនិយោគដីឡូត៍ បញ្ហាតូចធំគឺសុទ្ធតែមើល មិនឃើញទេទៅថ្ងៃខាងមុខ ដូច្នេះទាមទារឲ្យលោកអ្នកមានការប្រុងប្រយ័ត្ន ក៏ដូចជាត្រៀមខ្លួនឲ្យរួចស្រាចដើម្បីទប់ទល់ជាមួយហានិភ័យ។
ដូច្នេះដើម្បីចៀសពីហានិភ័យក្នុងនោះដែរលោក ច្រឹក សុខនីម អគ្គនាយកក្រុមហ៊ុន Century 21 Mekong និងជាអ្នកជំនាញមួយរូប បានលើកឡើងពីចំណុចមួយចំនួន ដើម្បីឲ្យលោកអ្នកយកទៅពិនិត្យមុនសម្រេចចិត្តដកលុយទៅវិនិយោគប្រភេទដីឡូត៌។
ថ្លែងប្រាប់ Business Cambodia លោកបានលើកឡើង យ៉ាងដូច្នេះថា “ ភាពប្រឈមនៅក្នុងការវិនិយោគដីឡូត៌ គឺអាស្រ័យបុគ្គដែលចាប់ផ្ដើមធ្វើការវិនិយោគជាមួយគ្នា មិនមែនគម្រោងទាំងអស់សុទ្ធតែមានបញ្ហានោះទេ។ ការទិញដីឡូត៌ យើងត្រូវត្រៀមចិត្តដើម្បីទទួលយកនៅការបានប្លង់មកវិញរយៈពេលវែង ប្រសិនបើគ្នាន ឧបសគ្គ ប៉ុន្តែបើមានឧបសគ្គ យើងត្រូវដោះស្រាយតាមសន្តិវិធី ដោយយើងត្រូវសួរព័ត៌មានឲ្យបានមុន នៅក្នុងកិច្ចការងារនោះ ព្រោះការរត់ប្លង់ដីឡូត៌មិនលឿនដូចរត់ប្លង់ដីឯកជននោះទេ”។
យ៉ាងណាមិញ អគ្គនាយកក្រុមហ៊ុន ខាងលើក៏បានលើបញ្ជាក់ពីចំណុចមួយចំនួនក្នុងការវិនិយោគដើម្បីទទួលបានផលចំណេញផងដែរ។
លោកបានលើកឡើងយ៉ាងដូច្នេះថា “ ការវិនិយោគវិស័យដីឡូត៌គឺអាស្រ័យទៅលើ ម្ចាស់គម្រោងដែលគាត់អភិវឌ្ឍន៍របស់ពួកគាត់ ពិសេសតំបន់នៅជិតក្រុងឬក៏តំបន់នៅទីប្រជុំជន វាអាជួយផផ្ដលជាសក្ដានុពលអភិវឌ្ឍរយៈពេលយូរ”។
ជាចុងក្រោយលោកបានបន្ថែមថា “ចំពោះទន្សនផ្ទាល់ខ្លួនខ្ញុំដើម្បីកុំឲ្យហានិភ័យពេលវិនិយោគ យើងត្រូវជឿជាក់លើម្ចាស់គម្រោង ដោយមើលពួលគាត់ឲ្យបានយូរហើយ បំបែកប្លង់ឲ្យបានត្រឹមត្រូវ”៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T05:12:08.382Z",
"category": "អចលនទ្រព្យ",
"views": 226,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy",
"short_sentences"
]
}
|
ថែរក្សាវប្បធម៌! ក្រុមហ៊ុនស្ថាបត្យកម្មនិងសំណង់ក្នុងស្រុកធំ១បើកការដ្ឋានសាងសង់ផ្ទះគំរូ និងតាំងបង្ហាញម៉ូតផ្ទះបែបខ្មែរនៅខេត្ដសៀមរាប
|
https://business-cambodia.com/articles/agent-21-global-model-house
|
កាលពីថ្ងៃទី០១ ខែកញ្ញា ឆ្នាំ២០២៣ កន្លងទៅថ្មីៗនេះ ក្រុមហ៊ុន AGENT21 GLOBAL ដែលជាក្រុមហ៊ុនស្ថាបត្យកម្ម និងសំណង់ឈានមុខគេមួយនៅក្នុងប្រទេសកម្ពុជាបានរៀបចំកម្មវិធីបើកការដ្ឋានសាងសង់ផ្ទះគំរូ និងការតាំងបង្ហាញម៉ូតផ្ទះខ្មែររបស់ខ្លួននៅតំបន់ភូមិធម្មជាតិរុនតាឯក ស្ថិតក្នុងស្រុកបន្ទាយស្រី និង តំបន់អភិវឌ្ឍន៍ពាក់ស្នែង ស្ថិតក្នុងស្រុកអង្គរធំ ខេត្តសៀមរាប។
នៅក្នុងពិធីបើកការដ្ឋានសាងសង់ខាងលើលោកស្រី លី ច័ន្ទ្រលក្ម្សី ដែលជាអគ្គនាយិកាក្រុមហ៊ុនបានលើកឡើងថា ក្រុមហ៊ុន AGENT21 GLOBAL មានចក្ខុវិស័យក្នុងការអភិវឌ្ឍន៍តំបន់ភូមិធម្មជាតិរុនតាឯក ស្រុកបន្ទាយស្រី និង តំបន់អភិវឌ្ឍន៍ពាក់ស្នែង ភូមិពាក់ស្នែង ស្រុកអង្គរធំ ខេត្តសៀមរាប អោយក្លាយជាទីក្រុងដែលមានលំនៅឋានដែលមានរចនាបទបែបខ្មែរលាយនិងសហសម័យផ្ទះដែលមានតម្លៃសមរម្យ និងអាចរកចំណូលបានតាមរយៈការរចនាម៉ូតពិសេសមិនត្រឹមតែជាលំនៅឋានសម្រាប់ស្នាក់នៅប៉ុណ្ណោះទេ តែក៏ជាផ្ទះប្រកបអាជីវកម្មបែបទេសចរណ៍ថែមទៀត ធ្វើអោយតំបន់អភិវឌ្ឍន៍នេះអាចទាក់ទាញទេសចរណ៍បែបវប្បធម៌ និងកសិ-ទេសចរណ៍បែបធម្មជាតិផងដែរ។
ជាចុងក្រោយលោកស្រីអគ្គនាយិកាក៏បានអរគុណដល់អាជ្ញារធដែនដី និងប្រជាជននៅតំបន់ភូមិធម្មជាតិរុនតាឯក ដែលបានចូលរួមការបើកការដ្ឋានសាងសង់ផ្ទះគំរូ និងទស្សនាការតាំងបង្ហាញម៉ូតផ្ទះខ្មែររបស់ក្រុមហ៊ុនAGENT21 GLOBALយ៉ាងច្រើនកុះករ និងទទួលបានការគាំទ្រម៉ូតផ្ទះខ្មែររបស់ប្រជាជននយ៉ាងខ្លាំង។
គួរបញ្ជាក់ផងដែរថា កាលពីពេលកន្លងទៅនេះ ក្រសួងរៀបចំដែនដីនគររូបនីយកម្ម និងសំណង់បានប្រគល់សិទ្ធិដល់ក្រុមហ៊ុន AGENT21 GLOBAL សម្រាប់ការសាងសង់ផ្ទះគំរូជូនប្រជាជននៅតំបន់រុនតាឯក ខេត្តសៀមរាបនេះផ្ទាល់តែម្ដង ដើម្បីផ្ដល់នូវផាសុខភាព និងតម្លៃសមរម្យសម្រាប់ប្រជាជនក្នុងតំបន់។ ហើយនៅក្នុងគម្រោងសាងសង់លំនៅឋាននៅតំបន់រ៉ុនតាឯកនេះ ក្រុមហ៊ុន AGENT21 GLOBAL ក៏បានចាប់ដៃគូវិនិយោគដ៏ធំពីប្រទេសកូរ៉េផងដែរ។ សម្រាប់ពត៌មានបន្ថែមសម្រាប់ការសាងសង់សូមទំនាក់ទំនងមកកាន់លេខ:Telegram: 096 389 3333៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T05:00:32.704Z",
"category": "PR",
"views": 927,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ប្រយ័.ត្នទឹកភ្នែក! ស្ថាបនិកហាងកាហ្វេ Alarm Clock ប្រាប់កុំឱ្យបើកហាងកាហ្វេបើមិនទាន់ដឹង២ចំណុចនេះ
|
https://business-cambodia.com/articles/alarm-clock-coffee
|
ក្នុងរយៈពេលមួយទសវត្សឆ្នាំចុងក្រោយនេះ ហាងកាហ្វេបានក្លាយជាមុខជំនួញដ៏ពេញនិយមមួយនៅក្នុងទីក្រុងភ្នំពេញ និងតាមបណ្តាខេត្តនានា ដោយសារតែចំនួនអ្នកចូលចិត្តញ៉ាំកាហ្វេ មានការកើនឡើងឥតឈប់ឈរ ជាពិសេសមនុស្សក្នុងវ័យជំទង់នេះតែម្តង។ ហាងកាហ្វេមិនត្រឹមតែជាកន្លែងដែលអាចញ៉ាំកាហ្វេប៉ុណ្ណោះទេ ប៉ុន្តែវាជាកន្លែងដែលអ្នកអាចទៅជជែក អានសៀវភៅ និងជួបមិត្តភ័ក្តិ និយាយការងារ បានថែមទៀត។
ទន្ទឹមនឹងភាពរីកចម្រើន និងពេញនិយមខ្លាំងនេះដែរ ក៏មានអាជីវកម្មមិនតិចទេ ត្រូវត្រឡប់ទៅស្រុកកំណើតវិញ លក់យូរៗសល់តែសំបកហាង លក់យូរៗទៅបាត់ភ្ញៀវអស់។ ទាក់ទងជាមួយបញ្ហានេះ លោក វី ច័ន្ទ្រ រង្សី ស្ថាបនិក ហាងកាហ្វេ Alarm Clock លើកឡើងថា ក្នុងការបើកហាងកាហ្វេនេះ យើងត្រូវបែកចែកអតិថិជនជា២ប្រភេទ ទី១បែប Coffee Style និងទី២ Coffee Lover ហើយនៅពេលដែលយើងច្បាស់លើប្រភេទពីរនេះហើយ យើងងាយស្រួលក្នុងការចាប់ចំអតិថិជនគោលដៅ។
១. អតិថិជនបែប Coffee Style៖ ត្រង់ចំណុចនេះលោកបានលើកឡើងថា អតិថិជនបែប Coffee Style ជាប្រភេទអតិថិជនដែលសាវាបំផុត ព្រោះពួកគាត់ទៅញ៉ាំកន្លែងយើងដើម្បីថតរូប ហើយក៏មិនមែនញ៉ាំដើម្បីតែរសជាតិដែរ ប៉ុន្តែកន្លែងយើងទំនងដើម្បីឱ្យគាត់ថតរូប ដូច្នេះហើយអ្នកត្រូវចាំថា អតិថិជនប្រភេទនេះ ញ៉ាំកន្លែងដដែលដើម្បីថតរូបមិនលើសពីពីរដងនោះទេ ដោយពួកគាត់នឹងទៅកន្លែងណាដែលថ្មី គេល្បីដើម្បីទៅថតរូបទៀត។
ត្រឡប់មកវិញ ប្រសិនបើអ្នកចង់ចាប់យកអតិថិជនប្រភេទនេះ អ្នកអាចចាប់បាន ប៉ុន្តែអ្នកត្រូវចំណាយច្រើនក្នុងការរៀបចំហាងហ្នឹងឱ្យប្លែកពីគេ ហើយអាជីវកម្មបែបនេះដើរខ្លាំង ពោលគឺកើបលុយខ្លាំងក្នុងរយៈពេល២ឆ្នាំដំបូង។
២. អតិថជនប្រភេទ Coffee Lover ៖ លោកស្ថាបនិកវ័យក្មេងរូបនេះបានបន្តទៀតថា ប្រសិនបើអ្នកជ្រើសរើសអតិថជនប្រភេទ Coffee Lover នោះជាពេលដែលអ្នកចាប់ផ្តើមជ្រើសរើស Class ថាគួរចាប់ អតិថិជនកម្រិចជីវភាព ថ្នាក់ខ្ពស់ ថ្នាក់មធ្យម ឬកម្រិចទាប បន្ទាប់គិតពីតម្លៃថាគាត់គួរលក់មួយកែវប៉ុន្មាន? រសជាតិយ៉ាងម៉េច? ព្រោះថ្នាក់ទាំង៣ញ៉ាំខុសគ្នា ដូច្នេះ ពេលដែលអ្នកជ្រើស Class ត្រូវហើយ ទើបចាប់ជ្រើសគ្រប់កាហ្វេពីក្រោយ ថាគ្រប់កាហ្វេគួរជ្រើសរើសតម្លៃប៉ុន្មាន ហើយរសជាតិយ៉ាងម៉េចឱ្យត្រូវជាមួយថ្នាក់នៃអតិថិជនប្រភេទហ្នឹង ហើយចាំទៅរើសតំបន់តាមក្រោយ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T04:45:36.895Z",
"category": "កំពូលអ្នកលក់",
"views": 2117,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ប្រទេសទាំង៥២ ដែលក្រុមហ៊ុន Meta បើ.កឱ្យរកលុ.យបាន ក្នុងនោះក៏មានប្រទេសក្បែរខាងកម្ពុជាដែរ
|
https://business-cambodia.com/articles/which-country-that-meta-provide-in-stream-ads
|
ការផលិតវីដេអូរកលុយនៅលើ Facebook គឺជាផ្លូវរកចំណូលដ៏ពេញនិយមបំផុតមួយរបស់អ្នកលេងអ៊ីនធើណេតភាគច្រើន ខណៈមានអ្នកខ្លះអាចរកចំណូលបានដល់ខ្ទង់ពាន់ ខ្ទង់ម៉ឺនដុល្លារក្នុងមួយខែៗក៏មានដែរ អាស្រ័យទៅលើប្រភេទវីដេអូ ភាសា ចំនួនអ្នកទស្សនា និងជាពិសេសប្រទេសដែលបានបើកសិទ្ធិ។ ដូច្នេះតើប្រទេសណាខ្លះដែលក្រុមហ៊ុន Meta បើកសិទ្ធិឱ្យរកលុយបាន?
យ៉ាងណាមិញបើយោងតាមប្រភពពី Meta Center បានឱ្យដឹងថានាពេលបច្ចុប្បន្ននេះមានប្រទេសចំនួន៥២ ប៉ុណ្ណោះដែលFacebook បើកសិទ្ធិឱ្យពេញលេញ អាចរកលុយបានតាមរយៈការបើកពាណិជ្ជកម្មនៅលើមាតិកាវីដេអូ។
១. អាហ្សង់ទីន ២. អូស្ត្រាលី ៣. អូទ្រីស ៤. បង់ក្លាដែស ៥. បែលហ្សិក
៦. បូលីវី ៧. ប្រេស៊ីល ៨.កាណាដា ៩. ឈីលី ១០. កូឡុំប៊ី
១១. ដាណឺម៉ាក ១២. សាធារណរដ្ឋដូមីនិក ១៣. អេក្វាឌ័រ ១៤. អេហ្ស៊ីប ១៥. អែលសាល់វ៉ាឌ័រ
១៦. បារាំង ១៧. អាឡឺម៉ង់ ១៨. ហ្គាតេម៉ាឡា ១៩. ហុងឌូរ៉ាស ២០. ហុងកុង
២១. ឥណ្ឌូនេស៊ី ២២. អ៊ីរ៉ាក់ ២៣. អៀរឡង់ ២៤. អ៊ីស្រាអែល ២៥. អ៊ីតាលី
២៦. ជប៉ុន ២៧. ហ្សកដានី ២៧. ម៉ាឡេស៊ី ២៨. ម៉ិកស៊ិក ២៩. ម៉ារ៉ុក ៣០. នូវែលសេឡង់
៣១. ន័រវែស ៣២. ប៉េរូ ៣៣. ប៉ូឡូញ ៣៤. ព័រតូរីកូ ៣៥. រូម៉ានី
៣៦. សិង្ហបុរី ៣៧. អាហ្រ្វិកខាងត្បូង ៣៨. កូរ៉េខាងត្បូង ៣៩.អេស្ប៉ាញ ៤០. ស៊ុយអែត
៤១. ស្វីស ៤២. តៃវ៉ាន់ ៤៣. ថៃ ៤៤. ហូឡង់ ៤៥. ហ្វីលីពីន
៤៦.តួកគី ៤៧. អារ៉ាប៊ីសាអូឌីត ៤៨. អ៊ុយក្រែន ៤៩. អេមីរ៉ាតអារ៉ាប់រួម
៥១. ចក្រភពអង់គ្លេស ៥២.សហរដ្ឋអាមេរិក។
ជាក់ស្តែងចំពោះប្រទេសកម្ពុជាយើងវិញក៏អាចរកចំណូលបានដែរ ព្រោះក្រុមហ៊ុន Meta ក៏បានកំណត់នូវលក្ខខណ្ឌភាសាសម្រាប់ប្រទេសផ្សេងៗទៀតដែលមិនទាន់មានសិទ្ធិ ក្នុងការបើករកលុយនៅក្នុងតំបន់ឬប្រទេស ដើម្បីឱ្យមានសិទ្ធិក្នុងការរកលុយពីវីដេអូដែលមានភាសាបានកំណត់វិញ ខណៈក្នុងនោះក៏មានភាសាខ្មែរយើងដែរដែលអាចបើកធ្វើវីដេអូរកចំណូលបាន។
គួរបញ្ជាក់ផងដែរថាប្រាក់ចំណូលដែលអ្នកផលិតមាតិកាទាំងអស់អាចរកបានពី Facebook តិចឬច្រើនគឺអាស្រ័យទៅលើអ្នកទស្សនានៅក្នុងប្រទេសនីមួយៗ។ បើអ្នកប្រើប្រាស់មកពីប្រទេសអាស៊ី អ្នកផលិតវីដេអូអាចរកចំណូលបានជាមធ្យម ៥ ដុល្លារ ខណៈនៅអឺរ៉ុប អ្នកបង្កើតមាតិកាអាចរកបានចន្លោះពី ៣ ទៅ ៩ ដុល្លារក្នុង 1K VIEWS ហើយ Content Creator ទាំងអស់ត្រូវគោរពតាមគោលការណ៍របស់ Facebook ដែលគ្របដណ្តប់លើប្រធានបទដូចជា ការរក្សាសិទ្ធិ ពាណិជ្ជសញ្ញា និងសិទ្ធិកម្មសិទ្ធិបញ្ញា៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T04:11:45.227Z",
"category": "ភាពជាអ្នកដឹកនាំ",
"views": 1061,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
ត្រូវដឹង! បុគ្គលសំខាន់២រូបនេះ បានបង្កើតអង្គុលីលេខ និងហ្វុនអក្សរយូនីកូដខ្មែរ ទុកឲ្យយើងប្រើដល់សព្វថ្ងៃ
|
https://business-cambodia.com/articles/khmer-unicode-typewriter-and-font
|
អក្សរខ្មែរបានធ្វើទំនើបកម្មតាំងពីឆ្លាក់លើផ្ទាំងសិលា ចាលើស្លឹករឹត សរសេរដោយដៃលើផ្ទាំងក្រដាស រហូតផ្លាស់មកវាយតាមអង្គុលីលេខ និងមានអក្សរយូនីកូដខ្មែរក្នុងឧបករណ៍អេឡិចត្រនិចសឹងគ្រប់ប្រភេទ។ ចុះតើអ្នកដឹងទេ ក្នុងបដិវត្តន៍ដ៏អស្ចារ្យនេះ លោកបណ្ឌិត កេង វ៉ាន់សាក់ គឺជាស្ថាបនិក អង្គុលីលេខខ្មែរដំបូងគេ និងលោក ដាញ់ ហុង គឺជាអ្នកបង្កើតហ្វុនអក្សរយូនីកូដខ្មែរ ដែលទុកឲ្យយើងប្រើប្រាស់ដល់សព្វថ្ងៃនេះ។
១/. លោកកបណ្ឌិត កេង វ៉ាន់សាក់
លោកបណ្ឌិត គឺជាអ្នកបង្កើតពុម្ពអក្សរខ្មែរសម្រាប់ប្រើក្នុងម៉ាស៊ីនអង្គុលីលេខ និងជាកវីនិពន្ធអក្សរសាស្រ្ដខ្មែរដ៏ល្បីល្បាញ ដោយធ្លាប់បាននិពន្ធសៀវភៅស្រាវជ្រាវវប្បធម៌ អក្សរសាស្ត្រ រឿងល្ខោន កំណាព្យ និងរឿងខ្លីៗ តាំងពីទសវត្សរ៍ឆ្នាំ ១៩៤០ មកម្ល៉េះ។
លោកប្រសូតនៅថ្ងៃទី១៩ ខែកញ្ញា ឆ្នាំ១៩២៥ ដែលមានមាតាឈ្មោះ ហម អ្នកខេត្តពោធិ៍សាត់ ជាប់សែស្រឡាយជាញាតិវង្សទៅនឹងម្ចាស់ក្សត្រីមល្លីកា ព្រះមហេសីនៃព្រះអង្គម្ចាស់ នរោត្ដម យុគន្ធរ និងមានបិតាឈ្មោះ កេង ស៊ីផាន់ អ្នកខេត្តកំពង់ចាម មានវ័យចម្រើនធំធាត់នៅក្នុងភូមិកំពង់បឹង ស្រុកកំពង់លែង នៃខេត្តកំពង់ឆ្នាំង។
ក្នុងដំណើរជីវិតដ៏វែងអន្លាយលោកបណ្ឌិត កេង វ៉ាន់សាក់ តែងបានចូលប្រឡូកនឹងការប្រែប្រួលរបស់ប្រទេសជាតិសឹងតែគ្រប់ចលនា ដោយរួមទាំងចលនានយោបាយក្នុងសម័យទាមទារឯករាជ្យ រួមទាំងចលនាអក្សរសាស្រ្ដខ្មែរជាដើម។ លោកបណ្ឌិតសាស្រ្តាចារ្យ បានទទួលមរណភាពដោយសារជំងឺទឹកចូលសួតកាលពីថ្ងៃទី១៨ ខែធ្នូ ឆ្នាំ២០០៨។
២/. លោក ដាញ់ ហុង
លោកគឺជាស្ថាបនិកពុម្ព ឬ Font អក្សរខ្មែរ (Khmer Unicode) ដែលយើងទាំងអស់គ្នាប្រើរាល់ថ្ងៃ ហើយក៏ជាអ្នកមានស្នាដៃជាច្រើន ជាពិសេសគឺពុម្ភអក្សរខ្មែរដែលត្រូវបានទទួលស្គាល់ដោយ Google និងបានដាក់ឲ្យប្រើប្រាស់ជាពុម្ពអក្សរខ្មែរប្រចាំនៅលើ Google Font។
លោក ដាញ់ ហុង កើតក្នុងឆ្នាំ១៩៧២ នៃគ្រួសារកសិករខ្មែរក្រោមមួយ នាខេត្តពលលាវ នៃដែនដីកម្ពុជាក្រោម ឬ ខាងត្បូងប្រទេសវៀតណាមសព្វថ្ងៃ។ លុះចម្រើនវ័យធំដឹងក្តី ក្រោយពីប្រលងបញ្ចប់សញ្ញាបត្របាក់ឌុបនៅឆ្នាំ១៩៩១ លោកត្រូវទៅបន្តការសិក្សាកម្រិតបរិញ្ញាបត្រ នៅសាកលវិទ្យាល័យច្បាប់ និងបានបញ្ចប់បរិញ្ញាបត្រច្បាប់នៅឆ្នាំ១៩៩៧ នាទីក្រុងព្រៃនគរ ដែលបច្ចុប្បន្នមានឈ្មោះថា ទីក្រុងហូជីមិញ។
ក្រោយឆ្លងកាត់ការងារជាច្រើនកន្លែង និងកំពុងបម្រើការងារផ្នែកវចនានុក្រមនៅប្រទេសវៀតណាម លោកបានទទួលព័ត៌មានតាមប្រព័ន្ធអ៉ីនធើណេត ក្នុងការរើសបុគ្គលិកផ្នែករចនា និងបង្កើតអក្សររបស់មជ្ឈមណ្ឌលខេមរសិក្សារបស់អាមេរិកប្រចាំនៅខេត្តសៀមរាប។
រយៈពេលបីឆ្នាំ ចាប់ពីឆ្នាំ២០០០ ដល់ឆ្នាំ ២០០៣ ដែលបម្រើការនៅទីនោះ លោកបានស្គាល់ជាមួយបុរស ជនជាតិអេស្ប៉ាញកម្រិតអនុបណ្ឌិត ផ្នែកវិទ្យាសាស្ត្រកុំព្យូទ័រម្នាក់ ហើយពួកគេក៏មូលមតិគ្នាបង្កើតគម្រោង Khmer OS ស្នើទៅអង្គការ Open Forum នៅឆ្នាំ២០០៣ តែរហូតដល់ឆ្នាំ២០០៤ ទើបខាងអង្គការសម្រេចទទួល។ មិនតែប៉ុណ្ណោះ កាលពីពេលថ្មីៗនេះ លោកបានបង្ហាញសមិទ្ធផលថ្មីមួយទៀតគឺ កម្មវិធីពិនិត្យ និងកែអក្ខរាវិរុទ្ធខ្មែរ បានរាប់រយពាក្យថែមទៀតផង៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»
ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T04:01:38.987Z",
"category": "ភាពជាអ្នកដឹកនាំ",
"views": 342,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
បំណុ.លក៏ជំពាក់ហ៊ុនក៏ធ្លាក់! ម្ចាស់ Miss Universe ថៃ ជំពាក់បំណុ.ល៧ទិសសរុបជាង៣ពាន់លា.នបាត
|
https://business-cambodia.com/articles/miss-universe-thai-owner-trouble-with-debt
|
អ្នកស្រី Jakkaphong Jakrajutatip ដែលជាម្ចាស់ក្រុមហ៊ុន JKN Global Group និងជាម្ចាស់កម្មវិធី Miss Universe (បវរកញ្ញាចក្រវាល) របស់ថៃ កំពុងជាប់បំណុល៧ផ្សេងគ្នា ដែលគិតជាលុយសរុបដល់ទៅជាង ៣.៣៦ពាន់លានបាត (ប្រមាណជាង ៩៦លានដុល្លារ)។ នេះបើយោងតាមការចុះផ្សាយរបស់ Bangkok Post។
ប្រភពដដែលបានឱ្យដឹងថា មូលហេតុធំបំផុតនៅពីក្រោយបំណុលជាច្រើនបែបនេះគឺកើតឡើងដោយសារតែ អ្នកស្រី Jakkaphong គ្មានលទ្ធភាពទូទាត់លើប័ណ្ណបំណុលរបស់ក្រុមហ៊ុន JKN Global Group ដែលអ្នកស្រីបានលក់ គិតជាទឹកប្រាក់សរុបជាង ៦០៩លានបាត (ជាង១៧លានដុល្លារ)។ ចំណែកឯបំណុល៦ចំណែកផ្សេងទៀត មានតម្លៃ ៣០០លានបាត, ៥៧៨.៦លានបាត, ៤០០លានបាត, ៨០០លានបាត, ៥២៥លានបាត និង ១៥៦.៦លានបាត សុទ្ធតែផុតកំណត់នៅអំឡុងឆ្នាំ២០២៤ និង២០២៥ ខាងមុខនេះ។
ព័ត៌មាននៃការជាប់ជំពាក់ជាមួយនឹងបញ្ហាបំណុល របស់ស្រ្តីម្ចាស់ជំនួញខ្នាតធំរូបនេះ បានធ្វើឱ្យរង្គោះរង្គើរដល់តម្លៃភាគហ៊ុននៃក្រុមហ៊ុនរបស់គាត់ជាខ្លាំង ខណៈភាគហ៊ុនបានធ្លាក់ថ្លៃ ២៨.៦%ភ្លាមៗបន្ទាប់ពីដំណឹងនេះបានផ្សព្វផ្សាយ។
ដើម្បីដោះស្រាយបញ្ហានេះ ថ្នាក់ដឹកនាំរបស់ក្រុមហ៊ុន JKN គ្រោងនឹងជួបជាមួយអ្នកកាន់ប័ណ្ណភាគហ៊ុននៅថ្ងៃទី២៩ ខែកញ្ញា ខាងមុខនេះ ដើម្បីស្នើសុំពន្យារពេលសងបំណុល។ អ្នកស្រី Jakkaphong រំពឹងថាភាគហ៊ុនិកនឹងយល់ព្រមឱ្យសងក្រោយកាលកំណត់ មិនទាមទារឱ្យទូទាត់ភ្លាមៗឡើយ។
យ៉ាងណាមិញ នាយកប្រតិបត្តិនៃ JKN អ្នកស្រី Jakkaphong បានលើកឡើងថា «ក្រុមហ៊ុននឹងបង់ប្រាក់ចំនួន ១៥៦.៦លានបាត (ជិត៥លានដុល្លារ) ទៅកាន់ម្ចាស់ប័ណ្ណបំណុល ដែល ១៤៦.៦២លានបាតជាប្រាក់ដើម និង ៩.៩៨លានបាត ជាការប្រាក់»។ អ្នកស្រីបានបន្តទៀតថា «ក្រុមហ៊ុនជឿជាក់យ៉ាងមុតមាំលើសមត្ថភាពរបស់ខ្លួនក្នុងការរក្សាផែនការទូទាត់សងដែលទាក់ទងនឹងកាតព្វកិច្ចប្រាក់ដើម និងការប្រាក់ជាមួយនឹងប្រភពមូលនិធិផ្សេងៗដែលកំពុងត្រូវបានពិចារណា»។
ទោះជាយ៉ាងនេះក្ដី ការចរចាជាមួយភាគហ៊ុនិកនិងដៃគូផ្សេងៗរហូតមកដល់ពេលនេះ មិនអាចសម្រេចបានលទ្ធផលស្របតាមការរំពឹងទុករបស់ក្រុមហ៊ុនទាំងស្រុងឡើយ៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-04T03:56:24.356Z",
"category": "ហិរញ្ញវត្ថុ",
"views": 86,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy",
"short_sentences"
]
}
|
សំណួរបញ្ជៀសបំណុ.ល! ត្រូវសួរខ្លួនឯង៣សំណួរនេះសិន មុននឹងអ្នកសម្រេចចិត្តចាយលុ.យទិញអ្វីមួយ
|
https://business-cambodia.com/articles/3-questions-before-spending-money
|
ជាការពិត មនុស្សម្នាក់ៗសុទ្ធតែមានតម្រូវការទិញរបស់ជាច្រើនដើម្បីបម្រើសេចក្តីត្រូវការក្នុងជីវិតរស់នៅប្រចាំថ្ងៃ។ តែទោះជាយ៉ាងណាក៏ដោយ ប្រសិនបើយើងមានឥរិយាបទក្នុងការទិញរបស់ទាំងអស់នោះមិនបានត្រឹមត្រូវ ឬទិញតាមចំណង់ និងអារម្មណ៍ វានឹងធ្វើឲ្យស្ថានភាពហិរញ្ញវត្ថុរបស់យើងធ្លាក់ទៅក្នុងស្ថានភាពអាក្រក់ជាក់ជាមិនខាន។ ពេលនោះជីវិតរបស់យើងក៏នឹងទទួលរងនូវភាពស្មុគស្មាញ និងរកសេចក្តីសុខផ្លូវចិត្តពុំឃើញឡើយ។
ជុំវិញបញ្ហានេះ Business Cambodia សូមលើកបង្ហាញនូវសំណួរមួយចំនួនដែលអ្នកត្រូវសួរមកកាន់ខ្លួនឯងជាមុនសិន មុននឹងសម្រេចចិត្តទិញអ្វីមួយ ដែលសំណួរទាំងនោះរួមមានដូចខាងក្រោម៖
១. ហេតុអ្វីបានជាខ្ញុំត្រូវទិញរបស់នេះ?
សម្រាប់អ្វីគ្រប់យ៉ាងដែលអ្នកទិញត្រូវមានគោលបំណងជាក់ស្តែងលើសពីការដែលគ្រាន់តែចង់បាន។ ឧទាហរណ៍ ប្រសិនបើអ្នកកំពុងពិចារណាទិញឡានថ្មី ហេតុផលដែលល្អក្នុងការទិញវាប្រហែលជាអ្នកមានកូនហើយត្រូវការកន្លែងអង្គុយបន្ថែម។ ឬអ្នកមានគម្រោងទិញកុំព្យូទ័រយួរដៃថ្មីព្រោះកុំព្យូទ័រចាស់របស់អ្នកលែងដំណើរការជាដើម។
ដូច្នេះនៅពេលដែលអ្នកមានហេតុផលត្រឹមត្រូវវានឹងបង្កើតភាពជឿជាក់ និងភាពច្បាស់លាស់សម្រាប់ការចំណាយរបស់អ្នក។ ជាការពិតអ្នកនៅតែអាចបង្ហាញអំពីភាពត្រឹមត្រូវនៃការទិញដោយនិយាយថាវានឹងបន្ថែមភាពរីករាយដល់ជីវិតអ្នក។
២. តើវាបានបន្ថែមតម្លៃសម្រាប់ជីវិតខ្ញុំទេ?
នៅពេលអ្នកដឹងពីគោលបំណងក្នុងការទិញអ្វីមួយរួចហើយ ជំហានបន្ទាប់គឺភ្ជាប់គោលបំណងនោះទៅនឹងការផ្តល់តម្លៃត្រឡប់មកវិញដល់អ្នក។ នៅពេលអ្នកវិនិយោគអ្វីគ្រប់យ៉ាងដោយចំណាយលុយវាគួរតែផ្តល់ឱ្យអ្នកនូវប្រភេទមួយចំនួននៃតម្លៃក្នុងការតបស្នងត្រឡប់មកវិញ។ ការកំណត់តម្លៃនេះផ្តល់នូវយុត្តិកម្មកាន់តែប្រសើរសម្រាប់ការទិញរបស់ថ្លៃៗ។
៣. តើខ្ញុំពិតជាត្រូវការវាឥឡូវនេះ ឬអាចចាំពេលក្រោយក៏បាន?
ពិភពលោកបច្ចុប្បន្នគឺមានទំនោលចង់ទិញរបស់អ្វីមួយតាមការពេញចិត្តភ្លាមៗ។ ហើយមនុស្សរាប់លាននាក់បាននឹងកំពុងមានសកម្មភាពយ៉ាងមមាញឹកក្នុងការទិញទំនិញតាមអនឡាញនិងតាមហាងជារៀងរាល់ថ្ងៃ។ ប្រហែលជាពួកគេយល់ថាការទិញនូវរបស់កំពុងពេញនិយម ឬទិញតាមចំណង់របស់ខ្លួនគឺជារឿងត្រឹមត្រូវ ដូច្នេះពួកគេអាចរីករាយជាមួយវាហើយបង្ហាញវានៅលើបណ្តាញសង្គម ឬមនុស្សជុំវិញខ្លួនជាដើម។ នោះមិនមែនជាការសម្រេចចិត្តល្អបំផុតនោះទេ ពីព្រោះពួកគេអាចមិនត្រូវការវានៅពេលនេះក៏ថាបាន។ ដូច្នេះវានឹងធ្វើឲ្យពួកគេចំណាយលុយកាន់តែច្រើនឡើងៗទៅលើរបស់ទាំងអស់នោះ។
ហេតុដូចនេះ អ្នកត្រូវចំណាយលុយរបស់អ្នកទៅលើរបស់ណាដែលអ្នកយល់ថាវាមានភាពចាំបាច់សម្រាប់អ្នក។ ប្រសិនបើអ្នកនឹងទិញកុំព្យូទ័រយួរដៃ ដោយសារតែកុំព្យូទ័រចាស់របស់អ្នកមិនដំណើរការទៀតទ ចូលអ្នកទិញវាចុះ។ ផ្ទុយទៅវិញប្រសិនបើអ្នកចង់ទិញកុំព្យូទ័រយួរដៃ ព្រោះតែកុំព្យូទ័ររបស់អ្នកចាស់បន្តិចនោះ ចូលអ្នកគិតសារជាថ្មីមុននឹងចំណាយលុយទិញវា។ ត្រូវសួរខ្លួនឯងថាតើអ្នកពិតជាត្រូវការរបស់នេះខ្លាំងនៅខណៈពេលឥឡូវនេះ ឬក៏អ្នកគ្រាន់តែមានចិត្តចង់បានវា៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-03T12:31:16.095Z",
"category": "ហិរញ្ញវត្ថុ",
"views": 218,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy",
"short_sentences"
]
}
|
កញ្ចប់សន្សំ៣ប្រភេទ ពលរដ្ឋខ្មែរមិនគួរមើលរំលង បើចង់ឲ្យគ្រួសាររស់នៅមានសេរីភាព
|
https://business-cambodia.com/articles/three-types-of-saving-to-have
|
ការសន្សំលុយគឺជារឿងសំខាន់មួយដែលក្រុមគ្រួសារមួយមិនគួរមើលរំលងឡើយ ព្រោះនៅក្នុងការរស់នៅ អ្នកត្រូវការលុយជាចាំចាប់សម្រាប់ចំណាយលើរឿងផ្សេងៗជាច្រើន។ ដូច្នេះបើគ្រួសារមួយមិនយកចិត្តទុកដាក់ក្នុងការសន្សំ ឬមិនមានផែនការសន្សំទេនោះ ច្បាស់ជាជួបបញ្ហារឿងលុយកាក់ក្នុងការរស់នៅជាមិនខាន។
និយាយទាក់ទងនឹងការសន្សំប្រាក់ក្នុងគ្រួសារនេះដែរ ថ្ងៃនេះ Business Cambodia សូមចែករំលែកនូវប្រភេទសន្សំចំនួន៣ដែលក្រុមគ្រួសារមួយគួរអនុតវត្តន៍ដើម្បីគ្រួសាររស់នៅដោយមានសេរីភាពផ្នែកហិរញ្ញវត្ថុ ។
១. សន្សំត្រៀមពេលមានអាសន្ន
សន្សំសម្រាប់ពេលមានអាសន្ននេះ គឺជាប្រាក់សម្រាប់បម្រុងទុកសម្រាប់ ហេតុការណាមួយដែលកើតឡើងដោយមិនបានប្រៀងទុក ឬមិនបានដឹងជាមុន។ ឧទាហរណ៍សមាជិកគ្រួសារគ្រោះថ្នាក់ ធ្លាក់ខ្លួនឈឺ ឬបាត់បង់ការងារជាដើម។ ដូច្នេះ នៅក្នុងគ្រួសារមួយចាំបាច់ត្រូវមានកញ្ចប់លុយសន្សំសម្រាប់ត្រៀមពេលមានអាសន្ន អ្វីមួយកើតឡើងចំពោះសមាជិកគ្រួសារ។ សម្រាប់ការសន្សំបែបនេះ គួរតែមានផែនការសន្សំទៀងទាត់ និងច្បាស់លាស់ ហើយជម្រើសសន្សំល្អបំផុត គួរដាក់សន្សំនៅ ធនាគារ និងគ្រឹះស្ថានមីក្រូហិរញ្ញវត្ថុស្របច្បាប់ ដែលអាចផ្តល់ទំនុកចិត្ត សុវត្ថិភាព ភាពងាយស្រួល ដាក់ និងដកប្រាក់សន្សំ ជាពិសេស ប្រាក់ អ្នកអាចដុះកូនដុះចៅបានច្រើនថែមទៀតផង។
២. សន្សំសម្រាប់ត្រៀមចូលនិវត្តន៍
មនុស្សភាគច្រើន តែងគិតថារឿងចូលនិវត្តន៍នៅវែងឆ្ងាយណាស់ ចំាបាច់អីទៅគិតពីឥឡូវនេះ។ របៀបគិតបែបនេះ ច្រើនតែធ្វើពួកគាត់ភ្លេចខ្លួន រហូតដល់ឈានដល់វ័យមួយ រកចំណូលលែងបាន ដែលធ្វើឲ្យពួកគាត់ជួបការលំបាកពីសំពាធហរិញ្ញវត្ថុខ្លំាង។
ដូច្នេះនៅក្នុងគ្រួសារមួយ សមាជិកគ្រួសារ ត្រូវគិតគូរពីសេរីភាពផ្នែកហិរញ្ញវត្ថុពេលចាស់ទៅ ដោយមិនចាំបាច់ពឹងកូនរកប្រាក់ដើម្បីចិញ្ចឹមដែលខ្លួនចាស់ឡើយ។ ការរៀបចំផែនការសន្សំសម្រាប់ត្រៀមចូលនិវត្តន៍ក៏សំខាន់ណាស់ដែលពលរដ្ឋខ្មែរមិនគួរមើលរំលងឡើយ។ អ្នកគួរតែងស្វែងរកធនាគារ ឬគ្រឹះស្ថានមីក្រូហិរញ្ញវត្ថុណាមួយ ដែលមានប្រភេទសន្សំមួយនេះ និងអាចផ្តល់លក្ខខណ្ឌចំណេញសមរម្យ និងចាប់ផ្ដើមសន្សំបណ្ដើរៗ កុំទម្លាប់ ចំាពេលអ្នកចាស់បន្តិចទៀតចាំសន្សំ បើអ្នកចង់មានលុយសម្រាប់ចំណាយក្នុងការរស់នៅដោយមិនបាច់ពឹងកូនចៅនោះទេ។
៣. សន្សំដើម្បីវិនិយោគ
មនុស្សមួយចំនួនធំមិនមានបំណងធ្វើការឲ្យគេអស់មួយជីវិតឡើយ ពោលគឺពួកគាត់គ្រាន់តែប្រឡូយក្នុងអាជីពការងារក្នុងរយៈពេលណាមួយជាក់លាក់ បន្ទាប់មកពួកគាត់រំដោះខ្លួនពីការធ្វើការឲ្យគេ ដើម្បីចេញរកស៊ីខ្លួនឯង។ ដូច្នេះបើអ្នកមានគម្រោងចេញរកស៊ីនាពេលអនាគត អ្នកគួរបើកគណនីសន្សំ ដែលជាគណនីសន្សំវិនិយោគដើម្បីបានទុនចាប់ផ្ដើមអាជីវកម្មផ្ទាល់ខ្លួន។
លោក ហួត សុខា បានសង្កត់ធ្ងន់ថាប្រភេទសន្សំទាំង៣ បានរៀបរាបខាងលើនេះគឺពិតជាសំខាន់ដែលក្រុមគ្រួសារប្រជាជនពលរដ្ឋខ្មែរមិនគួរមើលរំលងឡើយ។ លោកក៏បានបង្ហើបថា បើនិយាយពាក់ព័ន្ធនឹងការសន្សំនេះ បងប្អូនគួរតែជ្រើសរើសការសន្សំដោយវ័យឆ្លាត ជាមួយគ្រឹះស្ថានមីក្រូហិរញ្ញវត្ថុ ឬធនាគារ ដែលមានអាជ្ញាប័នត្រឹមត្រូវស្របច្បាប់ ដើម្បីទទួលបានសុវត្ថិភាព មិនបាត់បង់ ចំណេញការប្រាក់ ងាយស្រួលសន្សំតាមបែបបច្ចេកវិទ្យា ជាសេសនៅស្ថានប័នទំាងអស់នោះមានជម្រើសផលិតផលសន្សំជាច្រើន សមស្របទៅតាមវដ្ដជីវិតរបស់មនុស្ស និងតម្រូវការផងដែរ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-03T11:11:11.327Z",
"category": "ហិរញ្ញវត្ថុ",
"views": 854,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តីកម្ពុជា បង្ហាញ៤កត្តា នាំឱ្យការងារដឹកនាំជោគជ័យ
|
https://business-cambodia.com/articles/dr-hun-manet-prime-minister-of-cambodia-leadership-
|
ថ្លែងនៅក្នុងពិធីសំណេះសំណាលជាមួយបងប្អូន ជាមួយកម្មករ-និយោជិតសរុបជាង១៨០០០នាក់ មកពីរោងចក្រ សហគ្រាសនានានៅក្នុងក្រុងតាខ្មៅ កាលពីថ្ងៃទី០១ ខែកញ្ញា ឆ្នាំ២០២៣ កន្លងទៅ សម្តេចមហាបវរធិបតី ហ៊ុន ម៉ាណែត នៃនាយករដ្ឋមន្រ្តីកម្ពុជា បានបង្ហាញ អំពីកត្តាធំៗ៤ដែលនាំឱ្យកំណែទម្រង់មួយធ្វើឡើងដោយជោគជ័យ៖
១. ត្រូវមានចក្ខុវិស័យ ច្បាស់លាស់ និងវែងឆ្ងាយ
២. ត្រូវមានការប្ដេជ្ញាចិត្តខ្ពស់
៣. ត្រូវមានការចូលរួមពីគ្រប់ភាគីពាក់ព័ន្ធ
៤. ត្រូវមានការលះបង់
នៅក្នុងសន្ទុរកថាដដែលនោះ សម្តេចមហាបវរធិបតី ហ៊ុន ម៉ាណែត បានមានប្រសាសន៍ថា “កំណែទម្រង់មិនមែនងាយស្រួលទេ តែកំណែទម្រង់ជោគជ័យត្រូវការការងារ៤ ទី១ចុក្ខវិស័យច្បាស់លាស់មិនធ្វើតាមអារម្មណ៍ យើងគិតគូរនេះ គិតគូរច្បាស់លាស់ដើម្បីប្រសិទ្ធិភាពការងារ ទី២ត្រូវមានការបេ្តជ្ញាចិត្តខ្ពស់ បើយើងនៅខ្លាចមិនហ៊ានធ្វើ យើងនឹងព័ន្ធតានោក ទី៣ត្រូវមានការចូលរួមទាំងអស់គ្នា អ្នកដែលពាក់ព័ន្ធ ទី៤ត្រូវមានការលះបង់ខ្លះ ដើម្បីបានផលប្រយោជន៍រួម” សម្តេចមហាបវរធិបតី បានសង្កត់ធ្ងន់ថា “៤កត្តានេះខ្ញុំសុំឱ្យរួមគ្នាធ្វើ ដើម្បីយើងយល់គ្នា យើងរួមគ្នាដើម្បីពង្រឹងរាជរដ្ឋាភិបាលរបស់យើងបម្រើប្រជាពលរដ្ឋឱ្យច្រើន”។
គួររំលឹកផងដែរថា សម្តេចមហាបវរធិបតី ហ៊ុន ម៉ាណែត បានចូលកាន់តំណែងជានាយករដ្ឋមន្រ្តីថ្មីនៃព្រះរាជាណាចក្រកម្ពុជា កាលពីថ្ងៃទី២២ ខែសីហា ឆ្នាំ២០២៣ បន្ទាប់ពី ព្រះករុណា ព្រះបាទ សម្តេចព្រះបរមនាថ នរោត្តម សីហមុនី ព្រះមហាក្សត្រនៃកម្ពុជា បានចេញព្រះរាជក្រឹត្យ ត្រាស់បង្គាប់ចាត់តាំងសម្តេច ជានាយករដ្ឋមន្ត្រីនៃកម្ពុជា ដើម្បីរៀបចំគណៈរដ្ឋមន្រ្តីសម្រាប់រាជរដ្ឋាភិបាល អាណត្តិទី៧៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-03T10:40:25.299Z",
"category": "ភាពជាអ្នកដឹកនាំ",
"views": 98,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
វ័យ២៣ឆ្នាំសល់លុយ៧$ The Rock ថាគ្រានោះលោកដឹងតែរឿងធំៗ២នេះប៉ុណ្ណោះ មុនក្លាយជាសេ.ដ្ឋី
|
https://business-cambodia.com/articles/the-rock-money
|
អ្នកប្រហែលជាធ្លាប់ឃើញវត្តមាន The Rock សម្តែងនៅក្នុងរឿងហូលីវូល្បីៗជាច្រើន ប៉ុន្តែតើអ្នកដឹងទេថាបុរសម្នាក់នេះមានប្រភពមកពីណា? ខុសគ្នាពីតារាសម្តែងផ្សេងទៀត លោកមិនមែនកើតលើគំនរទ្រព្យសម្បត្តិទេ កាលពីអាយុ២៣ឆ្នាំសល់លុយត្រឹម៧ដុល្លារប៉ុណ្ណោះក្នុងកាបូប មុនជោគជ័យដូចថ្ងៃនេះ។
យោងតាមទីភ្នាក់ងារសារព័ត៌មាន Insider តារាសម្តែង The Rock មានឈ្មោះពិតថា Dwayne Johnson កើតនៅរដ្ឋកាលីហ្វ័រញ៉ា ក្នុងឆ្នាំ១៩៧២ ជាកូនប្រុសរបស់កីឡាករចំបាប់ Rocky Johnson ហើយគ្រួសារមួយនេះបានផ្លាស់ទីលំនៅជាញឹកញាប់។ ដោយសារតែទេពកោសល្យផ្នែកបាល់ទាត់ Johnson ធំធាត់ឡើងដោយទទួលបានអាហារូបករណ៍ចូលរៀននៅសាលកវិទ្យាល័យ Miami ដែលជាសាលាបាល់ទាត់កំពូលមួយរបស់អាមេរិក និងបានក្លាយជាកីឡាករឆ្នើមប្រចាំក្រុម Miami Hurricanes ថែមទាំងបានជួយក្រុមឱ្យឈ្នះជើងឯកជាតិទៀតផង។
ប៉ុន្តែជាអកុសល ក្នុងការប្រកួតភាគច្រើនតែងធ្វើឲ្យ Johnson រងរបួសម្តងហើយម្តងទៀតរហូតការលេងរបស់លោកធ្លាក់ចុះខ្លាំង។ ហើយអ្វីដែលគួរឲ្យឈឺចាប់យុវជនកម្សត់រូបនេះត្រូវបានគេបណ្តេញចេញពីក្រុមក្នុងឆ្នាំ១៩៩៥ ដែលជាពេលវេលាលោកបាក់ទឹកចិត្តបំផុត។ ជាមួយគ្នានេះ កាលពីឆ្នាំ២០២១កន្លងទៅថ្មីៗនេះលោកបានផុសនៅក្នុងគណនី Twitter រំលឹកទៅកាន់គ្រាដ៏លំបាកបំផុតនោះថា៖ «ក្នុងឆ្នាំ១៩៩៥ ខ្ញុំមានលុយតែ៧ដុល្លារប៉ុណ្ណោះក្នុងកាបូប ហើយខ្ញុំដឹងរឿងពីរគត់ ទីមួយខ្ញុំធ្លាក់នរកហើយ ទីពីរថ្ងៃមួយខ្ញុំនឹងមិនឲ្យរឿងនេះកើតឡើងម្តងទៀតឡើយ»។
ក្នុងឆ្នាំ១៩៩៦ Johnson បានសម្រេចចិត្តធ្វើជាកីឡាករបោកចំបាប់ដោយដើរតាមគន្លងរបស់ឪពុកលោក។ លោកអភិវឌ្ឍខ្លួនលេចធ្លោរយ៉ាងឆាប់រហ័ស ដោយសារតែសមត្ថភាពពីធម្មជាតិនៅក្នុងសង្វៀន និងភាពទាក់ទាញនៃបុគ្គលិកលក្ខណៈរបស់លោក និងបានឈ្នះជើងឯក WWF លើកដំបូងរបស់គាត់នៅឆ្នាំ១៩៩៨។
ក្នុងឆ្នាំ២០០៤ Johnson បានចាកចេញពីកីឡាចំបាប់ជាផ្លូវការដើម្បីសាកល្បងក្នុងការសម្ដែង។ ប៉ុន្មានឆ្នាំក្រោយមក លោកបានបង្ហាញខ្លួននៅក្នុងខ្សែភាពយន្តល្បីៗដូចជា The Game Plan, Tooth Fairy, Hercules, San Andreas និង Rampage ។ លោកបានក្លាយជាតារាដ៏ធំបំផុតម្នាក់របស់ហូលីវូដ ជាមួយនឹងតួនាទីជាតួឯកក្នុងរឿងសិទ្ធិផ្តាច់មុខជាច្រើនដូចជា Fast & Furious ជាដើម។ បច្ចុប្បន្នលោកគឺជាតារាសម្តែងលំដាប់ហូលីវូដ ជាអ្នកជំនួញដ៏មានឥទ្ធិពលម្នាក់របស់សហរដ្ឋអាមេរិក និងមានទ្រព្យសម្បត្តិសរុបប្រមាណ ៣៧០លានដុល្លារគិតត្រឹមឆ្នាំ២០២៣ ចេញផ្សាយដោយទស្សនាវដ្តី Forbes៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-03T10:39:02.526Z",
"category": "ហិរញ្ញវត្ថុ",
"views": 95,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy",
"short_sentences"
]
}
|
សេដ្ឋកិច្ចធ្លាក់ចុះ ពិបាករកលុយ មានរឿង៥អ្នកគួរធ្វើ បើមិនចង់ឲ្យជួបវិបត្តិហិរញ្ញវត្ថុក្នុងការរស់នៅ
|
https://business-cambodia.com/articles/how-to-avoid-financial-crisis
|
ឆ្នាំ២០២៣ សេដ្ឋកិច្ចសកលនៅតែមិនទាន់ងើបឡើងវិញនៅឡើយពោលគឺកាន់តែធ្លាក់ចុះដែលធ្វើឲ្យប៉ះពាល់ដល់ជីវភាពរបស់មនុស្សទូទាំងពិភពលោកដោយក្នុងនោះមនុស្សជាច្រើនកំពុងជួបបញ្ហាបំណុល អត់ការងារធ្វើ ដែលធ្វើឲ្យពួកគាត់អាចនឹងជួបវិបត្តិហិរញ្ញវត្ថុ។ ដូច្នេះថ្ងៃនេះ Business Cambodia សូមលើកយកនូវរឿងមួយចំនួនដែលបងប្អូនគួរធ្វើដើម្បីទប់ទល់នឹងវិបត្តិហិរញ្ញវត្ថុ។
១. សន្សំលុយបម្រុងពេលមានអាសន្ន
កញ្ចប់លុយបម្រុងពេលមានអាសន្នពិតជាសំខាន់ដើម្បីការពារអ្នកនិងក្រុមគ្រួសារអ្នកចៀសផុតពីវិបត្តិហិរញ្ញវត្ថុ ហើយមនុស្សជាច្រើនជួបបញ្ហាហិរញ្ញវត្ថុដោយសារតែមិនបានខ្វល់ខ្វាយពីកញ្ចប់លុយបម្រុងពេលមានអាសន្ននេះឯង។
ដូច្នេះអ្នកគួរសន្សំលុយដើម្បីត្រៀមបញ្ចប់លុយពេលមានអាសន្ន។ ឧទាហរណ៍ក្នុងករណីមានវិបត្តិសេដ្ឋកិច្ចអ្នកបាត់បង់ការងារធ្វើ អ្នកអាចប្រើប្រាស់កញ្ចប់លុយនេះយកមកផ្គត់ផ្គង់ការចំណាយក្នុងការរស់នៅទម្រាំអ្នករកការងារថ្មីបាន។ ជាទូទៅអ្នកជំនាញហិរញ្ញវត្ថុណែនាំឲ្យមានកញ្ចប់លុយបម្រុងពេលមានអាសន្នពី៣ទៅ៦ខែសម្រាប់ចំណាយក្នុងការរស់នៅ។ ឧទាហរណ៍បើអ្នកចំណាយក្នុងការរស់នៅមួយខែ៥០០ដុល្លារ អ្នកគួរមានបញ្ចប់លុយបម្រុងពេលមានអានសន្នពី១,៥០០ដុល្លារទៅ៣,០០០ដុល្លារ។
២. ធ្វើផែនការចំណាយ
ការធ្វើផែនការចំណាយនិងកំណត់ការចំណាយប្រចាំខែគឺជារឿងសំខាន់មួយផងដែរអំឡុងពេលដែលអ្នករកលុយមិនបានដូចមុន។ ដើម្បីធ្វើផែនការចំណាយអ្នកត្រូវចាប់ផ្ដើមចេញពីការតាមដានលុយចេញលុយចូល។ ត្រូវកត់ត្រាថាតើអ្នករកចំណូលបានប៉ុន្មានក្នុងមួយខែ។ បន្ទាប់មកតាមដានការចំណាយប្រចាំថ្ងៃតាមរយៈការកត់ត្រាការចំណាយប្រចាំថ្ងៃ។
សូមធ្វើការតាមដានការចំណាយប្រចាំថ្ងៃឲ្យច្បាស់លាស់ហើយចុងខែអ្នកបូកសរុបចំណាយ។ បន្ទាប់មកទៀតពិនិត្យមើលចំណាយថាតើអ្នកចាយលើអ្វីខ្លះ ហើយចំណាយណាមិនចាំបាច់អ្នកត្រូវកាត់ផ្ដាច់ បើកាត់ផ្ដាច់មិនបាន អាចកាត់បន្ថយ។ ឧទាហរណ៍បើអ្នកផឹកកាហ្វេមួយថ្ងៃ៣ដុល្លារអាចកាត់បន្ថយមកមួយថ្ងៃ២ដុល្លារ។
នៅពេលអ្នកធ្វើការតាមដានចំណាយ អ្នកនឹងដឹងច្បាស់ថាមួយខែអ្នកចំណាយចាំបាច់ប្រចាំខែអ្នកប៉ុន្មាន។ ឧបមាថាមុននឹងធ្វើការតាមដានចំណាយ អ្នកចាយអស់១ពាន់ដុល្លាររាល់ខែហើយមិនសល់លុយសោះ តែបន្ទាប់ពីបានធ្វើការតាមដានចំណាយអ្នកដឹងច្បាស់ថាមួយខែអ្នកចំណាយលើតម្រូវការចាំបាច់អស់តែ៥០០ដុល្លារប៉ុណ្ណោះដូច្នេះអ្នកអាចសល់លុយ៥០០ដុល្លារសម្រាប់ទុកជាលុយបម្រុងពេលមានអាសន្ន។
៣. រកចំណូលបន្ថែម
ពេលសេដ្ឋកិច្ចធ្លាក់ចុះ អ្នកពិបាករកលុយហើយរកលុយមិនបានច្រើនដូចមុន។ ដូច្នេះអ្នកគួរឆ្លៀតរកចំណូលបន្ថែមក្រៅម៉ោង។ តាមពិតមានផ្លូវជាច្រើនដែលអ្នកអាចរកការងារក្រៅម៉ោងបានដូចជាលក់ដូរតាមអនឡាញនិងរកលុយតាមបណ្ដាញសង្គមជាដើមឬ ថ្ងៃចុងសប្ដាហ៍សម្រាកពីការងារពេញម៉ោងអ្នកក៏អាចឆ្លៀតធ្វើការក្រៅម៉ោងបាន។
៤. កសាងសមត្ថភាពបន្ថែម
ត្រូវចាំថាពេលសេដ្ឋកិច្ចធ្លាក់ចុះក្រុមហ៊ុនជាច្រើនបានកាត់បុគ្គលិកដើម្បីកាត់ចំណាយដូច្នេះអ្នកអាចនឹងប្រឈមនឹងការបាត់បង់ការងារ។ ត្រង់នេះបើអ្នកមានជំនាញតែមួយច្បាស់ជាពិបាករកការងារធ្វើព្រោះទីផ្សារការងារកាន់តែចង្អៀត។ អ្វីដែលអ្នកគួរធ្វើពេលនេះគឺកសាងសមត្ថភាពតាមរយៈការរៀនជំនាញបន្ថែមដើម្បីមានងាយស្រួលក្នុងការរកងារការធ្វើនិងបង្កើតប្រភពចំណូលបន្ថែម។ ឧទាហរណ៍បើអ្នកកំពុងធ្វើការក្នុងវិស័យទេសចរណ៍តែរកលុយមិនបានដូចមុន អ្នកអាចបង្កើនសមត្ថភាពភាសាអង់គ្លេសហើយចាប់ការងារជាគ្រូបង្រៀនភាសាអង់គ្លេសបាន៕
៥. វិនិយោគបង្កើតចំណូលអកម្ម
ការបង្កើតការវិនិយោគដើម្បីបង្កើតចំណូលអកម្មជារឿងមួយដែលអ្នកមិនគួរមើលរំលងផងដែរព្រោះវាជួយបង្កើតប្រភពចំណូលបន្ថែមក្រៅពីប្រាក់ខែឬចំណូលអាជីវកម្មរបស់អ្នក។ អ្នកអាចបង្កើតចំណូលអកម្មតាមរយៈការវិនិយោគលើផ្សារហ៊ុន ទិញភាគហ៊ុនក្រុមហ៊ុនរឹងមាំរកស៊ីចំណេញនោះអ្នកទទួលបានប្រាក់ចំណេញតាមរយៈភាគលាភដែលជាចំណូលអកម្មដោយអ្នកមិនចាំបាច់ចំណាយពេលវេលាឡើយ។
ចង់ចេះវិនិយោគលើផ្សារហ៊ុនអាចតាមដានហ្វេសប៊ុកផេក Toeuy Hong-ទឿយ ហុង និងចូលគ្រុបតេឡេក្រាម https://t.me/toeuy_hong៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-03T10:38:15.521Z",
"category": "ហិរញ្ញវត្ថុ",
"views": 2969,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy",
"short_sentences"
]
}
|
អាថ៌កំបាំងធំ៣ ធ្វើឲ្យសេ្នហាម្ចាស់ក្សត្រីនិងព្រះអង្គម្ចាស់អង់គ្លេស ឋិតថេរនិងផ្អែមល្អែមជិត ១០០ឆ្នាំ
|
https://business-cambodia.com/articles/the-secret-of-love-between-elizabeth-and-philip
|
គេថា ស្នេហាអមតៈមានតែក្នុងរឿងនិទានប៉ុណ្ណេះ។ ប៉ុន្តែម្ចាស់ក្សត្រី Elizabeth និងព្រះអង្គម្ចាស់ Philip របស់ប្រទេសអង់គ្លេស អាចថែរក្សាអារម្មណ៍ស្នេហានៃជីវិតអាពាហ៍ពិពាហ៍រយៈពេល ៧៣ឆ្នាំ ដូចថ្ងៃផ្តើមស្រលាញ់គ្នាដំបូងរហូតដល់ទ្រង់សោយទិវង្គត តាមរយៈអាថ៌កំបាំងធំៗ៣ ខាងក្រោមនេះ៖
១/. មិនសម្លឹងមើលនរណាម្នាក់ផ្សេងទៀតឡើយ
នៅអាយុ១៣ឆ្នាំ មហាក្សត្រីនាពេលអនាគតបានជួបព្រះអង្គម្ចាស់ Philip អាយុ១៨ឆ្នាំដំបូង ក្នុងឆ្នាំ១៩៣៩ នៅពេលដែលទ្រង់បានចូលរួមក្នុងដំណើរទស្សនកិច្ចនៅមហាវិទ្យាល័យកងទ័ពជើងទឹក Dartmouth។ ខណៈពេលដែល Elizabeth កំពុងមានអារម្មណ៍អៀនខ្មាសនិងតានតឹងក្នុងចិត្ត ទ្រង់ទទួលបានការមើលថែយ៉ាងខ្នះខ្នែងពីសំណាក់ព្រះអង្គម្ចាស់ Philip។ ចាប់តាំងពីពេលនោះមក បើទោះបីមិនបាននៅក្បែរតែទ្រង់ទាំងពីរបានផ្ញើសំបុត្រឲ្យគ្នាទៅវិញទៅមករាប់មិនអស់ ខណៈពេលដែល Philip បានបម្រើការនៅក្នុងកងនាវាចរក្នុងអំឡុងសង្គ្រាមលោកលើកទីពីរ។
នៅពេលដែលព្រះអង្គម្ចាស់ Philip សោយទិវង្គតនាថ្ងៃទី០៩ ខែមេសា ឆ្នាំ២០២១ ក្នុងព្រះជន្ម ៩៩ព្រះវស្សា ម្ចាស់ក្សត្រីមានព្រះបន្ទូលថា៖ «ខ្ញុំបានលង់ស្នេហ៍ ហើយខ្ញុំមិនដែលសម្លឹងមើលនរណាម្នាក់ផ្សេងទៀតឡើយ»។
២/. មានមោទកភាពចំពោះអ្វីដែលដៃគូមាន
«Philip ចូលចិត្តការបើកបរ ហើយជិះក្នុងល្បឿនលឿន!» ទ្រង់បានសរសេរនៅក្នុងសំបុត្រមួយទៅកាន់អ្នកនិពន្ធ Betty Shew ដែលត្រូវបានដេញថ្លៃក្នុងឆ្នាំ២០១៦។ «ទ្រង់មាន M.G. ដ៏តូចមួយគ្រឿងដែលទ្រង់មានមោទកភាពចំពោះវាណាស់។ ទ្រង់បាននាំខ្ញុំទៅកាន់ទីក្រុងឡុងដ៍ ដែលជាការសប្បាយដ៏អស្ចារ្យ»។ ប្តីប្រពន្ធនេះបានរៀបការបន្ទាប់ពីទាក់ទងគ្នាក្នុងនាមជាគូស្នេហ៍រយៈពេលមួយឆ្នាំនៅថ្ងៃទី២០ ខែវិច្ឆិកា ឆ្នាំ១៩៤៧។
ក្នុងឱកាសគម្រប់ខួបអាពាហ៍ពិពាហ៍លើកទី៥០ ម្ចាស់ក្សត្រី Elizabeth បានសម្តែងការគោរពជាសាធារណៈដ៏កម្រដល់បុរសជិះសេះសដែលបានឆក់យកបេះដូងរបស់ទ្រង់។ ទ្រង់មានបន្ទូលថា៖ «ព្រះអង្គម្ចាស់ Philip គឺជាថាមពលរបស់ខ្ញុំ ខ្ញុំជំពាក់បំណុលទ្រង់ច្រើនជាងអ្វីដែលទ្រង់ធ្លាប់ទាមទារ»។
៣/. ស្នេហាដំបូង ហើយក៏ជាស្នេហាចុងក្រោយ
បន្ទាប់ពីការសោយទិវង្គតរបស់ព្រះអង្គម្ចាស់ Philip ព្រះមហាក្សត្រីយានីផ្តោតទៅលើរឿងតែម្យ៉ាងប៉ុណ្ណោះគឺ បន្តបំពេញមុខងាររាជវង្ស។ ព្រះមហាក្សត្រីដែលមានព្រះជន្ម៩៥វស្សា នៅតែបន្តប្រឹងធ្វើកិច្ចការងារ បើទោះបីទ្រង់ចូលនិវត្តន៍ពីជីវិតសាធារណៈក៏ដោយ។ អ្នកជិតស្និទ្ធរបស់រាជវង្សបានឲ្យដឹងថា៖ «ទ្រង់បម្រើសាធារណៈនិងប្រជាជាតិដោយជម្រៅចិត្តរបស់ទ្រង់»៕
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-03T10:36:57.139Z",
"category": "ភាពជាអ្នកដឹកនាំ",
"views": 270,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
ធុញថ្ងៃចន្ទ? យុទ្ធសាស្ត្រធំៗ៦ បិទផ្លូវភាពខ្ជិលច្រអូស ធ្វើការមានប្រសិទ្ធភាពបំផុត
|
https://business-cambodia.com/articles/amazing-monday-working
|
នរណាខ្លះធុញថ្ងៃចន្ទ? ភាពខ្ជិលកើតឡើងចំពោះមនុស្សគ្រប់រូបគ្រាន់តែតិចឬច្រើនប៉ុណ្ណោះ ហើយវាកើតឡើងមិនចំពោះថាអ្នកជានរណា ឬអ្នកមានជីវិតបែបណានោះទេ។ បើពេលនេះហត់នឿយចង់ដកឃ្លាសម្រាកបន្តិចមិនអីទេ ប៉ុន្តែបើស្ទើរគ្រប់រាល់ពេលក្នុងមួយថ្ងៃៗសុទ្ធតែជា “ថ្ងៃខ្ជិល” នោះវាប្រាកដជាមានបញ្ហាជាក់ជាមិនខាន។ តើត្រូវធ្វើដូចម្តេចដើម្បីខ្ចប់ភាពខ្ជិលច្រអូសដាក់ថង់ក្រវាត់ចោលក្នុងធុងសំរាមបាន?
ថ្ងៃនេះ Business Cambodia សូមលើកបង្ហាញពីវិធីសាស្ត្រ៦យ៉ាង មានប្រសិទ្ធភាពបំផុតក្នុងការបញ្ឈប់ភាពខ្ជិល ដូចខាងក្រោម៖
១/. ស្វែងរកដើមចមនៃភាពខ្ជិល
មនុស្សត្រូវធ្វើការច្រើន ប៉ុន្តែមិនមែនមានន័យថាត្រូវធ្វើការគ្រប់ពេលនោះទេ ពួកយើងក៏ត្រូវមានពេលសម្រាកផងដែរ។ តែអ្នកក៏មិនត្រូវមានអារម្មណ៍ធុញទ្រាន់ជាមួយកិច្ចការ ឬព្យាយាមអូសបន្លាយពេលរហូតនោះទេ ត្បិតសកម្មភាពទាំងនេះអាចបង្កជាបញ្ហា។ ចូរស្វែងរកមូលហេតុនិងដើមចមនៃភាពខ្ជិលច្រអូសរបស់អ្នក ព្រោះវាអាចជួយអ្នកក្នុងការផ្លាស់ប្តូរភាពខ្ជិល ដើម្បីក្លាយជាមនុស្សដែលមានប្រសិទ្ធភាពនិងមានភាពស្វាហាប់ជាងមុន។
២/. ស្វែងរកចំណង់ចំណូលចិត្តចំពោះការងារ
អ្នកបានចាប់ផ្តើមធ្វើអ្វីដែលអ្នកធ្វើដោយសារវាជាកាតព្វកិច្ចដែលត្រូវបំពេញ។ ប៉ុន្តែពេលខ្លះសូម្បីតែកិច្ចការដែលអ្នកស្រលាញ់បំផុតក៏អាចក្លាយជារឿងពិបាកនិងបង្កជាភាពមមាញឹកផងដែរ។ នៅពេលរឿងនេះកើតឡើងចូរសួរខ្លួនអ្នកពីមូលហេតុដែលអ្នកចាប់ផ្តើមធ្វើវាតាំងពីដំបូង។
៣/. បំបែកពេលវេលា
មនុស្សធ្វើការកាន់តែមានប្រសិទ្ធភាពនៅពេលពួកគេមានពេលសម្រាកគ្រប់គ្រាន់។ ធ្វើការក្នុងរយៈពេលខ្លីផ្តោតការយកចិត្តទុកដាក់គឺមានប្រសិទ្ធភាពជាងការព្យាយាមដាក់ការងារច្រើនហើយប្រើរយៈពេលវែង។ អ្នកមិនត្រឹមតែសប្បាយចិត្តនឹងសមិទ្ធផលនៃអ្វីដែលអ្នកបានសម្រេចប៉ុណ្ណោះទេ ប៉ុន្តែអ្នកនឹងមានអារម្មណ៍រីករាយ និងកាន់តែមានថាមពលបន្ទាប់ពីបញ្ចប់កិច្ចការទាំងនោះ។
៤/. ស្វែងរកវិធីដែលអ្នកអាចធ្វើកិច្ចការបានកាន់តែមានប្រសិទ្ធភាព
ប្រសិនបើអ្នកអាចរកវិធីល្អប្រសើរជាងមុនក្នុងការបំពេញភារកិច្ចអ្នកទំនងជានឹងរីករាយ ព្រោះអ្នកមិនគ្រាន់តែបំពេញភារកិច្ចដោយជោគជ័យតាមពេលវេលាកំណត់នោះទេ។ លើសពីនេះទៅទៀតនោះ ចូរប្រើគំនិតច្នៃប្រឌិតនិងការស្រមើលស្រមៃរបស់អ្នកឱ្យមានប្រសិទ្ធភាពបំផុត។ វានឹងធ្វើឱ្យអ្នកមានអារម្មណ៍ធូរស្បើយពីការងារហើយប្រហែលជារីករាយនឹងការងារនេះថែមទៀត។
៥/. សុំជំនួយ ឬការគាំទ្រ
ពេលខ្លះយើងគ្រាន់តែត្រូវការការបម្រុងទុកបន្តិចបន្តួច។ មិនមានអ្វីខុសទេក្នុងការស្នើសុំជំនួយពីមិត្តរួមការងារ មិត្តភក្តិ ឬសមាជិកគ្រួសារដែលមានការជំរុញទឹកចិត្ត។ នេះជាវិធីមានប្រយោជន៏ដើម្បីធ្វើឱ្យអ្នកកាន់តែប្រសើរ និងផ្លាស់ប្តូរពីស្ថានភាពអាប់អួរ ព្រោះពួកគេនឹងជំរុញអ្នកឱ្យបំពេញភារកិច្ចទាំងនោះ។
៦/. គិតអំពីមូលហេតុដែលអ្នកមិនចង់ធ្វើកិច្ចការនេះ
ជំនួសឱ្យការគិតអំពីមូលហេតុដែលអ្នកមិនចង់បំពេញភារកិច្ចសូមគិតអំពីអត្ថប្រយោជន៍។ តាមរយៈការប្រែក្លាយអវិជ្ជមានទៅជាវិជ្ជមានអ្នកនឹងឃើញទស្សនវិស័យរបស់អ្នកអំពីកិច្ចការទាំងនេះនឹងកាន់តែវិជ្ជមានផងដែរ។
យ៉ាងណាមិញ ថ្ងៃចន្ទគឺជាពេលវេលាដើមទ្រព្យក្នុងការចាប់ផ្តើមការងារសម្រាប់លទ្ធផលដ៏អស្ចារ្យ។ ប្រសិនបើអ្នកខ្ជះខ្ជាយ ឬប្រើប្រាស់ពេលវេលានេះមិនបានល្អ វាពិតជាគួរឲ្យសោកស្តាយណាស់។ ដូច្នេះចូរអនុវត្តទិចនិកទាំង៦ខាងលើ នោះថ្ងៃចន្ទរបស់អ្នកនឹងកាន់តែមានន័យ អ្វីៗអាចល្អជាងការរំពឹងទុករបស់អ្នកទៅទៀត៕
គឺជាពេលវេលដ៏ល្អក្នុងការចាប់ផ្តើមកិច្ចការងារ
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-03T10:26:38.231Z",
"category": "ភាពជាអ្នកដឹកនាំ",
"views": 80,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ស្ងាត់ៗ ខេត្ដកណ្ដាលជាប់ចំណាត់ថ្នាក់លេខ ៣ ជាខេត្ដមានរោងចក្រ សហគ្រាសច្រើនជាងគេនៅកម្ពុជា
|
https://business-cambodia.com/articles/factory-in-kandal-provice
|
ខេត្ដកណ្ដាលឈរលេខរៀងទី៣ ជាខេត្ដដែលមានការអភិវឌ្ឍរោងចក្រ សហគ្រាសច្រើនជាងគេ ខណៈដែលបច្ចុប្បន្នបានកំពុងផ្ដល់ការងារជូនពលរដ្ឋជាង ១៥ ម៉ឺននាក់។ នេះបើយោងតាមការបញ្ជាក់ពីឯកឧត្ដម ហេង សួរ រដ្ឋមន្ដ្រីក្រសួងការងារ និងបណ្ដុះបណ្ដាលវិជ្ជាជីវៈក្នុងឱកាសអមដំណើរសម្តេចមហាបវរធិបតី ហ៊ុន ម៉ាណែត នាយករដ្ឋមន្ដ្រីនៃកម្ពុជា ចុះជួបសំណេះសំណាលជាមួយកម្មករ កម្មការនី នៅក្រុងតាខ្មៅ ខេត្ដកណ្ដាលកាលពីថ្ងៃទី១ ខែកញ្ញា ឆ្នាំ២០២៣។
ថ្លែងនៅក្នុងពិធីខាងលើឯកឧត្ដមរដ្ឋន្ដ្រីបានបញ្ជាក់យ៉ាងដូច្នេះថា «បច្ចុប្បន្ននៅខេត្តកណ្តាលមានរោងចក្រ សហគ្រាសចំនួន៤៨៣ មានកម្មករនិយោជិតជាង១៥ម៉ឺននាក់ ដែលមានប្រាក់ឈ្នួលសរុបប្រមាណ៤៧៣លានដុល្លារក្នុងមួយឆ្នាំ ក្នុងនោះរោងចក្រ សហគ្រាសវិស័យកាត់ដេរចំនួន១៧១ មានកម្មករនិយោជិតសរុបជាង១៣ម៉ឺននាក់ ដែលមានប្រាក់ឈ្នួលសរុបជាង៤១១លានដុល្លារក្នុងមួយឆ្នាំ និងជាខេត្តទី៣ ដែលមានការអភិវឌ្ឍរោងចក្រ សហគ្រាសច្រើន»។
គួរជម្រាបផងដែរថា កាលពីពេលថ្មីៗកន្លងទៅនេះ ខេត្ដកណ្ដាលក៏ទើបនឹងទទួលបានគម្រោងវិនិយោគបង្កើតរោងចក្រថ្មីចំនួន ៣ កន្លែងទៀតផងដែរ ដែលវិនិយោគក្រុមហ៊ុនដូចខាងក្រោម៖
១. ក្រុមហ៊ុន “EVERGREAT (CAMBODIA) SHOES CO., LTD” គម្រោងបង្កើតរោងចក្រផលិតស្បែកជើងគ្រប់ប្រភេទ មានទីតាំងវិនិយោគស្ថិតនៅភូមិចំការស្លែង ឃុំព្រៃពួច ស្រុកអង្គស្នួល មានទុនវិនិយោគប្រមាណ ៦,១លានដុល្លារអាម៉េរិក និងអាចបង្កើតការងារបានចំនួន ១.២៦០កន្លែង។
២. ក្រុមហ៊ុន “JUN BO SHENG SHOE MATERIAL CO., LTD” គម្រោងបង្កើតរោងចក្រផលិតគ្រឿងបន្សំស្បែកជើង មានទីតាំងវិនិយោគស្ថិតនៅផ្លូវលំ ភូមិអណ្តូង ឃុំបែកចាន ស្រុកអង្គស្នួល មានទុនវិនិយោគប្រមាណ ៥,៦លានដុល្លារអាម៉េរិក និងអាចបង្កើតការងារបានចំនួន ៣៦៨កន្លែង។
១០. ក្រុមហ៊ុន “SMART PACKAGING (CAMBODIA) CO., LTD” គម្រោងបង្កើតរោងចក្រផលិតកេសកាតុង មានទីតាំងវិនិយោគស្ថិតនៅភូមិព្រៃខ្លា ឃុំក្រាំងម្កាក់ ស្រុកអង្គស្នួល មានទុនវិនិយោគប្រមាណ ៥,៤លានដុល្លារអាម៉េរិក និងអាចបង្កើតការងារបានចំនួន ៣១០កន្លែង៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-03T10:25:42.366Z",
"category": "អចលនទ្រព្យ",
"views": 155,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ទីក្រុងធំ១របស់វៀតណាមគ្រោងយកអាផាតម៉ិនជាង៣ពាន់យូនីត ច្នៃជាលំនៅឋានសម្រាប់ប្រជាជនមានចំណូលទាប
|
https://business-cambodia.com/articles/hanoi-plans-to-turn-3-200-commercial-apartments-into-low-income-social-housing
|
វៀតណាមគ្រោងប្រែក្លាយអគារអាផាតមុិនពាណិជ្ជកម្មដែលមាន៣២០០យូនីត ទៅជាលំនៅឋានសង្គមសម្រាប់ប្រជាជនមានចំណូលទាប។ ខណៈបច្ចុប្បន្នអាជ្ញាធរទីក្រុងហាណូយកំពុងពិចារណាលើសំណើរបស់អ្នកអភិវឌ្ឍដើម្បីសិក្សារឿងនេះ។ នេះបើយោងតាមការចុះផ្សាយរបស់សារព័ត៌មាន VN EXPRESS កាលពីពេកថ្មីៗកន្លងទៅនេះ។
ប្រភពខាងលើបានឲ្យដឹងថា គម្រោងនោះមានឈ្មោះ Him Lam Phuc Loi ស្ថិតនៅក្នុងស្រុក Long Bien និងជាកម្មសិទ្ធិរបស់ក្រុមហ៊ុន Him Lam ត្រូវបានអនុម័តក្នុងឆ្នាំ២០១៨ ដោយមានអាផាតមុិនចំនួន៣.២០០យូនីត លំនៅឋានសង្គមចំនួន១.៩៤៤យូនីត និងផ្ទះផ្លាស់ប្តូរទីលំនៅចំនួន៥០៤យូនីត។
យ៉ាងណាមិញក្រុមហ៊ុន Him Lam បានស្នើសុំដើម្បីប្តូរទៅជាគម្រោងលំនៅដ្ឋានសង្គមវិញ លើកលែងតែ២០%នៃដី ដែលទុកសម្រាប់អភិវឌ្ឍអចលនទ្រព្យពាណិជ្ជកម្មប៉ុណ្ណោះ។ ខណៈឥឡូវនេះ អាជ្ញាធរនៃទីក្រុងហាណូយកំពុងព្យាយាមស្វែងរកការអនុម័តពីក្រសួងសំណង់សម្រាប់ការផ្លាស់ប្តូរនេះ។
សូមជម្រាបផងដែរថា ទីក្រុងហាណូយគ្រោងនឹងអភិវឌ្ឍគម្រោងលំនៅឋានសង្គមចំនួន ៥ នៅតំបន់ជាយក្រុងផងដែរ រួមមានតំបន់ Dong Anh តំបន់ Gia Lam តំបន់ Thanh Tri និងតំបន់ Thuong Tin។ ហើយគម្រោងទាំង៥នេះនឹងអាចជួយរួមចំណែកក្នុងការផ្គត់ផ្គង់ទំហំលំនៅដ្ឋានសង្គមលើផ្ទៃដីរហូតដល់២,៥លានម៉ែត្រការ៉េនៅពេលសាងសង់បញ្ចប់រួចរាល់៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-03T09:27:34.926Z",
"category": "អចលនទ្រព្យ",
"views": 133,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy"
]
}
|
មិនត្រឹមតែរាំអប្សរាអង្គរលើភ្នំទឹកកក កញ្ញា Kon Ant ក៏មានស្នាដៃឆ្នើម៣ និងមុខរបរទាំង២នេះ
|
https://business-cambodia.com/articles/kon-ant-work-article-
|
នាពេលថ្មីៗនេះរូបភាពនារីអប្សរាឈររាំ រេរាហត្ថាបង្អួតក្បាច់រាំដ៏ទន់ភ្លន់តំណាងជាតិខ្មែរ នៅលើភ្នំទឹកកកនៃប្រទេសញ៉ូហ្សែនលែន កញ្ញា សុគា គឹមលាង ដែលមានឈ្មោះហៅក្រៅថា Kon Ant ហាក់មានការគាំទ្រពីបងប្អូនខ្មែរជាច្រើន ថ្នាក់ដឹកនាំជាតិ ក៏ដូចជាព័ត៌មាននៅក្រៅប្រទេសផងដែរដែលបានចុះផ្សាយពីប្រធានបទនារីកម្ពុជារូបនេះឈររាំដោយមិនញញីតភាពត្រជាក់។
យ៉ាងណាមិញងាកដឹងពីប្រវត្តិក៏ដូចជាស្នាដៃការងារឆ្នើមៗ និងមុខជំនួញដែលកញ្ញាកំពុងកាន់កាប់ផងដែរ។ កញ្ញា សុគា គឹមលាង បានបញ្ចប់ការសិក្សាផ្នែករបាំបុរាណខ្មែរនៅសាលាមធ្យមវិចិត្រសិល្បៈក្នុងឆ្នាំ២០១៦ដែលជាជំនាញដែលខ្លួនស្រឡាញ់ចាប់តាំងពីវ័យ៩ឆ្នាំ ដោយសមត្ថភាព អមជាមួយរូបសម្រស់អំណោយផលពីធម្មជាតិ កញ្ញាក៏ចាប់ឱកាសក្លាយជាតារាដើរម៉ូដ សម្តែងរឿងអប់រំបែបព្រះពុទ្ធសាសនា និងធ្វើជាម៉ូឌែលផងដែរ។
មានវ័យជាងម្ពៃឆ្នាំ នាដការីរូបស្រស់ម្នាក់នេះបានសាងកេរ្ត៍ឈ្មោះនិងស្នាដៃថ្នាក់ជាតិចំនួន៣នេះ ដែលធ្វើឱ្យកញ្ញាកាន់តែមានភាពលេចធ្លោ៖
១. ជាតួអង្គទេពធីតានៃព្រឹត្តិការណ៍អង្គរសង្ក្រាន្តដ៏ធំកាលពីឆ្នាំ២០១៨ នៅក្នុងខេត្តសៀមរាប។
២. ជាតួអង្គព្រះថោងសម្តែងបើកឆាក នៃព្រឹត្តិការណ៍ស៊ីហ្គេមប្រវត្តិសាស្រ្តកម្ពុជា កាលពីខែឧសភាឆ្នាំ២០២៣ និងពិធីបើកអាស៊ានប៉ារ៉ាហ្គេមផងដែរ ដែលជាអ្នកកាន់ទង់ជាតិសម្រាប់ប្រទេសវៀតណាមដែលជាសមាជិកចូលរួមប្រកួត។
៣. ជានាដការីខ្មែរទី១ ដែលនាំយកឈុត អប្សរាអង្គរកម្ពុជា ទៅបង្ហាញក្បាច់រាំលើភ្នំទឹកកកនៃប្រទេសលោកខាងលិច ( New Zealand )។
គួរជម្រាបផងដែរថាចំពោះមុខជំនួញរបស់តារាស្រីសិល្បៈបុរាណ-សម័យរូបនេះវិញរួមមានដូចជា លក់ទំនិញតាមអនឡាញនិងហាងភេសជ្ជៈមួយចំនួនផងដែរ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-03T09:14:46.835Z",
"category": "ភាពជាអ្នកដឹកនាំ",
"views": 240,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
ត្រូវដឹង! នាយកដ្ឋានប្រឆាំងបទល្មើសបច្ចេកវិទ្យា ប្រាប់ពីវិធីរាយការណ៍ទៅ Telegram ពេលគេលួ.ចព័ត៌មានផ្ទាល់ខ្លួនទៅប្រើប្រាស់
|
https://business-cambodia.com/articles/be-careful-telegram
|
នាយកដ្ឋានព័ត៌មានវិទ្យា៖ បច្ចុប្បន្នកម្មវិធីតេឡេក្រាម (Telegram) ត្រូវបានប្រើប្រាស់យ៉ាងទូលំទូលាយ ដោយប្រជាពលរដ្ឋកម្ពុជា ទោះជាយ៉ាងណានៅរយៈពេលចុងក្រោយនេះ ក្រុមការងារបច្ចេកទេសនៃនាយកដ្ឋានព័ត៌មានវិទ្យា សង្កេតឃើញមានបទល្មើសជាច្រើន ដែលជនខិលខូច បានប្រើប្រាស់កម្មវិធីតេឡេក្រាម ជាមធ្យោបាយប្រព្រឹត្តិល្មើស មានជាអាទិ៍ ការក្លែងបន្លំអត្តសញ្ញាណ ការលួចយកព័ត៌មាន ការលួចជ្រៀតចូលនិងកាន់កាប់គណនីខុសច្បាប់ ការឆបោកប្រាក់ក្រោមរូបភាពផ្សេងៗ និងការផ្សព្វផ្សាយព័ត៌មានក្លែងក្លាយ ជាដើម។
តើត្រូវធ្វើដូចម្តេចដើម្បីធ្វើការរាយការណ៍ករណីឆបោក ក្នុងកម្មវិធីតេឡេក្រាម?
ខាងក្រោមនេះគឺជាជំហ៊ានចំនួន៣ ដើម្បីរាយការណ៍ (គណនី ឬ Channel Telegram) នៅពេលមានករណីឆបោក៖
១- បើកកម្មវិធីតេឡេក្រាម និងដំណើរការគណនីរបស់អ្នក
២- ចូលទៅកាន់ផ្ទាំង Chat និងធ្វើការស្វែងរកដោយវាយបញ្ចូលពាក្យ "@notoscam" ឬតាមរយៈតំណភ្ជាប់ https://tinyurl.com/3xzyxrj4 (សម្គាល់៖ Antiscam Bot គឺមានសញ្ញាធីក Verified)
៣- ធ្វើការ Chat ជាមួយ Antiscam Bot ពន្យល់អំពីមូលហេតុ និងធ្វើការ Tag គណនី ឬ Channel ដែលកំពុងប្រព្រឹត្តិអំពើឆបោក។
សូមបញ្ជាក់ផងដែរថា ចំពោះ Channel ឬ Group Telegram លោកអ្នក ក៏អាចធ្វើការរាយការណ៍ ដោយចូលទៅកាន់ Channel ឬ Group បន្ទាប់មកចុចលើសញ្ញា "... more" -> ជ្រើសរើសយក "Report" -> ជ្រើសរើសយក "Spam" ឬ "Fake Account" ឬប្រភេទរាយការណ៍ផ្សេងទៀតដែលត្រូវនឹងវត្ថុបំណងរបស់លោកអ្នក។
កំណត់សម្គាល់៖ ចូលធ្វើការរាយការណ៍ចំពោះ គណនី Channel ឬ Group ដែលជនខិលខូចប្រើប្រាស់ក្នុងសកម្មភាពល្មើសច្បាប់ផ្សេងៗ ក្នុងករណីរាយការណ៍ដោយគោលបំណងទុច្ចរិត នោះនឹងធ្វើឲ្យគណនីអ្នករាយការណ៍អាចជួបនូវបញ្ហាជាក់ជាមិនខាន។
កំណត់សម្គាល់៖ ចូលធ្វើការរាយការណ៍ចំពោះ គណនី Channel ឬ Group ដែលជនខិលខូចប្រើប្រាស់ក្នុងសកម្មភាពល្មើសច្បាប់ផ្សេងៗ ក្នុងករណីរាយការណ៍ដោយគោលបំណងទុច្ចរិត នោះនឹងធ្វើឲ្យគណនីអ្នករាយការណ៍អាចជួបនូវបញ្ហាជាក់ជាមិនខាន៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-03T08:27:19.901Z",
"category": "ចាប់ផ្តើមអាជីវកម្ម",
"views": 1513,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
អ្នកជាប់ពន្ធលើមធ្យោបាយដឹកជញ្ជូនគួរដឹង! នេះឯកសារ និង តម្លៃ ពន្ធលើមធ្យោបាយដឹកជញ្ជូនគ្រប់ប្រភេទនៅក្រសួង
|
https://business-cambodia.com/articles/should-to-know
|
ពន្ធលើមធ្យោបាយដឹកជញ្ជូន និង យានជំនិះគ្រប់ប្រភេទ គឺជាពន្ធប្រចាំ ដែលប្រមូលចំពោះមធ្យោបាយដឹកជញ្ជូននិងយានជំនិះគ្រប់ប្រភេទដូចជា រថយន្តទេសចរណ៍ រថយន្តដឹកទំនិញ រថយន្តដឹកអ្នកដំណើរ រ៉ឺម៉កសណ្តោង ជលយាន ឬ ផលយានយន្ត(លើសពី ១៥០សេះ) ទាំងផ្លូវទន្លេ និង សមុទ្រ។សម្រាប់ពន្ធលើមធ្យោបាយដឹកជញ្ជូននិងយានជំនិះនេះជាពន្ធស្វ័យប្រកាស ដែលតម្រូវឱ្យម្ចាស់កម្មសិទ្ធិ ត្រូវចុះបញ្ជី និងដាក់លិខិតប្រកាសបង់ប្រាក់ពន្ធយឺតបំផុតនៅត្រឹមថ្ងៃទី ៣០ ខែ វិច្ឆិកា ទៅតាមឆ្នាំជាប់ពន្ធនីមួយៗនៅអគ្គនាយកដ្ឋានពន្ធដា ឬ សាខាពន្ធដារ ខេត្ត ខណ្ឌ ឬតាមធនាគារជាដៃគូរបស់ក្រសួងសេដ្ឋកិច្ចនិងហិរញ្ញវត្ថុ។
ដើម្បីធ្វើការចុះបញ្ជី ឬធ្វើបច្ចុប្បន្នភាពព័ត៌មានមធ្យោបាយដឹកជញ្ជូននិងយានជំនិះគ្រប់ប្រភេទ កម្មសិទ្ធករ ឬ អ្នកកាន់កាប់ត្រូវភ្ជាប់ជាមួយឯកសារដូចជា៖
ប័ណ្ណសម្គាល់យានយន្តឬបង្គាន់ដៃបង់ពន្ធនាំចូល
វិញ្ញាបនបត្រត្រួតពិនិត្យលក្ខណៈបច្ចេកទេសយានជំនិះ (សម្រាប់រថយន្តដឹកអ្នកដំណើរ និងរថយន្តដឹកទំនិញ)
លិខិតបញ្ជាក់ការប្រើប្រាស់យានយន្តកែច្នៃក្នុងស្រុក
អត្តសញ្ញាណប័ណ្ណ ឬលិខិតឆ្លងដែន ឬ លិខិតបញ្ជាក់សំបុត្រកំណើត
វិញ្ញាបនបត្រចុះបញ្ជីពន្ធដារ (អាករលើតម្លៃបន្ថែម)សម្រាប់មធ្យោបាយដឹកជញ្ជូននិងយានជំនិះគ្រប់ប្រភេទដែលជាទ្រព្យសកម្មរបស់សហគ្រាស
ពាក្យស្នើសុំធ្វើបច្ចុប្បន្នភាពព័ត៌មានយានយន្ត (សំដៅដល់ការផ្លាស់ប្តូរម្ចាស់កម្មសិទ្ធិ)
ដោយឡែកចំពោះអត្រាពន្ធលើមធ្យោបាយដឹកជញ្ជូននិងយានជំនិះគ្រប់ប្រភេទត្រូវបានកំណត់ទៅតាមប្រភេទមធ្យោបាយដឹកជញ្ជូននិងយានជំនិះនីមួយៗដូចជា ៖ រថយន្តទេសចរណ៍ (គិតតាមឆ្នាំផលិតនិងទំហំស៊ីឡាំង) រថយន្តដឹកទំនិញ និង រ៉ឺម៉កសណ្តោង (គិតតាមទម្ងន់សរុប) ក្បាលរថយន្តសណ្តោង និងស៊ីមីរ៉ឺម៉កសណ្តោង (ត្រូវបង់ពន្ធរួមគ្នាគិតតាមទម្ងន់សរុប) រថយន្តដឹកអ្នកដំណើរ (គិតតាមឆ្នាំផលិតនិងចំនួនកៅអី) ជលយាន ឬ ជលយានយន្ត (គិតតាមទម្ងន់ផ្ទុកសរុបឬគិតតាមប្រវែងបណ្តោយឬគិតតាមកម្លាំងសេះ) យានយន្តកែច្នៃ (គិតតាមចំនួនភ្លៅនិងកង់)។
ក្នុងនោះតម្លៃយានជំនិះនីមួយៗជាឧទាហរណ៍ ៖ រថយន្តទេសចរណ៍ម៉ាក Lexus RX 330 មានស៊ីឡាំង ៣៣០០ CC ផលិតឆ្នាំ ២០១០ ត្រូវបង់ប្រាក់ពន្ធចំនួន ៦០០,០០០ រៀល រថយន្តដឹកអ្នកដំណើរម៉ាក HYUNDAI STAREX មាន១២កៅអី ឆ្នាំផលិត ២០១០ ប្រាក់ពន្ធចំនួន ១៥០,០០០រៀល រថយន្តដឹកទំនិញម៉ាក Hyundai មានទម្ងន់ផ្ទុកសរុប ២៥តោន ប្រាក់ពន្ធចំនួន ២,០០០,០០០រៀល ក្បាលរថយន្តសណ្តោង និងស៊ីមីរ៉ឺម៉កសណ្តោង ប្រាក់ពន្ធចំនួន ២,០០០,០០០រៀល ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-03T07:33:37.215Z",
"category": "ចាប់ផ្តើមអាជីវកម្ម",
"views": 329,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
ចូលអាណត្តិថ្មីភ្លាម ថៃពិចារណាពន្យាទិដ្ឋាការឱ្យភ្ញៀវទេសចរណ៍អាចចូលលេងប្រទេសខ្លួនបានដល់ ៩០ថ្ងៃ
|
https://business-cambodia.com/articles/thailand-considers-extending-tourist-visas-to-90-days
|
ក្រោយចូលអាណត្តិថ្មីភ្លាមស្រាប់តែពេលនេះប្រទេសថៃបានពិចារណាលើការពន្យាពេលលើទិដ្ឋាការឱ្យភ្ញៀវទេសចរណ៍ពីអឺរ៉ុបអាចចូលលេងប្រទេសខ្លួនបានពី ៣០ទៅដល់៩០ថ្ងៃ។នេះបើយោងតាមការចុះផ្សាយរបស់សារព័ត៌មានវៀតណាម Thai PBS World ។
បើតាមការលើកឡើងរបស់លោក សេដ្ឋា ថៈវីស៊ីន នាយករដ្ឋមន្ត្រីនៃប្រទេសថៃ បានឱ្យដឹងថា ពន្យាពេលទិដ្ឋាការសម្រាប់ភ្ញៀវទេសចរណ៍នេះគឺដើម្បីផ្តល់ភាពងាយស្រួលទៅកាន់ភ្ញៀវទេសចរណ៍មកលេងប្រទេសថៃបានស្រួលជាងមុនរយៈពេលវែងជាងមុន សម្រាប់ភ្ញៀវមកពីប្រទេស ៣ រួមមាន ចិន រុស្សី និងឥណ្ឌា។ ហើយអ្វីដែលជាគោលបំណងធំបំផុតគឺជម្រុញវិស័យទេសចរណ៍របស់ខ្លួនឱ្យកាន់តែល្អប្រសើរបន្ថែមទៀត ខណៈដែលឆ្នាំនេះថៃបានកំណត់គោលដៅទទួលបានភ្ញៀវបរទេសចំនួន៣០លាននាក់ក្នុងនោះមានជនជាតិចិន៥លាននាក់។
គួរបញ្ជាក់ផងដែរថា ជាជំហានបន្ទាប់ដើម្បីអាចឱ្យភ្ញៀវទេសចរណ៍មកលេងប្រទេសថៃបានកាន់តែច្រើននាយករដ្ឋមន្ត្រីថៃបានជម្រុញលទ្ធភាពក្នុងការជួសជុលអាកាសយានដ្ឋានចាស់នៅខេត្ត Phang-nga ដើម្បីសម្រួលការចុះចតរបស់យន្តហោះខ្នាតតូច និងការផ្សព្វផ្សាយទេសចរណ៍ក្នុងសហគមន៍មូលដ្ឋាន ជំរុញការលក់ផលិតផលក្នុងស្រុក និងចូលរួមបង្កើតប្រាក់ចំណូលដល់ប្រជាពលរដ្ឋក្នុងមូលដ្ឋានផងដែរ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-03T06:58:50.154Z",
"category": "ព័ត៌មានថ្មីៗ",
"views": 237,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
តំបន់មាស តំបន់ពេជ្រ! មកដឹងតម្លៃដី នៅច្បារអំពៅ និង សែនសុខសម្រាប់ឆ្នាំ២០២៣នេះ
|
https://business-cambodia.com/articles/find-out-the-price-of-land-in-chbar-ampov-and-sen-sok-for-2023
|
តំបន់ច្បារអំពៅ និងតំបន់សែនសុខ គឺជាតំបន់អភិវឌ្ឍន៍យ៉ាងលឿនគួរឲ្យកត់សំគាល់នៅរាជធានីភ្នំពេញ។ ដោយបានឃើញកំណើនការអភិវឌ្ឍន៍យ៉ាងខ្លាំងនៅក្នុងវិស័យអចលនទ្រព្យនារយៈពេលប៉ុន្មានឆ្នាំនេះ ខណ្ឌទាំងពីរនេះក្លាយជាគោលដៅវិនិយោគដ៏គួរឲ្យទាក់ទាញ។
បើនិយាយចំពោះតម្លៃដីវិញនៅក្នុងខណ្ឌទាំងពីរនេះក្រុងក៏មានតម្លៃខុសៗគ្នាផងដែរ។ ដូច្នេះពេលនេះយើងនឹងនាំលោកមកដឹងតម្លៃថាតម្លៃនៅទីនោះប្រែប្រួលដល់ណាហើយគិតត្រឹមឆមាសទី១ ឆ្នាំ២០២៣នេះ។
យោងតាមតម្លៃប៉ាន់ស្មាន ដែលវាយតម្លៃដោយ សមាគមអ្នកវាយតម្លៃ និងភ្នាក់ងារអចលនៈវត្ថុកម្ពុជា ឬហៅកាត់ថា CVEA តម្លៃដីនៅក្នុងខណ្ឌទាំង ៣ មានដូចខាងក្រោម៖
១. ច្បារអំពៅ
សង្កាត់ព្រែកថ្មី៖ តម្លៃដីនៅជាប់ផ្លូវធំមានចន្លោះពី ១៩០ដុល្លារទៅ ៦៥០ដុល្លារក្នុងមួយម៉ែត្រការ៉េ និងតម្លៃចន្លោះពី ៣៥ដុល្លារទៅ២២០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។
សង្កាត់ព្រែកជ្រា៖ តម្លៃដីនៅជាប់ផ្លូវធំមានចន្លោះពី ៥៧០ដុល្លារទៅ ១,២០០ដុល្លារក្នុងមួយម៉ែត្រការ៉េ និងតម្លៃចន្លោះពី ១៩០ដុល្លារទៅ៥៧០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។
សង្កាត់និរោត៖ តម្លៃដីនៅជាប់ផ្លូវធំមានចន្លោះពី ១,២៥០ដុល្លារទៅ ២,៨០០ដុល្លារក្នុងមួយម៉ែត្រការ៉េ និងតម្លៃចន្លោះពី ៤៨០ដុល្លារទៅ១,២៤០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។
សង្កាត់ច្បារអំពៅ១៖ តម្លៃដីនៅជាប់ផ្លូវធំមានចន្លោះពី ១,៤៥០ដុល្លារទៅ ដុល្លារក្នុ៣,៥០០ងមួយម៉ែត្រការ៉េ និងតម្លៃចន្លោះពី ៤៨០ដុល្លារទៅ១,៥២០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។
សង្កាត់ច្បារអំពៅ២៖ តម្លៃដីនៅជាប់ផ្លូវធំមានចន្លោះពី ១,៤០០ដុល្លារទៅ ៣,៥០០ដុល្លារក្នុងមួយម៉ែត្រការ៉េ និងតម្លៃចន្លោះពី ៤៨០ដុល្លារទៅ១,០៥០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។
សង្កាត់ក្បាលកោះ៖ តម្លៃដីនៅជាប់ផ្លូវធំមានចន្លោះពី ២៥០ដុល្លារទៅ ៨០០ដុល្លារក្នុងមួយម៉ែត្រការ៉េ និងតម្លៃចន្លោះពី ៨០ដុល្លារទៅ៣៨០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។
សង្កាត់ព្រែកឯក៖ តម្លៃដីនៅជាប់ផ្លូវធំមានចន្លោះពី ៣៥០ដុល្លារទៅ ១,២០០ដុល្លារក្នុងមួយម៉ែត្រការ៉េ និងតម្លៃចន្លោះពី ១៩០ដុល្លារទៅ៣៨០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។
សង្កាត់វាលស្បូវ៖ តម្លៃដីនៅជាប់ផ្លូវធំមានចន្លោះពី ៦៥០ដុល្លារទៅ ១,៧០០ដុល្លារក្នុងមួយម៉ែត្រការ៉េ និងតម្លៃចន្លោះពី ១៩០ដុល្លារទៅ៤៨០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។
២.ខណ្ឌសែនសុខ
សង្កាត់ភ្នំពេញថ្មី៖ តម្លៃដីនៅជាប់ផ្លូវធំមានចន្លោះពី ២,៦០០ដុល្លារទៅ ៤,២០០ដុល្លារក្នុងមួយម៉ែត្រការ៉េ និងតម្លៃចន្លោះពី ៨៥០ដុល្លារទៅ ១,៧០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។
សង្កាត់ទឹកថ្លា៖ តម្លៃដីនៅជាប់ផ្លូវធំមានចន្លោះពី ២,៦០០ដុល្លារទៅ ៤,២០០ដុល្លារក្នុងមួយម៉ែត្រការ៉េ និងតម្លៃចន្លោះពី ៩៥០ដុល្លារទៅ ២,០០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។
សង្កាត់ឃ្មួញ៖ តម្លៃដីនៅជាប់ផ្លូវធំមានចន្លោះពី ៨០០ដុល្លារទៅ ១,៩០០ដុល្លារក្នុងមួយម៉ែត្រការ៉េ និងតម្លៃចន្លោះពី ៣៥០ ដុល្លារទៅ ៧០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។
សង្កាត់ក្រាំងធ្នុង៖ តម្លៃដីនៅជាប់ផ្លូវធំមានចន្លោះពី ៧០០ដុល្លារទៅ ១,៨០០ដុល្លារក្នុងមួយម៉ែត្រការ៉េ និងតម្លៃចន្លោះពី ៣៥០ដុល្លារទៅ ៥០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។
សង្កាត់អូរបែកក្អម៖ តម្លៃដីនៅជាប់ផ្លូវធំមានចន្លោះពី ២,៤០០ដុល្លារទៅ ៣,៨០០ដុល្លារក្នុងមួយម៉ែត្រការ៉េ និងតម្លៃចន្លោះពី ៧៥០ដុល្លារទៅ ១,៤០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។
សង្កាត់គោកឃ្លាង៖ តម្លៃដីនៅជាប់ផ្លូវធំមានចន្លោះពី ១,៩០០ដុល្លារទៅ ៣,៦០០ដុល្លារក្នុងមួយម៉ែត្រការ៉េ និងតម្លៃចន្លោះពី ៦៥០ដុល្លារទៅ ១,១០០ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-03T05:12:04.255Z",
"category": "អចលនទ្រព្យ",
"views": 3196,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy",
"short_sentences"
]
}
|
កុំបញ្ចុះតាមតែចិត្ត! មកដឹងកំហុសធំៗ៣អ្នកលក់តែងតែធ្វើការបញ្ចុះតម្លៃលើផលិតផលរបស់ខ្លួន
|
https://business-cambodia.com/articles/do-not-do-it-in-sale
|
ការបញ្ចុះតម្លៃត្រូវបានប្រើប្រាស់ស្ទើរតែអាជីវកម្មគ្រប់ប្រភេទទៅហើយនៅទូទាំងពិភពលោក ព្រោះវាគឺជាវិធីសាស្រ្តមួយដែលអាចទាញភ្ញៀវដើរចូលហាងទិញកាន់តែច្រើន ប៉ុន្តែក៏មានយីហោមួយចំនួន មិនដែលធ្វើការបញ្ចុះតម្លៃទៅលើផលិតផល ឬសេវាកម្មរបស់ខ្លួនឡើយ ប៉ុន្តែនៅតែគេអាចលក់ដាច់ ហើយយីហោក៏ល្បីនោទូទាំងពិភពលោកដែរ ហើយការបញ្ចុះតម្លៃក៏មិនមែនជារឿងខុសរហូតនោះដែរ ។ តើអ្នកលក់ប្រភេទណាដែលត្រូវបានគេចាត់ទុកថាជាអ្នកលក់ បញ្ចុះតម្លៃខុស ? ខាងក្រោមនេះគឺជាកំហុសធំៗ ៣ដែលអ្នកលក់ទាំងឡាយ គួរតែគិតឡើងវិញមុនពេលធ្វើការបញ្ចុះ ៖
១. កុំបញ្ចុះតម្លៃច្រើនៗពេក៖ ជាទូទៅអ្នកលក់ភាគច្រើនគិតថាឱ្យតែបញ្ចុះតម្លៃច្រើនៗទៅដឹងតែលក់ដាច់ហើយ ព្រោះវាចំណេញច្រើនដល់អ្នកទិញ ប៉ុន្តែផ្ទុយទៅវិញអ្នកទិញគិតថាអ្នកលក់យកផលិតផលដែលមានតម្លៃថោកៗ រួចដាក់តម្លៃឱ្យខ្ពស់ ហើយលក់បញ្ចុះតម្លៃមកកាន់ខ្លួនទៅវិញ ។
ឧទាហណ៍ថា ផលិតផលម្សៅលាបមុខរបស់អ្នកមានតម្លៃ ១០០ដុល្លារ បើទិញនៅក្នុងឱកាសនេះវាសល់ត្រឹម ១០ដុល្លារប៉ុណ្ណោះ បញ្ចុះតម្លៃច្រើនបែបនេះ ទាំងអស់គ្នាដែលជាអ្នកលក់ទាំងឡាយ គិតថាទៅរួចទេ? ពិតណាស់អ្នកទិញ ស្ទើរតែ៩៥ភាគរយទៅហើយ គេអាចនឹងគិតថាគ្មានផ្លូវទេ ហើយចាប់ផ្តើមមានអារម្មណ៍ថាអ្នកលក់កំពុងតែបោកប្រាស់លុយ១០ដុល្លាររបស់ខ្លួនជាពុំខាន ។
ដូច្នេះធ្វើជាអ្នកលក់ មិនមែនចេះតែបញ្ចុះតម្លៃទៅតាមតែការនឹកឃើញ ដើម្បីទាញអារម្មណ៍អ្នកទិញនោះទេ ត្រង់ចំណុចនេះអ្នកអាចធ្វើការបញ្ចុះតម្លៃបាន គឺសម ស្របទៅនឹងផលិតផលឬសេវាកម្មរបស់យើងផង ។
២. កុំបញ្ចុះតម្លៃមានលក្ខណៈស្មុគស្មាញ៖ បើនិយាយអំពីការបញ្ចុះតម្លៃបែបស្មុគស្មាញនេះវិញ វាអាចធ្វើឱ្យអ្នកទិញមានការច្រឡំបានគ្រប់ពេលវេលា។ ឧទាហណ៍ថា អ្នកលក់ដាក់ស្លាក់ពីមុខហាងថា បញ្ចុះតម្លៃចំនួន៥០ភាគរយ តែពេលចូលទៅក្នុងហាង បែរជាមានលក្ខណៈបែបផ្សេងទៅវិញ មិនដូចអ្វីដែលយើងបានឃើញឡើយ ដូចជា ៖
ទិញចាប់ពីបីឡើងទៅទើប ទទួលបានការបញ្ចុះតម្លៃ
បញ្ចុះតម្លៃត្រឹមតែ២ ទៅ៣ម៉ូតនេះតែប៉ុណ្ណោះ
មានប័ណ្ណសមាជិក ឬក៏ចុះឈ្មោះសិន ទើបទទួលបានតម្លៃពិសេសនៅក្នុងហាង
អ្នកលក់អាចប្រើវិធីសាស្រ្តទាក់ភ្ញៀវអោយចូលហាងរបស់ខ្លួនបានពិតមែន តែឱកាសនៃការទិញផលិតផលប្រហែលជាមានភាគរយតិចតួចបំផុត ព្រោះវាខុសពីការរំពឹងទុករបស់ពួកគេ ។
៣. កុំបញ្ចុះតម្លៃញឹកញាប់ពេក៖ នៅពេលដែលអ្នកលក់បញ្ចុះតម្លៃញឹកញាប់ពេក វាមិនត្រឹមតែធ្វើឱ្យតម្លៃផលិតផលិតរបស់យើងមិនសូវមានតម្លៃនោះទេ ថែមទាំងធ្វើឱ្យយីហោមិនសូវមាននៅក្នុងក្រសែភ្នែកអ្នកទិញឡើយ ព្រោះអតិថិជនមួយចំនួនអាចនឹងគិតថា ប្រហែលជាផលិតផលនោះជិតហួសការកំណត់ ផលិតផលមិនល្អទើបធ្វើការបញ្ចុះតម្លៃញឹកញាប់ដើម្បីលក់ឱ្យអស់ពីស្តុក ។ អ្នកលក់ពិតប្រាកដមិនមែនមួយខែបញ្ចុះតម្លៃ២០ថ្ងៃឡើយ ពោលគឺបញ្ចុះទៅតាមរដូវកាល ដូចជាមានពិធីបុណ្យ ឬក្នុងឱកាសពិសេសៗណាមួយតែប៉ុណ្ណោះ ។
ខាងលើនេះគ្រាន់តែជាចំណុចខ្វះខាតមួយចំនួនដែលយើងបានសង្កេតឃើញ ហើយសង្ឃឹមថាវាជាចំណេះដឹងបន្ថែមចំពោះអ្នកលក់ទាំងឡាយនៅស្រុកខ្មែរ គួរតែមើលខ្លួនឯងឡើងវិញ ជៀសវាងរកស៊ីយូរៗទៅភ្ញៀវក៏បាត់អស់ រកប្រាក់ចំណេញក៏មិនឃើញ ។
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-02T15:49:22.335Z",
"category": "កំពូលអ្នកលក់",
"views": 247,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ព្រះមហាក្សត្រ ចេញព្រះរាជក្រឹត្យត្រាស់បង្គាប់ផ្តល់គោរមងារ “សម្ដេច” ជូនដល់ឥស្សរជនជាន់ខ្ពស់ ២ រូប
|
https://business-cambodia.com/articles/king-of-cambodia
|
ព្រះករុណា ព្រះបាទ សម្តេចព្រះបរមនាថ នរោត្តម សីហមុនី ព្រះមហាក្សត្រនៃកម្ពុជា បានចេញព្រះរាជក្រឹត្យកំណត់ផ្តល់គោរមងារជា «សម្តេច» ជូនឥស្សរជនជាន់ខ្ពស់ចំនួន ២ រូប។ យោងតាមព្រះរាជក្រឹត្យធ្វើនៅថ្ងៃទី២ ខែកញ្ញា ឆ្នាំ២០២៣ ឥស្សរជនទាំង ២ រូបដែលត្រូវបានផ្ដល់គោរមងារជា «សម្ដេច» នេះរួមមាន៖
១. ឯកឧត្ដមកិត្ដិទេសាភិបាលបណ្ឌិត ហ៊ុន ម៉ាណែត នាយករដ្ឋមន្រ្ដីនៃព្រះរាជាណាចក្រកម្ពុជា ផ្ដល់គោរមងារជា សម្តេចមហាបវរធិបតី ហ៊ុន ម៉ាណែត។
២. លោកជំទាវកិត្តិសង្គហបណ្ឌិត ឃួង សុធាវី ប្រធានរដ្ឋសភានៃព្រះរាជាណាចក្រកម្ពុជា ផ្ដល់គោរមងារជា សម្ដេចមហារដ្ឋសភាធិការធិបតី ឃួង សុធាវី ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-02T14:40:41.943Z",
"category": "ព័ត៌មានថ្មីៗ",
"views": 3548,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ល្បីជ្រោយចង្វារអភិវឌ្ឍន៍ខ្លាំង តោះមកដឹងតម្លៃដីនៅតំបន់សំខាន់មួយនេះថាកើនឡើងដល់ណាហើយ?
|
https://business-cambodia.com/articles/land-prices-in-chroy-changva
|
ខណ្ឌជ្រោយចង្វារគឺជាតំបន់មួយដែលកំពុងទទួលបានការអភិវឌ្ឍខ្លាំង ដោយសារសារមានគម្រោងទីក្រុងរណប OCIC ផ្សារទំនើប បុរី ខុនដូ និងគម្រោងផ្សេងៗបានសម្រុកទៅកាន់តំបន់ភាគខាងកើតនៃរាជធានីភ្នំពេញនេះ។ គម្រោងទាំងនេះក៏បានរុញតម្លៃដីនៅតំបន់ជ្រោយចង្វារកើនឡើងពីមួយថ្ងៃទៅមួយថ្ងៃផងដែរ។
ដូច្នេះទេ ថ្ងៃនេះ Business Cambodia នឹងនាំប្រិយមិត្ដ មកដឹងពីតម្លៃដីធ្លីនៅទូទាំងខណ្ឌជ្រោយចង្វារថាកើនឡើងដល់ណាហើយគិតត្រឹមពេលនេះ?
យោងតាមរបាយការណ៍វាយតម្លៃ របស់សមាគមអ្នកវាយតម្លៃ និងភ្នាក់ងារអចលនវត្ថុកម្ពុជា ហៅកាត់ថា CVEA គិតត្រឹមឆមាសទី១ ឆ្នាំ២០២៣ នេះតម្លៃដីនៅក្នុងតំបន់ជ្រោយចង្វារមានដូចតទៅ៖
១. នៅសង្កាត់ជ្រោយចង្វារ តម្លៃដីចម្លោះពី ១,៦០០ ទៅដល់ ៣,៧០០ ដុល្លារក្នុង ១ ម៉ែត្រការ៉េ សម្រាប់ដីជាប់ផ្លូវ និង ៨៥០ ទៅ ២,១០០ ដុល្លារក្នុង ១ ម៉ែត្រការ៉េ សម្រាប់ដីនៅជាប់ផ្លូវតូច។
២. សង្កាត់ព្រែកសាសេក មានតម្លៃចន្លោះពី៤៥០ ទៅ ១,១០០ ដុល្លារក្នុង ១ ម៉ែត្រការ៉េ សម្រាប់ដីនៅជាប់ផ្លូវធំ និង១៨០ ទៅដល់ ៣៨០ ដុល្លារសម្រាប់ដីនៅជាប់ផ្លូវតូច។
៣. សង្កាត់ព្រែកលៀប មានតម្លៃចន្លោះពី ៩៥០ ទៅ ៣,៣០០ ដុល្លារក្នុង ១ ម៉ែត្រការ៉េ សម្រាប់ដីនៅជាប់ផ្លូវធំ និង ៤០០ ទៅ ១,៥០០ ដុល្លារក្នុង ១ ម៉ែត្រការ៉េ សម្រាប់ដីនៅជាប់ផ្លូវតូច។
៤. សង្កាត់កោះដាច់ មានតម្លៃចន្លោះពី ៨០ ទៅ ៣៥០ ដុល្លារក្នុង ១ ម៉ែត្រការ៉េ សម្រាប់ដីនៅជាប់ផ្លូវធំៗ និង ២០ ទៅ ១០០ ដុល្លារក្នុង ១ ម៉ែត្រការ៉េ។
៥. សង្កាត់បាក់ខែង មានតម្លៃចន្លោះពី ២៨០ តៅដល់ ៩៥០ ដុល្លារក្នុង ១ ម៉ែតការ៉េ និងតម្លៃចន្លោះពី ៨០ ទៅដល់ ៣៥០ ដុល្លារក្នុង ១ ម៉ែត្រការ៉េ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-01T10:44:32.786Z",
"category": "អចលនទ្រព្យ",
"views": 1621,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
កម្មវិធីពន្លឿនធុរកិច្ចក្នុងការផ្តល់ជំនួយវិនិយោគសម្រាប់ធុរកិច្ចថ្មីនិងសហគ្រាសធុនតូចនិងមធ្យមលើកផ្នែកបច្ចេកវិទ្យា
|
https://business-cambodia.com/articles/sprint-x-accelerator
|
ថ្ងៃទី ២៤ ខែសីហា ឆ្នាំ ២០២៣ រាជធានីភ្នំពេញ ក្រុមហ៊ុន Prestige Consulting និង សហគ្រិនខ្មែរ Khmer Enterprise មានមោទនភាពប្រកាសសម្ភោធដាក់អោយប្រើប្រាស់កម្មវិធីពន្លឿនអាជីវកម្មថ្មីមួយដែលមានឈ្មោះថា SprintX។
SprintX គឺជាកម្មវិធីពន្លឿនអាជីវកម្មដែលផ្តោតលើការផ្តល់ការប្រឹក្សាលើការវិនិយោគដល់ធុរកិច្ចថ្មី និងសហគ្រាសធុនតូចនិងមធ្យមលើកផ្នែកបច្ចេកវិទ្យា និងការបំប៉នបន្ថែមដើម្បីអោយធុរកិច្ចថ្មី និងសហគ្រាសធុនតូចនិងមធ្យមផ្នែកបច្ចេកវិទ្យាត្រៀមខ្លួនរួចរាល់សម្រាប់ទទួលបាននូវការវិនិយោគដ៍មានប្រសិទ្ធិភាពខ្ពស់។ កម្មវិធីនេះត្រូវបានអភិវឌ្ឍន៍ និងរៀបចំឡើងដោយក្រុមហ៊ុន Prestige Consulting ដើម្បីផ្តល់ការបណ្តុះបណ្តាល និងការណែនាំសំខាន់ៗលើប្រធានបទដូចជា ការធ្វើពាណិជ្ជកម្មសម្រាប់ផលិតផលនិងសេវាកម្ម ការវិភាគទីផ្សារ យុទ្ធសាស្រ្តអភិវឌ្ឍន៍អាជីវកម្ម ការគ្រប់គ្រងហិរញ្ញវត្ថុ និងការវិនិយោគប្រកបដោយភាពវៃឆ្លាត។
សម្រាប់អ្នកចូលរួមរបស់កម្មវិធីធុរកិច្ចថ្មី SprintX ដែលឈានចូលដល់វគ្គពាក់កណ្តាលផ្តាច់ព្រ័ត្រអាចទទួលបានការប្រឹក្សាយោបល់ស្តីពីការវិនិយោគពី ក្រុមហ៊ុន Prestige Consulting ដែលជាក្រុមហ៊ុនប្រឹក្សាយោបល់ និងជាអ្នកអនុវត្តកម្មវិធី SprintX។ ការប្រឹក្សាយោបល់នេះរួមបញ្ចូល ការណែនាំអំពីការរៀបចំឯកសារហិរញ្ញវត្ថុ និងឯកសារផ្សេងទៀតសម្រាប់ផ្តល់ដល់អ្នកវិនិយោគ ដំណើរការសវនកម្មអាជីវកម្ម ការចរចារលក្ខខណ្ឌវិនិយោគ និងឱកាសទំនាក់ទំនងជាមួយអ្នកវិនិយោគទាំងក្នុងស្រុក និងអន្តរជាតិ។ ការជួយគាំទ្រនេះគឺ ដើម្បីឆ្លើយតបទៅនឹងបញ្ហាប្រឈមដ៏ធំបំផុតក្នុងចំណោមធុរកិច្ចថ្មី និងសហគ្រិនជាច្រើនគឺបញ្ហាកង្វះលទ្ធភាពទទួលបានហិរញ្ញវត្ថុ។
ឯកឧត្តមបណ្ឌិត ឈៀង វណ្ណមុនិណ្ឌ នាយកប្រតិបត្តិនៃសហគ្រិនខ្មែរ បានមានប្រសាសន៍ថា "កម្មវិធីពន្លឿនអាជីវកម្ម SprintX គឺជាកម្មវិធីបែបថ្មីមួយនៅក្នុងប្រទេសកម្ពុជា ដែលច្របាច់បញ្ចូលគ្នានូវការពន្លឿនអាជីវកម្មនិងការជំរុញលទ្ធភាពវិនិយោគ ដែលផ្តល់ឱកាសដល់ធុរកិច្ចថ្មីទទួលបានហិរញ្ញវត្ថុពីវិនិយោគិនឯកជន ឬពីស្ថាប័នវិនិយោគនានា"។ យើងសង្ឈឹមថា ធុរកិច្ចថ្មីដែលចួលរួមនឹងទទួលបានការចាប់អារម្មណ៍ពីវិនិយោគ និងឈានទៅដល់ចំនុចខ្ពស់បន្ទាប់តាមរយៈកម្មវិធីនេះ។
លោកស្រី ស៊ូ ហ្សូលីដា អគ្គនាយិកាគ្រប់គ្រងក្រុមហ៊ុន Prestige Consulting បានមានប្រសាសន៍ថា "សេវាកម្មប្រឹក្សាការវិនិយោគរបស់យើងសម្រាប់ធុរកិច្ចថ្មីក្នុងកម្មវិធី SprintX ឆ្លុះបញ្ចាំងពីបេសកកម្មដ៏ធំ របស់យើងក្នុងការផ្សារភ្ជាប់គម្លាតនៃតម្រូវការវិនិយោគពីសហគ្រិននិងការផ្តល់វិនិយោគពីវិនិយោគិននានានៅក្នុងប្រទេសកម្ពុជា" ។
លោកស្រី ធាម រមណីយ នាយិកាទំនាក់ទំនងគូភាគី និងជាប្រធានគ្រប់គ្រងថ្នាក់តំបន់នៃធនាគារ ABA បានមានប្រសាសន៍ថា “យើងខ្ញុំមានសេចក្តីសោមនស្សក្រៃលែងដែលបានជួយគាំទ្រកម្មវិធី SprintX នេះ ព្រោះការគាំទ្រនេះស្របនៅនឹងការប្តេជ្ញាចិត្តរបស់ធនាគារយើង ក្នុងការជំរុញនវានុវត្តន៍ និងការរីកចម្រើន នៅក្នុងសហគមន៍ធុរកិច្ចថ្មីរបស់កម្ពុជា។ តាមរយៈការឧបត្ថម្ភនេះ ធនាគារ ABA មានគោលបំណងពង្រឹងសមត្ថភាពដល់អាជីវកម្មដែលកំពុងរីកផុសឡើង ដោយមានការផ្ដល់ជូននូវធនធាននិងជំនួយនានាដែលពួកគាត់ត្រូវការចាំបាច់ ដើម្បីទទួលបានជោគជ័យក្នុងអាជីវកម្ម នាយុគសម័យឌីជីថលនេះ”។
ក្រុមហ៊ុន Alibaba Cloud ដែលជាវេទិកាឌីជីថលឈានមុខគេសម្រាប់សេវាកម្ម Cloud Service ក៏បានផ្តល់ការឧបត្ថម្ភដល់ SprintX ដែលជាផ្នែកមួយនៃការប្តេជ្ញាចិត្តក្នុងការគាំទ្រដល់ធុរកិច្ចថ្មីនៅក្នុងប្រទេសកម្ពុជាក្នុងការចាប់យកនូវវិស័យបច្ចេកវិទ្យាថ្មីនេះ។
កម្មវិធីនេះចាប់ទទួលពាក្យពីធុរកិច្ចថ្មីផ្នែកបច្ចេកវិទ្យា និងសហគ្រាសធុនតូចនិងមធ្យមដែលផ្អែកលើបច្ចេកវិទ្យា រហូតដល់ថ្ងៃទី ១៦ ខែកញ្ញា ឆ្នាំ ២០២៣ វេលាម៉ោង ១១:៥៩ យប់ តាមរយៈតំណភ្ជាប់ https://forms.gle/PiEvrs6CiQZYrnTe6 ។
សម្រាប់ការសាកសួរពីព័ត៌មានបន្ថែមអ្នកអាចទាក់ទងតាមរយៈ Telegram https://t.me/prestigeconsulting ឬផ្ញើអ៊ីមែលទៅកាន់ info@prestigealliance.co ។
Khmer Enterprise (KE) គឺជាស្ថាប័នអនុវត្តន៍នៃមូលនិធិអភិវឌ្ឍន៍សហគ្រិនភាព (EDF) ដែលមានបំណងប្រមូលផ្តុំវិនិយោគ និងគ្រប់គ្រងធនធានដោយស្របច្បាប់ទាំងអស់ ដើម្បីគាំទ្រដល់ការអភិវឌ្ឍន៍សហគ្រិនភាពប្រកបដោយភាពរស់រវើក និងផ្តល់ការគាំទ្រផ្នែកហិរញ្ញវត្ថុ និងមិនមែនហិរញ្ញវត្ថុដល់ស្ថាប័ននានាដែលគាំទ្រដល់សហគ្រិនភាពនៅក្នុងប្រទេសកម្ពុជា។
Prestige Consulting គឺជាក្រុមហ៊ុនប្រឹក្សាយោបល់ដែលមានឯកទេសផ្តល់សេវាផ្នែកអាជីវកម្ម (ការអភិវឌ្ឍន៍អាជីវកម្ម ការផ្តល់ប្រឹក្សាហិរញ្ញវត្ថុនិងការវិនិយោគ និងការធ្វើទីផ្សារឌីជីថល) ឯកទេសគ្រប់គ្រងនិងអនុវត្តន៍កម្មវិធី ឯកទេសបណ្តុះបណ្តាលនិងអភិវឌ្ឍន៍សមត្ថភាព និងឯកទេសអភិវឌ្ឍន៍បច្ចេកវិទ្យា។
ធនាគារ ABA ត្រូវបានបង្កើតឡើងក្នុងឆ្នាំ ១៩៩៦ ជាធនាគារពាណិជ្ជកម្មធំជាងគេក្នុងប្រទេសកម្ពុជា ដោយផ្អែកលើទ្រព្យសម្បត្តិ ប្រាក់បញ្ញើ ប្រាក់កម្ចី និងប្រាក់ចំណេញសុទ្ធ។ ធនាគារ ABA ផ្តល់ជូននូវវិសាលភាពយ៉ាងធំទូលាយនៃសេវាកម្មទាំងមូលដល់អតិថិជនដែលគ្របដណ្តប់លើសហគ្រាសធុនតូច និងមធ្យម អាជីវកម្មខ្នាតតូច និងឯក្តតជន តាមរយៈសាខាចំនួន ៨៥ និងទូរម៉ាស៊ីន ATM ចំនួន ៨៤៩ ។
Alibaba Cloud ដែលបានចុះបញ្ជី និងមានទីស្នាក់ការធំនៅក្នុងប្រទេសសិង្ហបុរី ដែលជាក្រុមហ៊ុនបុត្រសម្ព័ន្ធរបស់ក្រុមហ៊ុន Alibaba Group ដែលផ្តល់សេវាកម្ម Cloud Computing ដល់អាជីវកម្មអនឡាញនានា និងដល់ប្រព័ន្ធអេកូពាណិជ្ជកម្មអេឡិចត្រូនិក Alibaba ផ្ទាល់ខ្លួន។
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-01T10:26:35.458Z",
"category": "PR",
"views": 157,
"author": {
"first_name": "Navasiri",
"last_name": "Morm",
"email": "mormnavasiri.yt@gmail.com"
},
"quality_warning": [
"noisy"
]
}
|
នាយករដ្ឋមន្រ្តីថ្មី ណែនាំឱ្យបង្កើតទារកដ្ឋានមតេ្តយ្យសិក្សា ក្បែររោងចក្រ សម្រួលដល់កម្មករ-កម្មការិនី
|
https://business-cambodia.com/articles/more-govern-daycare-and-kindergarten-in-cambodia-
|
ឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត បានណែនាំឱ្យមានការបង្កើតទារកដ្ឋាន និងមតេ្តយ្យសិក្សាសហគមន៍ នៅក្បែររោងចក្រ សហគ្រាស ដើម្បីផ្តល់ភាពងាយស្រួលដល់កម្មករ-កម្មការិនី បានយកកូនៗរបស់ខ្លួនទៅទទួលសេវាថែទាំ និងអប់រំបានត្រឹមត្រូវ ។
តាមប្រភពពីក្រសួងព័ត៌មានបានឱ្យដឹងថា ឯកឧត្តមបណ្ឌិត ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា បានមានប្រសាសន៍នៅក្នុងវេទិកាជួបសំណេះសំណាលជាមួយកម្មករ-និយោជិតសរុបជាង១៨០០០នាក់ មកពីរោងចក្រ សហគ្រាសនានានៅក្នុងក្រុងតាខ្មៅ ខេត្តកណ្តាល នៅព្រឹកថ្ងៃទី១ ខែកញ្ញា ឆ្នាំ២០២៣ នេះថារាជរដ្ឋាភិបាល នឹងបង្កើនការបង្កើតទារកដ្ឋាន និងមតេ្តយ្យសិក្សាសហគមន៍ នៅតាមគោលដៅរោងចក្រសហគ្រាស គ្រឹះ ស្ថានរដ្ឋ និងឯកជន ឱ្យបានច្រើនបន្ថែមទៀត ជាពិសេសសម្រាប់ម្តាយដែលត្រូវការបំបៅកូនដោយទឹកដោះ។
ចំពោះការណែនាំឱ្យបន្តបង្កើតទារកដ្ឋាន និងមតេ្តយ្យសិក្សាសហគមន៍ នៅក្បែររោងចក្រសហគ្រាសនេះ គឺជាការគិតគូរពី អត្ថប្រយោជន៍ការងារ ក្នុងរយៈពេលវែង លើកកម្ពស់អត្រាចូលសិក្សារបស់កុមារ ហើយមិនត្រឹមតែបង្កើនចំណេះដឹងដល់ក្មេងៗដែលត្រៀម ខ្លួនចូលរៀនសាលាបឋមសិក្សាប៉ុណ្ណោះទេ តែថែមទាំងសម្រួលបន្ទុកអាណាព្យាបាលក្នុងការមើលថែកូនៗ បានមួយកម្រិតថែមទៀត ។
គួរបញ្ជាក់ផងដែរថារាជរដ្ឋាភិបាលបានគិតគូរជាជំហាននឹងបន្តជំរុញគិតគូរ ដាក់ឲ្យអនុវត្តជាបណ្តើរៗនូវការ រៀបចំនូវទារកដ្ឋាននិងមត្តេយ្យសហគមន៍នៅជិតកន្លែងណាដែលមានតំបន់រោងចក្រ ដើម្បីជួយដល់បងប្អូនរបស់យើង ហើយការគិតគូរពីការថែបំប៉នអាហាររូបត្ថម្ភដល់ម្តាយ នៅក្នុងកន្លែងធ្វើការ ធ្វើយ៉ាង ម៉េចឲ្យបរិស្ថានឬអាហារដ្ឋានបានស្អាតល្អ សុខភាពល្អគឺពាក់ព័ន្ធដល់កូនៗដែរ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-01T09:52:17.160Z",
"category": "ភាពជាអ្នកដឹកនាំ",
"views": 164,
"author": {
"first_name": "Ping ",
"last_name": "Chou Eng",
"email": "yupink1682@gmail.com"
},
"quality_warning": [
"noisy",
"short_sentences"
]
}
|
កុំប្រហែស! Apple ព្រមា.នថា កុំដេកក្បែរ iPhone ពេលកំពុងសាកថ្ម ព្រោះអាចបង្ករបញ្ហាដល់អ្នកប្រើប្រាស់
|
https://business-cambodia.com/articles/iphone-tell-do-notsleep-next-it
|
Apple ណែនាំអតិថិជនកុំឱ្យដេកក្បែរ iPhone របស់ពួកគេ ខណៈពេលដែលពួកគេកំពុងសាកថ្ម ព្រោះឧបករណ៍ ខ្សែ និងឆ្នាំងសាកអាចឡើងកំដៅខ្លាំង អាចធ្វើឱ្យរលាក ឬបង្ករឱ្យមានរបួសស្បែក ប្រសិនបើប៉ះវាក្នុងរយៈពេលយូរ ហើយការធ្វើបែបនេះធ្វើឲ្យអ្នកប្រឈមនឹងការឆក់អគ្គិសនីថែមទៀត។ នេះបើយោងតាមការចុះផ្សាយរបស់សារពត៌មាន Yahoo កាលពីពេលកន្លងទៅនេះ។
តាមកំណែថ្មីបំផុតរបស់ក្រុមហ៊ុននៃសៀវភៅណែនាំអ្នកប្រើប្រាស់ iPhone របស់ខ្លួនថា " ដើម្បីជៀសសាកកន្លែងណាដែលណាឆ្ងាយពីកន្លែងអ្នកគេង ដើម្បីជ្រើសវាងស្បែករបស់អ្នកប៉ះនឹងឧបករណ៍ ឬអាដាប់ទ័រថាមពល ខណៈពេលដែលវាកំពុងដំណើរការ ឬភ្ជាប់ទៅព្រីភ្លើងរយៈពេលយូរ។ ដូច្នេះ "ចូរកុំដេកលើឧបករណ៍ អាដាប់ទ័រថាមពល ឬឆ្នាំងសាកឥតខ្សែ ឬដាក់វានៅក្រោមភួយ ខ្នើយ ឬរាងកាយរបស់អ្នក នៅពេលពួកវាភ្ជាប់ជាមួយព្រីភ្លើង"។
តាមរយៈសៀវភៅណែនាំនេះ ក្រុមហ៊ុនក៏ជូនដំណឹងដល់អ្នកប្រើប្រាស់ថា ពួកគេគួរតែសាកថ្មទូរស័ព្ទរបស់ពួកគេនៅលើតុដែលមានកន្លែងអាចមានខ្យល់ចេញចូលល្អ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-01T09:38:41.127Z",
"category": "កំពូលអ្នកលក់",
"views": 1012,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ទំនិញសំខាន់ៗឡើងថ្លៃ! មកស្គាល់ផលប៉ះពាល់ធំៗទាំង៥ ដែលបណ្ដាលមកពីអតិផរណាអាហារ
|
https://business-cambodia.com/articles/effect-of-food-inflation
|
ការកើនឡើងតម្លៃអង្ករ និងទំនិញប្រើប្រាស់ចាំបាច់ គឺជាសញ្ញានៃវិបត្តិអតិផរណាស្បៀងអាហារ ព្រោះថាអតិផរណាអាហារគឺជាការកើនឡើងនៃតម្លៃទំនិញដែលជាប្រភេទអាហារហូបចុក ឬគ្រឿងបរិភោគ ដែលសុទ្ធសឹងតែជារបស់ចាំបាច់សម្រាប់ បំពេញតម្រូវការរស់នៅប្រចាំថ្ងៃរបស់មនុស្សម្នាក់ៗ។
វិបត្តិអតិផរណាកើតឡើងនៅពេលដែលលុយបាត់បង់អំណាចទិញ មានន័យថាលុយចំនួនដដែលទិញរបស់បានតិចជាងមុន។ ឧទាហរណ៍ពីមុនអ្នកមានលុយ ២,០០០រៀលអាចទិញអង្ករបានមួយគីឡូក្រាម ប៉ុន្តែឥឡូវនេះលុយ ២,០០០រៀល មិនអាចទិញអង្ករបានមួយគីឡូក្រាមឡើយ ព្រោះអង្ករបានឡើងថ្លៃបាត់ទៅហើយ។
ខាងក្រោមនេះជាផលប៉ះពាល់ធំៗទាំង៥ ដែលបណ្ដាលមកពីវិបត្តិអតិផរណាស្បៀងអាហារ៖
១. បង្កើតចលាចលទីផ្សារ៖ ពេលមានអតិផរណាអាហារ នឹងបង្កើតឱ្យមានការទស្សន៍ទាយតម្លៃទំនិញលើទីផ្សារ ដោយមនុស្សគ្រប់គ្នាភ័យខ្លាចថាទំនិញនឹងបន្តឡើងថ្លៃ។ ឧទាហរណ៍ដូចជា ប្រសិនបើគ្រោះធម្មជាតិបានធ្វើឱ្យវាលស្រែត្រូវទឹកជន់លិច អ្នកប្រើប្រាស់អាចប៉ាន់ស្មានថាការផ្គត់ផ្គង់នឹងថយចុះយ៉ាងខ្លាំង ហើយទិញស្រូវក្នុងបរិមាណកាន់តែច្រើន។ ប្រការនេះនឹងនាំឱ្យមានការរឹតត្បិតសិទ្ធិទទួលបានការផ្គត់ផ្គង់ស្បៀងអាហារសម្រាប់សហគមន៍មួយចំនួន។
២. កង្វះអាហារូបត្ថម្ភ៖ អតិផរណានាំឱ្យមានវិបត្តិស្បៀងអាហារ កង្វះខាតស្បៀងអាហារនាំអោយមានការថយចុះនូវលទ្ធភាពទទួលបានអាហារ ដែលនាំអោយមានកង្វះអាហារូបត្ថម្ភក្នុងចំណោមជនក្រីក្រ។
៣. ការកើនឡើងនៃថ្លៃដើមផលិតកម្ម និងកម្លាំងពលកម្ម៖ រោងចក្រ និងឧស្សាហកម្មប្រឈមនឹងការខាតបង់ក្នុងអំឡុងពេលអតិផរណាអាហារ ព្រោះតែត្រូវចំណាយច្រើនជាងមុនលើការដឹកជញ្ជូន ព្រមទាំងវត្ថុធាតុដើមឡើងថ្លៃខុសធម្មតា។
៤. ការងារ៖ អតិផរណាអាហារនឹងធ្វើឱ្យរោងចក្រត្រូវបញ្ឈប់បុគ្គលិកដោយសារតែតម្រូវការអ្នកប្រើប្រាស់កាត់បន្ថយ។ ដូច្នេះវិសាលភាពនៃការងារនឹងធ្លាក់ចុះយ៉ាងខ្លាំង។ នេះមានន័យថាអ្នកអត់ការងារធ្វើមិនអាចរកការងារធ្វើបានទេ។ ភាពអត់ការងារធ្វើដ៏ធំនឹងធ្វើឱ្យអ្នកក្រកាន់តែពិបាកដោះស្រាយស្ថានភាពអតិផរណាស្បៀងអាហារ។
៥. ការធ្វើចំណាកស្រុក៖ ដូចដែលបានរៀបរាប់មុននេះថា អតិផរណាអាហារនាំទៅរកភាពអត់ការងារធ្វើយ៉ាងច្រើន។ ដូច្នេះមនុស្សដែលអត់ការងារនឹងបង្ខំចិត្តត្រូវធ្វើចំណាកស្រុក ពីជនបទទៅទីក្រុង ឬទៅប្រទេសដទៃដើម្បីស្វែងរកការងារ យកលុយចិញ្ចឹមជីវិតនឹងគ្រួសារ។
សូមជម្រាបផងដែរថា ផលវិបាកនៃអតិផរណាអាហារមិនមែនមានតែ៥ដូចដែលបានរៀបរាប់ខាងលើនោះទេ ជាក់ស្ដែងវានៅមានច្រើនរាប់មិនអស់ ហើយស្រាលឬធ្ងន់អាស្រ័យលើស្ថានភាពសេដ្ឋកិច្ចនៃប្រទេស គ្រួសារនីមួយៗ ឬមនុស្សម្នាក់ៗ។ ដូច្នេះដើម្បីបង្ការបញ្ហាកុំឱ្យធ្ងន់ធ្ងរមុនពេលមានវិបត្តិអតិផរណាមកដល់ លោកអ្នកគួរតែរៀនចាត់ចែងលុយឱ្យបានល្អ និងចៀសឱ្យផុតពីបញ្ហាបំណុលវ័ណ្ឌក ព្រមទាំងប្រើប្រាស់លុយឱ្យមានប្រសិទ្ធភាព៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-01T09:36:56.463Z",
"category": "ហិរញ្ញវត្ថុ",
"views": 326,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy",
"short_sentences"
]
}
|
ស្ងាត់ៗ គម្រោងផ្លូវជាតិ ១ ខ្សែប្រវែង ១៤៨ គីឡូម៉ែត្រ តភ្ជាប់តំបន់ ២ នេះសម្រេចការសាងសង់ជាង៣០%
|
https://business-cambodia.com/articles/national-road-project-connecting-the-two-areas-has-completed-more-than-30-
|
គិតត្រឹមថ្ងៃទី០១ ខែកញ្ញា ឆ្នាំ២០២៣នេះ កំណាត់ផ្លូវជាតិលេខ៤៨ មានប្រវែងសរុប ១៤៨គីឡូម៉ែត្រ ចាប់ពីទីរួមខេត្តកោះកុង រហូតមកដល់ចំណុចស្រែអំបិល សម្រេចការសាងសង់បាន ជាង៣៥ ភាគរយហើយ។ នេះបើយោងតាមការចុះផ្សាយរបស់ក្រសួងសាធារណការ និងដឹងជញ្ជូន។
យោងតាម គណ:ប្រតិភូអន្តរក្រសួង បានចុះត្រួតពិនិត្យគុណភាព និងវឌ្ឍនភាពការសាងសង់ផ្លូវជាតិលេខ ៤៨ កាលពីថ្ងៃទី ៣១ សីហា ២០២៣ ក្នុងគោលបំណង ធ្វើការតាមដានការសាងសង់ ដើម្បីធានាថា ក្រុមហ៊ុនអនុវត្តបានត្រឹមត្រូវតាមបទដ្ឋានបច្ចេកទេសដែលបានកំណត់ សំដៅឱ្យខ្សែផ្លូវមានគុណភាព អាចប្រើប្រាស់បានយូរអង្វែង។
គណ:ប្រតិភូចុះត្រួតពិនិត្យរួមលេីកទី៣នេះ ដឹកនាំដោយ ឯកឧត្តមសូរ វ៉ិចទ័រ រដ្ឋលេខាធិការ ក្រសួងសាធារណការ និងដឹកជញ្ជូន ដោយមានការចូលរួមពីថ្នាក់ដឹកនាំ តំណាងក្រសួងសេដ្ឋកិច្ច និងហិរញ្ញវត្ថុ មូលនិធិសហប្រតិបត្តិការអភិវឌ្ឍន៍សេដ្ឋកិច្ច (EDCF) អង្គភាពពាក់ព័ន្ធ ព្រមទាំងក្រុមការងារបច្ចេកទេសរបស់ក្រុមហ៊ុនសាងសង់កូរ៉េ ILSUNG & HANIL Joint Venture និងក្រុមហ៊ុនទីប្រឹក្សាបច្ចេកទេស KCI & KECC Joint Venture ផងដែរ។
ជាលទ្ធផល គិតត្រឹមថ្ងៃទី៣១ ខែសីហា នេះ ផ្លូវជាតិលេខ៤៨ សម្រេចការសាងសង់បាន ប្រមាណ ៣៥%ហើយ។ តួលេខនេះបង្ហាញឱ្យឃើញថា គម្រោងកំពុងមានវឌ្ឍនភាព បើទោះជាមានភាពយឺតយ៉ាវជាងផែនការបន្តិចក៏ដោយ។ ភាពយឺតយ៉ាវនេះបណ្តាលមកពីកត្តាភូមិសាស្រ្ត កត្តាអាកាសធាតុ បញ្ហាកូវីដ១៩ និងការប្រែប្រួលបន្ថែមទំហំការងារមួយចំនួន។ ជាការឆ្លើយតប ទៅលើភាពយឺតយ៉ាវ ក្រុមហ៊ុនអនុវត្តការសាងសង់បានស្នើសុំពន្យាពេលចំនួន ១០ខែ ដោយគ្រោងបញ្ចប់នៅខែមេសា ឆ្នាំ២០២៥ខាងមុខ។ ឯកឧត្តមរដ្ឋលេខាធិការ ក៏បានក្រើនរលឹកដល់ក្រុមហ៊ុនសាងសង់ និងក្រុមហ៊ុនទីប្រឹក្សាបច្ចេកទេស ត្រូវអនុវត្តការងារសាងសង់គម្រោងឱ្យបានចប់រួចរាល់ តាមផែនការដែលបានស្នើសុំ។
ជាមួយគ្នានេះ ឯកឧត្តមរដ្ឋលេខាធិការ ក៏បានចុះសិក្សាពិនិត្យលទ្ធភាពក្នុងការលើកកម្រិតគុណភាពកំណាត់ផ្លូវជាតិលេខ ៤៨ ដែលនៅសល់ប្រវែង ៧,៨គីឡូម៉ែត្រ ចាប់ពីគល់ស្ពានកោះកុង រហូតដល់ច្រកទ្វារព្រំដែនអន្តរជាតិ ចាំយាម-ក្លងយ៉ៃ និងគម្រោងស្ថាបនាស្ពានកោះកុងថ្មី អមស្ពានចាស់ ដែលមានប្រវែងប្រមាណ ១៩០០មផងដែរ។
គួរបញ្ជាក់ផងដែរថា គម្រោងផ្លូវខាងលើនេះគឺាំជាមូលនិធិនៃកិច្ចសហប្រតិបត្តិការអភិវឌ្ឍន៍សេដ្ឋកិច្ច នៃសាធារណរដ្ឋកូរ៉េ ប្រមាណ៨៧,៤៣៤លានដុល្លាអាមេរិក មានរយះពេលសាងសង់៣២ខែ ចាប់ផ្តើមសាងសង់នៅថ្ងៃទី៣ ខែមករា ឆ្នាំ២០២២ ហើយគិតត្រឹមថ្ងៃទី០១ ខែកញ្ញា ឆ្នាំ២០២៣នេះ ការងារសាង សង់សម្រេចបានប្រមាណ៣៥ ភាគរយហើ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-01T09:12:38.313Z",
"category": "អចលនទ្រព្យ",
"views": 631,
"author": {
"first_name": "Srey ",
"last_name": "Nuth",
"email": "sreynuthratanak@gmail.com"
},
"quality_warning": [
"noisy",
"short_sentences"
]
}
|
គួរតែដឹង! អាយុអ្នកបើកបរយានយន្តគ្រប់ប្រភេទ ត្រូវក្រសួងកំណត់តាមប្រភេទនៃបណ្ណបើកបរនីមួយៗ
|
https://business-cambodia.com/articles/age-to-drive-
|
យោងតាមមាត្រា៤១ ថ្មី ក្នុងជំពូកទី៣ ច្បាប់ស្ដីពីចរាចរណ៍ផ្លូវគោក ឆ្នាំ ២០១៧ បានបញ្ជាក់ថា អាយុអ្នកបើកបរត្រូវកំណត់តាមប្រភេទបណ្ណបើកបរ ៖
១. អាយុ ១៨ ឆ្នាំ យ៉ាងតិច ចំពោះប្រភេទ «ក» និង «ខ»
បណ្ណបើកបរប្រភេទ “ក” ៖ គឺប្រើសម្រាប់អ្នកបើកបរយានយន្ដដូចជា ទោចក្រយានយន្តសណ្ដោងរ៉ឺម៉ក និង ត្រីចក្រយានយន្ត យានយន្តដែលមានទំហំស៊ីឡាំងលើសពី១២៥សង់ទីម៉ែត្រគូបឡើងទៅ ឬមានថាមពលអគ្គិសនីលើសពី១១គីឡូវ៉ាត់។
ចំពោះយានយន្ត ដែលមានទំហំស៊ីឡាំងចាប់ពី១២៥សង់ទីម៉ែត្រគូបចុះក្រោម ឬមានថាមពលអគ្គិសនីចាប់ពី១១គីឡូវ៉ាត់ចុះក្រោម អ្នកបើកបរមិនត្រូវឱ្យមានបណ្ណបើកបរឡើយ ប៉ុន្តែត្រូវមានអាយុយ៉ាងតិច១៥ឆ្នាំឡើងទៅ ដោយមានអត្តសញ្ញាណបណ្ណសញ្ជាតិខ្មែរ ឬឯកសារបញ្ជាក់អត្តសញ្ញាណណាមួយ។
បណ្ណបើកបរជាតិប្រភេទ “ខ” ៖ ប្រើសម្រាប់អ្នកបើកបរយានយន្តដូចជា រថយន្តដឹកអ្នកដំណើរមិនលើសពី ៩នាក់ ដោយគិតទាំងអ្នកបើកបរ រថយន្តដឹកទំនិញ ដែលមានទម្ងន់សរុបអតិបរមាមិនលើសពី ៣,៥ តោន រថយន្តក្នុងប្រភេទ "ខ" នេះ អាចសណ្ដោងរ៉ុម៉កដែលមានទម្ងន់សរុបអតិបរមាមិន លើសពី ០,៧៥តោន។
២. អាយុ ២២ ឆ្នាំ យ៉ាងតិច ចំពោះប្រភេទ «គ» និង «ឃ១»
បណ្ណបើកបរជាតិប្រភេទ “គ” ប្រើសម្រាប់អ្នកបើកបរយានយន្តដូចជា៖ រថយន្តដឹកទំនិញដែលមានទម្ងន់សរុបអតិបរមាលើសពី ៣,៥ តោន និងអាចសណ្ដោងរ៉ឺម៉កដែលមានទម្ងន់សរុបអតិបរមាមិនលើសពី ០,៧៥ តោន។ ចំពោះអ្នកបើកបរយានយន្តុបករណ៍ដែលមានល្បឿនអតិបរមាលើសពី ៤០គីឡូម៉ែត្រក្នុងមួយម៉ោង ត្រូវមានបណ្ណបើកបរប្រភេទ គ ។
បណ្ណបើកបរជាតិប្រភេទ “ឃ” ប្រើសម្រាប់អ្នកបើកបរយានយន្តដូចជាក្រោម៖
- ឃ១ : រថយន្តដឹកអ្នកដំណើរចាប់ពី ១០នាក់ ដល់២០នាក់ ដោយគិតទាំងអ្នកបើកបរ និងអាចសណ្ដោងរ៉ឺម៉កដែលមានទម្ងន់សរុបអតិបរមាមិនលើសពី ០,៧៥ តោន
-ឃ២ : រថយន្តដឹកអ្នកដំណើរលើសពី ២០នាក់ ដោយគិតទាំងអ្នកបើកបរ និងអាចសណ្ដោងរ៉ឺម៉កដែលមានទម្ងន់សរុបអតិបរមាមិនលើសពី ០,៧៥ តោន
៣. អាយុ ២៤ ឆ្នាំ យ៉ាងតិច ចំពោះប្រភេទ «ឃ២» និង «ង»
ចំពោះបណ្ណបើកបរជាតិប្រភេទ “ង” គឺប្រើសម្រាប់អ្នកបើកបរយានយន្ដដូចខាងក្រោម៖
- ង(ខ) : រថយន្តប្រភេទ “ខ” មានសណ្ដោងរ៉ឺម៉កដែលមានទម្ងន់សរុបអតិបរមាលើសពី ០,៧៥ តោន
- ង(គ) : រថយន្តប្រភេទ “គ” មានសណ្ដោងរ៉ឺម៉កដែលមានទម្ងន់សរុបអតិបរមាលើសពី 0,៧៥ តោន
- ង(ឃ) : រថយន្តប្រភេទ “ឃ” មានសណ្ដោងរ៉ឺម៉កដេលមានទម្ងន់សរុបអតិបរមាលើសពី ០,៧៥ តោន
អ្នកមានបណ្ណបើកបរប្រភេទ “ង” អាចមានសិទ្ធិបើកបររថយន្តសណ្ដោងរ៉ឺម៉កដែលមានទម្ងន់សរុបអតិបរមា លើសពី ០,៧៥ តោនបាន ទៅតាមប្រភេទបណ្ណបើកបរ ដូចជា ង(ខ) ឬ ង(គ) ឬ ង(ឃ)។ ដើម្បីមានសិទ្ធិប្រឡងយកបណ្ណបើកបរប្រភេទ “ង” ត្រូវមានបណ្ណបើកបរប្រភេទខ ឬ គ ឬ ឃ សិន៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-01T09:03:46.200Z",
"category": "ព័ត៌មានថ្មីៗ",
"views": 1498,
"author": {
"first_name": "Sambat",
"last_name": "Sokhlang",
"email": "sokhlangsp@gmail.com"
},
"quality_warning": [
"noisy",
"short_sentences"
]
}
|
ក្រៅពីអភិវឌ្ឍគម្រោងធំៗ អ្នកឧកញ៉ា ពុង ឃាវសែ បានអភិវឌ្ឍបុរីចាស់វស្សាចំនួន ៣ ដែលពុំសូវមានអ្នកដឹង
|
https://business-cambodia.com/articles/pung-kheav-se-and-borey
|
អ្នកឧកញ៉ា ពុង ឃាវសែ គឺជាពាណិជ្ជករដ៏ល្បីល្បាញមួយរូបនៅក្នុងប្រទេសកម្ពុជា ដែលរកស៊ីក្នុងវិស័យជាច្រើនដូចជា វិស័យអចលនទ្រព្យ វិស័យអប់រំ វិស័យសុខាភិបាល វិស័យបដិសណ្ឋារកិច្ចអាកាសយានដ្ឋាន វិស័យសាងសង់ និងការផ្គត់ផ្គង់សម្ភារផ្សារទំនើប ប្រព័ន្ធផ្សព្វផ្សាយ និងមណ្ឌលកម្សាន្តជាដើម។ បច្ចុប្បន្នអ្នកឧកញ៉ា គឺជាប្រធានក្រុមប្រឹក្សាភិបាល ធនាគារកាណាឌីយ៉ា និងក្រុមហ៊ុនវិនិយោគទុនអនិកជនកម្ពុជា Overseas Cambodian Investment Corporation (ហៅកាត់OCIC)។
បើក្រឡេកទៅមើលវិស័យអចលនទ្រព្យ និងការសាងសង់វិញ អ្នកឧកញ៉ាបានបោះទុនប្រាក់រាប់រយលានដុល្លារដើម្បីបង្កើតទីក្រុងរណបជាច្រើនរួមមាន៖ ទីក្រុងកោះពេជ្រ ទីក្រុងរណបជ្រោយចង្វារ ទីក្រុងអូឡំាព្យា និងទីក្រុងកោះនរា ដែលទើបនឹងបង្កើតឡើងនាពេលថ្មីៗនេះផងដែរ។ ក្រៅពីនោះមាន ខុនដូដាយមិនបេហ្គាដិន ជ្រោយចង្វារហ្គាដិន និងគម្រោងជាច្រើនទៀត-ល-។
ចំពោះការសាងសង់វិញ បច្ចុប្បន្នគឺបានកំពុងបោះទុនសាងសង់ព្រលានយន្ដហោះអន្ដរជាតិតេជោក្រុងតាខ្មៅ ដែលជាព្រលានយន្ដហោះធំជាងគេកម្ពុជា និងធំជាងគេលំដាប់ទី៩ នៅលើពិភពលោកមានតម្លៃដល់ទៅ ១.៥ ពាន់លានដុល្លារឯណោះ។
ក្រៅពីការបង្កើតគម្រោងធំៗខាងលើ អ្វីដែលចាប់អារម្មណ៍និងមិនសូវមានអ្នកដឹង គឺអ្នកឧកញ៉ា ពុង ឃាវសែ ក៏បានបង្កើតបុរីធំៗចំនួន ៣ ដែលសុទ្ធតែជាបុរីលំដាប់អភិជននៅក្នុងរាជធានីភ្នំពេញផងដែរ។ ដោយបុរីទាំងនោះរួមមាន៖
១. បុរីចំការមន មានទីតាំងស្ថិតនៅបណ្ដោយមហាវិថីព្រះនរោត្ដម សង្កាត់ទន្លេសាក់ ខណ្ឌចំការមន រាជធានីភ្នំពេញ។ ខណៈបុរីចំការមននេះ ក៏ជាបុរីចាស់វស្សាមួយក្នុងចំណោមបុរីធំៗនៅកម្ពុជា។
២. បុរីបាសាក់ហ្គាដិន មានទីតាំងនៅបណ្ដោយមហាវិថីព្រះនរោត្ដម សង្កាត់ទន្លេបាសាក់ ខណ្ឌចំការមន ដូចគ្នា។
៣. បុរីសាន់វ៉េ មានទីតាំងស្ថិតនៅសង្កាត់បឹងកក់២ ខណ្ឌទួលគោក រាជធានីភ្នំពេញ៕
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-01T08:10:03.879Z",
"category": "អចលនទ្រព្យ",
"views": 2518,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
សល់តែ១ថ្ងៃទៀតទេ! រដ្ឋបាលខណ្ឌច្បារអំពៅ ប្រកាសឱ្យអាជីវករលក់ដូរលើផ្លូវ១ខ្សែនេះរុះរើជាបន្ទាន់
|
https://business-cambodia.com/articles/one-more-day
|
ថ្មីៗនេះ រដ្ឋបាលខណ្ឌច្បារអំពៅ បានចេញសេចក្តីជូនដំណឹងដល់ម្ចាស់អាជីវកម្ម ដែលកំពុងតែលក់ដូរដាក់តាំងឧបករណ៍សម្ភារៈ ស្លាកយីហោ និងសំណង់ផ្សេងៗ ដែលកំពុងរំលោភយកផ្លូវនិងចិញ្ចើមផ្លូវសាធារណៈ ត្រូវបញ្ឈប់នឹងរុះរើជាបន្ទាន់ រាល់ការលក់ដូរលើចិញ្ចើមផ្លូវចាប់ពីចំណុចគល់ស្ពានព្រះមុនីវង្សចាស់ (ផ្លូវ៣៦៩) រហូតដល់តំបន់ច្រាំងបាក់ក្នុងសង្កាត់ច្បារអំពៅទី២ ក្នុងរយៈពេល០៣ ថ្ងៃដោយគិតចាប់ពីថ្ងៃនេះរហូតដល់ថ្ងៃ០២ ខែកញ្ញា ឆ្នាំ២០២៣ នេះ។
បើតាមរដ្ឋបាលខណ្ឌច្បារអំពៅ បានឱ្យដឹងថា ការតម្រូវឱ្យអាជីវកររុះរើចេញបែបនេះ គឺដើម្បីចូលរួមសហការរក្សារបៀបរៀបរយសណ្តាប់ធ្នាប់ផ្លូវសាធារណៈ កាត់បន្ថយការកកស្ទះចរាចរណ៍និងចូលរួមចំណែកលើកកម្ពស់សោភ័ណភាពក្នុងខណ្ឌច្បារអំពៅ នៃរាជធានីភ្នំពេញ។
នៅក្នុងសេចក្តីជូនដំណឹងដដែល ក៏បានគូសបញ្ជាក់ផងដែរថា ក្នុងករណី លោក លោកស្រី មិនអនុវត្តតាមខ្លឹមសារដែលបានបែងចែងខាងលើ រដ្ឋបាលនឹងមានវិធានការចុះរុះរើ និងដកហូតដោយមិនទទួលខុសត្រូវរាល់ការបាត់បង់ ខូចខាតទ្រព្យសម្បត្តិ និងសម្ភារផ្សេងៗដែលមាននៅលើទីតាំងនោះឡើយ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:19",
"date_created": "2023-09-01T07:59:53.378Z",
"category": "ព័ត៌មានថ្មីៗ",
"views": 719,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
Subsets and Splits
No community queries yet
The top public SQL queries from the community will appear here once available.